
Forord 


NLA Høgskolen feira 50-årsjubileum i 2018. I jubileumshelga vart det 
halde mange fagseminar. Fleire av innlegga frå seminara er i ettertid 
arbeidd ut som artiklar som blir publiserte i denne antologien. I tillegg 
har vi utfordra vitskapleg tilsette frå ulike avdelingar til å skriva. Boka er 
såleis vorten ein antologi som gjennom 12 artiklar vil syna forsking og 
fagleg engasjement ved NLA Høgskolen. 

I samband med jubileet vart det gjeve ut ein monografi om institu- 
sjonen si historie; Helland, K. og Jossang, L.G. (2018) Frå akademi til 
høgskule. NLA 1968-2018, publisert av Fagbokforlaget. Difor har denne 
antologien ikkje primært noko historisk sikte. I samband med jubileet 
ønskjer vi å også visa høgskulen sin plass i sektoren i dag og korleis ein 
kristen høgskule si sjølvforståing kjem til uttrykk i faglege problem- 
stillingar og forsking i ei rekke av fagområda ved institusjonen. Samstun- 
des vil kvar artikkel gje ny innsikt innan sitt område. 

Private høgskular er ein del av høgre utdanning, og all slik utdanning 
har i dag felles lovverk og forvaltning. Vi startar då med ein artikkel av 
Gunhild Hagesæther som plasserer NLA Høgskolen i universitets- og 
høgskolestrukturen, og lar denne danna ei ramme for heilskapen i anto- 
logien. Deretter er artiklane plassert delvis ut frå felles tematikk og ut frå 
avdelingar på høgskulen. 

Det er vårt håp at antologien kan bidra til å avklare NLA Høgskolen 
si sjølvforståing som akademisk og kristen institusjon, og at han slik kan 
være ein ressurs til vidare utvikling av det faglege og dannande arbeidet 
ved institusjonen i tida som kjem. 


Gunhild Hagesæther Gunnar Innerdal Bjarne Kvam 

ARTIKKEL 1 


NLA Høgskolen - 
en frittstående institusjon i 
universitets- og høgskolesektoren 


Gunhild Hagesæther 
NLA Høgskolen 


Sammendrag: Artikkelen gjør rede for hvordan NLA Høgskolen har utviklet 
seg i spenningsfeltet mellom det å være en høgskole på lik linje med andre høg- 
skoler, og det å beholde og utvikle sitt særpreg som kristen høgskole. Det er vist 
hvilke konsekvenser endringene i gjeldende lover og andre bestemmelser på 
nasjonalt nivå har hatt, og hvordan høgskolen har forholdt seg til disse og brukt 
det handlingsrommet som er gitt. 

Ved etableringene av NLA Høgskolen var det ikke noen lov for private høg- 
skoler. Nå gjelder en felles lov for statlige og private høgskoler. Universiteter og 
høgskolers rett til å utforme sitt eget verdimessige grunnlag og de ansattes aka- 
demiske frihet er lovfestet. Det samme gjelder bestemmelser om statstilskudd. 
Regelverket og kontrollen fra statens side er blitt vesentlig mer detaljert. Både 
forutsigbarheten i forhold til og avhengigheten av staten er blitt større. Hoved- 
konklusjonen er at NLA Høgskolen har gode muligheter for å konkurrere på 
like vilkår med andre høgskoler, og til å bidra til bredde, kvalitet og innovasjon 
innen høyere utdanning. 


Nøkkelord: NLA Høgskolen, private høgskoler, akademisk frihet, utdannings- 
politikk 


NLA Høgskolen er en del av universitets- og høgskolesektoren. Samtidig 
er høgskolen en selvstendig institusjon med sitt eget formål og særpreg. 
Utviklingen av institusjonen har skjedd i spenningsfeltet mellom disse 
to premissene. At det er tale om et spenningsfelt, betyr ikke at det til 
enhver tid har vært eller trenger være motsetninger. Spenningen har 
gitt impulser til både nyskaping og tilpasning, ofte slik at realiseringen 


Sitering av denne artikkelen: Hagesæther, G. (2020). NLA Høgskolen - en frittstående institusjon i uni- 
versitets- og høgskolesektoren. I Hagesæther, G., Innerdal, G. & Kvam, B. (Red.), NLA Høgskolen. Fag- 
utvikling og sjølvforståing på kristen grunn (s. 9-33). Oslo: Cappelen Damm Akademisk. https:// 
doi.org/10.23865/noasp.102 

Lisens: CC BY-NC-ND. 

av målene forutsatte tilpasning, og at tilpasningen har skjedd gjennom 
videreutvikling av egenart. 

Artikkelen belyser hvordan NLA Høgskolen har utviklet seg i spen- 
ningsfeltet mellom det å være en høgskole på lik linje med andre høg- 
skoler, og det å ha et særpreg som kristen høgskole. Oppmerksomheten er 
konsentrert om NLA Høgskolens plass og funksjon innen høgre utdan- 
ning. Forskning, utviklingsarbeid og formidling, som sammen med 
utdanning er universitetenes og høgskolenes oppgave (universitets- og 
høyskoleloven 2005: $ 1-3; se også Vedtekter NLA Høgskolen AS), vil bli 
trukket inn i en del sammenhenger, men ikke stå sentralt i fremstillingen. 

Ulike sider ved NLA Høgskolens særpreg blir belyst i andre artikler i 
denne antologien. Sentralt i denne forbindelsen står Stein M. Wivestads 
artikkel om NLAs basis og formål og Oddvar Johan Jensens artikkel om 
evangelisk-luthersk tro som verdigrunnlag for undervisning og forskning. 
I den foreliggende artikkelen blir det vist til disse og andre av artiklene. 

Bakgrunnen for etableringen av NLA Høgskolen i 1968 og institusjo- 
nens utvikling gjennom 50 år er presentert i boken Frå akademi til høg- 
skule av Kristian Helland og Lars Gaute Jøssang (2018). Når det gjelder 
NLA Høgskolens historie, bygger denne artikkelen på stoff som allerede 
er presentert der. Fremstillingen av universitets- og høgskolesektoren vil 
i hovedsak være basert på offentlige utredninger, stortingsdokumenter og 
lover. Vekten er lagt på de delene av utviklingen innen sektoren som har 
hatt størst konsekvenser for de private høgskolene generelt og NLA Høg- 
skolen spesielt. Bjarne Kvams artikkel fra 2009, «Frå privathøgskulelov til 
felles lov for universitet og hogskular 1986-2005», har vært nyttig i denne 
sammenhengen. I tillegg er informasjon fra hjemmesidene til universite- 
ter og høgskoler blitt brukt. 

Lov om universiteter og høgskoler (Universitets- og høyskoleloven av 
2005) omtaler de høgskolene som ikke eies av staten som «private høg- 
skoler». Dette gjelder også etter at navnet på privatskoleloven er endret 
til lov om frittstående skoler. Artikkelen bygger i stor grad på lover og 
departementale skriv, og jeg velger derfor å bruke betegnelsen «private 
høgskoler». 


1 NLA Høgskolens hjemmeside. 

Høyskolens navn er endret flere ganger. I artikkelen bruker jeg det offi- 
sielle navnet til høgskolen på det aktuelle tidspunktet. Der presentasjo- 
nen ikke refererer seg til noe bestemt tidspunkt, vil dagens navn, NLA 
Høgskolen, bli brukt. 

Den historiske fremstillingen blir disponert ut fra lovgrunnlaget for 
privat høgskolevirksomhet, men slik at strukturreformen har fått et eget 
delkapittel. Delkapitlene vil fokusere på: 


e utviklingen fra etableringen av NLA Høgskolen til vedtak av privat- 
høgskoleloven (1966—1986), 

e utvikingen under privathøgskoleloven (1986-2005), 

e utviklingen under universitets- og hogskoleloven (2005-2019), 

e strukturreformperioden (2008-2019). 


For hver periode vil oppmerksomheten bli rettet mot de konsekvensene 
den radende politikken og utviklingen innen statlig sektor har hatt for de 
private høgskolene. NLA Høgskolen vil sta i sentrum, men de problemer 
og valg denne høgskolen har stått overfor, viser begrensninger og mulig- 
heter som har hatt aktualitet også for andre private høgskoler. 

Artikkelen vil fungere som innledning til den foreliggende antologien. 
Under tittelen «Bruken av handlingsrommet» blir derfor de øvrige artik- 
lene i boken presentert. Disse gir eksempler på hvordan fag og utdannin- 
ger ved NLA Høgskolen har bidradd til utvikling av høgskolens egenart 
som frittstående institusjon. 


Etablering i en tid uten noen lov 
for private høgskoler 


Norsk Lærerakademi for kristendomsstudium og pedagogikk startet sin 
virksomhet i 1968. Akademiet skulle drive forskning, gi videreutdan- 
ning for lærere som allerede hadde fullført sin grunnutdanning, og gi 
utdanning i kristendomskunnskap og pedagogikk til studenter som ville 
kvalifisere seg for arbeid i ulike skoleslag og andre typer av virksomhet 
(se Stein M. Wivestadsartikkeli denne antologien). Allerede på begynnelsen 

av 1900-tallet ble den planlagte institusjonen omtalt som «en kristelig 
lærerhøyskole». Den skulle komme i tillegg til «de alminnelige lærer- 
skoler» (Helland & Jøssang 2018: 27). 

1 1943 ble det utarbeidet planer for en institusjon med ettårig utdanning 
og hovedfag, magistergrad eller embetseksamen. Institusjonen ble beskre- 
vet som en vitenskapelig høgskole på universitetsnivå. Som et minimum 
skulle den ha to professorer, en i kristendom og en i pedagogikk, i til- 
legg til annet fagpersonale. Som navn ble lærerakademi prioritert fremfor 
lærerhøgskole. En uttalt begrunnelse for dette var å unngå sammenblan- 
ding med Norges Lærerhøgskole (Helland & Jøssang 2018: 37-38), en stat- 
lig institusjon som fra 1922 hadde gitt videreutdanning for lærere. 

Den institusjonen som begynte sin virksomhet i 1968, skulle gi utdan- 
ning som kunne inngå i en cand.mag.-grad, og gi kompetanse for arbeid 
både i offentlige og private skoler. Dette plasserte NLA Høgskolen på linje 
med Norges lærerhøgskole. Planene om hovedfag i kristendomskunn- 
skap og pedagogikk, og det at grunnreglene fastslo at høgskolen skulle ha 
lærere med professorkompetanse, tilsa at det var en høgskole på universi- 
tetsnivå som skulle etableres. At ingen av de ansatte hadde professorkom- 
petanse da det ble søkt om eksamensrett, var et argument mot å tildele 
denne retten (Helland & Jøssang 2018: 71). Dette viser at også de som vur- 
derte søknaden om eksamensrett, plasserte institusjonen på dette nivået. 

Privatskoleutvalget, som avga sine innstillinger mens NLA Høgskolen 
var under planlegging, klassifiserte privat sykepleie-, sosionom-, barne- 
hagelærer- og misjonærutdanning som videregående utdanning sammen 
med folkehøgskoler, handelsskoler, realskoler og gymnas (Privatskole- 
utvalget II 1967: 5-27). Disse skolene forutsatte ikke examen artium 
for opptak, eller krevde den bare for noen utdanningstyper. Privat- 
skoleutvalget fant at det bare var én av de private institusjonene, Menig- 
hetsfakultetet, «som klart har karakter av høgskole». Det ble nevnt at 
Misjonsskolen i Stavanger «må sies å ligge nærmest høgskolenivå», men 
den ble likevel plassert sammen med de andre misjonsskolene som en 
videregående skole (26-27). NLA Høgskolen søkte om godkjenning på 
linje med Menighetsfakultetet og Misjonshøyskolen. 

I 1969 ble de første distriktshøgskolene opprettet. Disse ga korte, yrkes- 
rettede utdanninger som alternativer til de lange universitetsstudiene. 

Senere ble det åpnet for at de også kunne tilby hovedfag i fag der det ikke var 
slike studietilbud ved universiteter og vitenskapelige høgskoler (NOU 1993: 
24: 23). Med lov om lærerutdanning fra 1973 ble institusjoner for førskole-, 
allmenn- og faglærerutdanning pedagogiske høgskoler ($ 23). Etter hvert 
ble også andre institusjoner som bygget utdanningen på examen artium, 
høgskoler. En fikk dermed en ny type høgskoler, som i hovedsak ga utdan- 
ning for ett yrke, f.eks. sykepleie- eller lærerutdanning. Private utdan- 
ningsinstitusjoner som ga tilsvarende utdanning som statlige, ble også 
høgskoler. Noen av dem hadde kirkesamfunn eller kristne organisasjoner 
som eiere, andre var eid av ideelle organisasjoner eller andre grupperinger. 

Lov om tilskudd til private skoler, som ble vedtatt i 1970, fastslo at 
«Departementet avgjør i hvert enkelt tilfelle om en skole skal betraktes 
som en videregående skole eller en høyskole» ($ 1b). NLA Høgskolen ble 
høgskole, og kom ikke inn under loven. Etter hvert ble planene om hoved- 
fag i kristendomskunnskap og pedagogikk realisert (Helland & Jøssang 
2018). Dette var utdanning som ble gitt ved universitetene, og plasserte 
institusjonen på nivå med disse. 

Krav om kompetanse hos det faglige personalet var en av utfordrin- 
gene NLA Høgskolen sto overfor. Andre innvendinger mot eksamensrett 
gjaldt antatte begrensninger av de ansattes akademiske frihet. Allerede 
i 1965 fremmet komiteen som la planer for etableringen, forslag om at 
forskningens frihet skulle tas inn i grunnreglene, men dette ble ikke 
gjort (se nærmere om dette under presentasjonen av arbeidet med grunn- 
reglene i artikkelen til Stein M. Wivestad i denne antologien). Det ville 
antakelig vært en fordel med grunnregelfesting, i og med at problematik- 
ken dukket opp igjen gjentatte ganger. Et annet forhold som ble proble- 
matisert, var at andre kriterier enn faglig kompetanse kunne vektlegges 
ved tilsetting (Helland & Jøssang 2018: 70-72). 

Privatskoleloven gjaldt, som nevnt, ikke for NLA Høgskolen. For 
Menighetsfakultetet gjaldt en egen lov om eksamensrett, og sykepleie- 
høgskolene hadde lovhjemmel om statstilskudd til utdanningen, men 
ellers forelå det ikke noe lovgrunnlag for de private høgskolene (Kvam 
2009: 183). Staten satte ikke betingelser for å etablere et akademi, men 
en slik institusjon hadde ikke krav på offentlig økonomisk støtte. Mulig- 
hetene for å få eksamensrett var der, men kriteriene for å oppnå det og 

måten disse ble anvendt på, kunne variere avhengig av politisk ledelse i 
departementet og oppfatninger i de komiteene som vurderte fagplanene 
og lærernes kompetanse. Formelt hadde Norsk Lærerakademi en fri stil- 
ling og stort handlingsrom. For å kunne utføre sin oppgave som kompe- 
tansegivende institusjon var det imidlertid prisgitt politiske svingninger 
og vurderinger foretatt av tilsatte ved andre høgskoler og universiteter, og 
avhengig av gaver for å dekke utgiftene til drift. 


Lov om private høgskoler 


Først med vedtaket av lov om eksamensrett for og statstilskudd til private 
høyskoler (privathøyskoleloven) i 1986 fikk de private høgskolene ord- 
nede juridiske forhold. Formålet med loven var «å sikre drift av private 
høyskoler som faglig er på høyde med statlige», og «å bidra til å sikre 
studenter ved slike private høyskoler tilfredsstillende vilkår» ($ 1). For å 
få statstilskudd måtte høgskolene tilfredsstille krav til styringsordning, 
godkjenning av utdanninger og studentrettigheter. De måtte også være 
opprettet av religiøse eller etiske grunner eller som faglig-pedagogisk 
alternativ, eller utfylle det offentlige utdanningstilbudet på felter der det 
var et udekket behov ($ 11). Grunnlaget for godkjenning var det samme 
som i privatskoleloven av 1970 ($ 1). 

Loven gjorde situasjonen for de private aktørene mer forutsigbar. Hvis 
de oppfylte spesifiserte krav, hadde de rett på godkjenning for eksamener 
som tilsvarte dem som ble gitt ved statlige universiteter og høgskoler. De 
kunne også få godkjenning for eksamener som ikke hadde statlige paral- 
leller. Loven bestemte at statstilskuddet til høgskolene skulle være pro- 
duktet av en normalsats per student fastsatt av Stortinget og et studenttall 
godkjent av Kongen (privathøyskoleloven $ 12). Bjarne Kvam konkluderer 
isin artikkel «Frå privatskulelov til felles lov for universitet og høgskular» 
med at formålet med tilskuddsordningen ikke var å legge til rette for kon- 
kurranse mellom private og statlige utdanningsinstitusjoner, men å sikre 
menneskeretter i et demokratisk samfunn (Kvam 2009: 184). 

NLA fikk sitt første statstilskudd i 1977. Det var på kr 1 668 250. Da 
privathøgskoleloven ble vedtatt i 1986, var det kommet opp i vel ni mil- 
lioner. Beløpet endret seg ikke mye de første årene etter lovvedtaket 

(Helland & Jøssang 2018: 335), men loven ga sikkerhet for at det ville 
bli gitt tilskudd. Den satte grenser for institusjonenes frihet, samtidig 
som den ga dem større forutsigbarhet. Det viste seg likevel at trygghe- 
ten kunne bli truet ved innspill fra departementet og diskusjoner i Stor- 
tinget. Disse kunne f.eks. gjelde forslag om reduksjon av statsstøtten eller 
begrensninger i retten til å etablere nye studietilbud (se f.eks. St. meld. 
nr. 40 (1990-91): 96 og Innst. S. nr. 230 (1990-91): 23). 

I 1987 ble det oppnevnt et utvalg «for å vurdere mål, organisering og 
prioritering når det gjelder høyere utdanning og forskning fram mot år 
2000-2010» (NOU 1988: 28: 228). Utvalget ble ledet av professor Gudmund 
Hernes, og var et steg på veien mot en integrert universitets- og høgskole- 
politikk. Når det gjaldt de statlige høgskolene, var Hernes-utvalget utilfreds 
med at det var to parallelle systemer for høgre utdanning, et for universi- 
teter og vitenskapelige høgskoler og et for andre høgskoler. Det konstaterte 
at disse «dels kiver med hverandre og dels er seg selv nok». Utvalget tok 
initiativ til utvikling av «knutepunkter av spesialiserte, solide og stabile 
miljøer» integrert i et nettverk for høgre utdanning og forskning (108-109). 
De private høgskolenes plass i denne strukturen ble ikke berørt i NOU-en. 

NLA vitenskapelig høgskole for kristendomsstudium og pedagogikk 
la ned et stort arbeid i en søknad om å få tildelt en knutepunktsfunk- 
sjon. Den fikk betegnelsen «verdi- og kulturformidling i pedagogiske 
sammenhenger, basert på en tverrfaglig tilnærming ut fra fagene teologi 
og pedagogikk» (Helland & Jossang 2018: 235-236). Det tok imidlertid 
lang tid før noen av de private høgskolene fikk godkjenning som knute- 
punkter. Det viste seg dessuten etter hvert at belønning i form av økono- 
misk støtte og høyere status uteble, og institusjonenes iver etter å få tildelt 
knutepunktsfunksjoner kjølnet (Kvam 2009: 187). 

Stortingets kirke- og undervisningskomite hadde i Innst. S. nr. 230 
(1990-1991) uttalt at MF, Misjonshøyskolen og NLA «har status som viten- 
skapelige høgskoler med de krav til kompetanse, faglig nivå og ansvar for 
grunnforskning som dette innebærer» (24). For de statlige høyskolene ble 
plasseringen som henholdsvis høgskole og vitenskapelig høgskole avgjort 
av Kongen (lov om universiteter og høgskoler 1995, $ 1), men denne loven 
gjaldt ikke for private høgskoler. Da bestemmelsene om institusjons- 
akkreditering ble innført også for disse, konstaterte departementet at 


15 


ARTIKKEL 1 


det bare var én privat høgskole som hadde «vitenskapelig» som en del av 
navnet, og «forutsatte at denne betegnelsen ville opphøre» hvis høgsko- 
len ikke fikk akkreditering som vitenskapelig høgskole (Ot.prp. nr. 69 
(2001-2002): 13). NLA tilfredsstilte ikke kravene for institusjonsgodkjen- 
ning, og navnet på høgskolen i Sandviken ble fra 2003 endret til Norsk 
Lærerakademi Bachelor- og masterstudier. 

I 2000 hadde Norsk Lærerakademi Vitenskapelig Høgskole, som insti- 
tusjonen het på dette tidspunktet, søkt om rett til å tildele graden dr.art., 
en felles doktorgrad for høgskolens to fag. Fordi kristendomskunnskap 
og pedagogikk tilhørte to fakulteter i universitetsstrukturen, besluttet 
Norgesnettrådet, som hadde ansvar for denne typen vurderinger, at det 
måtte nedsettes to utvalg. Ett utvalg skulle vurdere institusjonen med 
tanke på dr.art.-grad i kristendomskunnskap, og et annet skulle vur- 
dere den med tanke på en dr.polit.-grad i pedagogikk. Ingen av komite- 
ene anbefalte at NLA Høgskolen skulle få tildele doktorgrader (Helland 
& Jøssang 2018: 236-237). Dette var i og for seg ikke uventet. Høgskolen 
hadde søkt om én doktorgrad, og regnet ikke med at den tilfredsstilte 
kravene for å tildele to. 

Da NLA Høgskolen startet opp med lærerutdanning i 1996, ble denne 
etablert ved en egen høgskole med navnet NLA Lærerhøgskole for all- 
menn- og førskolelærerutdanning. Kortformen av navnet ble NLA Lærer- 
høgskolen. Høgskolen plasserte seg på linje med andre institusjoner som 
ga grunnskole- og førskolelærerutdanning. 

Privathøgskoleloven av 1986 var en lov om eksamensrett og stats- 
tilskudd. I tiårene etter ble det gradvis gjort tilpasninger som ga større 
muligheter for å bli inkludert i et felles system for høgre utdanning. 
Skulle de private høgskolene kunne konkurrere på like vilkår med de 
statlige, måtte de imidlertid ha et selvstendig grunnlag for handling, og 
ikke bare et som var avledet ut fra de reglene som gjaldt statens høgskoler 
(Kvam 2009: 188). 

Allerede i 1994 startet arbeidet for å tilpasse privathøgskoleloven til 
lovverket i statlig sektor (Kvam 2009: 188). I 1998 ble det oppnevnt et 
utvalg som under ledelse av professor Ole Danbolt Mjøs skulle «utrede 
norsk høyere utdanning etter år 2000» (NOU 2000: 14: 17). Mjøs-utval- 
get foreslo at det skulle opprettes et uavhengig fagorgan for evaluering 

og akkreditering av utdanninger og høgre utdanningsinstitusjoner (360). 
Organet fikk navnet Nasjonalt organ for kvalitet i utdanningen, med 
kortformen NOKUT. Mjøs-utvalget gikk også inn for at høgskolene på 
nærmere spesifiserte vilkår skulle kunne få status som vitenskapelige 
høgskoler eller universiteter (NOU 2000: 14: 349). Dette var forslag som 
kom til å få stor betydning for utviklingen av så vel enkeltinstitusjoner 
som universitets- og høgskolesektoren. 

NOKUT startet sin virksomhet allerede i 2003. Ansvarsområdet omfat- 
tet både statlige og private institusjoner for høgre utdanning, og dets plasse- 
ring utenfor departementet gjorde organet uavhengig av skiftende politisk 
ledelse. Helland og Jøssang (2018: 244) omtaler det som «ein ny og mektig 
aktør i sektoren». Opprettelsen av NOKUT var et av de viktigste grepene 
for at de private institusjonene skulle kunne bli likestilt med de statlige når 
det gjaldt vurdering av kvalitet og tildeling av status og rettigheter. 

Gjennom endringene av privathøgskoleloven i 2002 ønsket departe- 
mentet å «legge til rette for større grad av faglig frihet og ansvar for private 
høyskoler». Loven åpnet for akkreditering av private utdanningsinsti- 
tusjoner, og å gi de akkrediterte høgskolene utvidete faglige fullmakter 
(Ot.prp. nr. 69 (2001-2002): 7). Formelt innebar bestemmelsene at pri- 
vate og statlige institusjoner skulle bli behandlet på samme måte. Alle de 
statlige høgskolene ble imidlertid regnet som akkrediterte, mens alle de 
private måtte vurderes og godkjennes for å oppnå denne statusen (Kvam 
2009: 190). Dette betød at inntil akkreditering var oppnådd, var de pri- 
vate høgskolene avhengig av godkjenning av alle sine studieplaner, mens 
de statlige kunne fastsette sine planer for studier på bachelor-nivå, og til 
dels også master-nivå, selv. 

I årene fremover kom arbeidet med søknader om godkjenning av 
utdanninger og om å oppnå den statusen og selvstendigheten som insti- 
tusjonsakkreditering fra NOKUT innebar, til å prege virksomheten både 
ved NLA Høgskolen og de andre private høgskolene. Detaljerte kriterier 
for godkjenning ga forutsigbarhet, men skapte også problemer. Når det 
gjaldt institusjonsakkreditering, bød bl.a. utformingen av høgskole- 
nes styringsstruktur på utfordringer for de private høgskolene. Norsk 
Lærerakademi Bachelor- og masterstudier fikk sin akkreditering i 2006 
(Helland & Jøssang 2018: 246-247). 

Felles lov for private og statlige universiteter 
og høgskoler 


Grunnlaget for universitets- og høgskoleloven av 1995 ble lagt av et utvalg 
ledet av professor Jan Fridtjof Bernt (NOU 1993: 24). De statlige høg- 
skolene og universitetene fikk utvidete fullmakter. De samme faglige kra- 
vene til kvalitet ble imidlertid stilt til både private og statlige høgskoler. 
Loven, som ikke gjaldt for de private høgskolene, begrenset dermed deres 
muligheter for å konkurrere på lik linje med de statlige, og de private ble 
liggende etter (Kvam 2009: 187). 

Mjøs-utvalget gikk inn for at det skulle bli utarbeidet et felles lovverk. 
Private institusjoner skulle spille en viktig rolle, og bidra til innovasjon og 
nyskaping innen forskning og høgre utdanning. Flertallet mente at «hen- 
synet til kvalitet og nyskapning tilsier at offentlige og private institusjoner i 
prinsippet bør behandles likt», og at ved tildeling av ressurser «bør hoved- 
prinsippet ikke være om institusjonen er privat eller offentlig eid, men om 
den fyller sentrale oppgaver og holder høy kvalitet» (NOU 2000: 14: 330-331). 

I 2002 ble det nedsatt et utvalg som under ledelse av advokat Anders 
Ryssdal skulle «utarbeide forslag til felles lovverk for statlig og privat 
høyere utdanning», og «vurdere om det skal være en eller flere felles lover 
og hvordan loven(e)s indre struktur bør være» (NOU 2003: 25: 15). Arbei- 
det bygget på at det var «gitt tydelige, politiske føringer om at de private 
institusjonene ikke lenger skal være et supplement til de statlige institu- 
sjonene, men snarere et likeverdig og utfyllende alternativ» (202). 

Ryssdal-utvalget foreslo at loven skulle ha en bestemmelse om at 
«Institusjoner under denne lov har rett til å utforme sitt eget faglige 
og verdimessige grunnlag, innenfor de rammer som er fastsatt i lov og 
institusjonens vedtekter» (160). I sin begrunnelse sier utvalget at det på 
denne måten ønsker å synliggjøre den institusjonelle friheten, og fortset- 
ter: «Det vil være særlig aktuelt for å synliggjøre legitimiteten til private 
institusjoner som er etablert som faglig-pedagogiske alternativ eller som 
er opprettet av etiske eller religiøse grunner» (177). 

De to lovene for privat og statlig høgre utdanning ble slått sammen til 
én lov, lov om universiteter og høyskoler, i 2005. De fleste bestemmelsene 
i loven er felles, men det er også egne paragrafer for henholdsvis private 

høgskoler ($ 8) og statlige universiteter og høgskoler ($ 9-12). Den fag- 
lige autonomien og det ansvaret dette medfører, er de samme for private 
og statlige institusjoner ($ 1-5). Institusjonene kan ikke gis pålegg eller 
instrukser om læreinnholdet i undervisningen eller forskningen, eller 
instrukser angående individuelle ansettelser eller utnevnelser, og de har 
«rett til å utforme sitt eget faglige og verdimessige grunnlag innenfor de 
rammer som er fastsatt i eller i medhold av lov.» 

Loven sikret NLA-høgskolene og de andre livssynshøgskolene retten 
til å videreføre virksomheten på det verdigrunnlaget de hadde da loven 
ble vedtatt. Den gjorde det samtidig mulig for private høgskoler å være et 
faglig alternativ til de statlige høgskolene. På denne måten ble det viktig- 
ste momentet i $ 11 i privathøgskoleloven videreført. Samtidig sikret loven 
også statlige høgskoler mot politisk overstyring i faglige spørsmål. Den 
enkelte forskers akademiske frihet ble imidlertid ikke lovfestet i 2005. 

I forbindelse med behandlingen av loven ba Stortinget departemen- 
tet om å «utrede behovet og mulighetene for en lovfesting av den aka- 
demiske friheten for den enkelte vitenskapelige ansatte» (Ot.prp. nr. 67 
(2006-2007): 1). Et utvalg under ledelse av professor Arild Underdal fikk 
i oppdrag å utrede konsekvensene av individuell akademisk frihet i for- 
hold til andre bestemmelser, og «forholdet mellom institusjonenes sty- 
ringsrett og styringsbehov og den enkelte ansattes rettigheter» (NOU 
2006: 7). Universitets- og høyskoleloven ble i 2007 endret i samsvar med 
utvalgets forslag, slik at $ 1-5 nå lyder: 


(1) Universiteter og høyskoler skal fremme og verne akademisk frihet. 
Institusjonene har et ansvar for å sikre at undervisning, forskning 
og faglig og kunstnerisk utviklingsarbeid holder et høyt faglig 
nivå, og utøves i overensstemmelse med anerkjente vitenskapelige, 
kunstfaglige, pedagogiske og etiske prinsipper. 

(2) Universiteter og høyskoler har ellers rett til å utforme sitt faglige 
og verdimessige grunnlag innenfor de rammer som er fastsatt i 
eller i medhold av lov. 

(3) Universiteter og høyskoler kan ikke gis pålegg eller instrukser om 
a) læreinnholdet i undervisningen og innholdet i forskningen 

eller i det kunstneriske og faglige utviklingsarbeidet 
b) individuelle ansettelser eller utnevnelser. 

(4) Den som gir undervisning har et selvstendig ansvar for innhold og 
opplegg av denne innenfor de rammer som institusjonen fastsetter 
eller som følger av lov eller i medhold av lov. 

(5) Den som er ansatt i stilling hvor forskning eller faglig eller kunst- 
nerisk utviklingsarbeid inngår i arbeidsoppgavene, har rett til å velge 
emne og metode for sin forskning eller sitt utviklingsarbeid innenfor 
de rammer som følger av ansettelsesforholdet eller særskilt avtale. 

(6) Universiteter og høyskoler skal sørge for åpenhet om resultater fra 
forskning eller faglig eller kunstnerisk utviklingsarbeid. Den som 
er ansatt i stilling som nevnt i femte ledd har rett til å offentliggjøre 
sine resultater og skal sørge for at slik offentliggjøring skjer. [...?] 


Retten til å ha en «alternativ innretning av virksomheten er en del av 
institusjonens faglige autonomi.» Om institusjoner med alternativ faglig 
eller verdimessig grunnlag sier departementet at «det er en forutsetning 
for virksomheten på denne typen institusjoner at det faglige eller verdi- 
messige grunnlaget innebærer noen begrensninger i den ansattes aka- 
demiske frihet». Bestemmelsen om akademisk frihet «vil ikke være til 
hinder for at private institusjoner i sine vedtekter eksempelvis har egne 
bestemmelser om vilkår for ansettelse». Det er imidlertid en forutsetning 
at institusjonenes faglige og verdimessige grunnlag «ikke er styrende i 
forhold til det vitenskapelige innholdet i undervisningen og forskningen» 
(Ot.prp. nr. 67 (2006-2007): 19 og 11). 

Ordet «ellers» i punkt 2 ville kunne tolkes slik at det innskrenker insti- 
tusjonenes rett til å utforme sitt eget faglige og verdimessige grunnlag. 
I Innst. O. nr. 4 (2007-2008) sier imidlertid en enstemmig kirke-, utdan- 
nings- og forskningskomite at den legger til grunn at «ordet «ellers» i 
lovforslaget $ 1-5 annet ledd ikke medfører noen realitetsendring i for- 
hold til gjeldende rett». Komiteen har merket seg at Nettverk for private 
høyskoler (NPH) har understreket dette, og «viser for øvrig til departe- 
mentets vurderinger». 

I Underdal-utvalgets innstilling er det et gjennomgående tema at både 
for statlige universiteter og høgskoler og private høgskoler vil det være 


2 Resten av paragrafen gjelder hvordan forskningsgrunnlaget skal stilles til rådighet og avtaler om 
begrensninger i offentliggjøring av resultater. 

behov for institusjonsstyring internt og fra eierens og statens side. Livs- 
synshøgskoler er nevnt spesielt, og om dem heter det at studieplanene 
«vil bygge på høyskolens faglige og verdimessige grunnlag, og de vil for- 
utsette at lærernes undervisning er i samsvar med dette» (NOU 2006: 19: 
23; se også Ot.prp. nr. 67 (2006-2007): 19). 

Universitets- og høgskoleloven av 2005 med endringer av 2007 ga en 
formell løsning på problemer i tilknytning til forholdet mellom institu- 
sjonell autonomi og akademisk frihet, et problem som hadde fulgt NLA 
Høgskolen helt fra etableringen. Aune-utvalget, som nettopp har avslut- 
tet arbeidet med forslag til ny lov om universiteter og høgskoler, foreslår 
at bestemmelsene om akademisk frihet videreføres, med den tilføyelse at 
institusjonene ikke bare skal verne om akademisk frihet, men også «om 
de ansatte som utøver denne». Det sier eksplisitt at det «deler Underdal- 
utvalgets forståelse av begrepet akademisk frihet, og utvalgets resonne- 
menter og vurderinger» (NOU 2020:3: 127, 129). 

Opprettelsen av NOKUT og gjeldende regelverk hadde gjort godkjen- 
ning av studier og institusjoner forutsigbar. På den andre siden gjorde 
detaljerte bestemmelser, bl.a. om hvilken kompetanse personalet måtte 
ha for at en institusjon skulle få godkjenning for sine utdanninger, det 
vanskelig å tilfredsstille kravene for flere av de små institusjonene. 

Underveis i denne prosessen ble tilskuddsreglene for høgre utdannin- 
ger endret slik at deler av bevilgningene ble resultatbasert. Finansierings- 
modellen er tredelt, med en basisbevilgning som skal gi institusjonene 
stabile rammevilkår, og med resultatbaserte komponenter for under- 
visning og forskning (NOU 2003: 25: 62-63). Noen år senere fastslo 
Stjernø-utvalget (se nedenfor) at finansieringssystemet var utformet på 
samme måte for statlige og private høgskoler, men med lavere basis- 
bevilgninger for de private (NOU 2008: 3: 103-104). Formell likebehand- 
ling betyr altså ikke at private og statlige institusjoner har fått de samme 
vilkårene. 

Det nye finansieringssystemet har vist seg å få sterk innflytelse på 
arbeidet ved institusjonene. Antall avlagte eksamener blir vektlagt, og 
videre- og etterutdanning blir oftere enn tidligere organisert som deler av 
kompetansegivende studietilbud for å gi uttelling i form av bevilgninger 
over statsbudsjettet. Vitenskapelig publisering i tidsskrifter og på forlag 


21 


ARTIKKEL 1 


med fagfellevurdering har en tendens til å bli prioritert fremfor annen 
formidlingsvirksomhet. Samtidig har oppdrag fra Utdanningsdirektora- 
tet og spesifiserte forskningsprogrammer i Norges forskningsråd gjort at 
virksomhet innen nasjonalt prioriterte områder har fått større omfang 
både ved statlige og private høgskoler. Finansieringsmodellen har bidradd 
til økt oppmerksomhet på inntjening, og dette har fått konsekvenser for 
hvilke studietilbud og forskningsprosjekter som prioriteres (se nærmere 
om dette i Stein M. Wivestads artikkel i denne boken). 

Forutsigbarheten når det gjelder godkjenninger og økonomi har vært 
et vern, samtidig som et til dels detaljert regelverk har vært med på å 
styre utviklingen. For NLA Høgskolen har det vært en impuls til priori- 
tering av planmessig utvikling av studietilbud, kompetanseoppbygging, 
forskning og publisering. Men det har også ført med seg en indirekte ned- 
prioritering på områder som ikke gir uttelling ved kompetansevurdering 
og bevilgninger, herunder engasjement i offentlig debatt og faglig for- 
midling til et bredt publikum. 


Strukturreformperioden: fra fire små 
til en større høgskole 


I 2008 kom NOU 2008: 3 Sett under ett. Ny struktur i høyere utdanning, 
avgitt av et utvalg ledet av professor Steinar Stjernø. Utvalget skulle «vur- 
dere den videre utviklingen av norsk høyere utdanning i lys av samfun- 
nets behov». Private høgskoler inngikk ikke i utvalgets mandat, men 
skulle omtales der det var relevant. Forslaget om å skape større og mer 
robuste enheter ved sammenslåing av institusjoner (NOU 2008: 3: 11, 
12 og 16), vekket stor oppmerksomhet. I sin visjon for fremtiden tenkte 
utvalget seg at det bare skulle være åtte til ti statlige høgre utdannings- 
institusjoner i Norge (5). 

På dette tidspunktet var det 16 kristne høgskoler i Norge. Disse hadde 
i 2006 fra 43 til 1978 studenter. NLA-høgskolene var registrert med 606 
studenter ved NLA Lærerhøgskolen og 864 ved NLA Bachelor og master- 
studier. Handelshøyskolen BI skilte seg ut blant de private med sine 14 010 
studenter (NOU 2008: 3: 224). Ikke bare NLA høgskolene, men alle de 


22 


NLA HØGSKOLEN 


kristne var små i en situasjon der Stjernø-utvalget fant at de statlige var 
for små til å fortsette som egne enheter. 

Utvalget anbefalte få, robuste og effektive miljøer. Dette aktualiserte 
sammenslåing av de to NLA-høgskolene. Noen måneder etter at Stjernø- 
utvalget avga sin innstilling, nedsatte representantskapet ved NLA et 
utvalg som skulle utrede spørsmålet, og se på mulighetene for sam- 
lokalisering og organiseringsmodell for en eventuell fusjonert høgskole 
(Helland & Jøssang 2018: 254-255). Fra årsskiftet 2009-2010 ble de to 
NLA-høgskolene én høgskole. Den nye høgskolen fikk navnet NLA Høg- 
skolen. Lokaliseringen ble som tidligere, med lærerutdanning på Brei- 
stein og bachelor- og masterstudier i Sandviken. Kortere utdanninger og 
administrative tjenester ble plassert der det passet best, og ansatte kunne 
ha oppgaver på tvers av utdanningssted. 

Som nevnt ovenfor var alle de kristne høgskolene små. Det problemet 
som NLA Høgskolen sto overfor, gjaldt også andre. Av de organisasjo- 
nene som sto bak NLA Høgskolen, var Norsk Luthersk Misjonssamband 
også eier av Mediehøgskolen Gimlekollen i Kristiansand og Fjellhaug 
Misjonsskole i Oslo, og Normisjon eier av Høgskolen i Staffeldtsgate i 
Oslo. I 2010 ble det tatt initiativ til fusjon mellom Mediehøgskolen 
Gimlekollen, Høgskolen i Staffeldtsgate og NLA Høgskolen. Både Medie- 
høgskolen og Høgskolen i Staffeldtsgate hadde økonomiske problemer. 
Å gå inn i et større fellesskap ville gjøre høgskolene mindre sårbare for 
variasjoner i antall avlagte eksamener og dermed også i statstilskuddet. 
Fusjon med en høgskole som allerede var akkreditert og hadde et større 
fagmiljø, ville dessuten gjøre det enklere å få godkjenning for nye stu- 
dier. Også Fjellhaug Misjonsskole var med i drøftingene, men ble stå- 
ende utenfor fusjonen. Ved inngangen til 2013 var fusjonen mellom NLA 
Høgskolen, Mediehøgskolen Gimlekollen og Høgskolen i Staffeldtsgate 
en realitet (Helland & Jossang 2018: 257-262). Den nye høgskolen fikk 
navnet NLA Høgskolen. 

Den bølgen av sammenslåinger av institusjoner som ble initiert av 
Stjernø-utvalget, ble fulgt opp av departementet i Meld. St. 18 (2014-2015) 
Konsentrasjon for kvalitet. Strukturreform i universitets- og høyskole- 
sektoren. Strukturreformen gjaldt ikke de private høgskolene, men var 
en utfordring også for dem. I løpet av en tiårsperiode ble antall private 

kristne høgskoler halvert. Ansgar Teologiske Høgskole, Dronning Mauds 
Minne Høgskole for barnehagelærerutdanning, Fjellhaug internasjonale 
Høgskole, Høgskolen for ledelse og teologi og Lovisenberg diakonale 
høgskole er fortsatt egne høgskoler. De øvrige ni høyskolene er gjen- 
nom fusjoner blitt til NLA Høgskolen og VID vitenskapelige høgskole 
(se tabell). 

Ser en på endringene, slår det en at tre av høgskolene ikke hadde «høg- 
skole» som en del av navnet i 2008, mens alle har det i 2018. For to av dem 
fremgår det av navnet at de er vitenskapelige høgskoler. De vitenskapelige 
høgskolene har rett til å tildele doktorgrader og til akkreditering av stu- 
dier på alle nivåer innenfor de fagområdene der de har doktorgrad, og det 
å ha betegnelsen med i navnet synliggjør statusen. 


Navn i 2018 Navn i 2008 °? Endring * 

Ansgar Teologiske Høgskole Ansgar Teologiske Høgskole 

MF vitenskapelig høyskole Det teologiske menighetsfakultetet | Nytt navn 2018 

Dronning Mauds Minne Høgskole | Dronning Mauds Minne Høgskole | Endret navn på 

for barnehagelærerutdanning for førskolelærerutdanning utdanningen 2012 

Fjellhaug internasjonale Høgskole | Fjellhaug Misjonshøgskole Nytt navn 2011 

Høgskolen for ledelse og teologi Baptistenes teologiske seminar Filadelfiakirken 
Oslo inn som 
medeier 2010 

Lovisenberg diakonale høgskole Lovisenberg diakonale høgskole 

NLA Høgskolen Høgskolen i Staffeldtsgate Fusjoner 

ediehøgskolen Gimlekollen 2010 og 2013 


orsk Lærerakademi Bachelor- og 

asterstudier 

orsk Lærerakademi 
Lærerhøgskolen 


VID vitenskapelige høgskole Betanien diakonale høgskole Fusjoner 
Diakonhjemmet Høgskole 2008, 
Diakonissehjemmets høgskole, 2016 og 2018 
Bergen 


Høgskolen Diakonova 
isjonshøgskolen, Stavanger 
Rogaland Høgskole 


3 Kilde: NOU 2008: 3: 224. 
4 Informasjon fra høgskolenes hjemmesider. 

Som nevnt tidligere karakteriserte Privatskoleutvalget i 1967 Menighets- 
fakultetet som høgskole og sa at Misjonsskolen i Stavanger var den av 
de andre som lå nærmest dette nivået. Begge disse er nå vitenskapelige 
høgskoler. NLA Høgskolen er fortsatt en høgskole, men ikke en viten- 
skapelig høgskole. Den har flere professorer både i kristendom, pedago- 
gikk og andre fag, et bredt studietilbud, mere robuste og solide fagmiljøer 
og langt flere studenter enn ved etableringen, men ikke rett til å tildele 
doktorgrad. I universitets- og høgskolestrukturen har den formelt lavere 
status enn Menighetsfakultetet og Misjonshøyskolen — som disse insti- 
tusjonene het i 1968 — enn ved oppstarten. I 2019 vedtok imidlertid insti- 
tusjonen å utvikle doktorgradsprogrammet Education, existence and 
diversity i samarbeid med VID vitenskapelige høgskole 

NLA Høgskolen er, i likhet med de andre private høgskolene, en liten 
høgskole. Regnes avlagte eksamener som mål for størrelse, er det likevel 
av de private høgskolene bare de vitenskapelige høgskolene VID og BI 
som er større. Av de statlige høgskolene, vitenskapelige medregnet, er fem 
mindre (Kunnskapsdepartementet 2018a: 66-67). 

Antall private kristne høgskoler er halvert etter 2008 (se tabellen oven- 
for). I gjennomsnitt er høgskolene blitt større. Parallelt med struktur- 
reformen, som formelt bare gjaldt de statlige høgskolene, har det foregått 
en radikal omorganisering innen tilsvarende privat sektor. Staten har 
oppnådd endringer uten å gi pålegg. De private har, i likhet med de stat- 
lige, jevnt over fått mer robuste fagmiljøer i den forstand at det er flere 
tilsatte og høyere kompetanse i de ulike fagene. Konsekvensene av at en 
ansatt slutter og variasjon i antall søkere til et studium, er ikke lenger så 
dramatiske som de var da institusjonene var mindre. Dette gir de private 
høgskolene større trygghet og handlingsrom. 

For NLA Høgskolen har styrkingen av fagmiljøene vært tydeligst for 
de fagene som fantes ved flere av de fusjonerte høgskolene. Dette gjelder 
i første rekke pedagogikk, kristendomskunnskap, interkulturell kommu- 
nikasjon og musikk. Fusjonen har imidlertid også åpnet muligheter for at 
allerede etablerte studietilbud kan bli gitt på flere studiesteder. Dermed 
har bl.a. de små fagene i lærerutdanningen, utdanning som nå blir gitt 


5 Publisert på NLA Høgskolens hjemmeside 23.05.19. 

både i Bergen og i Oslo, fått bredere og mer solid formell kompetanse. 
I tillegg er det etablert nye studietilbud, herunder studium i økonomi og 
administrasjon i Oslo. Faglig har fusjonene gitt utfordringer, men også 
muligheter som høgskolen har utnyttet. 

En annen endring som er verd å merke seg, og som staten overhodet 
ikke har lagt seg opp i, er at mens hver av de private høgskolene i 2008 
hadde eier eller eiere fra ett kirkesamfunn, er det nå flere som står bak to 
av høgskolene (se tabellen ovenfor). For en av dem har dette sammenheng 
med fusjonen. VID har nå både lutherske organisasjoner og stiftelser og 
et ikke-luthersk trossamfunn som eiere, i og med at Metodistkirken sto 
bak Betanien diakonale høgskole. Dessuten kom Filadelfiakirken Oslo på 
vegne av pinsebevegelsen i Norge* inn som ny eier, da Baptistenes teolo- 
giske seminar i 2008 ble videreført som Høgskolen for ledelse og teologi. 

Det ligger utenfor denne artikkelens tema å se på konsekvenser av at to 
av høgskolene er blitt tverrkonfesjonelle, men når det gjelder NLA Høg- 
skolen, er det lutherske verdigrunnlaget tatt opp i artikkelen til Oddvar 
Johan Jenssen i denne antologien. Han spør om NLA Høgskolen er på 
vei til å bli en postkonfesjonell institusjon. Samtidig viser han at bibelsyn 
fortsatt vektlegges. Lars Dahle har i sin artikkel et evangelikalt perspektiv 
på NLA Høgskolens verdigrunnlag. Han peker på felles anliggender for 
luthersk og evangelikal kristendomsforståelse, og at den internasjonale 
Lausanne-bevegelsen er en av eksponentene for en allianseøkumenisk 
tilnærming. Ved NLA Høgskolen er det nå tilsatte med ulik kirkelig og 
konfesjonell bakgrunn. Bidraget fra Forskergruppen for teologi og spiri- 
tualitet i den foreliggende antologien er et eksempel på at dette kan gi det 
faglige arbeidet et felleskristent preg (se Innerdal mfl.). 

NLA Høgskolen bygger på den kristne tro slik den er uttrykt i Bibelen 
og den evangelisk- lutherske bekjennelse og har lutherske eiere” Dette 
hindrer likevel ikke en økumenisk orientering. En slik vektlegging vil 
imidlertid i sterkere grad være rimelig for høgskoler som gjennom inklu- 
dering av nye eiere er blitt tverrkonfesjonelle. Når det gjelder grunn- 
skoler, vet vi at det har vært en endring fra at alle de kristne skolene 


6 Opplysningene er hentet fra høgskolenes hjemmeside. 
7 Vedtekter NLA Høgskolen AS $ 5 og 7. 

var menighetsskoler knyttet til et bestemt kirkesamfunn, til flere øku- 
meniske skoler og mere samarbeid på tvers av konfesjoner (Hagesæther 
2018: 24-27). Det er rimelig å se utviklingen innen høgskolesektoren som 
en del av samme trend. 


Bruken av handlingsrommet 


Artiklene i den foreliggende antologien viser noe av kjernen og bred- 
den i det faglige arbeidet ved NLA Høgskolen. Den er preget av å være 
skrevet i tilknytning til feiringen av høgskolens 50-årsjubileum, og retter 
søkelyset mot temaer som er viktige for institusjonen. Flere av artiklene 
har sitt utgangspunkt i foredrag og seminarer i forbindelse med jubileet. 
Samtidig gir artikkelsamlingen et bilde av hvordan NLA Høgskolen har 
utnyttet sitt handlingsrom i årene etter at pionerene begynte sitt arbeid. 

For høgskoler med en uttalt kristen basis er det en forutsetning at 
grunnlaget har konsekvenser i praksis. Hvordan konsekvensene utmyn- 
tes, vil selvsagt være avhengig av faglig portefølje, men også variere fra 
tid til tid og fra institusjon til institusjon. Paul Otto Brunstad sa i sin 
jubileumsforelesning i 2018 at en kristen basis betyr at NLA Høgskolens 
pedagogiske oppdrag går ut over det å formidle kunnskap og verdier. Hver 
generasjon har ansvar for å videreføre sin kunnskap og erfaring til neste 
slektsledd. For NLA Høgskolen betyr det å være en danningsinstitusjon 
med et tydelig kristent særpreg (se artikkelen til Stein M. Wivestad). 

I høgskolens vedtekter er oppdraget formulert på denne måten: 


Ut fra en kristen forståelse av natur, menneske, kultur og samfunn har NLA 
Høgskolen som formål å fremme danning, dyktiggjøre mennesker til tjeneste i 
hjem, arbeid og fritid, og bidra kritisk og konstruktivt til å møte lokale, nasjo- 


nale og globale utfordringer. 


Dette formålet har NLA Høgskolen frihet og handlingsrom til å reali- 
sere. Særpreg kan være en ressurs for høgskolen som institusjon og i kon- 
kurransen med andre høgre utdanningsinstitusjoner. I denne antologien 


8 Vedtekter NLA Høgskolen AS, $ 6. 

er det flere artikler som viser hvordan høgskolens kristne basis har fått 
konsekvenser i praksis. Kåre Melhus konsentrerer oppmerksomheten om 
verdigrunnlagets gjennomslag i journalistutdanningen. Marit Mjøs og 
Anne Karin Unneland gjør rede for hvordan det kristne grunnlaget har 
preget prioriteringen av spesialpedagogikk som studietilbud og utfor- 
mingen studiet har fått. Margunn Serigstad Dahle og Bjørn Hinderaker 
synliggjør livssynsteoriens relevans for det kristne verdigrunnlaget ved 
NLA Gimlekollen. Og Truls Liland konstaterer at økonomiutdanningen 
er inspirert av arven etter Hans Nielsen Hauge, og har et spesielt fokus på 
etikk, samfunnsansvar og entreprenørskap. 

Friheten ved å stå utenfor det statlige institusjonsfellesskapet gir ikke 
bare rom for å velge et annet innhold i utdanningene, men også for å 
prøve ut andre måter å utforme utdanningene på. Et eksempel på dette 
som har fått bred oppmerksomhet, er at NLA Høgskolen var først ute 
med temaorganisering av hele barnehagelærerutdanningen (Helland & 
Jøssang 2018: 268). Denne formen for organisering er senere innført som 
standard ved alle de høgskolene som gir slik utdanning (Kunnskaps- 
departementet 2012: $ 3). Å stå i frontlinjen når det gjelder faglig utvik- 
ling på denne måten, vil både kunne være et konkurransefortrinn og et 
bidrag til utviklingen av hele sektoren. 

Helland og Jøssang gir i sin fremstilling av NLA Høgskolens historie 
flere eksempler på områder der NLA Høgskolen har gjort en spesiell inn- 
sats. De viser at bredden har vært stor. Forskningsfelt med tilknytning 
til høgskolens livssynsbasis har vært prioritert innen en rekke av fagene, 
men også andre områder har stått sentralt (se f.eks. Helland & Jøssang 
2018: 89-97, 237 og 267-268). Den foreliggende antologien dokumente- 
rer så vel bredde som spissing. Noen av artiklene er allerede brukt som 
kilder i denne artikkelen, men bredden er større enn det disse represen- 
terer. Den følgende presentasjonen av artiklene er ordnet alfabetisk etter 
forfatternavn, og inkluderer også artikler som allerede er nevnt: 


e Lars Dahle ser NLA Høgskolens verdigrunnlag og samfunns- 
oppdrag i lys av evangelikal tenkning. 

e MargunnS. Dahle og Bjørn Hinderaker bruker livssynsteori som pers- 
pektiv, og fokuserer på kristne høgskoler i et livssynsåpent samfunn. 

e Hilde K. Dahlstrøm og Solveig Omland har undersøkt hva norske 
avisledere sier om asyl og integrering. 

e Ursula Småland Goth og Bjørghild Kjeldsvik ser på interkulturell 
kompetanse i en pedagogisk sammenheng, og vektlegger likeverd, 
fordommer og inkludering. 

e Gunnar Innerdal, Ståle Johannes Kristiansen, Kim Larsen, May 
Bente Stuart Matre, Svein Rise, Peder K. Solberg og Knut-Willy 
Sæther gir et bidrag til kristen forståelse av mennesket. 

e Oddvar Johan Jensen gjennomfører en analyse av evangelisk- 
luthersk tro som verdigrunnlag for undervisning og forsking. 

e Truls Liland skriver om haugiansk samfunnsengasjement som 
modell for bedrifters samfunnsansvar i vår tid. 

e Kare Melhus reflekterer over NLA Høgskolens verdigrunnlag med 
journalistutdanningen som eksempel. 

e Marit Mjøs og Anne Karin R. Unneland ser spesialpedagogikken i 
et NLA-perspektiv. 

e Stein M. Wivestad drøfter NLA Høgskolens basis og formal ved 
etableringen og i jubileumsåret. 

e Vigdis Øystese gir en presentasjon av salmenes plass og funksjon i 
skolen. 


NLA Høgskolen bidrar til mangfold i høgre utdanning både på felter 
der vektleggingen har vært en konsekvens av høgskolens kristne basis, 
og på andre områder. Særpreget har i noen sammenhenger blitt oppfat- 
tet som for tydelig, i andre som utydelig eller annerledes enn forventet 
(se eksempler i artikkelen til Oddvar Johan Jensen i denne antologien). 
I konkurranseutsatte situasjoner har det vært behov for tilpasninger både 
av planer for undervisningstilbud og forskningsprosjekter for å bedre 
studentrekrutteringen og for å oppnå økonomisk støtte. Faren er tilpas- 
ning på bekostning av prioritering av høgskolens mest sentrale oppgaver, 
slik det er vist i Stein M. Wivestads artikkel. 

Høgskolen startet sin undervisning med 59 studenter. Høsten 2019 er 
antall studenter ca. 2700. Første offentlige tilskudd kom i 1976, og første 
statstilskudd 1977 (Helland & Jossang 2018: 100, 272 og 335). For 2019 var det 
ordinære statstilskudd 218 millioner kroner (Kunnskapsdepartementet 

2018b). Noe av veksten er en direkte konsekvens av fusjonene, men alle 
høgskolens fire studiesteder har høyere studenttall nå enn de hadde som 
selvstendige institusjoner før sammenslåingen”. I konkurransen om stu- 
denter og penger har NLA Høgskolen lyktes på en måte som det neppe 
var noen som forstilte seg ved etableringen. Høyskolen har utnyttet sitt 
handlingsrom. Den har investert i forskning, oppbygging av kompe- 
tanse, utvikling av nye studietilbud og kontinuerlig videreutvikling av de 
studietilbudene som allerede er etablert. 


I spenningsfeltet mellom frihet og tilpasning 


Da den første loven for private høgskoler ble vedtatt i 1986, var det en 
forutsetning for statsstøtte at institusjonen hadde en religiøs, etisk eller 
faglig begrunnelse, hvis ikke høgskolen supplerte det offentlige utdan- 
ningstilbudet på felter der det var et udekket behov. Private høgskoler 
skulle, i likhet med private skoler, bidra til å sikre menneskerettigheter i 
et demokratisk samfunn (Kvam 2009: 184). 

Grunnlaget for gjeldende lov, som er felles for statlige og private høg- 
skoler og universiteter, er at de private høgskolene ikke bare skal være 
et supplement til de offentlige, «men likeverdige institusjoner som tilbyr 
høgre utdanning og forskning av høy kvalitet» (NOU 2003: 25: 23). De 
private høgskolene skal bidra til større bredde og mangfold innen høgre 
utdanning enn det de statlige institusjonene gjør alene. Dette gir hand- 
lingsrom, men også utfordringer. NLA Høgskolen lever i spenningsfeltet 
mellom det å beholde og videreutvikle sin egenart, og å skulle konkurrere 
med andre utdanningsinstitusjoner om studenter og personale, stats- 
støtte og prosjektmidler, innflytelse og status. 

Staten har gjennom vedtak av regelverk, godkjenninger og finansie- 
ring hatt sterk innflytelse på utviklingen av NLA Høgskolen. Formelt sett 
har NLA Høgskolen en langt sikrere og mer forutsigbar situasjon etter 
50 år enn den hadde ved oppstarten. Dette har sammenheng med lover, 
statlig finansiering og systemer for godkjenning og kvalitetssikring for 


9 Ingrid Galdal, Studieadministrasjonen ved NLA Høgskolen: Notat av 23.01.2019 om studenttall 
basert på Database for statistikk om høgre utdanning. 

universiteter og høgskoler. Samtidig legger dette regelverket sterke førin- 
ger for virksomheten, og har bidradd til at det har vært nødvendig å 
foreta tilpasninger. NLA Høgskolen har imidlertid fortsatt rett til og rom 
for å starte og utvikle studier og prioritere forskning på områder som er 
en konsekvens av høgskolens grunnlag som en kristen høgskole, og til å 
prege undervisning og studiemiljø ut fra høgskolens egen basis. 

I 1982 ga Toralf Tveiten, som da var ansatt ved NLA Høgskolen, ut 
boken Akademisk frihet. Om universiteter og frie høyskolers og deres for- 
hold til staten. Han bygger bl.a. på den kjente amerikanske pedagogiske 
filosofen John S. Brubacher, som hevder at akademisk frihet beskytter 
den enkelte institusjons egenart, bidrar til variasjon og mangfold innen- 
for høgre utdanning og gir studentene større valgfrihet. Tveiten minner 
om at frie institusjoner ikke er fremmedelementer i den akademiske tra- 
disjonen. «De er bærere av tradisjonen». Universitetenes og høgskolenes 
historie kan føres tilbake til frie, selvstendige og selvstyrte institusjoner 
(Tveiten 1982: 88-89). Tveiten legger i sin fremstilling hovedvekten på de 
akademiske institusjonenes autonomi, mens Brubacher i On the Philo- 
sophy of Higher Education (1978) behandler og verdsetter både institusjo- 
nenes og den enkelte forskers akademiske frihet. 

Utviklingen av NLA Høgskolen har foregått i spenningsfeltet mellom 
det å være en høgskole med frihet til særpreg, og behov for å tilpasse seg 
utviklingen innen den høgre utdanningssektoren. Forutsigbarheten og 
tryggheten er blitt større i løpet av de vel 50 årene høgskolen har eksis- 
tert, men den økonomiske avhengigheten av staten og konkurransen med 
andre høgskoler har også økt. Behovet for tilpasning er der fortsatt, men 
formelt er det fra statens side ikke begrunnet i menneskerettighetene, 
men i at høgskolen i konkurranse med andre høgskoler skal bidra til 
bredde, kvalitet og innovasjon innen sektoren. Dette gir muligheter for å 
blankpusse vårt grunnlag og være et alternativ som skiller seg positivt ut 
i et mangfold av høgre utdanningsinstitusjoner. 

Bør NLA Høgskolen være 

en danningsinstitusjon? 
NLAs basis og formål ved starten 
i 1968 og i jubileumsåret 2018 


Stein M. Wivestad 
NLA Høgskolen 


Sammendrag: Artikkelen sammenlikner NLA Høgskolens basis og formål ved 
oppstart av institusjonen i 1968 med gjeldende basis og formål i dag. Det kri- 
tiske spørsmålet er hvordan høgskolens formål nå blir fulgt opp i praksis. Artik- 
kelen har utgangspunkt i arkivmateriale som ikke har vært publisert tidligere: 
forarbeidet til og hele formuleringen av basis og formål fra 1968, og forarbeidet 
til dagens formuleringer. Den historiske situasjonen var annerledes i 1968, men 
flere av de folkepedagogiske utfordringene som utløste det sterke engasjementet 
for å starte NLA, er minst like aktuelle i dag. I hele NLAs historie har det vært 
et overordnet mål å fremme menneskelig danning ut fra en kristen forståelse av 
livet. Ved å tilpasse seg til det markedsorienterte og statlig støttede utdannings- 
systemet har imidlertid det å gi utdanning blitt det faktiske overordnede målet, 
mens det å fremme danning har blitt et lite synlig og underordnet redskap. Gjel- 
dende formål og gode argumenter taler for at NLA Høgskolen bør profileres, 
ikke som en utdanningsinstitusjon, men som en motkulturell danningsinstitu- 
sjon som vil fremme oppbyggende danning. 


Nøkkelord: NLA Høgskolen, Andreas Seierstad, formål, folkepedagogisk 
ansvar, danningsinstitusjon, markedsorientering 


NLA feiret i 2018 50-årsjubileum. Jubileumsboka begynner med starten 
på undervisningen ved «Norsk Lærerakademi for kristendomsstudium og 
pedagogikk (NLA)» og åpningsfesten i 1968, da et barnekor sang «Jeg folder 
mine hender små». Boka ender med å påpeke at NLA i dag er «tett kobla til 
det statlege utdanningssystemet» (Helland & Jøssang 2018: 9 og 273). 


Sitering av denne artikkelen: Wivestad, S.M. (2020). Bør NLA Høgskolen være en danningsinstitusjon? 
I Hagesæther, G., Innerdal, G. & Kvam, B. (Red.), NLA Høgskolen. Fagutvikling og sjølvforståing på kris- 
ten grunn (s. 34-53). Oslo: Cappelen Damm Akademisk. https://doi.org/10.23865/noasp.102 

Lisens: CC BY-NC-ND. 

NLA var i 1968 en fri, kristen, akademisk institusjon startet av lav- 
kirkelige misjonsorganisasjoner, som helt uten offentlig støtte ønsket 
å fremme en «folkepedagogikk», dvs. en pedagogikk som kunne tjene 
både det norske folk og andre folk. Hans Bovim, som sto sentralt ved 
etableringen av NLA, skrev i 1967 at «vi trenger en undervisnings- og 
forskningsinstitusjon som ut fra et kristent folke-pedagogisk ansvar kan 
komme lærerne i tale og som ved sin innflytelse i folket kan være med å 
forme skoleutviklingen i positiv retning» (Bovim 1967: 30). Den folke- 
pedagogiske oppgaven skulle blant annet realiseres gjennom utdanning 
av lærere og ved at skolen skulle føre videre oppdragelsen som var star- 
tet i hjemmene. «Familien og hjemmet har ikke mottatt sitt oppdrager- 
mandat fra staten, det har mottatt sitt oppdrag fra Gud selv, ifølge Guds 
egen skaperordning» (26). Dette var på linje med tanker om danning av 
folket som var løftet fram både i den haugianske og grundtvigianske tra- 
disjonen på 1800-tallet og av Erling Kristvik (Slagstad 2003a), kanskje 
Norges fremste fagpedagog i første halvdel av 1900-tallet. Kristvik ville 
at Norge skulle bli «ein fokedaningsheim» der alle gode makter samlet 
seg om «opsedings- og folkedaningsarbeidet» (Kristvik 1920: 221). NLAs 
oppgave ble fra starten av forstått som en folkepedagogisk oppgave med 
oppdragelse (oppseding) og danning som overordnede mål. Akademiet 
var tenkt som en danningsinstitusjon. Slik forstod også andre akade- 
miske institusjoner seg selv på denne tiden (Slagstad 2003b). Utdanning 
til pedagogiske yrker var et middel — ikke målet. 

I dag er ca. 80 prosent av inntektene til NLA offentlige tilskudd (Helland & 
Jøssang 2018: 335), og institusjonen er «underlagt eit utdanningsregime» med 
«eit omfattande styrings-, kontroll- og rapporteringssystem» (273). Ikke bare 
departementet, men også styret og ledelsen ved NLA, med sin «Prorektor for 
utdanning», oppfatter nå institusjonen som en «utdanningsinstitusjon», selv 
om ordet «utdanning» ikke er med i NLAs vedtekter (Vedtekter 2016). 

NLA har opplagt et ansvar både for forskning, utdanning til ulike pro- 
fesjoner, undervisning i fag og utadrettet formidling. I gjeldende formåls- 
paragraf kan alt dette ses i sammenheng i den formuleringen som angir 
at NLA skal «fremme danning». Likevel blir ikke NLA profilert som en 
«danningsinstitusjon». Det gir grunn til undring. Det kan argumente- 
res for at sannhetssøkende forskning (det å gjøre erfaringer) er en form 
for danning, der en «erkjenner seg selv i det fremmede» (Gadamer 2010: 

395 Og 40), og at utdanning, med kunnskap, ferdigheter og kompetanse i 
fokus, bare er en del av vår danning som menneske (Wivestad 2015). 
Denne artikkelen fremstiller arbeidet med basis og formål før 1968 og 
i årene 2012—14, etter at høyskolene i Staffeldtsgate og på Gimlekollen var 
«tatt opp i det som fra 1. januar 2013 heter NLA Høgskolen» (Verdidokument 
2016: 1). Gjeldende formuleringer av basis og formål, $$ 5 og 6 i NLA Høg- 
skolens vedtekter, ble vedtatt av institusjonens generalforsamling 21. mai 
2014, GF 04/14 punkt 1. Jeg er opptatt av hvordan formålet bør praktiseres. 
Bør NLA, ut fra basis og formål, forstå seg selv, og også fremstille seg selv 
utad, som en danningsinstitusjon med et folkepedagogisk siktemål? Er det 
fare for at basis og formålsparagraf blir glemt i det daglige arbeidet, og at 
det som blir fokusert og feiret er vellykket markedsføring, antall studenter, 
studiepoengproduksjon, publiseringspoeng og kompetanseopprykk? 


Basis og formål i 1968 og i 2018 


For å kunne sammenlikne stilles her formuleringen fra 1968 opp ved 
siden av gjeldende basis og formål". Tolkningen av formuleringene fra 
1968 forutsetter kjennskap til datidens kulturelle og politiske forhold. De 
er godt beskrevet av Helland og Jøssang (2018: kap. 1). Vi hadde i 1968 fort- 
satt en «folkeskole». Det var en skole for hele folket, en skole som hadde 
verdi i seg selv. Den var ikke bare et grunnlag for videre skolegang, eller 
bare en del av det regjeringen i dag kaller «opplæringsløpet» (Regjeringen 
2017: punkt 2.3 og 2.4). Folkeskolen var i 1968 en avsluttet enhet. «Grunn- 
skolen» ble skapt året etter, i 1969. I 1968 hadde både «folkeskolen og den 
høgre skolen ... kristne føremålsparagrafar» (Helland & Jøssang 2018: 37). 
Det hadde konsekvenser for skoledagens begynnelse og burde ideelt sett 
påvirke undervisningen i alle skolens fag. I dag bygger barnehage og skole 
på «grunnleggjande verdiar i kristen og humanistisk arv og tradisjon» 
(Opplæringslova 2008, $ 1-1; Barnehageloven 2008, $ 1), men verdiene er 
«forankret» i menneskerettighetene. «Oppdragelse» eller «oppseding», 
som tidligere stod sentralt i lovene for disse institusjonene, er fra 2008 


1 Et dokument fra styret (Verdidokument 2016: 1-2) gjenga, ved en feil, formuleringen fra 2008 
som gjeldende formål, og denne formuleringen ble dessverre sitert derfra i jubileumsboka 
(Helland og Jossang 2018: 273-74). 

byttet ut med «danning». Viktig kontekst i dag er også at NLA, for å bli 
godkjent som høgskole, må rette seg etter universitets- og høyskoleloven 
(2005). En av endringene i gjeldende basis henger sammen med at Den 
Evangelisk-Lutherske frikirke i 2013 ble med som én av de sju organisasjo- 
nene som står bak NLA Høgskolen (Helland & Jøssang 2018: 262). 


Basis og formål i 1968 


Norsk lærerakademi for kristendomsstudium 
og pedagogikk bygger på den kristne tro, slik 
den er uttrykt i Den Hellige Skrift og Den norske 
kirkes evangelisk-lutherske bekjennelse, og vet 
seg derved å være i samsvar med den norske 
almenopplærings livssynsgrunnlag, slik dette 
grunnlag er fastlagt i grunnlovsbestemmelsen 
om at de innbyggere som bekjenner seg til 

den evangelisk-lutherske religion skal oppdra 
sine barn i denne, og i skole-lovgivningen som 
bestemmer at de almendannende skoler skal 
medvirke til barnas og de unges kristelige og 
moralske oppseding. 

Lærerakademiet er en institusjon på 
høyskoleplan med den dobbelte oppgave å 
drive forskning og undervisning. Akademiet har 
følgende undervisningsoppgaver: 

a) Å gi studerende med lærerutdannelse 
høve til videregående studium i 
kristendomsfag og pedagogikk med 
sikte på kristelig og pedagogisk 
gjennomtenkning og tilrettelegging 
av barneskolens og ungdomsskolens 

(folkeskolens) lærefag. 

b) Å gi studerende som habiliterer seg for 
illinger i ungdomsskolen, den høyere 
almenskole, folkehøyskolen, lærerskolen 
etc. spesialutdanning i kristendomsfag og/ 
eller pedagogikk med sikte på akademisk 
eksamen, og derunder føre fram til en 
k 
o 


n 


ristelig og pedagogisk gjennomtenkning 
g tilrettelegging av fagene i disse 
skoleslag. 

Å gi studerende som tar sikte på en 
tjeneste blant andre folk og kultursamfunn, 
kunnskap i og orientering om spørsmål av 
livssynsmessig og pedagogisk art. 


VY 


C 


Alle interesserte har fri adgang til 
forelesningene 


(Vedtatt på det konstituerende møtet 
12.121966) 


Basis og formål i 2018 


NLA Høgskolen bygger på den kristne 
tro slik den er uttrykt i Bibelen og den 
evangelisk-lutherske bekjennelse". 


Ut fra en kristen forståelse av natur, 
menneske, kultur og samfunn har NLA 
Høgskolen som formål å fremme danning, 
dyktiggjøre mennesker til tjeneste i 

hjem, arbeid og fritid, og bidra kritisk og 
konstruktivt til å møte lokale, nasjonale og 
globale utfordringer. 


Høgskolen har forskning, utviklingsarbeid, 
undervisning, veiledning og formidling som 
sine viktigste oppgaver, og vil: 

* legge til rette for et godt faglig, sosialt 
og kristent miljø for studenter og 
ansatte med respekt for den enkeltes 
livssyn 
gi hjelp til livs- og kulturtolkning 
vie grunnlagsspørsmål stor 
oppmerksomhet 
studere sentrale prosesser og bærende 
institusjoner og strukturer i kultur og 
samfunn 
støtte flerfaglige tilnærminger 
bidra til danning av etisk bevissthet 
og fremme grunnleggende kristne 
holdninger og verdier: respekt for 
skaperverket og menneskeverdet, 
åndsfrihet, nestekjærlighet, tilgivelse, 
likeverd og solidaritet 
forberede til tjeneste i hjem, barnehage 
og skole, kirke og misjon og i andre 
kultur- og samfunnsinstitusjoner. 


"Her forstått som de tre oldkirkelige 
trosbekjennelser, Confessio Augustana 

og Luthers lille katekisme. Disse 
bekjennelsesskriftene er felles for Den 
norske kirke og Den Evangeliske-Lutherske 
Frikirke. 

(Vedtatt på generalforsamlingen 21.5.2014) 

Tekstene må leses i deres historiske kontekst, men viktigst er det å forsøke 
å se hvilke muligheter som formuleringene åpner for og lukker for. Noe 
er tydelig likt, og noe er forskjellig i «grunnreglene» fra 1968 og i de gjel- 
dende «vedtektene» i jubileumsåret 2018. Basis for NLA, det som insti- 
tusjonen «bygger på», har ikke blitt vesentlig forandret gjennom 50 år. 
«Den Hellige Skrift» kalles nå for «Bibelen» og forstås i sammenheng 
med «evangelisk-luthersk bekjennelse», slik denne er definert gjennom 
«de tre oldkirkelige trosbekjennelser, Confessio Augustana og Luthers 
lille katekisme.» Dette er ikke en stor endring. I praksis blir imidlertid 
konfesjonelle skillelinjer mindre markert i dag enn de ble i 1968, noe som 
bl.a. har sammenheng med fusjoner og ansettelser. 

I 1968 kunne en ta utgangspunkt i at foreldre som tilhørte Den norske 
kirke var forpliktet til å oppdra barna i «den evangelisk-lutherske reli- 
gion», og at andre kunne få fritak fra kristendomsundervisningen i 
skolen. I dag er bestemmelser om foreldrenes plikt til å oppdra ute av 
grunnloven. Nå er det felles utgangspunktet for alle i Norge at «verdi- 
grunnlaget forblir vår kristne og humanistiske arv» (Grunnloven, 2014: 
$ 2). I barnehage og skole blir dette fulgt opp gjennom å legge vekt på 
«respekt for menneskeverdet og naturen, på åndsfrihet, nestekjærlighet, 
tilgivelse, likeverd og solidaritet» (Barnehageloven 2008, $ 1). Men fort- 
satt gjelder det at foreldrene har et grunnleggende og helhetlig ansvar for 
barnas oppdragelse og undervisning. NLA har nå som formål å «dyktig- 
gjøre mennesker til tjeneste i hjem, arbeid og fritid». Mange av studentene 
våre er eller vil bli foreldre, og alle voksne har et ansvar for den kulturelle 
arv som føres videre til neste generasjon. Alle bør spørre seg selv om 
det en selv ønsker å føre videre, også er godt for barna. Formuleringen 
«hjem, arbeid og fritid» åpner for å ta hensyn til foreldrenes helhetlige 
ansvar for barnas danning som mennesker. Det var viktig i 1968, og det 
er enda viktigere nå. Også det som skjer i barnehage og i skole, skal skje 
«i forståing og samarbeid med heimen». Dessverre har overordnet del av 
læreplanen (Regjeringen 2017) i sin tolkning av skolens formålsparagraf 
løsrevet dette fra sammenhengen som det står i, og har svekket foreldre 
og foresattes ansvar for skolens formål som helhet (Wivestad 2018: 84). 
Skolene ble i 1968 forstått som «almenndannende». I dag følger NLA opp 
barnehagens og skolens formål om «å fremme danning». Det utfordrer 

både personalet og studentene til å se sin egen danning som mennes- 
ker i sammenheng med den danningen som bør skje i «hjem, barnehage 
og skole, kirke og misjon og i andre kultur- og samfunnsinstitusjoner», 
jf. siste kulepunkt. 


Andreas Seierstad: NLAs åndelige stamfar 


Hans Bovim, rektor ved Kristelig Gymnasium i Oslo, stod i etterkrigs- 
tiden fram som «friskolegeneral» og var den sentrale koordinatoren ved 
etableringen av NLA (Helland & Jøssang 2018: 52). Når vi her ser etter 
idéene som formet institusjonen, er det imidlertid naturlig å fremheve 
kirkehistorikeren Andreas Seierstad. I jubileumsboka karakteriseres han 
som «sjefsideologen» og «den åndelege stamfaren til NLA» (37 og 272). 
Han satte idéen til arbeidet med å opprette et lererakademi inn i et histo- 
risk perspektiv som starter med Hans Nielsen Hauge og hans lavkirkelige 
tilhengere. De så en nær sammenheng mellom vekkelse og oppdragelse. 
Lærer Thomas Olsen Amble, en nær venn og medarbeider av Hauge, star- 
tet i 1821 Christiania skolelærerforening. Én dag i uka satte de av tid til 
studier som hadde til hensikt å gjøre dem til bedre lærere. For Amble var 
det ikke viktigst å bli oppdatert på nye metoder, men å «arbeide på sin 
egen og andres dannelse» (Seierstad 1963), og å fremme hos de unge «for- 
standens opplysning, hjertets foredling og sedernes forbedring». Dannin- 
gens utgangspunkt skulle være bildet av «hin kommende hyrdes ansikt», 
den seirende Kristus, som troende håper å møte ansikt til ansikt på dom- 
mens dag. Da kunne en også håpe å få møte igjen «mange glade» tidligere 
elever (Seierstad 1967: 3—4). Ambles syn på danning kan ses i sammenheng 
med tanker som ble utformet av Comenius på 1600-tallet: Det endelige 
målet for menneskelivet er evig lykke hos Gud. Målene for danningen er 
utledet av en forståelse av mennesket som skapt i Guds bilde. Det gjelder å 
kjenne seg selv og alt som er vesentlig i verden (forstandens opplysning), å 
rette seg mot Gud (hjertets foredling) og å kunne styre seg selv (sedernes 
forbedring). Mennesket bør bli «så lik dette [Guds] bilde som mulig ... i 
sannhet være fornuftig og klokt, ... standhaftig og ærlig, ... fromt og hel- 
lig, og derved i sannhet lykkelig og salig — her og i evigheten» (Comenius, 
sitert fra Myhre, 1968: 91). 

På begynnelsen av 1900-tallet ble tankene om en «lærerhøyskole» som 
kunne ivareta «lærerens videre utdannelse» (Seierstad 1967: 7), holdt varm 
av overlærer Ringdal og professor Hallesby. Etter andre verdenskrig ble 
Andreas Seierstad bedt av Hallesby om å ta et ansvar for å utforme planer 
for det som nå ble kalt «Oslo lærerakademi for kristendomsstudium og 
pedagogikk». Navnet «akademi» ble valgt for å unngå at det ble oppfattet 
som en konkurrent til lærerhøgskolen i Trondheim (8). Seierstad ønsket 
«fredlege kappsteg». Akademiet skulle være en «kristeleg fagskule ... ein 
surdeig sett i den store deigen» (10). 

Seierstad hadde derfor klare tanker om at lærerakademiet burde knytte 
sin virksomhet til oppgaver og utfordringer i det offentlige skoleverket. 
I et utkast til grunnregler fra 1962 lyder den første paragrafen slik: 


Virksomheten ved Oslo Lærerakademi motiveres ikke minst av formålspara- 
grafen i vår folkeskolelov som sier at folkeskolen «skal hjelpa til å gjeva elevane 
ei kristeleg og moralsk oppseding» og av den tilsvarende paragraf i lov om 
høyere almenskoler (jfr. Lov om folkeskolen av 10. april 1959 $ 1 og lov om 


høyere almenskoler av 10. mai 1935 $ 2). 


På grunn av omlegging av planer for utbygging av Menighetsfakultetet 
og uenighet med Bjarne Hareide i Institutt for Kristen Oppseding, ble det 
ikke noe av akademiplanene verken rett etter krigen eller i de første 1960- 
årene (Helland & Jøssang 2018: 40—41 og 56—58). Fart i sakene ble det først 
da Arbeiderpartiet tapte stortingsvalget i 1965. «Det var som ei dør hadde 
opna seg» (63). 


Arbeidet med grunnregler 1965-1966 


Lærerakademikomitéen ble nedsatt i september 1965. Den bestod av Hans 
Bovim, Even Fougner, Kåre Fuglestrand, Anders Hoaas, Jon Kvalbein, 
Andreas Seierstad og Steinar Supphellen.* Bovim ble valgt til formann og 


2 Fremstillingen nedenfor av det som skjedde i 1965—66 bygger på referater i Jon Kvalbeins arkiv, 
Ringperm A. Materialet er lagret i Arkivet på NLA Breistein. 

Kvalbein til sekretær. Komiteen fikk på sitt møte 15. november framlagt et 
utkast til grunnregler laget av Seierstad. Her sies det slik i $ 2: 


Skolens folk trenger for det første en betydelig sakkunnskap, ... når det gjel- 
der kristendommen som oppsedingsfaktor, fordi de almendannende skolene 
ifølge lovgivningen skal medvirke til en kristelig og sedelig oppdragelse av 
barna og de unge. For det andre trenger lærerne av samme grunn en teologisk 
og pedagogisk orientering i livssynsspørsmål ut fra bibelen og den evangelisk 


lutherske bekjennelse. 


I utkastets $ 1 heter det at akademiet «eies og drives av følgende 6 orga- 
nisasjoner ...». Ved drøfting på det 10. møtet, 6. desember 1965, hevdet 
Fougner at «ordet eierorganisasjoner ville gi et noe fortegnet bilde. Det 
burde stå frittstående og selvstendig institusjon.» En ble foreløpig enige 
om å kalle akademiet «en fri og selvstendig akademisk institusjon som 
driver forskning og undervisning innenfor fagområdene kristendomsfag 
og pedagogikk.» På det 11. møtet, 10. desember, ble denne formuleringen 
problematisert. Seierstad ville skille undervisningsmessig frihet fra admi- 
nistrativ bundethet. Han mente dessuten at uttrykket «kristendomsfag 
og pedagogikk» ble for avgrenset. Akademiet burde ha flere muligheter. 

Et nytt forslag, med innspill fra Seierstad og Hoaas, redigert av Kval- 
bein, ble lagt frem på det 12. møtet, 17. desember, 1965: 


Kapittel 1: Basis og formål. 

$1. Norsk lærerakademi for kristendomsstudium og pedagogikk bygger på 
den norske almenopplærings idegrunnlag, som innebærer at kristendommen, 
slik den kommer til uttrykk i Den hellige skrift og i Den norske kirkes bekjen- 


nelsesskrifter, er et gjennomsyrende element i opplæringsvirksomheten. 


$2. Lærerakademiet er en institusjon på høyskoleplan med den dobbelte opp- 


gave å drive forskning og undervisning. 


Dette forslaget ble diskutert på det 14. møtet, 21. desember 1965. Innled- 
ningssetningen i $ 2 ble ikke diskutert. Den ble stående uforandret fram 
til 24. oktober 1994. Da ble uttrykket «en institusjon på høyskoleplan» 

erstattet med uttrykket «en institusjon på universitets- og høgskolenivå», 
og det ble markert at NLA omfatter både en «lærerhøgskole» og en «viten- 
skapelig høgskole». 

Når det gjaldt formuleringen av $ 1, mislikte Fuglestrand uttrykket 
«gjennomsyrende element» og Fougner ønsket referanse til Grunnlovens 
$ 2. Fougner og Kvalbein ble bedt om å legge frem et nytt forslag. Dette 
ble diskutert på det 15. møtet, 7. januar 1966. På dette møtet ble komi- 
teen supplert med Oddbjørn Evenshaug. Kvalbein måtte nå konsentrere 
seg om studiene, pedagogikk mellomfag, våren 1966. Han var imidler- 
tid hele tiden informert, og ble i juni eller juli nestformann i komiteen, 
for å avlaste Bovim. Fra og med det 16. møtet, 15. januar, var Evenshaug 
sekretær for komiteen. Seierstad var på det 18. møtet, 20. januar, opptatt 
av å ha med noe i grunnreglene om «forskningens frihet», og han fikk 
støtte av Fougner og av Evenshaug, som på dette tidspunktet var viten- 
skapelig assistent ved Pedagogisk forskningsinstitutt. Ifølge referatet fra 
det 19. møtet, 24. januar, pkt. 2., endte det med at en valgte å sløyfe en 
formulering av dette, men en «ønsket å få spørsmålet [om] fri forskning 
utredet ... med tanke på den debatt som ganske sikkert vil komme.» 

Et forslag til grunnregler ble vedlagt komitéinnstillingen, som ble 
sendt ut 26.01.1966 til seks organisasjoner innen Den norske kirke. For- 
muleringene av $$ 1 og 2 er i sak identisk med det som ble vedtatt på det 
konstituerende møtet 12.12.1966, og som var gjeldende i 1968 (se ramme 
ovenfor). $ 3 handler om institusjonens oppgave når det gjelder miljø, 
aktuelle spørsmål og «verdier som Den norske kirke og det frivillige kris- 
telige arbeid innenfor denne står for». Både $$ 2 og 3 ble publisert i en 
artikkel om NLA i Fast Grunn (Bovim, 1967: 28-29), men formuleringen 
av $ 1 som er gjengitt her (se ramme ovenfor), ble ikke tatt med, og denne 
formuleringen har heller ikke vært publisert i andre sammenhenger. 

Komiteen angir i sin innstilling på s. 2 en rekke grunner for å opp- 
rette et «Norsk lærerakademi». De fleste argumentene viser de positive 
mulighetene: Det er nødvendig med «en kamp om de pedagogiske idéer 
og retningslinjer som skal prege skolen.» Det mangler en «selvstendig 
statsuavhengig lærer-institusjon som kunne være med å prege ånds- 
innholdet i norsk skole. Særlig på høgskoleplan, hvor de pedagogiske 

idéer formes og utvikles, er dette savn følbart.» Kristendomsfaget er 
viktig, men en slik lærerinstitusjon «må også ta opp forholdet mellom 
kristendomsfaget og alle andre fag i skolen.» Institusjonen «må altså i 
særlig grad ta opp pedagogiske spørsmål og på kristen grunn arbeide 
med den pedagogiske vitenskap.» Det er ønskelig at studenter og lærere 
skal «dyktiggjøre seg for en byggende kristen innsats» på ungdomsskole- 
trinnet og i gymnaset. Ett argument er imidlertid formet som en advarsel 
mot et undervisningstilbud som allerede var etablert. Komiteen fryktet at 
undervisningen i kristendomskunnskap ved Universitetet i Oslo kunne 
«bli et mektig instrument for staten og for den moderne toleranseteologi». 
Jeg studerte selv kristendomskunnskap i 1966—1968 ved UiO. Selv om det 
kunne være grunn til å kritisere noen lærebøker og noen elementer i 
noen lærebøker (Risdal 1966), hadde jeg et godt inntrykk av undervisnin- 
gen. Men at det var behov for et akademi som kunne motvirke «moderne 
toleranseteologi», det kan oppfattes som profetisk tale. 

En orientering fra Lærerakademikomitéen, signert Hans Bovim, ble 
delt ut til mange interesserte i mai 1966. Her presenteres behovet for et 
lærerakademi slik: «En dialog og et samspill mellom teologi og pedago- 
gikk innenfor samme institusjon vil være meget fruktbar for norsk skole. 
Akademiet vil da også kunne bidra med veiledning og bistand ved opp- 
legg av pedagogisk forsøksvirksomhet innenfor den kristne skolevirk- 
somhet». Som viktige emner nevnes «målsettingen og foreldreretten i 
skolen ... forholdet mellom tro og vitenskap, skapelsesberetning og bio- 
logiske teorier, kirkehistorie og almen historie». Studentene «trenger et 
eget pedagogisk-kristelig miljø». Det er også «behov for en utdannelse 
på kristen grunn for rådgivere». Her lå en ansats til spesial-pedagogisk 
undervisning. Den kom i gang på NLA i 1988 (Helland & Jøssang 2018: 
231). Siste moment i orienteringen fra mai 1966 slutter slik: «Vi trenger en 
undervisnings- og forskningsinstitusjon som ut fra et kristent folkepeda- 
gogisk ansvar kan komme lærerne i tale og som ved sin innflytelse i folket 
kan være med å forme skoleutviklingen i positiv retning.» Utfordringene 
her kan være et memento også i dag. Hvordan kan det legges til rette 
for «samspill mellom teologi og pedagogikk»? Hvordan bør NLA i dag 
utfordres til å ta «et kristent folkepedagogisk ansvar»? 

Arbeidet med vedtekter 2011-2014 


NLA Lærerhøgskolen på Breistein kom i gang i 1996 som en selvsten- 
dig høgskole som utad samarbeidet med NLA i Sandviken. Etter vel ti 
år begynte et arbeid for en fusjon mellom de to høgskolene, og fra 2010 
var denne fusjonen et faktum. Samtidig viste det seg at mediehøgskolen 
på Gimlekollen i Kristiansand og Høgskolen i Staffeldtsgate i Oslo hadde 
interesse av å bli en del av en større høgskole. Fra 1. januar 2013 var den 
nye NLA Høgskolen etablert (Helland & Jøssang 2018: 200, 56 og 62). 
NLA var fra 2013 lokalisert på fire forskjellige steder og var blitt vesentlig 
mer mangfoldig enn før. Det var nødvendig å utarbeide nye grunnregler 
eller vedtekter, som det nå ble kalt. 

Arbeidet med nye vedtekter startet allerede under sonderingen av en 
mulig innlemmelse av Staffeldtsgate og Gimlekollen i NLA Høgskolen. 
Lars Dahle ved Gimlekollen la i mars 2011 fram et notat om høgskolenes 
verdigrunnlag og visjon, og ledet en gruppe som arbeidet med dette høs- 
ten 2011. I dokumentet Når tre blir en datert 9. mars 2012 ble det i kap. 10 
formulert noen endringer og tilføyelser til det som var gjeldende vedtek- 
ter for NLA fra 2009. Mens man i forarbeidet til etableringen av NLA i 
1965—66 var opptatt av å påvirke skoleutviklingen i Norge, var utgangs- 
punktet nå i 2012 det som i kap. 2 kalles «De kristne høgskolene i dagens 
samfunn» og ønsket om å tilpasse seg til universitets- og høgskoleloven 
fra 2005. Til det som ble presentert som gjeldende vedtekter i 2012, foreslo 
jeg et alternativ 14.12.2012 på akademiets interne nettside, og begrunnet 
det bl.a. slik: «Dagens vitenskaps- og utdanningspolitiske dokumenter 
har en tendens til å bli ensidig samfunnssentrert. Vi bør videreføre og 
levendegjøre den humaniora-tradisjonen som har preget Lærerakade- 
miet siden starten, og være opptatt av både kulturen og samfunnet.» Vi 
bør ikke åpne for «ukritisk tilpasning til den faktiske samfunnsutviklin- 
gen», og vi bør ikke avgrense oppgavene slik at «virksomheter som ikke er 
faglige og ikke er knyttet til yrke, for eksempel i hjem og lagsarbeid» faller 


3 Fremstillingen her av det som foregikk i 2011-14 bygger på egne notater og et forsøk på å trenge 
inn i en jungel av sakspapirer som er lagret digitalt på NLA Høgskolens server i Katalogen K: 
mappen "Vedtaksføre organ”. Papirer som bare kan åpnes med passord, har jeg ikke lest. Det 
refereres til datoer for ulike dokumenter, slik at de som har tilgang til serveren lettere kan finne 
dem, og eventuelle andre kan be om å få dem tilsendt. 

utenfor. Slike virksomheter «blir lavt prioritert av andre» universitets- og 
høgskoler. 

På grunnlag av samtalene mellom rektorene og styrelederne i 2011, 
dokumentet Når tre blir en som ble lagt frem for generalforsamlingen 
18. april 2012, og den ekstraordinære generalforsamlingen 21. november 
2012 ble det laget en plan for et videre arbeid med å forankre basis og 
formål i hele personalet. 29. mai 2013 nedsatte Strategisk Råd en komité 
som skulle legge fram «et samlet utkast til basis og målformuleringer». 
Komiteen, ledet av Liv Iren Hognestad (Gimlekollen), bestod for øvrig av 
Lars Gaute Jøssang (Breistein), Per Reinert Eriksen (Staffeldtsgate), Stein 
M. Wivestad (Sandviken) og Sissel Mæland (administrasjonen). Det var 
meningen at Studentparlamentet skulle oppnevne en representant, men 
det skjedde ikke. Høsten 2013 hadde denne «vedtektskomitéen» ett møte i 
Kristiansand, ett møte på nettet og deretter diskusjoner via e-post. 

Vedtektskomitéen prøvde å lage formuleringer som alle kunne identi- 
fisere seg med, uten at de ulike fagene ved institusjonene ble nevnt ekspli- 
sitt. Vi ønsket å uttrykke formålet kort og generelt, men samtidig slik at 
det kunne gi retning for NLA Høgskolen som én ny institusjon. Formålet 
burde uttrykke hva vi ønsket med NLA på lang sikt slik at det ikke skulle 
bli nødvendig å forandre formuleringene annethvert år. Vi ønsket at for- 
muleringene både kunne forstås i det offentlige rom, og at de skulle gi 
retning for og korrigering av det vi gjør internt. 

Vedtektskomitéen la fram sitt første utkast 20. september 2013. Okto- 
ber måned ble satt av til høringer der alle i personalet kunne delta, og 
komitéens reviderte utkast kom 13. november. Det ble behandlet i Stra- 
tegisk Råd 29. november, sendt ut på høring til eierorganisasjonene, dis- 
kutert direkte med generalsekretærene for organisasjonene, behandlet i 
NLAs styre 23. april 2014, ST sak 31/14, fremlagt for generalforsamlingen 
i 2014 som GF sak 4/14 og vedtatt slik som styret hadde foreslått. Dette 
ble gjeldende formuleringer i 2018 (se rammen ovenfor), og de er fortsatt 
gjeldende. 

Basis og formål i praksis 


En akkreditert høgskole med et ikke-kommersielt formål 


NLA ble akkreditert som høgskole i desember 2006 (Helland & Jøssang 
2018: 246-247). Som nevnt ovenfor var de som startet akademiet opptatt 
av akademisk frihet, og dette har vært og er fortsatt et sentralt tema. To av 
lærerne, Toralf Tveiten og Gunhild Hagesæther, har gitt viktige innspill 
til diskusjonen (Tveiten 1982; Helland & Jøssang 2018: 244-245). NLA har 
hele tiden definert sin virksomhet som «forskning og undervisning». Når 
forskning og undervisning i 2018 er supplert med «utviklingsarbeid» og 
«veiledning og formidling» (se ramme ovenfor på s. 37: Basis og formål 
i 2018), kan det oppfattes som presiseringer innenfor rammen av begre- 
pene forskning og undervisning. Universitets- og høyskoleloven (2005) 
bruker flere steder begrepet utdanning i stedet for undervisning, men 
begrepet undervisning har også god dekning i loven. Stillinger defineres i 
$ 6-3 som «undervisnings- og forskningsstillinger», og «undervisning» er 
et sentralt begrep i en rekke paragrafer, bl.a. $$ 1-5 og 3-8. $ 3 i NLAs ved- 
tekter sier tydelig at formålet med institusjonen ikke er kommersielt. Det 
er en viktig avgrensning, siden grensene mellom akademia og næringsliv 
i dag er blitt mer flytende. 


Danning og utdanning 

NLA har fra starten av vært opptatt av utdanning av lærere til en rekke 
skoleslag, se formålet fra 1968 i rammen ovenfor, pkt. a og b. Under 
høringen i oktober 2013 var det flere som etterlyste ordet «utdanning» 
i den nye formålsparagrafen, siden NLA faktisk utdanner studenter til 
mange ulike oppgaver i arbeidslivet. Å fremme danning omfatter imid- 
lertid både utdanning for yrke og dyktiggjoring for tjeneste i «hjem ... 
og fritid». Hvis det fokuseres på begrepet utdanning, slik det er vanlig å 
gjøre i dagens økonomisentrerte kultur, vil det være lett å se bort fra at 
vi også har ansvar for forskning, utviklingsarbeid og undervisning som 
kan være til hjelp i ulønnede tjenester i hjem og fritid. Det er blitt vanlig 
i vestlig kultur å oppfatte lønnsarbeid som det viktigste utgangspunktet 
for hvordan den enkelte ser på seg selv (Gary 2017). Dette preger synet 

på studier i dag, også ved NLA. Studier omtales i markedsspråket som 
«produksjon», og målet er at studentene skal gjøre «karriere». I 2015 ble 
pedagogikkseksjonen pålagt av LOKUT (NOKUTs lokale mellomledd 
ved NLA) å omarbeide studieplanene slik at de passet inn i et oppgitt 
skjema. Seksjonen måtte kjempe for å forandre overskriften «Relevans for 
arbeidslivet» til bare «Relevans». Formålsparagrafen blir ignorert dersom 
en ser bort fra at vår forskning og undervisning skal ha relevans også for 
hjem og fritid. NLAs tidligere rektor, Bjarne Kvam, har i arbeidet med 
basis og formål for NLA Høgskolen tydelig argumentert for at danning 
bør være det overordnede begrepet for virksomheten ved institusjonen. 
Utdanning er et redskap. Den utdanningen som vi gir, bør forstås som en 
dannende utdanning. 

Det har vært hevdet at begrepet danning er vanskelig å kommunisere 
utad. Det er en påstand som det er gode grunner til å avvise. I daglig- 
språket sies det at «dannelse* er det som er igjen når vi har glemt det vi 
har lært». Ordtaket uttrykker at det som varer og er viktigst, er de dan- 
nende erfaringene eller holdningene som en tilegner seg samtidig med at 
en lærer bestemte kunnskaper og ferdigheter. Det å fremme danning er et 
sentralt formål i formålsparagrafene både for barnehagene og skolene, og 
«Overordnet del av lærerplanen» sier tydelig at «skolen har både et dan- 
ningsoppdrag og et utdanningsoppdrag» (Regjeringen 2017: 10). Utlys- 
ningsteksten for to nye pedagogikkstillinger ved NLA med søknadsfrist 
2. desember 2018 inneholdt denne formuleringen: «For fast ansettelse 
kreves utdanningsfaglig kompetanse.» Begrepet «utdanningsfaglig» i ste- 
det for «pedagogisk» kompetanse (som det burde hete) kan virke som en 
nedprioritering av høgskolens danningsoppdrag. Noen vil hevde at dan- 
ningen er en del av utdanningen. Men da gjør man danning til et redskap 
for utdanningen og mister dermed forståelsen av moralsk danning som 
en verdi i seg selv (Kristjánsson 2015: 5-7). 

«Danning» er ikke lenger et ukjent ord i offentligheten, og det er 
god grunn til å markere både innad og utad at NLA har som formål å 
«fremme danning». Men vi må presisere at danningen omfatter mer enn 


utdanningen, og vi må konkretisere hva slags danning som vi mener er 


4 “Dannelse” brukes her om resultatet av danningsprosessen. 

grunnleggende (Wivestad 2015). Det kan vi gjøre ved å være tydelige på 
hvilke holdninger vi ønsker å føre videre gjennom forskning, utviklings- 
arbeid, undervisning og formidling. 


NLAs grunnleggende verdier 


I løpet av arbeidet med basis og formål i 2013-14 ble det lagt til noen 
ord som supplerte det som Vedtektskomitéen (se ovenfor) hadde fore- 
slått 13.11., pluss én endring som var vesentlig. Komiteen foreslo at NLA 
skulle fremme de grunnleggende holdningene «respekt for naturen og 
menneskeverdet, åndsfrihet, nestekjærlighet, tilgivelse, likeverd og soli- 
daritet». Den formuleringen knytter direkte an til det som Stortinget i 
barnehagelov og opplæringslov har definert som vårt folks «kristne 
og humanistiske verdier», og er det nærmeste en i dag kan komme til 
det som i formålsparagrafen fra 1968 kalles «å være i samsvar med den 
norske almenopplærings livssynsgrunnlag». Styret og generalforsamlin- 
gen ønsket imidlertid å markere at NLA eksplisitt skal fremme «kristne» 
holdninger og verdier. Ordet «naturen» ble derfor forandret til «skaper- 
verket». I dette ligger det at naturen ikke forstås som vår eiendom, men 
som en gave vi forvalter. Det er en god tanke. Samtidig markerer likheten 
med de offentlige formålsparagrafene at NLA fortsatt vil ta et «kristent 
folkepedagogisk ansvar» for fremtidig allmenn danning i Norge og i 
andre land. 

I sin hilsen på jubileumsfesten 15. september 2018 sa rektor Erik Waaler 
at våre grunnverdier er «nestekjærlighet, tillit, tilgivelse og rettferdighet». 
Rettferdighet står sentralt både i humanistisk og kristen tradisjon. Det 
må være en glipp at dette begrepet mangler i skolelovgivningen, og det er 
ønskelig at det tas med i vårt formål neste gang vedtektene skal revideres. 
Den mest spesifikt «kristne» holdningen av de nevnte er «nestekjærlig- 
het» — ikke tolket som «den gylne regel» — men som «ubetinget kjær- 
lighet», en kjærlighet som også omfatter fiender. Skulle en ta med andre 
sentrale holdninger som NLA bør fremme, ville det være naturlig å nevne 
ydmykhet, tro, håp og forsoning. 

Kritiske og konstruktive bidrag i kultur og samfunn 

NLA er under sterkt press fra samfunnet. Politikere i Norge samler seg 
i dag bak «en fane» med påskriften Kunnskapssamfunnet. Faren er 
imidlertid, i markedstenkningens språk, at de får Konsumsamfunnet 
og Konkurransesamfunnet med «på kjøpet». Og det er gjerne dette som 
bestemmer retningen: Vi produserer, konsumerer og forurenser på tom- 
gang - ofte uten måte og legitime mål. Hovedsaken for nasjonen synes å 
være det å hevde seg i konkurransen om økonomiske goder. Det gjenspei- 
les i ønsket om at virksomheten ved norske universiteter og høgskoler skal 
være «på høyt internasjonalt nivå» (Universitets- og høyskoleloven 2005: 
$ 1-1). Det er målbare sammenligninger som settes i fokus. Frykten for å 
tape i konkurransen er dominerende, også ved NLA. Da vi fikk en omleg- 
ging av offentlig lærerutdanning i 2010, ble for første gang i historien reli- 
gionsfaget (som da het RLE) valgfritt for lærerstudentene. Ledelsen ved 
NLA våget imidlertid ikke å kreve at emnet skulle være obligatorisk for 
NLA-studentene. 

NLA Høgskolen burde være «i verden men ikke av verden» — burde 
være en motkultur mot «relativisme, individualisme, og praktisk mate- 
rialisme»*. Den kritiske utfordringen er «to exist in the world without 
considering oneself as the center, origin, or ground of the world» (Biesta 
2017: 8). Konstruktivt kan NLA stå fram som en danningsinstitusjon som 
fremmer det som er godt for ens neste og for livet som helhet - det som 
bygger opp. 

Fra starten av har NLA vært en fri og selvstendig akademisk institu- 
sjon, fri til å forske og undervise på grunnlag av basis og formål, uten 
å bli diktert verken av staten eller av organisasjonene, selv om organi- 
sasjonene og deres representanter har det øverste administrative ansvar. 
De senere års sterke markering av organisasjonene som «eiere» av NLA 
gir uheldige assosiasjoner til den markeds- og konkurranseorienteringen 
som dominerer dagens utdanningsinstitusjoner. Det ville være mer sak- 
lig å oppfatte de lavkirkelige organisasjonene og personalet ved NLA som 
forvaltere av de økonomiske midlene som vi får — fra staten, fra innsam- 
linger i kirker og bedehus, som gaver og som studieavgifter. 


5 Margunn Serigstad Dale, foredrag 15.09.2018 ved NLAs soars jubileum: "Vår kristne egenart”. 

NLA bør være rotfestet i en genuin kristen-humanistisk tankegang, og 
bør være preget av en praksis som ser etter spor av Guds bilde i hvert 
enkelt menneske, også i «the miserable person», slike som vi helst ikke vil 
ha med å gjøre (Quinn 1998: 364-365). Ved NLA bør lærere og studenter 
utfordres av noe som er viktigere enn kompetansenivå, studiepoeng og 
karriere. Forskning og studium bør gi konkrete utfordringer til å danne 
seg selv og tjene andre med Jesus som forbilde, samtidig som en må være 
åpen for at andre kan tenke annerledes enn en selv. Det innebærer at en 
må være villige til å sette på prøve sin egen forståelse av grunnleggende 
spørsmål. Bare slik kan lærere og studenter gi sitt lille bidrag til danning 
av alle mennesker, og sammen forvalte det livet vi ufortjent har fått i gave, 
med en universell korrigering og forbedring av samfunnet og kulturen 
som siktemål (Comenius 1986). 


Ikke «mestre for å vinne» men «motta for å tjene» 


Hvordan bør basis og formål anvendes i praksis? Formuleringene bør tol- 
kes både nedenfra og opp og ovenfra og ned. Tolkning nedenfra betyr 
at alt det konkrete som faktisk gjøres og planlegges, må kunne ses i 
sammenheng med og begrunnes gjennom utsagn i formålet. Tolkning 
ovenfra innebærer at de abstrakte utsagnene i formålet anvendes til å 
utlede idéer til planer og daglig praksis. Skal det skje, må paragrafene 
læres «by heart». Det er ikke ønskelig med slagordpregede erstatninger 
(visjoner) som er mer preget av ønsket om erobring av markedsandeler 
enn av det som er ønskverdig i institusjonens arbeid. 

Det er en reell fare for at NLA kan bli en markedsorientert utdan- 
ningsinstitusjon. I en presset budsjettsituasjon ble det for noen år siden på 
et personalmøte sagt at «nå gjelder det å få skuta til å gå rundt!» Sammen- 
blandingen av to talemåter vakte allmenn munterhet, men formulerin- 
gen er tankevekkende. «Hjulene må gå rundt» og «skuta» må holde riktig 
kurs mot et godt mål, men midlertidig kan det være nødvendig å vike til 


6 Sentrum i Comenius’ sjubindsverk De rerum humanarum emendatione (om de menneskelige 
tings korrigering og forbedring) er Pampaedia eller pan-paideia = universell danning. Han 
arbeidet med dette til han døde i 1692, men manus ble borte i et bibliotek i Halle og først funnet 
igjen i 1935-40 (Blekastad 1969: 681). 

side for å unngå kollisjoner. 8. november 2018 kolliderte fregatten Helge 
Ingstad med en stor tankbåt i Hjeltefjorden, fikk en flenge i siden og gikk 
rundt. NLA bør verken være fastlåst på en kurs som «kolliderer» med 
kommersielle interesser eller være ensidig opptatt av å «få hjulene til å gå 
rundt». Hvis en bare er opptatt av å holde maskineriet i gang, kan kursen 
bli tilfeldig. «Skuta» kan komme til å «gå rundt» i betydningen «gå i sir- 
kel», uten fokus på formålet. 

Slik behøver det ikke å gå. NLA kan bli og bør være en danningsinstitu- 
sjon der danningen og yrkesutdanningen blir forstått som gave, en gave 
som bidrar til å fremme en oppbyggende danning i kjærlighet, en danning 
som ikke gjør noen hovmodige (Wivestad 2015: 171-172) og andre mis- 
unnelige. I en slik danningsinstitusjon er utfordringen å arbeide — ikke 
for å vinne ære, ressurser og makt på samfunnets ulike arenaer - men 
for utføre oppdraget som er gitt av en høyere instans enn det samfunnet, 
den kulturen og den naturen som vi er en del av. Personalet har fått gode 
gaver som gjør det i stand til å forske, skape kunst, utvikle metoder og 
hjelpemidler, formidle, undervise og veilede. Personalet kan hjelpe stu- 
denter og andre til selv å føre slike gaver videre — gode ferdigheter, kunn- 
skaper og holdninger — i tjeneste bade for folk i Norge, for andre folk og 
for verden som helhet. 


Slutten på alle ting er nær. Vær derfor sindige og edru, så dere kan be. Fram- 
for alt skal dere elske hverandre inderlig ... Tjen hverandre, hver og en med 
den nådegave han har fått, som gode forvaltere av Guds mangfoldige nåde. 


(Bibelen 2011: 1. Peters brev 4,7—10) 


NLA bør frimodig holde fram for alle det målet som haugianeren Tho- 
mas Olsen Amble uttrykte i 1821, et mål som inspirerte NLAs åndelige 
stamfar, Andreas Seierstad, og Lærerakademikomitéen, som la grunn- 
laget for NLA: Det endelige målet er å se Jesus Kristus ansikt til ansikt. 

Evangelisk-luthersk tro som 
verdigrunnlag for undervisning 
og forskning 

Til spørsmålet om NLA Høgskolens 
lutherske identitet 


Oddvar Johan Jensen 
NLA Høgskolen 


Sammendrag: NLA Høgskolen ble stiftet 12. desember 1966 under navnet Norsk 
Lærerakademi. Den gang var verdigrunnlaget konfesjonelt evangelisk-luthersk 
med en viss grad av romslighet. I spørsmålet om Bibelens autoritet var det ikke 
krav om et spesielt bibelsyn. Det var plass for både Carl Fr. Wisløff og Ivar P. 
Seierstad, som stod rimelig langt fra hverandre i bibelsynsspørsmålet. Med dette 
som utgangspunkt har NLA gjennomgått betydelige endringer gjennom sine 
50 år lange historie. Det konfesjonelle er tonet så sterkt ned at det er nærliggende 
å karakterisere institusjonen som postkonfesjonell. I bibelsynsspørsmålet har 
det fra eierhold stadig blitt stilt krav om et strengere og mer fundamentalistisk 
orientert bibelsyn. Det foreligger slik sett en betydelig spenning mellom den teo- 
logiske profil som det lavkirkelige eierskap har stått for, og tradisjonell norsk 
akademisk teologi representert ved majoriteten av ansatte innen teologifeltet. 


Nøkkelord: NLA Høgskolen, bibelsyn, luthersk, Carl Fr. Wisløff 


NLA Høgskolen ble til under navnet Norsk Lærerakademi. Stiftelsesmøtet 
fant sted på Indremisjonsselskapets bibelskole i Oslo 12. desember 1966. 
Akademiets første representantskapsmøte ble holdt 6. mars 1967 på Fjell- 
haug Skoler. I møtet deltok 18 representanter fra seks eierorganisasjoner, 


Sitering av denne artikkelen: Jensen, O.J. (2020). Evangelisk-luthersk tro som verdigrunnlag for under- 
visning og forskning. I Hagesæther, G., Innerdal, G. & Kvam, B. (Red.), NLA Høgskolen. Fagutvikling 
og sjølvforståing på kristen grunn (s. 54-72). Oslo: Cappelen Damm Akademisk. https://doi.org/ 
10.23865/noasp.102 

Lisens: CC BY-NC-ND. 

alle selvstendige organisasjoner innen Den norske kirke.' Høsten 1968 
startet undervisningen opp. 

Utover det vi kan kalle kjente spenninger innen Den norske kirke, 
var det ikke noe i grunnlaget for etableringen av NLA som pekte ut over 
denne konfesjonelle tilhørighet som teologisk ramme for det nystartede 
akademiet. Dette var og skulle være et arbeid på evangelisk-luthersk 
grunn. 

Det er viktig å holde frem dette evangelisk-lutherske grunnlaget, uav- 
hengig av spenningen mellom en lekmannslinje og en mer tradisjonell 
kirkelig linje. Det evangelisk-lutherske var en fellesnevner selv om man 
i lekmannskretser ikke alltid var like opptatt av det konfesjonelle som 
presteskapet innen Den norske kirke. Det er dessuten et poeng at det var 
NLA som institusjon som fra starten av hadde en evangelisk-luthersk 
identitet på selvstendig grunnlag. Akademiet var en egen institusjon med 
egne grunnregler. 

Fra det som utgjorde det konfesjonelle utgangspunktet på 1960-tallet, 
og frem til i dag har det imidlertid skjedd en rekke forandringer på flere 
sentrale områder med betydning for NLAs virksomhet. Det gjelder både 
kristendomsundervisningen i skolen, Den norske kirkes egen konfesjo- 
nelle profil, forholdet til NLAs eiere, og det gjelder i høy grad også NLA 
selv som akademisk institusjon. 


NLA på vei mot å bli en postkonfesjonell 
institusjon? 


Allerede i og med Lov om grunnskolen av 1969 ble den offentlige sko- 
lens kristendomsundervisning løst fra kirkens dåpsundervisning. 
Det konfesjonelle båndet mellom kirkens dåpsundervisning og sko- 
lens kristendomsundervisning var med denne endringen formeldt sett 
avskaffet. I første omgang syntes imidlertid ikke endringene å være så 
store. Foreldreretten skulle fremdeles sikre kristendomsundervisningen 


1 Se oversikt i Norsk Lærerakademi. En presentasjon. (udatert 19697). Den sjuende eierorganisa- 
sjon, Det Norske Misjonsselskap, vedtok å bli eier på selskapets generalforsamling 1969. Sjursen 
1982: 41f; Helland & Jossang 2018: 45-79. 


55 


ARTIKKEL 3 


som foreldrenes dåpsundervisning. Men i det lange løp gikk det ikke slik. 
Kristendomsfaget skiller seg i dag på vesentlige områder fra den gamle 
dåpsundervisningen. KRLE-faget, med eller uten K-en, er konfesjonelt sett 
blitt et orienteringsfag som skal dekke så vel kristendommen som andre 
religioner. Kristendomsdelen inntar fremdeles en dominerende plass. 
Dette er begrunnet i kristendommens historiske og kulturelle betydning 
i Norge. Parallelt med avkonfesjonaliseringen i skolen har Den norske 
kirke de siste 15 årene langsomt bygget opp sin egen dåpsundervisning.” 

Også på kirkelig hold har det vært store endringer med betydning for 
Den norske kirkes konfesjonelle profil. På 1990-tallet inngikk kirken en 
rekke økumeniske avtaler som konfesjonelt sett endret kirkens forhold til 
flere andre kirkesamfunn. Det gjaldt forholdet til Den anglikanske kirke 
(Porvoo-avtalen 1996), Metodistkirken i Norge (1997) og de reformerte 
kirkene (Leuenberg-konkordien 2000). Også fronten mot Den romersk 
katolske kirke ble myket opp gjennom Felleserklæringen om rettferdig- 
gjørelseslæren (1998). 

Like viktig som endringene av kirkens økumeniske profil har etable- 
ringen av kirkens nye rådsorganer vært. Det gjelder fremfor alt oppret- 
telsen av Kirkerådet i 1968 og Kirkemøtet i 1984. Betydningen av dette er 
vesentlig forsterket gjennom prosessen mot et skille mellom kirke og stat 
som fremdeles ikke er helt avsluttet. Den norske kirke som konfesjonell 
referanse for NLA er derfor ikke lenger helt den samme som den var for 
50 år siden. Fra en side sett er forholdet til kirken blitt viktigere gjennom 
trosopplæringsreformen og skillet mellom kirke og stat. NLA kan ikke 
lenger ensidig forholde seg til skolen som en tredjepart i trosopplærings- 
spørsmål. I slike trosopplæringsspørsmål må NLA forholde seg direkte 
til Den norske kirke. Dette forholdet er blitt ytterligere komplisert ved at 
flere av NLAs eiere har etablert egne kirkesamfunn med front mot Den 
norske kirke. Det gjelder IMF trossamfunn (2009), NLM trossamfunn 
(2015) og til sist også en gruppering innen Normisjonen, Normisjon Agder 
trossamfunn (2017). 

Spenningen mellom Den norske kirke og de nye kirkesamfunnene har 
dernest en parallell i forholdet mellom den offentlige skolen og de kristne 


2 Reformen ble vedtatt av Stortinget i 2003. Plan for trosopplæring ble vedtatt av Kirkemøtet i 2009. 

friskolene. Ved oppstarten var det kristendomsundervisningen i den 
offentlige skolen NLA arbeidet for å sikre. Nå gjør hensynet til de kristne 
friskolene seg stadig sterkere gjeldende som en oppgave for seg. 

I tillegg til det konfesjonelle mangfold som har vokst frem i skole og 
kirke, har også NLA selv endret sin egen konfesjonelle profil gjennom 
ansettelse av så vel administrativt som vitenskapelig personale. En rekke 
stillinger er besatt uten krav om medlemskap i et evangelisk-luthersk 
kirkesamfunn. Dette gjelder eksempelvis så vel «katolikker» som «pinse- 
venner». Avstanden mellom ytterpunktene på NLA er i dag blitt så store 
at dette kan tolkes som en bevegelse fra en konfesjonell mot en post- 
konfesjonell tolkning av NLAs teologiske profil. 


NLA i et jubileumsperspektiv 


Målet for dette arbeidet er å drøfte hvilke aktuelle verdimessige implika- 
sjoner disse endringene allerede har fått, og hvilken betydning de over tid 
vil kunne få for en institusjon som NLA. Det er umiddelbart klart at det 
alt har skjedd så dyptgripende endringer både i skole, kirke og for NLA 
selv, at dette fortjener å bli nærmere belyst og drøftet. Hvordan er NLAs 
verdigrunnlag å forstå i dag, 50 år etter oppstarten? I en kort artikkel som 
dette er ambisjonene begrenset. Målet er å bidra til å løfte frem viktige 
problemstillinger som NLA må arbeide med i tiden som kommer. 

For at en slik drøftelse av NLAs verdigrunnlag skal bli mest mulig 
fruktbar, legges en stram forståelse av verdibegrepet til grunn. Det ville 
selvsagt være av stor interesse å plassere NLA som aktuell aktør i den 
store verdidebatten, men det må eventuelt bli et annet prosjekt. I denne 
sammenheng skal utgangspunktet tas i det som fra starten av ble formu- 
lert som NLAs grunnregler og den profil institusjonen med dette fikk. 
Dette må så kunne relateres til det som i dag, 50 år senere, er å anse som 
den aktuelle status for NLA. Det betyr at det er de teologiske spørsmål, 
knyttet til programmet for NLA som en kristen institusjon, som her set- 
tes i sentrum. Søkelyset settes på det som slik fremtrer som en spenning 
mellom dette teologiske utgangspunktet og de endringer som har fun- 
net sted over tid. Målt mot det som var utgangspunktet, er det lett å se 
enhver endring som utglidning eller forfall. Det er ikke poenget. En slik 

normativ vurdering må være et spørsmål om endringene er legitime eller 
ikke. Det er i seg selv et viktig spørsmål med hensyn til hvordan NLA for 
fremtiden skal definere sitt verdigrunnlag. Dette er imidlertid spørsmål 
som i det alt vesentlige ligger i forlengelsen av denne artikkelen og som 
her kun antydningsvis vil bli berørt. 

Målet for studien er med andre ord det historisk komparative, en 
undersøkelse av forholdet mellom NLAs historiske utgangspunkt og den 
aktuelle status ved 50-årsjubileet i 2018. Med det gis det for det første 
avkall på å skrive hele NLA-historien i sammenheng (Helland & Jøssang 
2018). Det gjelder både sett i et bredt samfunnsperspektiv og et smalere 
institusjonelt perspektiv. 

For det andre vil det, som nevnt, heller ikke være aktuelt med en bre- 
dere vurdering av verdibegrepet slik dette benyttes i den offentlige verdi- 
debatten. NLA har med sine 50 år selvsagt ikke vært en øy for seg. Slik 
sett er forholdet til den store verdidebatten i samfunnet i viktig del av 
NLA-historien, men også dette må forbli et annet prosjekt. Det samme 
gjelder en bredere vurdering av hva NLAs lærere faktisk har stått for i 
planarbeid, forskning, veiledning, undervisning og i den offentlige debatt. 

Skrift og bekjennelse er det mest brukte begrepspar som sammenfatning 
av NLAs verdimessige basis. Dette kan heller ikke behandles særlig inn- 
gående, til det er dette temaet for omfattende. Skrift og bekjennelse repre- 
senterer imidlertid saklig sett en så sentral utfordring i vår sammenheng 
at noen viktige sider ved dette må belyses nærmere. Denne symboltunge 
begrepsbruken benyttes imidlertid ofte som om den var mer entydig enn 
det som lar seg dokumentere historisk sett. Dette representerer en utford- 
ring for seg, også for NLA, da det nettopp er dette begrepsparet som har 
vært benyttet for å angi NLAs verdimessige grunnlag fra oppstarten på 
1960-tallet til i dag. Basisparagrafen i Vedtekter for NLA Høgskolen AS 
sier: «NLA Høgskolen bygger på den kristne tro slik den er uttrykt i Bibe- 
len og den evangelisk-lutherske bekjennelse.»? 


3 — Det vises gjerne til Grunnreglenes $2, men da NLA Høgskolen ble omdannet til et AS, ble basis- 
paragrafen lagt inn i Vedtekter for NLA Høgskolen AS i $ 5 Basis, vedtatt i generalforsamling 
9. desember 2009. Her sitert fra Vedtekter sist endret 21.05.2014. 

I en note til dette presiseres det at de aktuelle bekjennelsesskrifter er 
«... forstått som de tre oldkirkelige trosbekjennelser, Confessio Augustana 
og Luthers lille katekisme.» 

Både synet på Skriften og bekjennelsen har vært under endring i stort 
og smått gjennom hele kristendommens historie. Det er strengt tatt 
dette som er teologihistoriens hovedtema. Spørsmålet er ikke om det har 
skjedd endringer over tid, men hvilke endringer det særlig er aktuelt å 
løfte frem i vår sammenheng. Når vi så skal undersøke spørsmålet om 
endringer i NLAs verdigrunnlag nærmere, kan vi ikke se bort fra dette 
som en del av det store bildet. Bak det enkle og tilsynelatende entydige 
begrepet, Skrift og bekjennelse, skjuler det seg en resepsjonshistorie som 
har pågått fra tekstene historisk sett ble nedfelt, til dagens tradisjonelle 
tolkninger av disse. Hva var så utgangspunktet for den nye institusjonen, 
Norsk Lærerakademi, i 1966/68? 


Carl Fr. Wisløff som frontfigur for NLA 1967 


Det er ingen enkel sak å gjøre rede for NLAs verdimessige grunnlag ved 
starten i 1966/1968. Det er mange aksjeholdere og de vil naturlig nok 
hver for seg holde frem det de mener var det viktigste. Jeg har valgt å ta 
utgangspunkt i et hefte styret for NLA gav ut i 1967. Det er et lite hefte med 
fire særtrykk fra tidsskriftet Fast Grunn. Dette heftet, omtalt som "Den 
gule brosjyre”, gjorde nærmere rede for akademiets grunnlag (Sjursen 
1982). De fire forfatterne var Carl Fr. Wisløff (1908-2004), Andreas Seier- 
stad (1890-1975), Hans Bovim (1915-2010) og Jon Kvalbein (1940-). De to 
første var kirkehistorieprofessorer ved Det teologiske Menighetsfakulte- 
tet, emeritus Andreas Seierstad og Carl Fr. Wisløff hans etterfølger. Hans 
Bovim var rektor ved Kristelig Gymnasium i Oslo. Jon Kvalbein kom også 
fra Kristelig Gymnasium og var ansatt ved Oslo lærerskole. Han var dess- 
uten knyttet til redaksjonen av tidsskriftet Fast Grunn. Sammen utgjorde 
disse fire det nye akademiets ansikt utad. Bovim var åpenbart arkitekt og 
pådriver for hele prosjektet (Helland &og Jøssang 2018: 45-79). Ser man 
derimot etter hvem som kunne legitimere akademiet teologisk og akade- 
misk, kommer Wisløff i fremste rekke. Han var formann i Landsstyret for 
en av stifterne, Norges Student- og Skoleungdomslag, og innehadde ellers 


59 


ARTIKKEL 3 


også en rekke andre viktige posisjoner.* Wisløff hadde dessuten sammen 
med Hallesby vært en viktig teologisk premissleverandør for Bovim helt 
fra hans unge dager (Helland & Jøssang 2018: 52f). 

I "Den gule brosjyre” plasserte Carl Fr Wisløff innledningsvis NLA 
i det norske teologiske og kirkelige landskap. Den korte artikkelen er 
strengt tatt bare et forord til de tre neste, men det er forordet som er det 
viktigste for oss i vår sammenheng. Formålet for den nye institusjonen var 
kort sagt dette: "Norsk Lærerakademi skal gi utdannelse til kristendoms- 
lærere i skolen.” Det var ikke uten grunn at det nettopp var Wisløff som 
fikk ordet først. Han var både en markert akademiker og en kirkepoliti- 
ker, og hadde dessuten stor tillit blant stifterne. Hans populærteologiske 
skrifter var lest og godt kjent overalt. Han var presten (1932) med den 
klare stemmen, praktikumsrektoren (1947) som vel hele det norske preste- 
skapet kjente og så var han også kirkehistorieprofessoren (1961) som det 
jevne lag av lekfolket vedkjente seg. Det kom også til uttrykk da pensum- 
litteraturen i troslære skulle på plass. Der ble blant annet Wisløffs bok, 
Jeg vet på hvem jeg tror, ført opp. Med den reviderte utgivelsen av 1965 var 
denne boken oppe i et samlet opplag på 30 000 eksemplarer og kjent i hele 
Kristen-Norge> Jeg møtte boken første gang som studielitteratur med de 
beste anbefalinger på «Lagets» lederkurs i 1965, 15 år gammel. 

Så sent som i 1966 gav Wisløff ut den lille boken Guds ord står fast. 
Boken inneholdt to større artikler, "Bibelkrisen og veien ut av den” og 
"Luthers tanker om Skriftens autoritet”. Den første artikkelen var et bear- 
beidet foredrag Wisløff hadde holdt i forskjellige presteforeninger, første 
gang utgitt som trykksak i 1963, «Vår tillit til Bibelen. Finnes det noen vei 
ut av bibel-krisen vi nå opplever?» Artikkelen «Luthers syn på Skriftens 
autoritet» var ny i 1966. 

I «Den gule brosjyre» finner vi flere anknytninger til Wisløffs bok om 
bibelsynskrisen. Hans prinsipielle syn var, slik han selv formulerte det: 
«Ingen vil nekte at det er mulig, for en akademisk lærer som har forut- 
setninger for det, å gi bekjennelsestro undervisning innen rammen av et 


4 Se oversikt i Bøe 2008: 6. 

5 — Wisløffs troslære kom ut i en rekke utgaver, første gang i 1946, tredje reviderte utgave i 1965. Se 
Bøe 2008; Helland & Jøssang 2018: 98f. 

6 Norges Kristelige Student- og Skoleungdomslag. Wisløff var medlem av Landsstyret 1933-1968, 
og formann 1956-1968. 

universitetsinstitutt.» Det nye akademiet skulle altså være basert på både 
bekjennelsestroskap og det vi må forstå som den etablerte akademiske 
standard, nasjonalt og internasjonalt. Dette svarer presist til det faglige 
grunnlag for teologistudiet i Norge for øvrig. Både Menighetsfakultetet 
og Teologisk fakultet arbeidet i prinsippet innen en gitt luthersk konfesjo- 
nell ramme, dette på tross av vesentlige teologiske motsetninger mellom 
de to nevnte fakultetene. 

I brosjyren finner vi to markeringer av akademiske posisjoner som 
Wisløff ikke kunne akseptere. Eksemplene som er anført i brosjyren, er 
begge hentet fra Universitetet i Bergen (UiB). Det handlet for det første om 
innpass av radikal bibelkritisk teologi, dernest handler det om åpninger 
for ansatte akademikere uten konfesjonell-luthersk tilhørighet. Konkret 
dreide det siste seg henholdsvis om metodister og katolikker. Konfesjons- 
kravet var på den tiden lovfestet, men UiB satte dette konfesjonelle krav 
til side til fordel for den akademiske frihet. 


Bibelsynsspørsmålet 


Bibelsynet var et tema ved NLAs grunnleggelse, men det var mer sammen- 
satt og nyansert enn senere debatter kunne tyde på. Det forhold at det var 
Carl Fr Wisløff som akademisk sett var NLAs frontfigur, har i denne sam- 
menheng spesiell interesse, både fordi han positivt bidro til å legitimere 
akademiet i bibelsynsspørsmålet og fordi han nettopp i dette spørsmålet 
har holdt en viss avstand til sine akademiske kolleger på Menighetsfakulte- 
tet. Dette er også interessant med henblikk på det faktum at NLA gjennom 
sin korte historie med jevne mellomrom har blitt utfordret på bibelsyns- 
spørsmålet. Ofte har det nettopp blitt vist til Wisløff i denne sammenheng. 
Hva var så hans syn ved NLAs etablering som akademisk institusjon? 

Til spørsmålet om bibelsynskrisen sier Carl Fr Wisløff følgende i «Den 
gule brosjyre» med adresse til UiB: «Den nye professor i religionsviten- 
skap er kjent for å innta radikale posisjoner.» Det er Alv Kragerud som 
skjuler seg bak denne referanse. Sammen med professor Ragnar Leive- 
stad ved Teologisk fakultet representerte han ifølge Wisløff den nye 
bibelkrisens inntog i Norge. Dette hadde han gjort nærmere rede for i 
bibelsynsboken fra 1966 (Wisløff 1966: 15—17; 49). Det er samtidig viktig å 

understreke at det bare er disse to Wisløff uttrykker seg kategorisk om. 
En annen kjent universitetsteolog, professor Jakob Jervell, drøfter han 
også, men konkluderer med forbehold både i positiv retning og med en 
viss bekymring. Lenger gikk han imidlertid ikke i 1966. Forklaringen på 
dette er at Wisløff hadde en nokså romslig tilnærming til betydningen av 
bibelsynet. Dette er av avgjørende betydning for å forstå hva han i bibel- 
synsspørsmålet krevde av det nye akademiet. Langt fra alle bibelsyns- 
spørsmål var ansett som like viktige. Den aktuelle bibelsynskrisen, som 
han konkret vendte seg mot i 1966, dreide seg om dette: «... krisen ligger 
der hvor den moderne teologi truer selve troens forutsetninger.» (Wisløff 
1966: 33). Wisløff avgrenser seg i tre punkter mot hva som ikke rammer 
disse troens forutsetninger (Wisløff 1966: 30-33). 

Bibelkrisen består for det første ikke i slikt som «det bibelske verdens- 
bilde». Her går Wisløff ikke av veien for å forsvare en vitenskapelig bruk 
av Darwins utviklingslære: «Bibelen er ikke gitt oss til underretning om 
slikt som den menneskelige sannhetssøken har til oppgave å finne selv». 
«Utviklingslæren blir ikke noe problem for oss før den eventuelt blir gjort 
til noe mer enn en vitenskapelig forklaringshypotese ...». Naturvitenska- 
pelig sett hevder Wisløff her at det bibelske verdensbildet «... er i seg selv 
intet annet enn verden slik vi alle umiddelbart oppfatter den ...». Dette 
er en tydelig markering mot en samtidig, fortrinnsvis amerikansk, «fun- 
damentalisme» 7, som også har hatt sine talspersoner i Norge. Selv peker 
Wisløff i denne sammenheng kun på ett viktig anliggende, at utviklings- 
læren ikke må misbrukes til «... å bortforklare den absolutte forskjell mel- 
lom mennesker og dyr som Bibelen bevitner.» 


7 Begrepet «fundamentalisme» er her benyttet med henvisning til et bibelsyn der Bibelens 
ufeilbarlighet og autoritet hevdes i alle spørsmål der Bibelen uttaler seg, også de nevnte 
naturvitenskapelige, da forstått som historiske fakta. Konflikten oppstår med tyngde idet eksem- 
pelvis 1 Mos 1-11 leses som historiske fakta. Denne form for fundamentalisme har røtter il den 
antimodernistiske bevegelse i Amerika fra 1880-tallet. Dette ble en helt sentral sak for «Bible 
Institutet of Los Angeles» (BIOLA), som ble grunnlagt I 1908. Fra 1910 til 1915 ble 90 artikler 
publisert I 12 bind med tittelen The Fundamentles. I Doctrinal Statement for BIOLA University 
er dette anliggende formulert som følger: "The Scriptures of the Old and New Testaments are 
without error or misstatement in their moral and spiritual teaching and record of historical facts. 
They are without error or defect of any kind” BIOLA representer utgangspunktet for denne 
opprinnelige fundamentalisme. Av nyere dato kan både den lutherske variant fra The Lutherans 
Church Missouri Synod «A Statement of Scriptural and Confessional Principles” (1973) nevnes 
og den evangelikale «Chicago Statement om Biblical Inerrancy» (1978). 

For det andre oppstår krisen heller ikke som en følge av det histo- 
riske arbeidet med de bibelske skrifter: «Krisen består heller ikke i at 
man driver historisk analyse av de bibelske skrifter.» Dette gjelder alt 
fra tekstkritikk og innledningsvitenskap til arbeidet med tradisjonelle 
hermeneutiske spørsmål. Med de avgrensninger som med dette var gitt, 
inkluderte Wisløff her hele det norske teologiske fagmiljø som han kjente 
som norsk teologiprofessor, og det er ikke lite. 

Det tredje punktet er kanskje det aller viktigste for det saken gjelder i 
denne artikkelen, det faktum at det er forskjell på teologer: «Blant kon- 
servative teologer finnes det forskjellige tanker om rekkevidden av eller 
grensene for Bibelens absolutte troverdighet.» Wisløff markerte sitt eget 
syn klart og tydelig: «Enkelte av oss viker stadig tilbake for å tale om feil 
i Bibelen.» Med henvisning til Sigurd Odland, Ole Hallesby og Ivar P. 
Seierstad sier han imidlertid videre: «Men heller ikke med dette berører 
vi bibelkrisens egentlige grunn og vesen, for de teologer det her er tale 
om står sammen i tillit til det bibelske budskap om Guds frelsesgjernin- 
ger ...». I dette bildet er det god plass for mange flere enn de tre nevnte. 
En av Wisløffs skarpeste kritikere var tross alt Ivar P. Seierstad. Debatten 
mellom dem i TTK 1937/1938 (som Wisløff her eksplisitt viser til) var hel- 
ler heftig. Wisløff kommenterte senere selv denne debatten i sin kirke- 
historie. Han omtalte seg selv anonymt som «en ung prest» og daværende 
stipendiat Ivar P. Seierstad ved navn. Seierstad plasserte Wisløff «på fun- 
damentalistenes ytterste nøkne ø» og seg selv i MFs «historisk-kritiske» 
tradisjon. Dette var den gamle linje som Sigurd Odland hevdet i en vel- 
kjent artikkel i 1893 (Odland 1893). Wisløff kommenterer dette som følger: 
«Dette kunne ingen benekte, men den unge pastor mente likevel at det 
m. h. t. Skriftsynet ennå turde være momenter som den positive teologi 
ikke hadde vært tilstrekkelig oppmerksom på.» (Wisløff 1971: 389). Jeg må 
her avstå fra en mer omfattende studie av Wisløffs skriftsyn. Det er både 
mer nyansert enn det man fra tid til annen kan få inntrykk av, og skrift- 
synet hans endrer seg dessuten også over tid, uten at han selv har gjort 
nærmere rede for det.’ Strengt tatt er det heller ikke Wisløffs skriftsyn 


8 Se nærmere til dette hos Boe 2008, fremfor alt Teigen 2008. Wisløffs egen fremstilling i troslæren 
(Wisløff 1965) er den tekst som ligger nærmest opp mot stiftelsen av NLA, men troslærens første 
utgave (1946) ble revidert også i 1959. 

som er tema her, men hvilke skriftsynsmessige krav han gjorde seg til 
talmann for som grunnlag for det nystartede akademiet. 

Sammenfattende kan vi si at Carl Fr. Wisløff selv representerte en 
tydelig profil i spørsmålet om Skriftens autoritet, han var for egen del 
tilbakeholdende med å tale om feil i Bibelen, men han var ellers desto 
romsligere med å inkludere sine kolleger, så fremt han kunne stå sammen 
med dem i sak, eller konkret i forhold til kirkens bekjennelse. Med dette 
er neste spørsmål angitt, forholdet til det som går under betegnelsen 
bekjennelsestroskap. 


Bekjennelsesplikten 


Med bekjennelsesplikten er vi fremme ved den neste markeringen i bro- 
sjyren, den konfesjonelle: «En nylig ansatt lektor hører til metodistkirken, 
en timelærer er katolsk prest.» Begge ansettelsene brøt åpenbart med den 
konfesjonelle forpliktelse som lå på lærerne i skolen og på de akademiske 
lærerne i kristendomsfaget og som Wisløff mente også skulle etterleves. 

Den nevnte metodist var Peder Borgen, en profilert og allsidig teolog 
med blant annet Det nye testamente som fagområde. Den katolske time- 
lærer var pater Wilhelm Hertman, som underviste i gresk. Etter Wisløffs 
syn var det ingen plass for dem som ikke tilfredsstilte det konfesjonelle 
krav i den evangelisk-lutherske bekjennelse, selv ikke for en timelærer i 
gresk. Slik var loven og slik var åpenbart også grunnlaget for akademiet, 
slik grunnleggerne tenkte. Teologisk sett var ganske sikkert forholdet 
til metodistene mindre kontroversielt enn forholdet til katolikkene. Det 
andre Vatikankonsil (1962—1965) var nettopp avsluttet, og Wisløff hørte til 
blant dem som ikke trodde noe på reelle endringer som følge av konsilet. 
Katolikker var og ble katolikker, både historisk og aktuelt, i skarp motset- 
ningen til en evangelisk-luthersk kristendomsforståelse. Men hva forstod 
man så med evangelisk-luthersk kristendom? 

På Det teologiske Menighetsfakultetet representerte fakultetets dog- 
matiker, Leiv Aalen, en nyluthersk konfesjonalitet som akademiets 
grunnleggere nok ikke uten videre kunne slutte seg til, heller ikke de to 
professorene bak brosjyren, Andreas Seierstad og Carl Fr Wisløff. Det 
viktigste punktet var naturlig nok kirke- og embetssynet, men også synet 

på sakramentenes plass i forkynnelsen var omstridt. Den brede allianse av 
organisasjoner bak opprettelsen av akademiet ville selvsagt ikke utfordre 
sine egne i spørsmål som dette. Grensen gikk ved et baptistisk dåpssyn. 
Ikke minst Det Vestlandske Indremisjonsforbund bar med seg betyde- 
lige spenninger i forhold til sakramentsteologien, særlig dåpsspørsmålet 
(Sjursen 1973: 98-108).° 

Sammenfattende kan vi si at akademiet hadde en klar konfesjonell 
identitet som evangelisk-luthersk, men dette var tross alt en romslig form 
for lutherdom. 


De store endringene 


Når man anlegger et 50-årsperspektiv på NLAs utvikling, er det lett å få 
øye på store endringer. Ved oppstarten i 1968 ville det som nevnt vært 
utenkelig å ansette katolikker. I 2018 er det ansatt flere aktive medlem- 
mer av Den romersk-katolske kirke, også i teologiske fag. Den samme 
åpenhet gjelder også den andre veien, mot kirkesamfunn og menigheter 
med røtter i den radikale reformasjon. Det kan dreie seg om tradisjo- 
nelle pinsemenigheter eller nyere sterkt karismatisk pregede (tros)menig- 
heter. Med sitt karismatiske preg er de siste igjen i slekt med karismatiske 
retninger innen den lutherske konfesjon. De konfesjonelle grensene har 
dermed i dag ikke samme betydning som tidligere. Dette landskapet er 
imidlertid både uoversiktlig og mangslungent. I denne sammenheng var, 
som nevnt, frontene klare ved oppstarten av NLA. Den gang var det for 
eksempel ikke mulig å være ansatt ved NLA dersom man hadde et bap- 
tistisk dåpssyn, uansett hvilken stilling som kunne være på tale, også rent 
administrative stillinger. 

NLAs opprinnelige konfesjonelle posisjon består i prinsippet frem- 
deles urørt, men med et tillegg, det såkalte «konfesjonsdokumentet»*, 
som på visse vilkår åpner for ansettelse av personer som ikke er 


9 Seellers min studie «Omvendelse og dåp hos Andreas Lavik» fra 2005, i Jensen 2005. 

10 NLA Høgskolens konfesjonelle forankring og de ansattes kirketilhørighet. Dette dokumentet ble 
først behandlet på representantskapets møte for NLA VH 19.09.2000 (Sak 13/2000) og revidert 
av en gruppe (Oddvar Johan Jensen, Kristian Helland, Peder K. Solberg) i mai NLA 2010. Se hele 
den reviderte teksten i vedlegget til slutt. 

medlemmer av et evangelisk-luthersk kirkesamfunn. Dokumentet har et 
dobbelt sikte, dels å vise respekt for en ansatts konfesjonelle status uten- 
for de evangelisk-lutherske, dels å peke på hvilken lojalitet som likevel 
kreves av vedkommende overfor NLA som en evangelisk-luthersk insti- 
tusjon. Men hva betyr så denne konfesjonelle forankring i praksis? 

Det er alt annet enn enkelt å tegne et velbegrunnet aktuelt oversikts- 
bilde av NLA konfesjonelt sett. Noe av grunnen kan være at NLAs ledelse 
selv ikke har et reflektert forhold til dette. Det nevnte konfesjonsdoku- 
mentet gjelder fremdeles, men det er altså knapt operativt i aktuelle saker, 
for eksempel ved ansettelser. Nå er konfesjonsdokumentet i en revidert 
utgave fremdeles med i det nye ansettelsesreglementet av 2018, men det 
gjenstår å se om det betyr en reell endring eller en videreføring av etablert 
praksis. Når en står overfor akutte kompetansebehov, er det forståelig at 
det ikke legges all verdens vekt på denne siden av NLAs verdigrunnlag. 
Ja, selv i det sentrale spørsmålet om forholdet til en kristen tro har man 
til en viss grad måttet ta slike hensyn. Mer krevende er det imidlertid 
nar denne gitte konfesjonelle forankringen av NLAs verdier blir utydelige 
eller helt borte, også i NLAs presentasjon av seg selv. 

Jeg har lagt mye energi i å få tak i hva som er NLAs konfesjonelle sta- 
tus. Styrets arbeid er viktig, men vanskelig tilgjengelig. Det samme gjel- 
der den faglige ledelsen av NLA. De vitenskapelige ansattes arbeid må 
nødvendig vis være like forskjellig som deres respektive faglige profiler 
er det. Det er dessuten forskjell på å undervise i matematikk for under- 
visning i grunnskolen og troslære med sikte på prestetjenesten. Det er 
selvsagt også stor forskjell på å ha NLAs verdigrunnlag som ramme og en 
allmenn orientering og å ha dette som et faglig kjerneområde. 

Innen rammen av en artikkel som denne er oppgaven med å tegne et 
aktuelt oversiktsbilde av status ved 50-årsmarkeringen strengt tatt ikke 
mulig. Det må derfor bli med antydninger, men heller ikke mer. Mitt valg 
har falt på NLAs 50-årsskrift og arbeidet med NLAs visjon og verdier. 
Videre er også rektors tale ved 50-årsjubileet interessant i denne sam- 
menheng. Dette er et ytterst begrenset materiale, men må kunne tjene 
som en indikator på NLAs aktuelle status. 

Rektors tale er presentert under overskriften «Rektors visjoner» 
med undertittelen «Rektor sitt visjonsforedrag til medarbeidere». 

I utgangspunktet hadde jeg forventet at NLAs grunnlag skulle bli reflek- 
tert ved en slik anledning. Det skjedde ikke, i alle fall ikke eksplisitt med 
referanse til NLAs vedtekter. Det nærmeste rektor kom en definisjon av 
NLAs «grunnleggende verdier», var at de skal ha «en tydelig kristen pro- 
fil». Dette er en nokså åpen formulering. Betydningen av den felles kristne 
tro, slik den kommer til uttrykk gjennom de tre oldkirkelige symboler, 
nevnes ikke. De lutherske tekstene i NLAs vedtekter, Confessio augustana 
(1530) og Luthers lille katekisme (1529), er heller ikke nevnt, selv om ved- 
tektene er tydelig på dette punkt. Det samme gjelder verdidokumentet. 
Om katekismen heter det i gjeldende verdidokument: 


Luthers lille katekisme har en særskilt betydning for (NLA) høgskolen som 
pedagogisk institusjon med vekt på kristen oppdragelse og undervisning. 
I katekismen har vi et sentralt og sammenfattende uttrykk for kristen tro og 


liv formidlet til barn og voksne. " 


En festtale som denne kan man selvsagt ikke legge for mye vekt på. Den 
har sin gitte ramme, som er begrenset. Det meste vil måtte være implisitt. 
Men en slik tale er samtidig en anledning som kunne vært benyttet til å si 
noe eksplisitt om NLA som en evangelisk-luthersk institusjon. 

Det langsiktige arbeid med visjons- og verdidokumentet har i større 
grad en forpliktelse på seg til å reflektere NLAs verdigrunnlag ekspli- 
sitt. Dette er arbeider som er underveis. Lengst er arbeidet med visjons- 
dokumentet kommet. Visjonsdokumentet har vært publisert som utkast 
internt og etter flere revisjoner lagt ut på høring. I denne sammenheng er 
følgende sagt eksplisitt: «Oppdraget slik vi formulerer det her bygger på 
NLA Høgskolens vedtekter. Vi ønsker å stå trygt og forankret i hvem vi 
er og kunne kommunisere dette tydelig utad.» En gjennomgang av mate- 
rialet og spørreundersøkelsen som fulgte med, gir et entydig negativt 
resultat, konfesjonelt sett. Referanser til bekjennelsesskriftene leter man 
forgjeves etter. Det som sies, er dette: 


11 SeNLAs verdidokument av 24.11.2016, en revidert utgave av utgaven fra 09.04.2008. 

NLA Høgskolen skal motivere til personlig vekst og kritisk tenkning, og 
utfordre til aktivt engasjement for medmennesker og samfunn, nasjonalt og 
globalt. Dette gjøres gjennom forskning, utdanning og formidling forankret i 


kristne verdier/kristen tro og livssyn. 


Kristne verdier, kristen tro og livssyn, er imidlertid frikoblet fra den 
evangelisk-lutherske bekjennelse. Profilerende formuleringer som «Fordi 
noen trenger deg» og «Nær - aktuell — levende» gir heller ingen ekspli- 
sitte føringer til det lutherske." 

Forholdet til det konfesjonelle i profilarbeidet svarer godt til rektors 
jubileumstale. Denne siden ved NLAs identitet er ikke nødvendig vis 
borte, men usynliggjort. Det samme gjelder underlig nok også langt på vei 
for det omfattende jubileumsskriftet, Frå akademi til høgskule, NLA 1968- 
2018. Temaet blir berørt i forbindelse med debatten om NLAs teologiske 
profil ved etableringen, men heller ikke så mye mer. Det vises der til et 
debattinnlegg av Erling Danbolt, som forsikrer at NLA skulle «styrke tro- 
skapen mot Skrift og bekjennelse i kirke og skole.» Konfesjonsspørsmålet 
ble dessuten tatt opp i uttalelsen fra Norges lærerhøgskole i Trondheim 
(Helland & Jøssang 2018: 70f). Men gjennomgående finner vi kun tek- 
niske referanser til det lutherske. En form for innholdsmessig redegjørelse 
for hva dette skulle innebære, leter man forgjeves etter. Etter kapittel 6, 
om dreiningen mot profesjonsfeltet på 1990-tallet, blir også denne type 
referanser borte. I det engelske Summary til slutt i boken leter man også 
forgjeves etter referanser til NLA som en evangelisk-luthersk institusjon. 

Betydningen av enkeltobservasjoner kan diskuteres, men summen av 
disse observasjonene tegner samlet sett et rimelig klart bilde. Det omfat- 
ter selvsagt ikke på samme måte alle ansatte, men det er like vel dekkende 
for den profil NLA offisielt fremstår med i dag. Den må faktisk i hoved- 
trekk kunne sies å være postkonfesjonell. Det er selvsagt ikke til hinder 
for at NLA fremdeles formidler mye luthersk tankegods. Det skjer både 
gjennom undervisning og forskning, men institusjonelt sett er dette mer 
implisitt og tilfeldig enn tidligere. Spørsmålet er så hva som kan forklare 


12 Undersøkelse om oppdrag, visjon og verdier. www.nla.no Publisert 17.04.18, oppdatert 20.04.18. 
13 Sitert av Helland & Jøssang 2018: 69. 
14 Slike referanser finner man på sidene 33f; 54; 61f; 68-71; 76, 86; 91; 162f; 165; 168. 

denne dreiningen bort fra utgangspunktet i 1968, og hvilke mulige valg 
NLA står overfor de kommende årene? 


Forsøk på en oppsummering og en vurdering 


Grunnene til dreiningen bort fra en eksplisitt og reflektert luthersk profil 
som et felles verdigrunnlag for hele NLA er helt sikkert flere. I store trekk 
har jeg allerede innledningsvis vist til en rekke forhold. Det handler både 
om en ny økumenisk åpenhet og en nedtoning av det konfesjonelle. Man 
skal heller ikke undervurdere betydningen av at NLA har utviklet seg fra 
å være en institusjon med skolens og kirkens kristendomsfag i sentrum 
til å bli en institusjon som faglig sett spenner nokså vidt. De konfesjonelle 
spørsmål har av åpenbare grunner ikke samme relevans på alle fagfelt. 
På samme tid som NLA konfesjonelt sett er blitt åpnere, har det gjentatte 
ganger blitt reist krav om et strengere skriftsyn. Dette kravet er naturlig 
nok først og fremst adressert til kristendom og teologi, ikke til NLA i full 
bredde. Dette er forankret i det vi kan kalle tradisjonell lekmannsteologi, 
slik denne er representert blant det radikale lekfolk. Det handler om Skrif- 
tens guddommelige inspirasjon og ufeilbarlighet, eller bare «skriftsynet». 
Sammenlignet med utgangspunktet for NLA er den åpenhet og roms- 
lighet som Carl Fr. Wisløff stod for, blitt erstattet av et strengere krav om 
en ensretting som på en annen måte drar i fundamentalistisk retning enn 
det Wisløff stod for. Dette var situasjonen allerede på 1980-tallet, som 
det også vises til i jubileumsboka (Helland & Jossang 2018: 166-168). Og 
det var ogsa det som var sakens kjerne i den nyeste skriftsynsdebatten i 
Dagen 2013/14. Denne skriftsynsdebatten var en omfattende debatt med 
mange deltakere og har materiale til en studie for seg.” Utgangspunktet 
var studentreaksjoner mot en tradisjonell luthersk teologi de ikke kunne 
akseptere. En av dem spissformulerte seg som følger: «Jeg håper at bede- 
husfolket ser at situasjonen på NLA ikke er betryggende. Videre håper jeg 
også at eierorganisasjonene griper inn.» Samme forfatter skriver senere 
følgende om NLA: «Jeg vil fastholde at NLA ikke bare er på vei bort fra 
Bibelen, men at enkelte lærere bryter med Bibelen, og at enkelte studenter 


15 Jeg har registrert over 60 debattinnlegg. 

blir nedbrutt i troen i stedet for utrustet (...). NLA kan ikke ignorere de 
store reaksjonene blant kristenfolket etter at det i høst har blitt avslørt noe 
av det som læres ved skolen.» (Berland 2013; Berland 2014). Jeg lar dette 
stå som et tilspisset, men et ellers relativt vanlig lekmannsperspektiv på 
NLAs teologi. Vi finner et klart uttrykk for dette senest i bladet Sambån- 
det i oktober 2018 (Olsen 2018). Betydningen av den evangelisk-lutherske 
bekjennelse er her i beste fall marginalisert. 

Poenget med å fokusere på bekjennelsen er at den bringer Skriftens 
saklige innhold i sentrum. Wisløff sin tanke var at vi kan tåle betydelige 
forskjeller i skriftsyn, bare vi er enige om dette Skriftens saklige innhold 
slik det er beskrevet i bekjennelsen. Når så dette dobbeltperspektivet, 
Skrift og bekjennelse, erstattes av en ensidig dyrking av skriftprinsippet, 
og det i en sterk fundamentalistisk tapning, da står vi overfor en annen 
teologi enn den som ble lagt til grunn ved etableringen av NLA. 

Da NLA ble grunnlagt, var akademiet teologisk sett plassert trygt og 
romslig i tradisjonell historisk-kritisk bibelforskning, slik det vanlige var i 
konservative teologiske kretser. Jeg har i den innledende analyse vist at også 
Wisløff støttet denne linjen, selv om han for egen del hadde et noe annet syn. 
Dette anliggende ble også i praksis fulgt opp gjennom hele det teologifag- 
lige rekrutteringsarbeidet, helt fra begynnelsen av. Første generasjon teolo- 
ger kom alle fra «Menighetsfakultetet». Det samme gjorde neste generasjon. 
NLA har derfor som institusjon holdt seg innenfor den rammen som ble 
lagt for 50 år siden. Det har i perioder ikke manglet på negative ytringer fra 
lekmannshold, av samme type som referert ovenfor, men denne kritikken 
har ikke vunnet frem med hensyn til verken forskning eller undervisning. 

Når vi nå ser tilbake på NLAs historie, er bildet nokså entydig. Kritik- 
ken fra lekmannshold har vært rettet mot hele det teologiske fagmiljø ved 
NLA, men sterkest har kritikken utenfra rammet arbeidet med Det gamle 
testamente, representert ved gammeltestamentlerne Leif M. Michelsen 
og hans etterfølger, Kåre Berge (Michelsen 1972; Berge 1985). Denne kon- 
flikten er dyptgripende og var strengt tatt der fra starten av. Den har så 
kommet til overflaten med visse mellomrom. På den ene side står deler 
av det radikale lekfolk. De representerer et bibelsyn som gjennom gene- 
rasjoner har vært grunnlaget for deres forkynnelse. Forholdet til den 
evangelisk-lutherske bekjennelse har ofte vært overfladisk, men ikke uten 

gitte testspørsmål. Viktigst har i så henseende dåpsspørsmålet vært. Også 
det radikale lekfolket har vernet om barnedåpen.' 

Dette fundamentalistisk pregede grunnsyn har ikke vært ansett som 
forenlig med teologi som akademisk fag. Akademiets teologiske trover- 
dighet var basert på at dette akademiske arbeidet var troverdig. Det er 
ikke gitt hvordan denne historien vil føres videre. 

Jeg har argumentert for at NLA institusjonelt sett har beveget seg i 
retning av en postkonfesjonell teologisk posisjon. Jeg har videre pekt på 
deler av lekfolkets krav om en sterkere markering av skriftprinsippet med 
de konsekvenser dette har for det teologiske arbeid. Det er vanskelig å 
forestille seg at denne konfliktlinjen mellom teologi som akademisk fag 
og den teologi talsmenn for lekfolket målbærer, skulle bli borte. Men 
NLA som akademisk institusjon må gjøre et valg. Skal NLA fortsatt være 
en institusjon som svarer til det som var utgangspunktet i 1967/68, eller 
skal det legges opp til en ny kurs? Etter min vurdering er dette institusjo- 
nelt sett mer åpent enn noen gang i NLAs historie. Den mest dramatiske 
variant er at eierne tar NLA ut av den rammen som er gitt i og med lov om 
universiteter og høyskoler, for å få frihet til å definere et nytt verdigrunn- 
lag, basert på Skriftens guddommelige inspirasjon og ufeilbarlighet. Flere 
ytringer fra eierhold kan peke i den retning. Konsekvensene av et slikt 
valg vil imidlertid være så dramatiske at dette ikke er særlig sannsynlig. 

Rent praktisk kan også det skje at NLA av universitetspolitiske grun- 
ner må inngå i en større fusjon der premissene allerede er lagt, eller blir 
lagt i tråd med hvem fusjonspartnerne til slutt viser seg å bli. 

Uansett mener jeg vi har et klart bilde av NLA i bevegelse mot å bli en 
postkonfesjonell institusjon av en aller annen art. Det er ikke noe ukjent 
fenomen at det først etableres en ny praksis. Etter en tid formaliseres så 
dette gjennom nye styringsdokumenter. Om dette skjer også i dette til- 
fellet, vil vise seg over tid. Hensynene er mange: forholdet mellom de teo- 
logiske fag og andre fag, forholdet mellom privatskoler og det offentlige 
skoleverket, forholdet mellom Den norske kirke og andre kirkesamfunn, 
og, helt avgjørende, NLAs egen institusjonelle plassering innen det norske 


rammeverket som vitenskapelig institusjon. 


16 Se utførlig om dette spørsmålet i mitt arbeid om Andreas Lavik, Jensen 2005. 

Vedlegg" 


NLA 27.05.2010 

Til: rektor Bjarne Kvam 

Fra arbeidsgruppe: Oddvar Johan Jensen, Kristian Helland, 
Peder K. Solberg 


NLA Høgskolens konfesjonelle 
forankring og de ansattes 
kirketilhørighet 


Forholdet mellom NLAs konfesjonelle forankring og de ansattes kirke- 
tilhørighet aktualiseres ved ansettelse av personell som ikke kan slutte 
seg til NLAs grunnregler og Verdidokumentet uten reservasjoner. 

Ved NLA Høgskolen (Sandviken) behandlet Representantskapet saken 
i møte 19.09.2000 (Sak 13/2000 a), der dokumentet "NLA VHs konfesjo- 
nelle forankring og de ansattes kirketilhørighet” (Konfesjonsdokumen- 
tet) ble vedtatt. Ved NLA LH har man ikke hatt et tilsvarende dokument 
å holde seg til, men etablert en lignende praksis på samme konfesjonelle 
grunnlag. 

Det nevnte forhold skal også i fremtiden reguleres gjennom egne ret- 
ningslinjer som på dette punkt utdyper tilsettingsreglementet som ble 
vedtatt av styret 03.02.2010 (jf. HRo6/10; STos/10). Styret for NLA Høg- 
skolen vedtok det nye tilsettingsreglementet med blant annet følgende 
tillegg (punkt 2): 


17 Det er foretatt noen språklige rettelser i den opprinnelige teksten. 

Styret vil få framlegg om nærare retningsliner for kva krav som skal stillast 
ved tilsetting av personale som har reservasjonar i høve det læremessige under 
punkt A og C2. Inntil dette er avklart gjeld den praksis som er etablert i slike 


tilsettingssaker ved dei fusjonerte høgskulane. 


I dette ligger det en referanse til så vel "Konfesjonsdokumentet” som til 
den etablerte praksis ved de fusjonerte høgskolene. Styret gir ingen førin- 
ger ut over dette. Det er mest nærliggende å oppfatte styret slik at de nye 
reglene skal videreføre det som er bestemt i Konfesjonsdokumentet, med 
nødvendige justeringer ut fra den praksis de respektive styrer har etab- 
lert. Dette legges til grunn i det følgende. 

Da NLA startet opp sitt arbeid i 1968, var det konfesjonelle landskap 
relativt oversiktlig, og det var den gang ikke aktuelt å ansette personell 
uten en evangelisk-luthersk kirketilhørighet. I tillegg var det en selvsagt 
forutsetning at de ansatte skulle arbeide aktivt for å fremme NLAs anlig- 
gender slik dette var fastlagt i Grunnreglene. I Konfesjonsdokumentet 
er dette hensyn ivaretatt gjennom begrepet "aktiv lojalitet”. Sammen- 
fattende er dette formulert slik: 


Ut fra de formuleringer som er brukt i grunnreglene stilles det først og fremst 
krav om lojalitet mot Skriften og mot den evangelisk-lutherske forståelse av 
Skriften nedfelt i bekjennelsesskriftene for Den norske kirke. Det er her ikke 
nok med passiv lojalitet når det er tale om å bygge på og i undervisning og 
miljøvirksomhet å fremme det syn og den forståelse som ligger i Skrift og 


bekjennelse. 


Dette har imidlertid ikke vært til hinder for at styrene for begge de fusjonerte 
høgskolene i nyere tid har ansatt personell uten den nevnte konfesjonelle til- 
hørighet. Det gjelder både for administrative og vitenskapelige stillinger. 
Grunnreglenes bestemmelser om formål og verdierer samlet i$5. Anset- 
telsesreglementet viser videre til utdypning av denne paragraf i Verdi- 
dokumentet (2008). Ved ansettelser legges normalt disse tre dokument til 
grunn: Grunnreglene, Verdidokumentet og ansettelsesreglementet. 
Grunnreglene og Verdidokumentet inneholder ingen bestemmelser 
om kirkelig tilhørighet for ansatte, men viser til et verdimessig grunnlag 

for det arbeid de skal utføre. Ved de fleste ansettelser vil de aktuelle kan- 
didater ha en kirkelig tilhørighet som svarer til dette. Det følgende regel- 
verk angir nærmere i hvilke tilfeller og på hvilke vilkår det kan gjøres 
unntak. 


Lojalitet og begrensninger 


Ved ansettelse av personer uten evangelisk-luthersk kirketilhørighet, i 
faste eller midlertidige stillinger, skal forholdet til Skrift og bekjennelse 
avklares, herunder forholdet til det læremessige som det vises til i anset- 
telsesreglementets punkt A og C2. Ved ansettelse av personell som har 
reservasjoner i forhold til det læremessige under de nevnte punkt, vil 
gjensidig respekt for henholdsvis NLAs læremessige grunnlag og den 
ansattes overbevisning være en forutsetning. NLA skal på sin side vise 
respekt for overbevisningen til den som ansettes, og den som ansettes 
skal på sin side være lojal mot NLAs grunnlag slik dette er beskrevet i 
Grunnreglene $ 5 og i Verdidokumentet. 

Med lojalitet menes at en i undervisning, veiledning, miljøarbeid og 
utadrettet virksomhet som NLA-ansatt skal 


e redegjøre for NLAs ståsted etter grunnreglene 

e legge frem NLAs argumenter for dette på en positiv måte 

e arbeide for å fremme NLAs syn i aktuelle dogmatiske og etiske 
spørsmål 

e skille klart mellom eget syn og NLAs syn når det er vesentlig avvik 
mellom disse 


Følgende begrensninger er knyttet til ansettelse av personer uten 
evangelisk-luthersk kirketilhørighet eller som av andre grunner finner å 
måtte reservere seg mot deler av NLAs verdigrunnlag. 


e Det skal til enhver tid være et begrenset antall slike ansettelser. 


e De fratrer når et rådsorgan med beslutningsmyndighet behandler 
saker som har betydning for NLAs konfesjonelle forankring. 

e De kan ikke ha et selvstendig faglig ansvar for fagområder der de 
eksplisitt forvalter NLAs læremessige grunnlag, uten at de også selv 
deler NLAs grunnsyn innen det aktuelle fagområde. 

e Dekan ikke inneha stillingen som rektor. 


Når en ansatt har reservert seg overfor deler av det læremessige grunnlag 
NLA baserer sin virksomhet på, representerer dette i utgangspunktet et 
uløselig dilemma. Der to parter ikke kan harmonisere sine syn, må man 
enten skille lag eller finne praktiserbare ordninger for å håndtere de mot- 
setninger som dermed er gitt. Det aktuelle regelverk er å forstå som en 
slik praktisk ordning, basert på åpenhet, gjensidighet og forutsigbarhet. 
Den hjemler både NLAs rett til å frita den ansattes for plikter og oppgaver 
som vanskelig lar seg forene med den ansattes syn etter de reservasjoner 
som er gjort, og den ansattes rett til å be seg fritatt med en tilsvarende 
begrunnelse. 

Det er forskjell på administrative- og vitenskapelige stillinger. Fag- 
områder knyttet til forskjellige stillinger kommer i ulik grad i direkte i 
berøring med læremessige spørsmål hvor det kan være aktuelt å reservere 
seg. Det er i siste instans styret som avgjør hvilke læremessige reservasjo- 
ner som kan være forenlige med en ansettelse i den aktuelle stilling. 

Kommer en tilsatt i konflikt med NLAs basis og formål utover de 
reservasjoner som er gjort ved ansettelsen, vil arbeidsgiver ta tilsettings- 
forholdet opp til vurdering. 

NLA Høgskolens verdigrunnlag 
og samfunnsoppdrag i lys av 
evangelikal tenkning 


Lars Dahle 
NLA Høgskolen 


Sammendrag: NLA Høgskolens livssynsmessige forankring som privat kristen 
høgskole kan beskrives som bibelsk, luthersk og evangelikal. Denne artikkelen 
utforsker hvilket bidrag evangelikal tenkning kan gi til belysning av høgskolens 
verdigrunnlag og samfunnsoppdrag. Som bakgrunn introduseres et klassisk 
evangelikalt perspektiv, med den globale Lausannebevegelsen som eksempel og 
med tillit til Bibelen, fokus på Jesus, personlig tro og sosialt engasjement som fire 
sentrale overbevisninger. 

Første hoveddel inneholder en analyse av de idémessige ressurser som lig- 
ger i Cape Town-erklæringen, Charles Habib Malik som inspirasjonskilde, samt 
Wheaton College som case. De fire evangelikale overbevisningene blir her tyde- 
lig illustrert. 

Andre hoveddel drøfter forholdet mellom evangelisk-luthersk teologi og 
evangelikal tenkning når det gjelder akademia som arena og kall. Det argu- 
menteres for at disse tradisjonene kan forenes, ikke minst i et felles fokus på 
den kristne akademikeren som person. Deretter skisseres et tredelt evangelikalt, 
misjonalt perspektiv på NLA: Lærerne har både et akademisk og et misjonalt 
oppdrag. De utgjør et bredt sammensatt misjonalt kollegium. Kollegiets misjo- 
nale bidrag er å synliggjøre NLAs verdigrunnlag i forskning, utdanning og 
formidling på høyt faglig nivå. Til slutt presenteres noen sentrale momenter til 
selvrefleksjon over hvordan NLA Høgskolen kan integrere evangelikal tenkning 
i en norsk akademisk kontekst. 


Søkeord: NLA Høgskolen, kristen høgskole, verdigrunnlag, samfunnsoppdrag, 
evangelikal, Lausannebevegelsen 


Sitering av denne artikkelen: Dahle, L. (2020). NLA Høgskolens verdigrunnlag og samfunnsoppdrag i lys 
av evangelikal tenkning. I Hagesæther, G., Innerdal, G. & Kvam, B. (Red.), NLA Høgskolen. Fagutvikling 
og sjølvforståing på kristen grunn (s. 77-108). Oslo: Cappelen Damm Akademisk. https://doi.org/ 
10.23865/noasp.102 

Lisens: CC BY-NC-ND. 

Innledning 


NLA Høgskolen har rundet 50 år. Gjennom hele historien har institu- 
sjonens berettigelse, samfunnsoppdrag og nisje vært nært knyttet til 
verdimessig profil og særpreg. Dette gjelder også i møte med de mange 
forventningene i vår tid: 


Å vera høgskule eller universitet i Noreg anno 2018 set store krav. Ein må lytta 
til staten og «marknaden» og vera på hogget til kvar tid. Det handlar om å 
prestera på alle felt, skape eit godt studie- og arbeidsmiljø, produsera studie- 
poeng, utføre relevant forsking og ha ein internasjonal profil. Men midt i alt 
som skal gjerast, må NLA ikkje gløyma opphavet og særpreget sitt. Det er 
viktig at eigarane, styret og tilsette held fast på det kristne idégrunnlaget som 
pa ein spesiell måte kjem til uttrykk i det kristne menneskesynet. Det har bade 


substans, spenn og berekraft i seg (Helland & Jøssang 2018: 274). 


Slik avsluttes historieverket om NLA som forelå til høgskolens jubileum 
høsten 2018. Her settes altså søkelys på det kristne idégrunnlagets inn- 
hold og fortsatte avgjørende betydning for institusjonen. 

Dette normative grunnlaget uttrykkes på følgende måte i vedtektenes 
basisparagraf ($ 5): «NLA Høgskolen bygger på den kristne tro slik den 
er uttrykt i Bibelen og den evangelisk-lutherske bekjennelse.» (NLA Høg- 
skolen 2016) Dermed blir de to kjerneordene bibelsk og luthersk sentrale 
for å uttrykke institusjonens idégrunnlag, noe som drøftes i andre bidrag 
i denne antologien. 

Dette bekreftes i høgskolens verdidokument: «Kristen tro bekjenner at 
Bibelen er gitt oss av Gud og formidler Guds åpenbarte ord til mennesker 
til alle tider. I den evangelisk-lutherske tradisjonen NLA Høgskolen står 
i, regnes Bibelen som bindende norm for kristen tro, lære og liv.» (NLA 
Høgskolen 2020) 

I forlengelsen av dette verdigrunnlaget vil jeg i denne artikkelen ta 
utgangspunkt i evangelikal som et tredje kjerneord - i tillegg til bibelsk 
og luthersk - og belyse NLAs verdigrunnlag og samfunnsoppdrag ut 
fra denne teologiske og missiologiske tradisjonen. Vanligvis brukes 
begrepet evangelikal om en historisk og nåtidig global vekkelses- og 

misjonsbevegelse med et spesifikt særpreg: «[Four] particulars have dis- 
tinctively characterized evangelicals throughout their history: emphasis 
on personal conversion, the Bible, the cross of Christ, and active Chris- 
tian service» (Hindmarsh 2018). 

Men hvorfor fokusere på et evangelikalt perspektiv i relasjon til NLA 
Høgskolen? Det er flere grunner til dette. For det første er seks av høg- 
skolens syv eiere medlemmer av Norme (Norsk råd for misjon og evan- 
gelisering)* og identifiserer seg dermed teologisk og missiologisk i 
hovedsak med den globale evangelikale bevegelse, slik den kommer til 
uttrykk i The Lausanne Movement og World Evangelical Alliance.* For 
det andre ble det som i dag er campus «NLA Mediehøgskolen Gimle- 
kollen» (Kristiansand) opprinnelig opprettet med direkte inspirasjon fra 
det evangelikale Wheaton College,’ en profilert akademisk institusjon 
utenfor Chicago med dype og nære relasjoner til Lausannebevegelsen. 
For det tredje forstår den internasjonale evangelikale bevegelse seg selv 
som en sentral arvtaker i en fellesreformatorisk tradisjon, og dermed med 
tydelige saklige forbindelseslinjer til NLAs evangelisk-lutherske ståsted. 
For det fjerde har jeg her anledning til å bidra med et kombinert innen- 
fra- og utenfra-blikk, på grunn av min kombinerte erfaringsbakgrunn 
som norsk institusjonsleder, tillitsvalgt innenfor den internasjonale 
Lausannebevegelsen samt forsker på evangelikal missiologi og misjonal* 
praksis. 


1 Hindmarsh bygger her på Bebbingtons anerkjente analyse; se nedenfor. For en utdypende 
beskrivelse av evangelikal tenkning, se Dahle, Dahle & Jørgensen 2014: 1-10. 

2 Se https://www.norme.no/om-oss/ og https://www.norme.no/medlemmer/. [Lest 2019.04.13.] 

3 Den internasjonale lagsbevegelsen bør også nevnes her. For det første er trosgrunnlaget til Inter- 
national Fellowship of Evangelical Students (IFES; se https://ifesworld.org/en/our-beliefs) et 
typisk eksempel pa evangelikal teologi. For det andre har norske lutherske ledere fra NLAs eier- 
organisasjoner i flere generasjoner spilt en sentral rolle i IFES. Det gjelder særlig Ole Hallesby, 
Carl Fr. Wisløff, Anfinn Skaaheim, Jens Petter Johnsen og Tor Erling Fagermoen. For det tredje 
hadde en rekke av NLAs grunnleggere Laget som felles plattform. For det fjerde står IFES og 
Lausanne meget nær hverandre teologisk og strategisk. 

4 Se www.lausanne.org og www.worldea.org. [Lest 2018.10.27.] Naturlig nok er det betydelige 
sosiologiske og kulturelle forskjeller innenfor den internasjonale evangelikale bevegelse. 

5 «Wheaton alumnus Asbjørn Kvalbein, M.A:79, founded NLM's Gimlekollen School of Journal- 
ism and Communication. Wheaton's own graduate program in journalism and communication, 
which placed graduates in positions of media leadership around the world, was the prototype for 
Gimlekollen» (Norton 2009:61). 

6 Idenne artikkelen brukes ‘misjonal’ om at enhver kristen (ifølge evangelikal tenkning) er kalt til 
å være disippel og vitne. 

NLA Høgskolen er en integrert del av universitets- og høgskolesekto- 
ren (UH). Ofte omtales denne sektorens samfunnsoppdrag som tredelt, 
med utdanning, forskning og formidling som sentrale stikkord. Denne 
tredelingen finner vi i norsk sammenheng allerede i begynnelsen av UH- 
loven; og samme forståelse møter vi også på den globale UH-arenaen: 


The university is ... responsible for qualifying the human capital [education] 
and for producing new knowledge [‘research’]. Universities must [also] engage 
with societal needs and market demands by linking the university’s activity 
with its own socio-economic context [‘third mission’]. Today universities 


develop their strategies around these three missions.* 


Dette tredelte samfunnsoppdraget er naturlig nok integrert i NLAs 
vedtekter i formålsparagrafen (§ 6.): «... Høgskolen har forskning, 
utviklingsarbeid, undervisning, veiledning og formidling som sine vik- 
tigste oppgaver.» Denne setningen foregås av følgende sentrale formule- 
ring, som presiserer og nyanserer samfunnsoppdraget med utgangspunkt 
i verdigrunnlaget: 


Ut fra en kristen forståelse av natur, menneske, kultur og samfunn har NLA 
Høgskolen som formål å fremme danning, dyktiggjøre mennesker til tjeneste i 
hjem, arbeid og fritid, og bidra kritisk og konstruktivt til å møte lokale, nasjo- 


nale og globale utfordringer (NLA Høgskolen 2016). 


På denne bakgrunn blir problemstillingen for denne artikkelen følgende: 
Hvilket bidrag kan evangelikal tenkning gi til belysning av NLA Høgskolens 
verdigrunnlag og samfunnsoppdrag® Dette fører så til to forskningsspørs- 
mål: (i) Hvilke idémessige ressurser ligger i et evangelikalt perspektiv på 
akademia? (ii) Hvilken relevans har disse idémessige ressursene for NLAs 
verdigrunnlag og samfunnsoppdrag? 


7 Se https://lovdata.no/lov/2005-04-01-15/$1-1 og https://lovdata.no/lov/2005-04-01-15/$1-3 [Lest 
2018.10.26.] 

8 — https://www.igi-global.com/dictionary/universitys-third-mission/51708 [Lest 2018.10.26.] 

9 Som det vil fremgå av det avsluttende utblikket, vil artikkelen også ha relevans for andre kristne 
høgskoler og for kristne fagpersoner ved statlige UH-institusjoner. 

På denne bakgrunn har jeg valgt å gi artikkelen følgende disposisjon: 
I en innledende redegjørelse beskriver jeg nærmere hva som menes med 
‘et evangelikalt perspektiv" teologisk og missiologisk, slik dette vanlig- 
vis er blitt brukt både i forskning og i global kristen kontekst. Deretter 
utforsker jeg i første hoveddel av artikkelen hvilke idémessige ressurser 
som kan ligge i et evangelikalt perspektiv på akademia som arena og kall, 
med utgangspunkt i et sentralt dokument, en sentral inspirator og en sen- 
tral case. I andre hoveddel av artikkelen belyser jeg så NLA Høgskolens 
verdigrunnlag og samfunnsoppdrag ut fra evangelikal tenkning, med 
utgangspunkt i formålsparagrafens formuleringer og ut fra de idémessige 
ressurser som er identifisert i første hoveddel. Analysen bygger i hoved- 
sak på NLAs ideologiske grunnlagsdokumenter og i noen grad også på 
aktuelle fremstillinger av NLAs historie." Til slutt følger så oppsumme- 
ring og utblikk. 


Bakgrunn: et evangelikalt perspektiv 


I norsk språkbruk betegner evangelisk (tysk: evangelisch) som regel en 
protestantisk / reformatorisk lære og tradisjon, mens evangelikal (tysk: 
evangelikal) i dag brukes både sosiologisk om en global kristen-konser- 
vativ politisk-kulturell bevegelse og teologisk om en global vekkelses- og 
misjonsbevegelse. Sistnevnte misjonsbevegelse har vært preget av et glo- 
balt samspill mellom Europa, USA og det globale sør. I denne artikkelen 
har jeg fokus på denne tradisjonelle teologiske betydningen av evangeli- 
kal som begrep og bevegelse. 

Pågrunnavaktuelle politiske, sosiologiske og kulturelle utviklingstrekk 
i USA har imidlertid begrepene evangelikal og evangelikale fått en nega- 
tiv klang både hos mange kommentatorer i Vesten og hos en rekke 


10 De ideologiske grunnlagsdokumentene er primært NLAs vedtekter (NLA Høgskolen 2016) og 
sekundært institusjonens verdidokument (NLA Høgskolen 2020), mens de historiske frem- 
stillingene i hovedsak er Helland & Jøssang 2018 samt Gunhild Hagesæthers innledende artikkel 
i denne antologien. Dermed fokuserer jeg ikke på det sosiale virket ved institusjonen, drøftinger 
i styrende organer, eller teologiske og ideologiske debatter blant og mellom eiere, ledelse, ansatte 
og studenter. 

kirke- og misjonsledere i det globale sør." Den profilerte New York- 
pastoren og forfatteren Timothy Keller uttrykker forståelse for deler av 
kritikken, men understreker samtidig den avgjørende forskjellen mellom 
den sosiologisk-kulturelle og den teologisk-missiologiske forståelsen av 
‘evangelicalism’? 


‘Evangelical’ used to denote people who claimed the high moral ground; now, 
in popular usage, the word is nearly synonymous with ‘hypocrite’. When I 
used the word to describe myself in the nineteen-seventies, it meant I was not a 
fundamentalist. If I use the name today, however, it means to hearers that I am. 

Understanding the religious landscape, however, requires discerning dif- 
ferences between the smaller, let's call it 'big-E Evangelicalism’, which gets 
much media attention, and a much larger, ‘little-e evangelicalism’, which does 
not. The larger, lower-case evangelicalism is defined not by a political party, 
whether conservative, liberal, or populist, but by theological beliefs (Keller 


2019: 252-253). 


Her henviser Keller til historiker David Bebbingtons kjente oppsumme- 
ring av et klassisk evangelikalt perspektiv som fire hovedanliggender, 
nemlig vektlegging av Bibelens autoritet, Jesu forsoningsverk, omvendel- 
sens nødvendighet og et sterkt sosialt engasjement. (Bebbington 1989: 3)» 

Disse overbevisningene preget i høy grad Lausannebevegelsens to 
grunnleggere, den baptistiske evangelisten Billy Graham og den angli- 
kanske teologen John Stott. Lausannepakten (1974) er bevegelsens 
grunnlagsdokument. I globalt perspektiv er denne pakten det mest 
brukte evangelikale grunnlagsdokumentet for vedtekter og samarbeid, 
fordi det allment regnes som representativt for et klassisk evangelikalt 
perspektiv.' 


14 Som et illustrerende eksempel på sistnevnte innenfor Lausannebevegelsen, se Newman & New- 
man 2017. 

12 For en utdyping av Keller som evangelikal teolog og formidler, se Dahle 2017. 

13 Ien nylig utgitt antologi om den evangelikale bevegelsen, bekrefter Bebbington sin tidligere 
analyse: «I still believe that emphases on cross, Bible, conversion, and activism reflect the reality 
of the evangelical movement ubique [everywhere], semper [always] et ab omnibus [and by all].» 
(Bebbington 2019: 187) 

14 Se https://www.lausanne.org/nb/lausannepakten/lausannepakten. [Lest 2018.10.10.] 

John Stott var Lausannepaktens hovedforfatter. Han understreket at 
evangelikal teologi er trinitarisk, med vekt på Ordet, korset og Ånden. 
(Stott 1999: 38. Se også Dahle, Dahle & Jørgensen 2014:7.) Lausannepakten 
er fortsatt det forpliktende grunnlagsdokumentet i Lausannebevegelsen. 
I tilknytning til bevegelsens tredje globale kongress i 2010 ble et nytt, sen- 
tralt dokument utviklet med tittelen Cape Town-erklæringen. Sistnevnte 
dokument, med Confession (del 1) og Call to Action (del 2), er nå globalt 
veikart for bevegelsen. 

På hvilke måter har så evangelikal missiologisk tenkning utviklet seg i 
de nesten 40 årene mellom Lausannepakten og Cape Town-erklæringen? 
Chris Wright, hovedforfatter til sistnevnte, oppsummerer: (a) «Our mission 
flows from the mission of God.» (b) «Evangelism and social action belong 
together within our exercise of biblical mission.» (c) «Mission and minis- 
try are for all disciples in all areas of life.» (Wright 2015: 34-57) Dermed er 
grunnlaget lagt for vektleggingen av at alle kristne som misjonale vitner og 
disipler.” Dette preger naturlig nok hvordan en ser på akademia som arena 
og kall, noe som vil vise seg i analysen av Cape Town-erklæringen nedenfor. 

Den internasjonale Lausannebevegelsen er en av de fremste eksponen- 
tene for en evangelikal, allianseøkumenisk tilnærming,' noe som har rele- 
vans for relasjonen mellom evangelikal og luthersk. Ed Stetzer, leder for Billy 
Graham-senteret ved Wheaton College og regional leder for Lausanne- 
bevegelsen i Nord-Amerika, uttrykte nylig en evangelikal allianseøkume- 
nisk holdning som en skjelning mellom tre nivåer av trossetninger: 


First-order beliefs are the non-negotiable beliefs [essential issues]. They are 
issues such as the nature of the gospel, the divinity of Jesus, or the authority 
of Scripture. Second-order beliefs are beliefs that would generally place you in 
different churches. They might be Arminianism, Calvinism, beliefs about gen- 
der roles, or baptism, to name a few [convictional issues]. Third-order beliefs 
are things that are not 'a big deal”, such as worship style or other preferential 


issues [preferential issues] (Stetzer 2018). 


15 Dette er i samsvar med missional church-bevegelsen. Se videre Haug 2013:2. 

16 «Lausannebevegelsen representerer den såkalte ‘allianseokumenikk, det vil si at det er enkelt- 
kristne som kommer sammen som et nettverk på tvers av kirkegrenser for å synliggjøre kristen 
enhet, be sammen og arbeide sammen.» (Ekenes et al. 2011: 7) 

Ut fra en slik tradisjonell allianseøkumenisk tenkning vil kjerne- 
punktene i evangelikal tenkning kunne være ‘essential issues’, mens det 
spesifikt konfesjonelle (eksempelvis det lutherske) særpreget i betydelig 
grad vil kunne være 'convictional issues. Med utgangspunkt i en slik 
tilnærming trenger det derfor ikke være en teologisk konflikt mellom 
luthersk og evangelikal.” Evangelikale vil her vektlegge betydningen av 
interkonfesjonelt fellesskap og samarbeid sentrert rundt det som hevdes 
å være ‘essential issues’. 


Evangelikal tenkning om akademia 
som arena og kall 


Min deskriptive presentasjon i første hoveddel tar utgangspunkt i et 
aktuelt grunnlagsdokument (Cape Town-erklæringen), en ledende inspi- 
rator (Charles Habib Malik) samt en kjent institusjon som case (Wheaton 
College). Som det kommer frem i det følgende, er det en naturlig sam- 
menheng mellom disse tre. 


Cape Town-erklæringen som sentral tekst 

Cape Town-erklæringen (CTC) inneholder et helt underkapittel (II.A.7) 
om «Truth and the public arenas», med fokus på «government, business 
and academia». I dette nøkkelavsnittet (CTC, IL.A.7)* finner vi fem sen- 
trale anliggender relatert til akademia som kall og arena. 


17 Utfra en kirkeokumenisk tilnærming fra et luthersk perspektiv vil det derimot være en poten- 
siell konflikt knyttet til to nivåer utfra CA VII, nemlig det som er kirkesplittende (dvs. det som 
hører til «evangeliets lære og forvaltningen av sakramentene»), og det som ikke er det. (Se 
https://kirken.no/globalassets/kirken.no/om-troen/kristen-tro/augsburgske bekjennelse.pdf. 
[Lest 2019.04.09.]) 

18 Et illustrerende eksempel er hvordan den lutherske teologen Carl Fr. Wisløff (1908-2004) i en 
artikkel i I.F.E.S. Journal (nr. 3, 1963) omtalte sin medvirkning i utformingen av IFES Doctrinal 
Basis. Her «utdyper han den allianseøkumeniske tenkning som han og IFES hadde stått for. ... 
Med en sterk samling om fundamentale spørsmål, som skriftsynet og synet på Kristus, vekkelse, 
omvendelse og frelse, er det ikke dermed sagt at andre temaområder er uviktige, skriver han. Her 
sikter han åpenbart til sakramentlæren med mer.» (Sjaastad 2016: 186) 

19 Se https://www.lausanne.org/content/ctc/ctcommitmentip2-1. (For norsk oversettelse, se 
https://www.lausanne.org/nb/cape-town-erklaeringen-2/cape-town-erklaeringen#p2-1.) [Lest 
2018.10.27.] 

For det første fremheves at offentlige myndigheter, næringsliv og høyere 
utdanning preger verdigrunnlaget i det enkelte land og - menneskelig 
talt - definerer kirkens frihet. Dermed er den sentrale samfunnsrollen 
til akademia fremhevet, både som kanal for verdi- og livssynsformidling, 
som arena for danning, og som pregende for tanke-, samvittighets- og 
trosfrihet. Videre understrekes at kristne bør engasjere seg for å prege 
samfunnets verdier og offentlig debatt (Dahle 2015). 

For det andre oppfordres det til å støtte høyskoler og universiteter med 
et kristent verdigrunnlag. Tre premisser vektlegges her. Selve utgangs- 
punktet er at slike institusjoner må være «Kristus-sentrerte», noe som 
knytter tilbake til et sentralt utsagn tidligere i samme hovedkapittel: 
«Jesus Kristus er universets sannhet. Fordi Jesus er sannhet, er sannhet 
i Kristus (i) personlig så vel som uttrykt i påstander; (ii) universell så vel 
som kontekstuell; (iii) evig så vel som nåværende» (CTC, IIA.1). Videre 
må slike institusjoner være preget av «høy akademisk standard», altså 
ha kristne fagfolk med høy vitenskapelig og pedagogisk kompetanse. Til 
slutt vektlegges forpliktelsen på «bibelsk sannhet», noe som peker tilbake 
på erklæringens første del (For the Lord we love: The Cape Town Confes- 
sion of Faith). 

For det tredje nevnes korrupsjon som en særlig utfordring for kristne 
yrkesutøvere på tvers av «government, business and academia», altså et 
kall til å utøve sitt yrke med etisk og moralsk integritet. Her eksemplifiseres 
sentrale anliggender fra et tidligere, nærliggende underkapittel om kristne 
i arbeidslivet (CTC, IIA 3).” Dette kallet videreføres så i neste punkt. 

For det fjerde oppfordres nemlig unge kristne akademikere til å vurdere 
en langsiktig karriere innenfor akademia generelt, ikke minst «innen det 
sekulære universitet». Det spesifikke kallet beskrives som todelt, både 
det å undervise og det å utvikle sitt fagfelt ut fra et bibelsk livssyn. Her 


20 Prinsipielt hevdes det altså her at det ikke er noen grunnleggende konflikt mellom sentrale 
bibelske sannhetspåstander og akademisk arbeid. Implisitt ligger en bekreftelse av akademia 
som en pluralistisk arena med kristne premisser og perspektiver som legitime mulige posisjoner. 

21 —Lausannebevegelsen har for tiden et særlig fokus på «the workplace». Se særlig https://www. 
lausanne.org/gwf [lest 2019.11.15]. 

22 Uttrykket ‘the secular university’ kan forståes både som (a) statlige universiteter/høgskoler og 
som (b) ikke-teologiske fagfelt. Det bør samtidig understrekes at CTC også vektlegger betydnin- 
gen av teologisk utdanning (se Dahle 2016). 

knyttes an til flere tidligere formuleringer. Allerede i forordet under- 
strekes kallet «to bear witness to Jesus Christ and all his teaching ... in 
the realm of ideas». Videre fokuseres i en annen sammenheng det apo- 
logetiske oppdraget i møte med livssynsmangfoldet i «de offentlige rom» 
(CTC, II.A.2). 

For det femte avsluttes hele avsnittet om «Truth and the public arenas» 
med en sterk oppfordring: «Vi må ikke forsømme den akademiske ver- 
den.» Denne sterke anmodningen til kristne om ikke å forsømme akade- 
mia er et direkte sitat fra Charles Habib Malik. 


Charles Habib Malik som sentral inspirasjonskilde 


Libaneseren Charles Habib Malik (1906-1987) var en profilert politiker, 
FN-diplomat og akademiker, og ble særlig kjent for sin sentrale rolle ved 
utformingen av FNs menneskerettighetserklæring i 1948. Som filosof og 
teolog med et langt virke innenfor akademia og politikk hadde han et 
bredt nedslagsfelt.» 

Malik ble i 1981 den tredje i rekken av prominente kristne akademikere 
som leverte de årlige Pascal Lectures on Christianity and the University 
ved University of Waterloo.** Nøkkelavsnittet fra disse forelesningene, 
som er inkludert fra første utgaven i en sluttnote” i Cape Town-erklæ- 
ringen, inkluderer følgende utsagn: «The university is a clear-cut fulcrum 
with which to move the world ... More potently than by any other means, 
change the university and you change the world» (Malik 1987: 100—101).? 

Malik understreker her universitetenes opprinnelige historiske for- 
ankring i bekjennelsen til Jesus Kristus. Videre hevder han at det sentrale 
spørsmålet også i dag er «What does Jesus Christ think of the Univer- 
sity?» (Malik 1987: 23). 


23 https://www.lausanne.org/content/ctc/ctcommitment#foreword [Lest 2018-10-27.] Ikke oversatt 
til norsk. 

24 Dette utsagnet begrunnes i en sluttnote i CTC (i engelsk originalversjon) med et lengre kjerne- 
sitat fra Malik. 

25 Se https://en.wikipedia.org/wiki/Charles Malik [lest 2018.10.27], samt Johnston 2018. 

26 Se https://uwaterloo.ca/pascal-lectures/about. [Lest 2018.10.27.] 

27 CTC, fotnote 59. Ikke i norsk versjon. 

28 Se her også CTC, originalversjon, «footnote 59». 

Med utgangspunkt i dette grunnleggende teologiske perspektivet 
mener Malik som kristen akademiker å kunne identifisere noen sentrale 
verdimessige og livssynsmessige trender både innenfor ‘the sciences’ og 
‘the humanities’, som han opplever som særdeles utfordrende. Malik hev- 
der at mens de førstnevnte (realfagene) kan havne i en «fourfold tempta- 
tion ... pride, pretending to know what [one] does not know, naturalism, 
and self-forgetting» (Malik 1987: 45), kan de sistnevnte (humaniora og 
samfunnsfag) stå i fare for å preges av skeptisisme, kynisme, nihilisme 
og tidstyranni (Malik 1987: 73, 77-78). Maliks spissformuleringer er her 
preget av pamflettens uvitenskapelige format, men er samtidig uttrykk 
for hans grunnlagskritikk i møte med det han beskriver som akademias 
sekulære paradigmer3 

Maliks forelesningsserie «A Christian Critique of the University» i 1981 
var hovedsakelig en videreutvikling av foredraget «The Two Tasks», som 
han holdt året før som «dedication message» ved innvielsen av The Billy 
Graham Center ved Wheaton College." Senteret skulle ha evangelisering 
og misjon i fokus,” og Malik kom i den anledning med følgende utford- 
ring: «[R]esponsible Christians face two tasks — that of saving the soul 
and that of saving the mind.» (Malik 1980: 32, 34). 

Charles Habib Maliks innvielsestale ved Wheaton fra 1980 og fore- 
lesningsserie ved Waterloo fra 1981 har satt dype spor i evangelikal høy- 
skoletenkning i USA. Crossway Books, et ledende evangelikalt forlag, 
publiserte i 2007 en minneskrift for Malik med tittelen The Two Tasks of 
the Christian Scholar: Redeeming the Soul, Redeeming the Mind. 

En av redaktørene for minneskriftet, William Lane Craig, under- 
streker i sin avsluttende artikkel hvorfor Maliks doble anliggende er så 
vesentlig: «If we change the university, we change our culture through 
those who shape culture. ... It is part of the task of the Christian acade- 
mic to help create and sustain a cultural milieu in which the gospel can 
be heard as an intellectually viable option for thinking men and women» 


29 Til sistnevnte («tidstyranniet») bemerker Malik følgende: «The humanities, both students and 
professors, are in a hurry. They must get somewhere! God knows where!» (1987: 80). 

30 En aktuell parallell er Alvin Plantingas grunnlagskritikk i møte med naturalismen. 

31 Se https://www2.wheaton.edu/bgc/archives/BGCdedication.htm. [Lest 2018.10.27.] 

32 Billy Graham Center (BGC) er fortsatt et sentralt ressurssenter for den evangelikale misjons- 
bevegelse, bl.a. med et historisk arkiv som inkluderer Lausannebevegelsens sentrale dokumenter. 

(Craig 2007: 178). Tankegangen hos Craig er at i den aktuelle kulturelle 
konteksten i Vesten fremmes ofte en sekulær tilnærming til verdier, 
menneskesyn, virkelighetsforståelse og tro. Dermed bør (eksempelvis) 
naturalistiske, reduksjonistiske og sekulærhumanistiske premisser og 
perspektiver avdekkes, samtidig som aktuelle kristne perspektiver intro- 
duseres og begrunnes.” 

Den andre redaktøren for minneskriftet, Paul M. Gould, utforsker i 
sin introduksjonsartikkel hva det innebærer å være en kristen akademi- 
ker med integritet på UH-arenaen. For det første understreker han inte- 
greringen av Guds store fortelling i fag, yrke og liv, med ‘skapelse’, ‘fall’, 
‘frelse og ‘fullendelse’ som grunnleggende bibelske orienteringspunkt. 
For det andre vektlegges at kristne akademikere bør være ‘principled 
pluralists’ og virke for ‘committed pluralism”>* For det tredje fremhever 
Gould at det ofte både er naturlig og nødvendig med «latent Christian 
research», der forskningen er i samsvar med eller forutsetter et robust 
kristent livssyn uten at dette gjøres eksplisitt. «As a general rule, the more 
applied the research, the more latent one's Christianity» (Gould 2007: 45). 
For det fjerde poengteres at moralsk karakter er like viktig som intellek- 
tuelle dyder hos en kristen 'scholar-teacher.. 

Gould oppsummerer så sitt hovedanliggende på følgende måte: 


By producing (either explicit or latent) Christian research, the Christian 
world and life [view] will be restored to the status of ‘plausible’ within the 
marketplace of ideas ... If Christian professors begin to actively examine and 
challenge ... anti-Christian assumptions within their discipline and present 
a winsome picture of a whole life, centered in God, only then can the soil be 
made fertile once again for the advancement of the Christian world and life 


[view] (Gould 2007: 49). 


33 Dette har for øvrig nær sammenheng med kognitiv dissonans som misjonal utfordring; se 
Dahle 2018. 

34 Jeg forstår Gould dit hen at han her argumenterer langs samme prinsipielle linjer som Os Guin- 
ness m.fl. i The Global Charter of Conscience (2012). Til dette, se også Guinness 2013 og Dahle 2015. 

I likhet med Malik bruker Gould her sterke formuleringer om «anti- 
Christian assumptions» innenfor ulike akademiske disipliner. Det er 
uklart om han her mener sekulære premisser i den akademiske diskursen 
som fører til en marginalisering av kristen tro eller aktuelle sekulære til- 
nærminger og forklaringsmodeller som innflytelsesrike livssynstrender. 
Uansett løfter Gould frem kristne premissers og perspektivers mulighet 
og plausibilitet innenfor akademia. 

I boka The Outrageous Idea of the Missional Professor videreutvikler 
Gould hva som særpreger en kristen akademiker preget av tydelighet og 
integritet, fortsatt med inspirasjon fra Malik. Gould vektlegger syv intel- 
lektuelle dyder («the mind»: «intellectual courage, carefulness, tenacity, 
fair-mindedness, curiosity, honesty, and humility»), og løfter samtidig 
frem «faith, hope and love» som de sentrale kristne moralske dydene 
(«the heart»). Gould fokuserer videre på behovet for en misjonal beve- 
gelse på campusene, noe som forutsetter transparens, tydelighet og kalls- 
bevissthet hos det han altså omtaler som ‘missional professors’ (Gould 
2014: 84).3 

Gould drøfter så til slutt hvordan kristne fagfolk kan prege sine fag- 
felt ut fra et kristent livssyn på faglig og etisk forsvarlige måter. Han 
skjelner her mellom ulike nivåer innenfor et gitt fagfelt: (a) Det finnes 
grunnleggende «guiding principles», altså «[beliefs] held by a scholar that 
operates as a constraint on theory acceptance and a signpost for theory 
discussion». (b) Neste niva er «guiding methodologies: ... The methodo- 
logy a scholar employs is informed by the guiding principles held within 
the discipline.» (c) Videre finner vi «the data set of an academic disci- 
pline [encompassing] the specific domain of knowledge that is studied». 
(d) Siste og fjerde nivå er «the guiding narrative of a discipline [which] 
includes the history of the Western mindset as well as the specific history 
of the discipline» (Gould 2014: 106-117). 

På alle fire nivåene blir grunnlagskritikk sentralt for the missional 
professor’, samtidig som ‘principled pluralism’ også åpner for implisitte 


35 Det er her viktig å merke seg begrepsbruken: «I shall use the term ‘missional’ to describe a spe- 
cific posture or identity of the Christian professor: a missional professor is one who understands 
and lives her life in light of God's story and God's mission (the missio dei)» (Gould 2014:1). 

eller eksplisitte bidrag innenfor akademia fra et kristent livssynsperspek- 
tiv. Igjen ser vi den tydelige inspirasjonen og innflytelsen fra Malik.3 


Wheaton College som sentral case 

Fremstillingen så langt har synliggjort en rekke tydelige forbindelses- 
linjer til Wheaton College, både når det gjelder NLA Mediehøgskolen 
Gimlekollen, Lausannebevegelsen og Charles Habib Malik. Dette illust- 
rerer den sentrale rolle som Wheaton College spiller blant de evangeli- 
kale lærestedene i USA. 

For det første kjennetegnes Wheaton College av et tydelig evangelikalt 
særpreg, en profilert historie samt en bred anerkjennelse for akademisk 
kvalitet og bredde. Institusjonens profil utmyntes gjennom et eksplisitt 
evangelikalt trosgrunnlag” og et fokusert ‘mission statement”3 

For det andre kjennetegnes Wheaton College av en tydelig vektlegging 
av målrettet tro og fagarbeid (‘faith and learning’). Dette illustreres ikke 
minst gjennom høgskolens “Educational Purpose’, som bl.a. vektlegger en 
‘curricular approach’? 

Den ‘scholar-teacher’ ved Wheaton College som på en særlig måte 
bidro til utvikling av ‘faith and learning’, bade internt og eksternt, var 
filosofiprofessoren Arthur F. Holmes (1924-2011). «Holmes is widely 
credited as the most influential figure in the [faith and learning] integra- 
tion enterprise from his early publications in the 1970s through the early 
twenty-first century» (Matthias 2018: 3552-3554 [Kindle]).** 

Motivert av Malik var Holmes’ prinsipielle utgangspunkt «[the] pro- 
position [that] ‘all truth is God’s truth’» (Holmes 1977). Derfor har ogsa 


36 På bakgrunn av bidrag fra N. Wolterstorff, A. Plantinga og M. Noll foreslår Gould fire grunn- 
leggende prinsipper som veiledende for den kristne ‘scholar-teacher’: «(1) Unity Thesis: All truth 
is connected and unified. (2) Objectivity Thesis: There is a mind-independent reality that we can 
discover. (3) Scripture Thesis: Scripture makes knowledge claims about the nature of God, the 
world, and the self. (4) Gospel Thesis: Humanity’s greatest need is the gospel» (2014: 112-113). 

37 _ https://www.wheaton.edu/about-wheaton/statement-of-faith-and-educational-purpose/ 
[Lest 2018.10.27.] 

38 —https://www.wheaton.edu/about-wheaton/why-wheaton/mission/ [Lest 2018.10.27.] 

39 _ https://www.wheaton.edu/about-wheaton/statement-of-faith-and-educational-purpose/ 
[Lest 2018.10.27.] 

40 Se videre http://www.wheatonrecord.com/features/how-wheatons-philosophy-department-helped- 
transform-american-philosophy/ [Lest 2018-10-27.] 

kristen tro hatt en helt sentral rolle for universitetenes framvekst og klas- 
siske idealer, noe Holmes påviser i en historisk analyse: 


I find four recurring emphases, which I take to be the heart and soul of the 

Christian academy: 

1. The usefulness of liberal arts as preparation for service to both church and 
society. 

2. The unity of truth. 

3. Contemplative (or doxological) learning. 

4. The care of the soul (what we call moral and spiritual formation) 


(Holmes 2001: 1-2). 


Holmes poengterer at ‘the Christian academy’ kan realiseres både av 
kristne fagpersoner innenfor offentlige UH-institusjoner og av fag- 
lige kollegier ved UH-institusjoner med et kristent verdigrunnlag. Selv 
utvikler han ‘the idea of a Christian college’; primært en nordamerikansk 
institusjon, som integrerer (i) en allmenndannende liberal arts-utdan- 
ning med (ii) et helhetlig kristent livssynsperspektiv og (iii) en kristen 
‘college community’. 

Dette konseptet gjenspeiler seg idagens Wheaton College, med fortsatt 
fokus pa ‘liberal arts’-tradisjonen, med et nytt ‘general education’-pen- 
sum som kalles «Christ at the core», samt med en felles forpliktelse som 
ledelse, ansatte og studenter på ‘the community covenant”." Sistnevnte 
forpliktelse begrunnes ikke minst i særpreget som ‘largely a residential 
community of Christians”.” 

For det tredje kjennetegnes Wheaton College av en bred institusjonell 
strategi som legger vekt på en helhetlig satsing innenfor både utdanning, 
forskning og formidling. Høgskolen tilbyr en betydelig grad av valg- 
muligheter når det gjelder studentenes utdanningsveier, samtidig som 
forskning naturlig nok står sentralt. 


41 Se https://www.wheaton.edu/academics/the-value-of-a-wheaton-education/ og https://www. 
wheaton.edu/academics/the-liberal-arts-at-wheaton-college/christ-at-the-core-liberal-arts- 
at-wheaton/, samt https://www.wheaton.edu/about-wheaton/community-covenant/. [Lest 
2018.10.27.] 

42 Se https://www.wheaton.edu/about-wheaton/community-covenant/. [Lest 2018.10.27.] 

Men denne profilerte evangelikale institusjonen kjennetegnes ikke 
minst av en rekke ulike sentre på campus, slik som Marion Wade Center, 8 
The Billy Graham Center, ** Centre for Urban Engagement” og Humani- 
tarian Disaster Institute.** Gjennom forskning, samt en kombinasjon av 
allmennrettet, brukerrettet og forskerrettet formidling, bidrar slike sen- 
tre til å gjøre Wheaton College til en sentral og innovativ evangelikal 
aktør i møte med omverdenen. 


Et evangelikalt perspektiv på akademia som arena 
og kall - et foreløpig sammendrag 


Presentasjonen ovenfor har synliggjort at et evangelikalt perspektiv på 
akademia som arena og kall preges av de fire kjernepunktene i klassisk 
evangelikal teologi og missiologi, som Bebbington identifiserte. 

For det første står Bibelen sentralt, både som institusjonell og indivi- 
duell autoritet, men også i form av et helhetlig bibelsk livssynsperspektiv 
som vektlegger at "all sannhet er Guds sannhet” — også innenfor aka- 
demia. Videre står Jesu person og forsoningsverk i fokus, illustrert insti- 
tusjonelt med "Christ at the core” og individuelt med bekjennelsen til 
Kristus. For det tredje preges tenkningen av en evangelikal tilnærming 
til den personlige tilegnelsen av den kristne troens innhold, enten dette 
gjelder kunnskap om kristen tro, det å holde kristen tro for sann eller 
personlig kristen tro hos den kristne fagpersonen. Til slutt bør også det 
sterke sosiale engasjementet i den evangelikale tilnærmingen nevnes, noe 
som motiverer for strategisk og målrettet innsats i og gjennom akademia. 
Sistnevnte overbevisning gir samtidig et helhetlig kristent perspektiv på 
tro, fag, yrke og liv. 


43 Se https://www.wheaton.edu/academics/academic-centers/wadecenter/. [Lest 2018.11.29.] 

44 Se presentasjon ovenfor. 

45 Se https://www.wheaton.edu/academics/academic-centers/center-for-urban-engagement/. 
[Lest 2018.10.29. ] 

46 Se https://www.wheaton.edu/academics/academic-centers/humanitarian-disaster-institute/. 
[Lest 2018.20.29.] 

Belysning av NLA Høgskolens 
verdigrunnlag og samfunnsoppdrag fra 
et evangelikalt perspektiv 


På bakgrunn av presentasjonen og analysen ovenfor er det nå mulig i 
andre hoveddelen av denne artikkelen å reflektere over NLA Høgskolens 
verdigrunnlag og samfunnsoppdrag i lys av evangelikal tenkning om 
akademia som arena og kall. 

Jeg introduserer først tre grunnlagsspørsmål (prolegomena) som syn- 
liggjør både likheter og forskjeller mellom klassisk evangelikal tenkning 
og NLAs lutherske teologi, tradisjon og kontekst. Gitt høgskolens kon- 
fesjonelle profil, er det naturlig å begynne refleksjonene her. Deretter 
formulerer jeg det evangelikale perspektivet på akademia — i misjonal tra- 
disjon - som et misjonalt oppdrag, et misjonalt kollegium og et misjonalt 
bidrag. Dette fører til noen avsluttende refleksjoner over hvordan NLA 
kan og bør integrere evangelikal tenkning i en norsk UH-kontekst. Hele 
andre hoveddel er dermed en invitasjon til videre refleksjon over stra- 
tegi og samfunnsoppdrag for fagpersoner og institusjoner innenfor UH- 
sektoren som identifiserer seg med et kristent verdigrunnlag. 


Tre grunnlagsspørsmål som synliggjør likheter 
og forskjeller 


Er evangelikal teologi forenlig med NLAs lutherske teologi? 

Det første naturlige grunnlagsspørsmålet er om evangelikal teologi, slik 
jeg har beskrevet den ovenfor, er forenlig med NLAs lutherske teologi 
forstått som trinitarisk, reformatorisk-evangelisk og luthersk-konfesjo- 
nell.” Som nevnt innledningsvis synes dette være forenlig på eiernivået, 
siden seks av de syv NLA-eierne har en tilnærmet dobbel identitet 
som lutherske (ifølge sine vedtekter) og evangelikale (ifølge medlem- 
skap i Norme). Videre, som jeg også nevnte innledningsvis, forstår den 


47  Institusjonelt har «NLAs lutherske teologi» representert en betydelig spennvidde, både på eier- 
siden og blant de teologiske lærerne. Dette mangfoldet er ytterligere forsterket gjennom NLAs 
fusjon i 2013 med Høgskolen i Staffeldtsgate og Mediehøgskolen Gimlekollen (se Helland & 
Jøssang 2018: 89-97, 165-168, 257-265). 

internasjonale evangelikale bevegelse seg selv som en sentral arvtaker i 
en fellesreformatorisk tradisjon.** Dermed er det tydelige og nære teolo- 
giske forbindelseslinjer til NLAs evangelisk-lutherske ståsted.* 

Samtidig synes særlig sakramentforståelse, bibelsyn og (til dels) ska- 
pelsesteologi være tre potensielle teologiske spenningsfelt mellom det 
evangelikale og det lutherske, avhengig av hvordan den teologiske argu- 
mentasjonen tilrettelegges og presenteres fra begge sider. Det er utvil- 
somt en teologisk brist at ikke en sakramentforståelse (i et felleskristent/ 
økumenisk perspektiv) er inkludert i noen sentrale Lausanne-dokumen- 
ter. Samtidig kan det hevdes at teologi og praksis knyttet til sakrament- 
forståelse i mindre grad enn bibelsyn og skapelsesteologi er relevant for 
kristen innsats på UH-arenaen, siden planting og utvikling av menig- 
heter her ikke er i fokus. 

Når det gjelder bibelsyn, er det verd å merke seg at Cape Town-erklæ- 
ringen uttrykker Lausannebevegelsens "konservative" bibelsyn med et 
konstruktivt-offensivt siktemål og i et varmt språk: 


For det første, sentrum i vårt bibelsyn må være Jesus Kristus - som ‘den per- 
sonen Bibelen åpenbarer. For det andre, vår egen bibelbruk må skje med Bibe- 
lens store fortelling som ramme - som ‘den historien Bibelen forteller’. For det 
tredje, vi må ha grunnleggende tillit til 'den sannheten Bibelen lærer”. For det 
fjerde, gjennom vårt møte med Guds Ord kalles vi til etterfølgelse — ‘til det liv 
som Bibelen krever”. Med et slikt firedelt fokus kan vår bibelbruk bli preget av 
en sunn bibeltillit og en sann bibelglede (Dahle 2016a). 


48 For Lausannebevegelsen ble dette synliggjort under reformasjonsjubileet (2017) gjennom en 
global misjonskonferanse i Wittenberg og utgivelse av The Reformation: What You Need to Know 
and Why. 

49 Det er verdt å merke seg at sentrale, norske lutherske missiologer som Jan-Martin Berentsen, 
Knud Jørgensen (1942-2018) og Tormod Engelsviken tydelig har hevdet at en luthersk identitet 
og en evangelikal identitet kan forenes teologisk. Se eksempelvis Engelsviken 2006: 326. 

50 —«[Ljeading church ecumenicals have expressed key theological concerns in relation to Lausanne, 
especially regarding ... the fact that the sacraments are not mentioned anywhere in the official 
Lausanne statements or in the Lausanne Occasional Papers (LOP)» (Dahle, Dahle & Jørgensen 
2014: 2, fotnote 3). 

Slik forstått synes et slikt evangelikalt bibelsyn å være fullt forenlig med 
det lutherske Sola Scriptura-prinsippet (Vanhoozer 2016: 109-146). Vek- 
ten her er på Skriftens kristologiske sentrum, troverdighet” og relevans. 

Til slutt, i tillegg til sakramentforståelse og bibelsyn, er det naturlig 
å nevne synet på forholdet mellom skapelse og frelse som et potensielt 
spenningsområde mellom luthersk og evangelikal teologi. I den grad 
evangelikal teologi preges av de deler av reformert tenkning «der man i 
mindre grad har en selvstendig lære om skapelsen og den positive verdien 
ved det allmenne» (Innerdal 2018: 57-58), vil det her være en spenning 
- og potensiell konflikt — i forhold til den lutherske skapelsesteologien 
generelt og den lutherske toregimentslæren spesielt. Ofte vil her den 
lutherske skapelsesteologiens sentrale vektlegging «at alle mennesker er 
skapt av Gud og at han opprettholder verden som et godt sted for dem 
også dersom de er mennesker av annen eller ingen religiøs tro» (Innerdal 
2018: 58) mangle. I en sekulær og pluralistisk virkelighet kan imidlertid 
ikke «det allmenne ved det verdslige regimentet ... lenger forutsettes som 
gitt og avklart» (Innerdal 2018: 50) > 


Er prinsippene for evangelikal høgskoletenkning forenlig 
med NLAs lutherske (høg)skoletenkning? 

Vi så i første hoveddel at evangelikal høgskoletenkning i sin grunnlags- 
tenkning er orientert ut fra Bebbingtons fire nøkkelpunkt, men ikke 
begrenset til disse. Vekten er på en sterk integrering både av tro og fag og 
av tro og yrke. Dette trenger ikke stå i motsetning til en luthersk teologi, 
men kan derimot være et betimelig korrektiv til ulike teologiske versjo- 
ner av en «secular-sacred divide»: 


51 Spørsmålet om Bibelens ufeilbarlighet løftes av og til frem som et spenningsfelt mellom lutherske 
og evangelikale. Det er her verdt å merke seg Engelsvikens kommentar til Lausanne-paktens 
paragraf 2 om Bibelen: «[It] deals with a divisive question in the evangelical movement ..., 
namely the question of the inerrancy of Scripture. By its formulation that the Scriptures is 'with- 
out error in all that it affirms, and the only infallible role of faith and practice, both sides could 
be satisfied depending upon how ‘in all that it affirms’ is interpreted.» (Engelsviken 2014:35) 

52 Mange ikke-lutherske evangelikale i Lausanne-tradisjonen vil derfor kunne være enige i føl- 
gende: «I en postmoderne, sekulær og pluralistisk virkelighet vil det allmenne som teologisk 
konsept ... oppfattes som noe man som kristen aktør i samfunnet kritisk samhandler med og 
bidrar til bestemmelsen av» (Innerdal 2018: 58). 

Skal man være tro mot Luthers lære om de to regimentene, er det en absolutt 
forutsetning at man merker seg hans advarsel om ikke å skille regimentene 
fra hverandre, men likevel skjelne mellom dem. Videre må man ikke overse 
sammenhengen mellom regimentene (Øystese 1985: 64; se også Helland & 


Jøssang 2018: 93-95). 


Dette betyr ikke at en kristen høgskoles faglige virksomhet skal «kristia- 
niseres» men at de skal «sakliggjøres, ... slik at en mulighet blir åpen for 
en forståelse av den sekulære verden som Guds verden - skapt av ham og 
holdt oppe av ham» (Øystese 1985: 56). 

En historisk illustrasjon på en slik grunnlagstenkning under NLAs 
forhistorie møter vi i det programskriftet for en kristen lærerhøgskole 
som Andreas Seierstad la frem i 1961. Her uttrykkes dette på følgende 
måte: «Siktemålet for høgskoleopplæringa bør vera å kasta bibelsk over- 
ljos over alle livssynsspørsmål som melder seg i folkeskolen og dei høgare 
skulane, ikkje berre i religionstimane, men i alle skulefag» (Øystese 1985: 
64)” Her synliggjøres en luthersk høgskoletenkning som lar Gud være 
herre over både det åndelige riket og det verdslige riket. Samtidig blir det 
tydelig at hver enkelt kristen er borger i begge disse riker. 

Denne lutherske tenkningen kan uttrykkes på følgende måte: 


In the first place, Luther's two kingdoms are connected as to origin, for these 
two separate realms are ultimately both God's realms; and, even more impor- 
tant, they are linked in practice by the individual Christian believer, who is a 
citizen of both simultaneously. Luther explains that a point of contact between 
the secular realm and the spiritual realm exists in the person of the individual 


Christian (Montgomery 2015: 119). 


Dermed er det en del av hver enkelt kristens kall som borger i begge 
rikene å søke en naturlig integrering både av tro og fag og av tro og yrke. 
Med andre ord underbygger luthersk teologi her vektleggingen av disse 
oppgavene i evangelikal høgskoletenkning. 


53 Her refereres til Finn Wiig Sjursen Norsk Lærerakademis historie og plass i skoleverket (Bergen: 
NLA-trykk, 1982: 22). 
54  Sitatene i teksten er fra George Forell (Christian Social Teachings [1971]). 

Er konseptet for ‘Christian colleges’ forenlig med 

NLA Høgskolens særpreg og profil? 

Som nevnt ovenfor kan a Christian college (i nordamerikansk tradisjon) 
beskrives som en akademisk institusjon som integrerer en allmenndan- 
nende liberal arts-utdanning med et helhetlig kristent livssynsperspektiv 
og et kristent college community. Dette tredelte konsept er kun delvis for- 
enlig med NLA Høgskolens tradisjon, særpreg og profil. 

I realiteten har mange nordamerikanske Christian colleges i den evan- 
gelikale tradisjonen en bredere utdanningsportefølje enn den klassiske 
liberal arts-tradisjonen, ikke minst med ulike profesjonsutdanninger. Det 
samme er jo tilfelle med NLA Høgskolen, særlig etter de to fusjonene med 
henholdsvis Breistein (barnehage- og grunnskolelærerutdanning) i 2010 
og Staffeldtsgate (utøvende musikerutdanning) / Gimlekollen (journalist- 
utdanning) i 2013. Vekten på en allmenndannende liberal arts-utdanning 
står imidlertid nær danning som pedagogisk ideal og målsetting, som 
ofte løftes frem som et sentralt kjennetegn ved NLA-tradisjonen. Dette er 
også fremhevet på en tydelig måte i høgskolens formålsparagraf: 


Ut fra en kristen forståelse av natur, menneske, kultur og samfunn har NLA 
Høgskolen som formål å fremme danning, dyktiggjøre mennesker til tjeneste i 
hjem, arbeid og fritid, og bidra kritisk og konstruktivt til å møte lokale, nasjo- 


nale og globale utfordringer. (NLA Høgskolen 2016) 


I denne nøkkelsetningen fremkommer jo også betydningen av et helhet- 
lig kristent livssynsperspektiv som «verdimessig grunnlag»> for en kristen 
høgskole. Her er det fullt ut samsvar rent prinsipielt mellom Christian 
colleges-tradisjonen og formuleringen i NLAs vedtekter. 

Det er imidlertid flere grunner til at konseptet a Christian college 
community bestående av ledelse, ansatte og studenter ikke er overførbart 
til NLA Høgskolen som en helhetlig praksis. Personlig livssyn og tro er 
jo ikke legitime opptakskriterier til studiene ved norske kristne høgskoler. 
Videre er en residential community ukjent innenfor UH-sektoren i Norden, 


55 Dette uttrykket er hentet fra UH-lovens formulering i $ 1-5 (2) «Universiteter og høyskoler har 
ellers rett til å utforme sitt eget faglige og verdimessige grunnlag innenfor de rammer som er 
fastsatt i eller i medhold av lov.» 

til forskjell både fra den allmenne college-tradisjonen i USA og UK samt 
den kristne college-tradisjonen i USA. Samtidig er en Christian community 
av og blant ansatte vesentlig også ved en norsk kristen høgskole som NLA. 

Dette siste synliggjør hvor sentralt det kristne kollegiet er for NLA som 
verdibasert høgskole. Dette vil jeg utvikle nedenfor, i lys av et evangeli- 
kalt perspektiv på akademia som arena og kall. Dette perspektivet er 
sammenfattet i det følgende — i pakt med missional church-tradisjonen - 
som et misjonalt oppdrag, et misjonalt kollegium og et misjonalt bidrag. 


NLAs verdigrunnlag og samfunnsoppdrag i lys av 
evangelikal, misjonal tenkning 


Et misjonalt oppdrag 


På bakgrunn av fremstillingen ovenfor vil jeg her skissere det ‘misjonale’ 
oppdragets mandat, innhold og arenaer. Dette oppdraget betyr ikke at 
kirkesamfunn, menigheter eller misjonsorganisasjoner har rett til å over- 
styre den institusjonelle eller individuelle akademiske friheten innenfor 
den private, kristne UH-sektoren. Derimot betyr dette at hver enkelt kris- 
ten akademiker som person, ifølge luthersk og evangelikal teologi, både 
har et akademisk oppdrag (gitt av akkrediterende og bevilgende myndig- 
heter) og et misjonalt oppdrag (gitt av institusjonens eiere). 

Det misjonale oppdraget kan - med Cape Town-erklæringens ord - 
sammenfattes som et felles kall til «å bære vitnesbyrd om Jesus Kristus 
og alt han lærte — blant alle folk (‘in every nation’), innenfor alle sam- 
funnssfærer (‘in every sphere of society’) og pa ideenes område (‘in the 
realm of ideas’)» (CTC, ‘Foreword’). 

Den forste delen av denne pregnante formuleringen uttrykker flere 
vesentlige innholdsmomenter knyttet til det misjonale oppdraget. 


First, [it] ... strongly points to the Gospel of Jesus Christ as the theological focus 
... Second, [it] ... has a robust didactic emphasis on the teaching of Jesus Christ 
... Thirdly, [it] ... has a clear apologetic emphasis on the truth of Jesus Christ... 
Fourthly, [it] ... presupposes a holistic perspective on the task of bearing witness 
to Jesus Christ and all his teaching ... Fifthly, [it] ... includes an implicit empha- 


sis on the integrity of the message and the messenger (Dahle 2014: 268-273). 

Den andre delen av nøkkelsitatet uttrykker så tre ulike, supplerende 
dimensjoner i kristen misjon. Den klassiske (eller tradisjonelle) er en 
misjonal lengdedimensjon, «blant alle folk» som uttrykker utsendelse til ett 
interkulturelt Kristus-vitnesbyrd. Det suppleres her først med en misjonal 
breddedimensjon, der hele Guds folk mobiliseres til å bære med seg vitnes- 
byrdet om Kristus på ulike arenaer og i ulike relasjoner og roller. Videre 
nevnes også en misjonal dybdedimensjon, der kristne kalles til å bære med 
seg vitnesbyrdet om Kristus inn på de offentlige arenaer som på en særlig 
måte preger verdier, livssynsdanning og trosoppfatninger (Dahle 2014). 

Slike arenaer finner vi ikke minst innenfor akademia og de allmenne 
mediene, som begge i stor grad preges av sekulær tenkning og av et 
omfattende verdi- og livssynsmangfold (Dahle 2015, Dahle 2016b og 
Dahle 2018). Som vi har sett ovenfor, inkluderer det misjonale oppdraget 
i rollen som forsker, lærer og formidler innenfor UH-sektoren derfor også 
følgende: «It is part of the task of the Christian academic to help create 
and sustain a cultural milieu in which the gospel can be heard as an intel- 
lectually viable option for thinking men and women» (Craig 2007: 178). 5 

Ifølge evangelikal tenkning er dette misjonale oppdraget identisk for 
alle kristne akademikere, uansett om de arbeider ved kristne UH-institu- 
sjoner eller ved statlige eller andre private UH-institusjoner. Utrustnin- 
gen for det misjonale oppdraget innenfor akademia synes imidlertid å 
være en til stor del forsømt oppgave (Dahle 2016b). Realiseringen av dette 
oppdraget må selvsagt skje på en måte som er naturlig både innenfor det 
enkelte fagfelt og for den enkelte fagperson. 


Et misjonalt kollegium?” 

Kollegiet ved en kristen høgskole som NLA kan forstås som en samling 
fagpersoner som inviteres til en felles realisering både av et akademisk og 
et misjonalt oppdrag.” I lys av dette premisset er det mulig å skissere fem 
prinsipielle kjennetegn ved et slikt misjonalt kollegium. 


56 Craigs utsagn må sees i sammenheng med hans forståelse av apologetikkens rolle som tredelt: «shap- 
ing culture, ... strengthening believers ... and ... evangelizing non-believers» (se Craig 2008:15—23). 

57 Uttrykket er inspirert av Paul Goulds begrep ‘the missional professor’ (se ovenfor). 

58 Dette uttrykkes på følgende måte i nylig vedtatte verdidokument: «Ansatte ved NLA Høgskolen 
vil på dette grunnlaget arbeide i et fellesskap hvor de i konstruktivt samvirke realiserer høg- 
skolens formål, i lojalitet mot høgskolens grunnlag» (NLA Høgskolen 2020). 

Jeg fokuserer her på de vitenskapelige ansatte som har et selvstendig, 
utøvende ansvar for det tredelte samfunnsoppdraget med utgangspunkt 
i det «faglige og verdimessige grunnlag» (UH-loven, $ 1-5 (2)) som NLA 
Høgskolen har utformet:> For det første er det et kollegium som etter eget 
ønske kan identifisere seg med og motiveres av et felles verdigrunnlag.5 
For det andre er det et kollegium som aktivt driver fri forskning med 
inspirasjon fra institusjonens verdigrunnlag. For det tredje er det et kol- 
legium som på en naturlig måte synliggjør institusjonens verdigrunnlag i 
undervisning og veiledning. For det fjerde er det et kollegium som bevisst 
synliggjør institusjonens verdigrunnlag gjennom en helhetlig allmenn- 
rettet, brukerrettet og forskerrettet formidlingsvirksomhet. For det femte 
er det et kollegium som i ord, handling og holdning naturlig synliggjør 
institusjonens verdigrunnlag i høgskolens hverdag.” 

I lys av de teologiske klargjøringene ovenfor kan disse fem prinsipielle 
kjennetegnene ved et misjonalt kollegium sies å være i samsvar både med 
NLAs lutherske tradisjon og med den evangelikale tradisjon. 


Et misjonalt bidrag 
Med utgangspunkt i det misjonale oppdraget som det misjonale kollegiet 
ved en kristen høgskole som NLA har felles, vil det kunne komme et pro- 
filert misjonalt bidrag innenfor både forskning, utdanning og formidling. 
Innenfor både grunnlagsforskning, anvendt forskning og utviklings- 
arbeid vil kollegiet kunne bidra med ny kunnskap som - eksplisitt eller 
implisitt - er generert med inspirasjon fra, og/eller med utgangspunkt i, 
høgskolens kristne verdigrunnlag. Dette gjelder i relasjon til det kristne 
livssynets ulike innholdsmomenter, slik som verdier, menneskesyn,” vir- 


59 Denne vektleggingen av de vitenskapelige ansatte (the scholar-teachers) som de primært 
utøvende i forhold til institusjonens samfunnsoppdrag må sammenholdes med en verdsetting 
både av ledelsens rolle og av innsatsen fra administrativt/ studieadministrativt ansatte. 

60 Denne formuleringen er inspirert fra forrige utgave av NLA Høgskolens tilsettingsreglement, 
som var gjeldende fra styrevedtak i oktober 2018 til styrevedtak i mars 2020. 

61 Det er nødvendig å understreke at disse fem prinsipielle kjennetegnene gjelder det akademiske 
kollegium som helhet, med full respekt for de mange legitime forskjellene innad i et slikt kol- 
legium når det gjelder faglige tradisjoner og tilnærminger, personlighet og gaver, samt teolo- 
giske-åndelige uttrykksmåter, tradisjoner og perspektiver. 

62 NLA Høgskolen har en lang tradisjon for forskningsbidrag om det kristne menneskesynet. Se 
f.eks. artikkelen «Bidrag til en kristen forståelse av mennesket» i denne antologien. 

kelighetsoppfatning og tro, samt også i utforsking av relasjonen til andre 
sekulære og religiøse livssyn. NLAs vedtekter ($ 6) vektlegger her bl.a. 
at en bør «vie grunnlagsspørsmål stor oppmerksomhet, studere sentrale 
prosesser og bærende institusjoner og strukturer i kultur og samfunn, 
[samt] støtte flerfaglige tilnærminger» (NLA Høgskolen 2016). 

Slik kan et kollegium gi profilerte forskningsbidrag inn mot disipliner, 
profesjoner og samfunnet som helhet. Som nevnt tidligere vil imidler- 
tid kristnes forskningsbidrag - også ved NLA Høgskolen - av naturlige 
grunner ofte være ‘latent Christian’, særlig innenfor anvendt forskning. 

Innenfor den forskningsbaserte undervisningen og veiledningen vil kol- 
legiet kunne modellere kristen integritet som fagpersoner og pedagoger. 
NLAs vedtekter understreker at høgskolens pedagogiske virksomhet skal 
«bidra til danning av etisk bevissthet» og «forberede til tjeneste i hjem, 
barnehage og skole, kirke og misjon og i andre kultur- og samfunns- 
institusjoner» (NLA Høgskolen 2016). 

Innenfor den forskningsbaserte allmennrettede, brukerrettede og 
forskerrettede formidlingsvirksomheten vil det misjonale kollegiet - med 
eksplisitt eller implisitt forankring i høgskolens verdigrunnlag - kunne 
bidra til opinionsdanning, offentlig debatt og strategisk formidling av 
kunnskap og kompetanse. Dette inkluderer sentrale apologetiske opp- 
gaver, bl.a. i møte med den utbredte opplevelsen av kognitiv dissonans 
blant yngre og eldre kristne (Dahle 2018). 

Som forskere, lærere og formidlere har det misjonale kollegiet en felles 
oppgave i å «gi hjelp til livs- og kulturtolkning». I hverdagen ligger videre 
det felles ansvaret for «et godt faglig, sosialt og kristent miljø for studenter 
og ansatte med respekt for den enkeltes livssyn» (NLA Høgskolen 2016). 


NLA Høgskolen - en evangelikal høgskole 
i norsk UH-sektor? 


I den innledende artikkelen i denne antologien synliggjør Gunhild 
Hagesæther hvordan den institusjonelle utviklingen har skjedd og skjer i 
spenningsfeltet mellom to grunnleggende premisser: «NLA Høgskolen er 
en del av universitets- og høgskolesektoren. Samtidig er høgskolen en selv- 
stendig institusjon med sitt eget formål og særpreg.» Med utgangspunkt i 

denne prinsipielle betraktningen og på bakgrunn av min analyse ovenfor 
vil jeg her presentere noen korte refleksjoner om dette spenningsfeltet. 

Jeg har synliggjort at NLA Høgskolen kan plasseres innenfor en 
evangelikal tradisjon. Med sitt evangelisk-lutherske trosgrunnlag og sin 
evangelikale tradisjon bidrar institusjonen - på bakgrunn av UH-loven 
$ 1-5 (2) — til et større livssynsmessig og verdimessig mangfold innenfor 
norsk UH-sektor. 

Samtidig er det nødvendig for NLA Høgskolen å praktisere det rette 
balansepunktet mellom akademisk frihet på institusjonelt og individu- 
elt nivå. Frihet og integritet må ivaretas på begge nivåer. Høgskolen har 
rett til å kunne forvente at ansatte gir en helhetlig tilslutning til, eller i 
det minste viser kritisk lojalitet overfor, et helhetlig livssynsperspektiv 
slik dette kommer til uttrykk i høgskolens basis, formål og verdidoku- 
ment.% Samtidig har vitenskapelig ansatte rett til et tydelig og tilstrekke- 
lig frihetsrom for den forskning, undervisning og formidling som en skal 
utføre i henhold til sine stillingsbeskrivelser. 

Med sitt tydelige og transparente verdigrunnlag kan NLA bidra til 
større åpenhet i UH-sektoren om verdier, livssyn og ideologi. Det er 
her fruktbart å skjelne mellom bakenforliggende og aktive premisser i 
forskning, undervisning og formidling. Alle fagpersoner har bakenfor- 
liggende livssynsmessige og verdimessige premisser. I et livssynsåpent 
samfunn er det ønskelig med størst mulig åpenhet om slike bakenfor- 
liggende grunnlagspremisser. Slike ideologiske premisser må imidlertid 
ikke overstyre vitenskapelige metoder, data og hypoteser.®* Samtidig rei- 
ser forskning ofte grunnleggende livssynsmessige, verdimessige og ideo- 
logiske sporsmal.® 


63 Dette er formulert på følgende måte i gjeldende tilsettingsreglement ved NLA Høgskolen som 
ble vedtatt i styremøte i mars 2020: «Ved tilsetting søkes det etter ansatte som vil bidra til at 
høgskolens formål realiseres ut fra dens verdimessige grunnlag og arbeide i lojalitet mot dette.» 

64 Craig understreker at det er en grunnleggende forskjell mellom «innocuous and vicious presup- 
positions. A presupposition remains innocuous so long as it does not enter into the verification 
of the hypothesis ... A presupposition becomes vicious, however, when it actually enters into the 
argumentation and purports to be a ground for the acceptance of the hypothesis» (Craig 1989: 
xvi-xvii). 

65 Det er her interessant å merke seg økonomen Kalle Moenes spissformulering: «Verden går frem- 
over, men for sakte nettopp fordi mange er så redde for å stille ideologiske spørsmål» (Moene 2019). 

Det er naturlig å plassere Bibelens autoritet, Jesu unike rolle, troens 
personlige dimensjon og et sterkt holistisk sosialt engasjement som 
bakenforliggende livssynsmessige premisser ved institusjonen, dersom 
NLA Høgskolen kan og skal forståes som en institusjon i klassisk evan- 
gelikal tradisjon. 

I lys av det som er sagt ovenfor, kunne det være aktuelt for NLA Høg- 
skolen å utvikle refleksjonsmateriale for eiere, styre og ansatte om institu- 
sjonens verdigrunnlag og samfunnsoppdrag både i et evangelisk-luthersk 
og i et evangelikalt perspektiv. De evangelikale ideressurser som vi her 
har identifisert, ville da kunne være aktuelle og motiverende både for 
forskning, utdanning og formidling. 


Oppsummering 


Jeg vil i det følgende presentere en oppsummering i forhold til artikkelens 
problemstilling: Hvilket bidrag kan et evangelikalt perspektiv gi til belys- 
ning av NLA Høgskolens verdigrunnlag og samfunnsoppdrag? 

Innledningsvis i artikkelen introduserte jeg et evangelikalt teolo- 
gisk-missiologisk perspektiv, med den internasjonale Lausannebevegel- 
sen som representativt eksempel. Dette perspektivet sammenfattes ofte 
som sentrert rundt fire grunnleggende overbevisninger: (a) tilliten til 
Bibelen som troverdig og autoritativ, (b) bekjennelsen til Jesus som sted- 
fortredende Frelser og oppstanden Herre, (c) betydningen av en personlig 
og livsforvandlende tro samt (d) vekten på et dypt og helhetlig sosialt 
engasjement som er forankret i en personlig kristen tro. 

Dette førte til en utforsking av mitt første forskningsspørsmål, nemlig 
hvilke idémessige ressurser som ligger i evangelikal tenkning om akade- 
mia som arena og kall. I første hoveddel av artikkelen utforsket jeg dette 
spørsmålet med utgangspunkt i (a) Cape Town-erklæringen som sentralt 
dokument, (b) Charles Habib Malik som sentral inspirasjonskilde, samt 
(c) Wheaton College som sentral case. De fire grunnleggende evangeli- 
kale overbevisningene ble her tydelig illustrert og aktualisert: Bibelen 
står sentralt som institusjonell og individuell autoritet og med et hel- 
hetlig livssynsperspektiv. Jesu person og gjerning er i fokus. Den kristne 
troens personlige dimensjon vektlegges, både i forhold til kunnskap, 

forsantholden og tillit. Det sterke sosiale engasjementet blir synliggjort 
både institusjonelt og individuelt. 

I andre hoveddel av artikkelen begynte jeg med en drøfting av evange- 
likal tenkning i relasjon til luthersk teologi. En luthersk teologi som vekt- 
legger at Gud er Herre både over det verdslige og det åndelige regimentet, 
samt at den enkelte kristne er borger i begge riker, vil i all hovedsak være 
i samsvar med en evangelikal forståelse av akademia som arena og kall. 
Dermed kommer den kristne akademikeren i fokus som person. 

På denne bakgrunn formulerte jeg et evangelikalt, misjonalt perspek- 
tiv i tre hovedpunkt til belysning av NLA Høgskolens verdigrunnlag og 
samfunnsoppdrag som svar på mitt andre forskningsspørsmål: (a) Forske- 
ren, læreren og formidleren på NLA har både et akademisk oppdrag og et 
misjonalt oppdrag. Dette misjonale oppdraget kan beskrives som det «å 
bære vitnesbyrd om Jesus Kristus og alt han lærte ... pa ideenes område». 
(b) Som et bredt sammensatt fellesskap av kristne akademikere, utgjør 
NLA-lærerne et misjonalt kollegium, med felles ansvar for å virkeliggjøre 
forskning, utdanning og formidling inspirert og motivert av høgskolens 
kristne verdigrunnlag. (c) Kollegiets misjonale bidrag er synliggjøringen 
av NLAs verdigrunnlag i forskning, utdanning og formidling, når dette 
er faglig og pedagogisk forsvarlig og relevant. 

Dette førte til noen korte avsluttende refleksjoner om forståelsen av 
NLA som en evangelikal institusjon på den norske UH-arenaen. 


Utblikk 


Avslutningsvis vil jeg fremheve at tematikken i denne artikkelen har 
prinsipiell aktualitet både for andre kristne høgskoler og for kristne fag- 
personer ellers i UH-sektoren. 

Andre kristne høgskoler kan være forskjellige fra NLA Høgskolen både 
når det gjelder basis og formål. Men dersom slike institusjoner ønsker å 
synliggjøre et kristent verdigrunnlag innenfor sine fagfelt med faglig og 
verdimessig integritet, vil det misjonale perspektivet med oppdrag, kolle- 
gium og bidrag være relevant som utgangspunkt for videre refleksjon og 
videreutvikling, både på individ- og institusjonsnivå. 

Kristne fagpersoner som har sitt faglige virke ved øvrige UH-institu- 
sjoner, omfattes også av det misjonale oppdraget, selv om de ikke inngår 
i et misjonalt kollegium ved en kristen høgskole. Deres misjonale bidrag 
kan imidlertid være av avgjørende betydning, både for utviklingen av 
det aktuelle fagfeltet og for et troverdig kristent nærvær i akademia. For- 
håpentligvis vil denne artikkelen derfor også kunne ha aktualitet for 
videre refleksjon over faglig og pedagogisk arbeid som kristne fagperso- 
ner i en bredere akademisk kontekst.* 

Bidrag til en kristen forståelse 
av mennesket 


Gunnar Innerdal, Ståle Johannes Kristiansen, Kim Larsen, 
May Bente Stuart Matre, Svein Rise, Peder Kvaale Solberg og 
Knut-Willy Sæther 

NLA Høgskolen 


Sammendrag: Artikkelen gir et bidrag til det NLA Høgskolens vedtekter $ 6 kal- 
ler «en kristen forståelse av mennesket». Først drøftes prinsipielle spørsmål knyt- 
tet til å hevde en kristen forståelse av mennesket i dag i skjæringsfeltet mellom 
Bibelens tekster, bruken av dem gjennom historien på godt og ondt, menneskelig 
erfaring, filosofiske og andre faglige innsikter, og vår tids aktuelle spørsmål. En 
kristen forståelse av mennesket må, selv om den også har en allmenn forankring, 
gjennomtenkes og tilkjempes i hver generasjon, både i og utenfor kristenheten. 
Videre går artikkelen inn på tre temaområder der en kristen forståelse av men- 
nesket brytes mot samtiden i dag. Først drøftes sider ved å skulle finne seg selv 
som en elsket og elskende Guds skapning i relasjon til Gud og nesten. Det kristne 
budskapet om Guds ubetingede kjærlighet har høy relevans i møte med ulike 
former for eksistensiell uro og tilkortkommenhet. Videre inkluderes et kosmo- 
logisk perspektiv der mennesket plasseres inn i sin større sammenheng i skaper- 
verket, relevant for presserende miljøspørsmål i vår tid. Til sist vises hvordan 
en kristologisk forankret forståelse av menneskelig svakhet kan være et viktig 
korrektiv til transhumanistisk eller annen utilitaristisk orientert tenkning som 
reduserer enkeltmenneskets verdi. 


Nøkkelord: NLA Høgskolen, kristen forståelse av mennesket, menneskesyn, 
kristen humanisme, identitet, kosmologi, transhumanisme 


I vår tid ser vi konturene av en storstilt revurdering av det menneskelige, 
hva det vil si å være menneske og hvilke fortellinger mennesket inngår i. 
Debatten spisser seg gjerne i spørsmål knyttet til menneskeverdet, og kan 
ta form i en urovekkende nedvurdering av de syke, svake, lidende, ufødte, 


Sitering av denne artikkelen: Innerdal, G., Kristiansen, S.J., Larsen, K., Matre, M.B.S., Rise, S., Solberg, 
P.K. & Sæther, K.-W. (2020). Bidrag til en kristen forståelse av mennesket. I Hagesæther, G., Innerdal, G. 
& Kvam, B. (Red.), NLA Høgskolen. Fagutvikling og sjølvforståing på kristen grunn (s. 109-146). Oslo: 


Cappelen Damm Akademisk. https://doi.org/10.23865/noasp.102 
Lisens: CC BY-NC-ND. 

aldrende eller funksjonshemmede. Det er ikke noe nytt at synet på men- 
nesket diskuteres, for det har endret seg gjennom alle tider i møte med 
nye teknologiske og politiske virkeligheter. Dette gjelder også innenfor 
kristen tradisjon, som i likhet med alle tradisjoner inneholder elementer 
av tenkning og praksis som for oss i dag fremstår som delvis på rett spor, 
og delvis på galt spor. En kristen forståelse av mennesket må dermed sta- 
dig vekk tilkjempes både innenfor kristenheten og i den kristne troens 
møte med andre synspunkter og kontekster. 

Kristen tenkning har fra begynnelsen av utfordret og latt seg utfordre 
av samtidens rådende antropologi, ikke bare ved å gjenta nedarvede lære- 
setninger, men gjennom aktuell nytenkning av det kristne synet på men- 
nesket i møte med hver generasjons eksistensielle spørsmål. Utfordringer 
i samtiden har alltid vært både gave og oppgave; de gir mulighet til å 
gjennomtenke åpenbaringen om mennesket som et selvoverskridende 
mysterium. Det samme gjelder for vår tid. For å svare på de moralske 
dilemma som særlig nyere teknologi stiller oss overfor, må vi dypere ned 
i kristen tenkning, ned til den grunnleggende fortellingen om mennesket 
i dets storhet og sårbarhet. Det er noen slike dypdykk vi ønsker å bidra til 
i denne artikkelen. 

Mennesket står sentralt i alle utdanningene NLA Høgskolen tilbyr. 
For all utdanning institusjonen tilbyr til tjeneste i kirke, hjem, skole og 
samfunn, er det derfor en grunnleggende oppgave å gjennomtenke hva 
et menneske er. I pakt med dette sier Høgskolens vedtekter at formålet 
for virksomheten er å fremme danning og dyktiggjøre til tjeneste ut fra 
«en kristen forståelse av natur, menneske, kultur og samfunn». Disse fire 
områdene er selvsagt flettet inn i hverandre, men samtidig har mennesket 
en nøkkelrollei kristen helhetstenkning: Forståelsen av mennesket former 
vår oppfatning av både naturen, kulturen og samfunnet. Derfor har NLA 
Høgskolen lange tradisjoner for å jobbe med menneskesynsspørsmål.” 


1 NLA Høgskolens vedtekter $ 6, tilgjengelig på www.nla.no. Vår utheving. 

2 Gjennom mange år hadde NLA Høgskolen et årlig menneskesynseminar for alle førsteårs- 
studenter. Innlegg fra disse finnes bl.a. publisert i Mosevoll (red.) 1992 og Sæther mfl. (red.) 
1996. I de senere år har det bl.a. vært jobbet med menneskesynsspørsmål i seminarer i «Forum 
tro/tanke» (06.02.2014 Og 23.04.2015). 

I det verdiforankrede faglige arbeidet innen høgskolens ulike fagdisipli- 
ner står slike spørsmål også i dag helt sentralt.’ 

Den overordnede problemstillingen for denne artikkelen er altså hvor- 
dan en slik kristen forståelse av mennesket kan artikuleres i vår kontekst 
i dag. Med vår kontekst mener vi NLA Høgskolen internt og de ulike 
faglige og teologiske tradisjonene som lever ved institusjonen, med for- 
greninger til den nasjonale og internasjonale debatten disse inngår i. Vi 
som skriver, er alle medlemmer av forskergruppen Teologi og spiritualitet 
ved NLA Høgskolen, og ønsker med dette å bringe videre institusjonens 
tradisjon med å vektlegge faglig refleksjon rundt en kristen forståelse 
av mennesket. Forfatterne har samlet sitt faglige tyngdepunkt innenfor 
teologiske disipliner, med ulike koblinger til filosofi, kunst og estetikk, 
spiritualitetsforskning, naturvitenskap, antikke studier, psykologi og 
pedagogikk. Vi kommer fra ulike kirkelige og konfesjonelle tradisjoner, 
noe som gjør at drøftingene i artikkelen har et felleskristent (økume- 
nisk) preg. Samlet har vi også med oss en erfaringsbase fra terapeutisk 
virksomhet og pastorale oppgaver som vil være en aktuell bakgrunn for 
forståelsen av hvilke spørsmål og utfordringer som opptar vår tids og kul- 
turs mennesker. 

Vi har ikke ambisjoner om at denne artikkelen skal være noen uttøm- 
mende eller systematisk gjennomgang av alle aktuelle spørsmål eller hele 
kildegrunnlaget som kan være aktuelt i en drøfting av hva en kristen for- 
ståelse av mennesket er — det ville krevd minst en egen bok. Den bør 
heller oppfattes som en essayistisk anlagt mosaikk av ulike innsikter fra 
forskjellige tenkere og tradisjoner som på syntetisk vis berører problem- 
stillinger som gjør at det kastes lys over noen sentrale grunnlagsspørsmål 
for alt arbeid ved NLA Høgskolen. Selv om vi peker i bestemte retninger 
i flere normative spørsmål, er artikkelen først og fremst å oppfatte som et 
faglig fundert innspill til debatt og videre refleksjon og fordypning, ikke 
som noen fasttømret endelig fasit. Underveis viser vi til tenkere fra ulike 


3 — Fagmiljøet ved NLA Høgskolens engasjement i spørsmål om menneskesyn og menneskeverd 
kommer blant annet til uttrykk gjennom pedagogikkavdelingens plan for forskning knyttet til 
den felles forskergruppen Pedagogikk, verdi og periferi. Se https://www.nla.no/forskning/forsker- 
grupper/avdeling-for-pedagogikk/. Et av flere ferske bidrag som tematiserer aktuelle menneske- 
synsutfordringer i pedagogisk sammenheng, er Børhaug & Reindal 2018. 

epoker og filosofiske, teologiske og terapeutiske tradisjoner, men gir ikke 
noe i nærheten av et uttømmende bilde av historien. Navnene som tas 
frem mener vi er tenkere som på særlig innsiktsfulle, grundige eller ori- 
ginale måter har bidratt til å belyse de problemstillingene vi er innom.* 
Det er mange spørsmål knyttet til en kristen forståelse av mennesket 
vi av ulike grunner ikke har mulighet til å ta grundig opp i denne artik- 
kelen, bl.a. knyttet til forståelsen av mennesket som synder, uttegning av 
de etiske konsekvensene av resonnementene våre på alle områder, og flere 
grunnspørsmål i antropologien, som f.eks. forholdet mellom kropp og 
sjel. Fokuset i det følgende vil være på to brennpunkter som vi vurderer 
som særlig aktuelle når det gjelder kristen forståelse av mennesket i dag. 
De er begge relatert til grunnleggende sider ved forståelsen av menneskets 
verdighet og menneskelighet, og hvilke konsekvenser dette har på ulike 
områder i menneskelivet. Det ene gjelder hvordan kristen tenkning om 
mennesket skal finne sin plass i et postmoderne, sekularisert og pluralistisk 
samfunn. Hvordan kan og bør en kristen forståelse av mennesket etable- 
res og gjøres gjeldende i ulike kontekster i tenkning, samfunn og poli- 
tikk? Dette aktualiserer klassiske problemstillinger innenfor teologien 
om forholdet mellom det allmenne og det kristne både i åpenbarings- 
forståelsen, etikken og på andre områder — og i ytterste instans spørs- 
målet om forholdet mellom skapelse og frelse i kristen tro’ Det andre 
viktige brennpunktet gjelder det som gjerne kan oppfattes som testspørs- 
målet på hvilken verdi et samfunn, en filosofisk tenkning eller en kirkes 
liv og lære tilkjenner mennesket: hvordan man tenker om og behandler 
det svake, uproduktive og lidende mennesket. Dette er også nært knyttet 
til spørsmålet om menneskets status og verdighet i og overfor det øvrige 
skaperverket. Mange aktuelle debatter i samfunnet, kanskje tydeligst 
knyttet til spørsmål relatert til abort, etiske problemstillinger innenfor 
bioteknologien og aktiv dødshjelp, preges av ulike typer tenkning om 


4 Flere av disse har forskergruppens medlemmer arbeidet mer inngående med i andre sammen- 
henger. Noter underveis viser til slike arbeider. 

5 Flere av bidragsyterne til artikkelen har skrevet om disse temaene tidligere, se bl.a. Rise 2012 
(Ireneus om skapelse og frelse); Innerdal 2015 (naturlig og spesiell åpenbaring i tilknytning til 
Hans Urs von Balthasar); Rise 2017, særlig del IV; Kristiansen 2018 og Innerdal 2018. 

mennesket som vektlegger vellykkethet, nytteverdi og det ønskede som 
retningsgivende for det gode liv. 

Artikkelen vil berøre humanisme-begrepet. Begrepet har vært mye 
brukt i jødisk-kristen tradisjon, men er i dag et svært mangetydig begrep 
(Christoffersen 2017). Det kan brukes om posisjoner som hører hjemme 
i nyere sekulærhumanisme og i ulike versjoner av kristen og annen reli- 
giøst forankret tenkning om mennesket opp gjennom historien. I Grunn- 
lovens $ 2 beskrives vår kulturelle arv som «kristen og humanistisk». Også 
denne formuleringen er flertydig. Kristen og humanistisk kan her leses 
som to selvstendige størrelser, eller som størrelser som på ulike måter 
overlapper hverandre. Hensikten vår er ikke å «gjenerobre» humanisme- 
begrepet som sådan som noe spesifikt «kristent», men å understreke 
sammenhengen mellom innholdet i begrepet og de religiøse tradisjonene 
det har vært knyttet til, og hevde at det (også) hører hjemme nettopp der.* 
Vi vil på den ene siden utfordre til en kristen gjennomtenkning av inkar- 
nasjonens grunnleggende betydning for forståelsen av mennesket, også 
i teologisk debatt. På den annen side vil vi peke på humanismens behov 
for historisk og ideologisk forankring i en tid der grunnleggende forut- 
setninger for forståelsen av mennesket som i århundrer har vært tatt for 
gitt i vår kulturkrets, er i ferd med å utfordres radikalt. 


En kristen forståelse av mennesket 
mellom historie og samtid 


Historiske byggesteiner for et kristent menneskesyn 

Bibelens fortellinger og budskap er både historisk og systematisk sett 
grunnlaget for hva et kristent menneskesyn er. Det betyr ikke at vi kan 
komme direkte til Bibelen, eller at den kommer uformidlet og direkte til 
oss; vi leser den som del av en lang overlevering og hermeneutisk prosess 
som på godt og vondt påvirker både hvordan vi tolker Bibelens tekster 


6 Kristiansen og Solberg har gitt bidrag til en fornyet bruk av humanisme-begrepet i kristen 
sammenheng i flere lederartikler i det katolske årsskriftet Segl. Se Kristiansen & Solberg 2017: 
7-11, 2012: 5-6 og 2013: 5-11. Flere sentrale artikler i årsskriftet utdyper forståelsen av denne 
katolske/kristne humanismen. Se for eksempel Arnfinn Haram 2012. 


113 


ARTIKKEL 5 


og hvordan de anvendes normativt. Men gjennom Skriftens fortelling 
om Gud som skaper, Guds historie med sitt folk Israel og Guds Sønns 
inkarnasjon i mennesket Jesus Kristus gis det noen grunnleggende 
merkesteiner til en kristen antropologi og innsikt i hvordan Gud forhol- 
der seg til mennesket. Disse ble helt fra begynnelsen av videreutviklet 
gjennom arbeid med Bibelens budskap i møte med aktuelle situasjoner 
og problemstillinger. I det følgende presenteres noen viktige hovedtrekk 
i dette’ 

Et grunnbegrep for menneskesynet i teologien gjennom historien har 
vært omtalen av mennesket som skapt i Guds bilde (etter 1 Mos 1,26-28), 
på tross av at begrepet ikke har noen utpreget sentral rolle i Det gamle 
testamente. Det er bare mennesket som omtales slik i Skriften. Atskillige 
spaltemeter har vært brukt til å diskutere hva det innebærer i ulike kon- 
tekster. Vi vil peke på at det inneholder en tanke om en likhet med Gud 
i ære og herlighet (jf. Sal 8). Kanskje tenkes det i tillegg på en likhet med 
Gud i form av felles egenskaper, slik man ofte har sagt i senere kristen tra- 
disjon. Det innebærer også en form for representasjon: Overfor skaper- 
verket står mennesket som forvalter på Guds vegne. Bak det enkelte 
menneskes verdighet står alltid Gud (derav også forbudet mot drap og 
forbannelser begrunnet i dette, 1 Mos 9,6 og Jak 3,9). Samtidig som men- 
nesket er Gud-likt og storslått, beskriver Bibelen også menneskelivets 
forgjengelighet og hvor lite mennesket er (jf. igjen Sal 8; Sal 103,14-16; 
Forkynneren), og hvor avhengig mennesket og alt liv derfor er av Gud 
som er livets kilde (Sal 36,10; Sal 104,29). 

I Det nye testamente kobles talen om Guds bilde til Jesus Kristus (2 Kor 
4,4; Kol 1,15). Han er det ultimate gudsbildet, og det kristne liv er en rea- 
lisering av Guds bilde i oss gjennom ham (Ef 4,24). Talen om Guds bilde 
kan altså, lik all tale om menneskets verdighet i Skriften, føres både på 
skapelsens og frelsens område; ethvert menneske har krav på liv, omsorg 
og respekt både i kraft av å være skapt i Guds bilde og å være en bror 
eller søster som Kristus døde for (1 Kor 8,11). I både skapelsens og frel- 
sens sammenheng understrekes det flere ganger i Skriften at «Gud ikke 
gjør forskjell på folk» (2 Kron 19,7; Rom 2,11; Jak 2,1ff. mfl.), enten det 


7 For mer om mennesket i Bibelen se bl.a. Stordalen 1994 og Pedersen (red.) 1989. 

gjelder kjønn, etnisitet eller sosial status (Gal 3,28; Kol 3,11). Derfor tales 
det skarpt mot alle former for korrupsjon, utnyttelse og urettmessig for- 
skjellsbehandling, både i de gammeltestamentlige profetenes samfunns- 
kritikk og i Det nye testamentes formaninger. Gud er ikke primært en 
beskytter for status quo eller urettferdige samfunnsstrukturer, men heller 
en som er på de svake og marginalisertes side; Gud er den som tar seg av 
og bryr seg om enker, farløse og innflyttere (Sal 113,7; 146,9; Sak 7,10 mfl.), 
han har omsorg for alle mennesker fra de som veves i mors liv, til de med 
grå hår (Sal 139,16; Jes 46,4). 

Et siste trekk vi vil nevne fra Bibelens omtale av mennesket er at det 
eksisterer i relasjon — til Gud og til sin neste. Forholdet til Gud kommer 
blant annet til uttrykk gjennom bønnen. Både Jesus, apostlene og Det 
gamle testamentes salmister har den «fortrolige samtalen» (Sal 25,14) med 
Gud i bønnen som en grunnleggende side ved sitt liv og sin selvforståelse. 
I de to store bud er kjærligheten det sentrale: Man skal elske Gud og sin 
neste med alt man har (Matt 22,36-40 mfl.). Her skimter vi nok også en 
side ved Gud-likheten; for Gud er kjærlighet (1 Joh 4,8), og mennesket er 
derfor satt overfor Gud og sin neste for å bli elsket og å elske (1 Joh 4,7). 
Denne kjærligheten lar seg ikke stoppe av noe, Guds kjærlighet strekker 
seg også til dem som ikke søker ham og ikke elsker ham (Rom 58.10). 
Derfor innbefatter kristen kjærlighet også fienden og den man ikke for- 
venter noe igjen fra (Matt 5,43-48). Den Guds-inngitte kjærligheten kan 
aldri reduseres til kalkulering og motytelser i et regnestykke, men går all- 
tid over alle grenser: «Ha ingen skyld til noen, annet enn det å elske hver- 
andre!» (Rom 13,8). 


Historiske autoriteter og et kristent syn 

på mennesket i dag 

Disse grunnleggende punktene i synet på mennesket har preget kulturen 
i vår del av verden på en gjennomgripende måte gjennom mange hun- 
dre år, slik at mye av det som hevdes, f.eks. om menneskers likeverd og 
livsrett, avstandtagen fra korrupsjon og diskriminering, gjerne ansees 
som allment anerkjent og selvinnlysende, selv om de ikke nødvendigvis 

har det samme gjennomslaget i alle kulturer.* Dyptgripende endrings- 
prosesser i vår tid knyttet til blant annet fenomen som sekularisering 
og postmodernitet fører imidlertid til at det stilles spørsmål ved mye av 
denne arven. Mange, også blant dem som selv ikke lenger vil regne seg 
som kristne tenkere i tradisjonell mening, vil likevel fortsatt understreke 
den som viktig og retningsgivende. I vår tid er det særlig viktig å tenke 
gjennom hvordan man innenfor kristen tenkning skal forholde seg til og 
argumentere for denne arven i møte med dem som ikke anser Bibelens 
tekster eller kristen tradisjon som noen viktig kilde eller autoritet. Dette 
innebærer å tenke gjennom hvilke sider av en kristen forståelse av men- 
nesket som er forpliktende for alle mennesker, og på hvilken måte. 

Når man skal gjennomtenke og hevde en kristen forståelse av mennes- 
ket i dag, kan man ikke uten videre legge et utvalg bibeltekster på bordet 
og regne saken som avgjort. Det handler både om at slike argumenter 
har begrenset gjennomslag i en sekulær kontekst, og om at det innen- 
for den kristne teologien selv finnes en bredde og dybde i disse spørs- 
målene som ikke uttømmes bare gjennom anførsel av mer eller mindre 
løsrevne bibeltekster (Innerdal 2012: 425-426). Skal Bibelen brukes som 
begrunnelse for et kristent menneskesyn i dag, må man være bevisst på 
den tolkningsprosessen man da setter i gang. Bibelen inneholder jo også 
tekster som mer eller mindre sanksjonerer handlinger som vi i dag klart 
vil sier i strid med en kristen forståelse av menneskets verdighet, slik som 
folkemord / etnisk rensing basert på det som i dag ville vært kalt ekstre- 
mistiske holdninger, bevisste drap på barn i væpnet konflikt, dødsstraff, 
bruk av vold i oppdragelseshensikt, slavehold og nedsettende omtale av 
kvinner og seksuelle minoriteter. Hva som helst i Skriften kan derfor ikke 
hevdes som bindende i dag; i mange spørsmål må den tolkes ut fra sitt 
kristologiske sentrum og i bevissthet om de kulturelle forskjellene mel- 
lom den gang der og her og nå. 

Vi har tidligere vært innom hvordan menneskets verd i Bibelen grunn- 
leggende forankres i Guds gjerning som skaper. Dette gjelder ikke bare 


8 Det tydeligste uttrykket for denne kulturelle konsensusen finnes i FNs Verdenserklæring om 
menneskerettigheter fra 1948. Den faglige debatten om menneskerettighetenes bakgrunn, inn- 
hold og begrunnelse er fortsatt høyst levende innenfor forskjellige fagmiljøer. På NLA Høg- 
skolen blir denne debatten særlig tematisert innenfor interkulturelle studier. 

Guds folk i den gamle pakt eller de Jesus-troende i den nye; alle mennes- 
ker er på samme måte skapt av Gud og mottagere av hans godhet som 
verdens opprettholder (jf. Matt 5,45; 6,25ff; Apg 17,22ff; 14,15—17). Av ska- 
pelsen følger det altså en slags dobbelt gitthet — i den forstand at livet 
er en gave, og i den forstand at den er gitt som vår virkelighet. Mye av 
Det gamle testamentets visdomslitteratur baserer seg på denne i utgangs- 
punktet allmenne situasjonen menneskene er satt i som Guds skapninger. 
I Det nye testamente uttrykker Paulus på denne bakgrunn tanken om at 
alle mennesker har Guds lov skrevet i sitt hjerte (Rom 2,14f).? Vi ser altså 
her at det i Bibelens tekster finnes oppspill til en tanke om at en kristen 
forståelse av mennesket ikke bare forankres i bibeltekster eller frelses- 
historien, men også i mennesket selv i dets skapthet og gitthet. 

Når frelseshistorien Bibelen forteller om, i kristen teologi kalles en 
åpenbaring, er det derfor et viktig poeng at åpenbaring nettopp åpen- 
barer hva som er tilfelle. Den grunnleggende metaforen er at man avdek- 
ker noe (gr. apo-kalyptå) som allerede er der, som finnes bak forhenget, 
men som før på en eller annen måte var skjult eller utilgjengelig. En kris- 
ten forståelse av mennesket er derfor ikke noe som påtvinges virkelig- 
heten utenfra, men som taler om og griper selve virkeligheten.” 

Et kompliserende element i dette er synden og det onde. For både hvor- 
dan verden er og vår innsikt i alle slags spørsmål både om Gud, mennes- 
ket og det gode er preget av menneskelig tilkortkommenhet, ondskap og 
forgjengelighet. Det er dette man i teologien peker på ved å kalle verden 
en «fallen» verden." Troen på Gud som skaper og frelser innebærer at man 
ikke oppfatter denne fallenheten som en nødvendighet, for kristen tro 
har en visjon av hvordan verden var tenkt å være og hvordan den skal bli 
når Gud fullender alt. Åpenbaringen som åpenbaring av det virkelige står 
derfor i et erkjennelsesmessig spenningsfelt. Læren om sammenhengen 


9 Hva som er det konkrete innholdet i dette har vært og er omdiskutert i ulike teologiske tradi- 
sjoner. Dette skriftstedet hos Paulus er også en viktig del av bakgrunnen for ulike varianter av 
kristen tenkning om en naturlig lov eller naturrett (lex naturalis). 

10 Denne tenkningen om forholdet mellom åpenbaringen og det som allerede finnes i verden, er 
utfoldet i tilknytning til begrepet katalogisk analogi (katalogical analogy) i Innerdal 2015: 125- 
135. For en lignende tanke uttrykt i tilknytning til Knud E. Løgstrup, se Gregersen 2017: 57: 
«In revelation, [God's] pre-existing reality emerges». 

11 Hva dette mer presist innebærer, er omstridt både i tradisjonell teologisk-filosofisk debatt og i 
nyere dialog mellom teologi og naturvitenskap. 


117 


ARTIKKEL 5 


mellom skapelse og frelse og Guds fortsatte skapelse i den falne verden 
innebærer likevel at det innenfor dette spenningsfeltet går an å hevde en 
kristen forståelse av mennesket som selve sannheten om mennesket. Også 
hos mennesker som ikke bekjenner seg til kristen tro, kan man frimodig 
forvente å finne stor grad av gjenklang når menneskets verdighet, storhet 
og sårbarhet bringes til uttrykk. Linjene fra dette spenningsfeltet møtes i 
kristologien, for Kristus er både hele skaperverkets og menneskelighetens 
urbilde, og samtidig åpenbarer han den sanne menneskelighet gjennom 
sitt syndfrie, Gud-vendte og nestekjærlige liv (Tollefsen 2010). 

En kristen forståelse av mennesket skal derfor ikke bare etableres og 
hevdes i et trygt, tilbaketrukket miljø der Bibelens budskap tas for gitt. 
Den er forankret i verden slik den faktisk er skapt, og skal og vil ut i denne 
verden, slik at den stadig på ny blir formulert og arbeidet for, i dialog med 
all annen innsikt. Allmenne tilganger til menneskets karakter og verdig- 
het er dermed ikke bare vikarierende argumenter for en posisjon som 
egentlig kun er uttrykk for tolkning av bibeltekster, men en reell deltager i 
dialogen der en kristen forståelse av mennesket etableres og hevdes. 


En kristen forståelse av mennesket i møte 
med aktuelle utfordringer i samtiden 


Å finne seg selv mellom egenkjærlighet 

og nestekjærlighet 

Et sentralt kjennetegn ved vår postmoderne kontekst er en gjennom- 
gripende fragmentering og pluralisering på mange livsområder. Dette 
kommer blant annet til uttrykk i oppløsning av institusjoners og tradi- 
sjoners autoritet, men også når det gjelder menneskelig identitet.” Det 
postmoderne mennesket må finne sin identitet på egen hånd i en kaotisk 
verden. Vi møter og møtes av andre ikke som «hele» mennesker, men som 
omskiftende kameleoner som forholder seg selektivt både til eget selv og 
andres.” 


12 Til denne tematikken se videre Anderson 2000, med Trond Berg Eriksens etterord. 
13 Dette påpekes f.eks. av psykiater Finn Skårderud. Jf. Edland 2012. 

Den tidlige kristne refleksjonen om mennesket som vi finner i bibel- 
materialet, videreføres og utvikles i senere kristen tradisjon. Det er ikke 
rom for å tegne ut hele bildet av dette her. Vi skal likevel ganske kort først 
ta med oss noen forbindelser mellom teologi og antropologi hos noen 
sentrale oldkirkelige teologer som har preget kristen tradisjon, før vi lar 
Søren Kierkegaards tenkning bli en inngangsport til å jobbe med spørs- 
mål om menneskets identitet innenfor en kristen forståelse av mennesket 
for i dag. 

Antropologien til Augustin av Hippo (354-430) ble toneangivende for 
den vestlige kirke gjennom middelalderen og reformasjonstiden. Nar 
vi kommer til Kierkegaard, er imidlertid hans tenkning ogsa preget av 
lesning av østlige kirkefedre. Både hos Augustin og de såkalte kappa- 
dokiske fedre, ikke minst hos Gregor av Nazianz (329—-390)," finner vi en 
nær sammenheng mellom utfolding av kristologien, treenighetslæren og 
antropologien. 

De kappadokiske teologene bidrar til å avgrense og relasjonsbestemme 
personbegrepet i arbeidet med utviklingen av treenighetslæren. Samtidig 
danner dette grunnlaget for en kristen forståelse av mennesket. Som 
person blir mennesket definert av den kjærlighetsrelasjonen som alle- 
rede finnes mellom personene i Gud. Hva denne kjærlighetsrelasjonen 
konkret består i, kjenner vi gjennom hvordan den treenige Gud har vist 
sin kjærlighet til menneskene, først og fremst gjennom Jesu liv, hans ord 
og gjerninger, og hans selvhengivne offer for menneskenes skyld. Men- 
neskets Gud-likhet ligger derfor først og fremst i evnen til å gjøre det 
gode, sier Gregor.’ I Kristus viser Guds kjærlighet seg som menneske- 
kjærlighet (gr. filanthropia). Å elske menneskene betyr dermed å ligne 
Gud, slik vi er skapt til. 

Denne Gud-likheten kommer særlig til uttrykk i møte med de syke, 
de fattige og de utstøtte. Fordi Kristus på en særlig måte identifiserte seg 
med disse, er det også gjennom dem han henvender seg til oss. Dette «oss» 
er likevel relativt. Vi er alle sårbare, og vet aldri når situasjonen snus på 
hodet, slik at vi ender opp blant dem som har desperat behov for hjelp. 


14 I tillegg regnes Gregor av Nyssa og Basilius av Caesarea med blant de kappadokiske fedrene. 
15 De Pauperum Amore (Oratio 14), se litteraturlisten for detaljer om utgaver. 

Både i den lidendes behov for hjelp og i den hjelpendes utstrakte hånd 
er det Kristus som henvender seg til den andre.'* I den hjelpende hand- 
ling uttrykkes både vår sanne menneskelighet og vår Gud-likhet, som 
slik forstått dypest sett er ett og det samme. Mennesket er altså ikke selv 
det ytterste referansepunktet for sin identitet, verdi og rolle i skaper- 
verket og historien. Grunnleggende her er at mennesket er til fordi det 
er elsket, og at Gud bekrefter sin kjærlighet til menneskene gjennom 
sin totale selvhengivenhet for menneskets skyld i Jesus Kristus. Denne 
kjærlighetsrelasjonen er fundamental, i den forstand at mennesket blir 
seg selv i samme grad som det erkjenner seg selv som elsket, og selv er i 
stand til å elske. 

Kappadokiernes tenkning om hvordan mennesket finner sin identitet 
i erkjennelsen av å være elsket og uttrykker denne identiteten ved å elske, 
samsvarer med Augustins tilnærming til denne grunntematikken i hans 
selvbiografi Confessiones / Bekjennelser.” Augustin forutsetter her at vi 
har et selv som på mystisk vis korresponderer med Skaperen, og at vi først 
blir oss selv når vi blir i ham: 


Men for meg er det godt å holde meg nær Gud (Salme 73,28); for blir jeg ikke i 
ham, kan jeg heller ikke bli i meg selv." 


For hva kan jeg være for meg selv når jeg ikke har deg? [...] Hvilket menneske 


er vel sant menneske når han bare er menneske?" 


16 Denne tanken kan gjerne sammenlignes med Martin Luthers betraktninger i den såkalte Frihets- 
traktaten (Et kristenmenneskes frihet / Om den kristne frihet): «Hver enkelt skal bli en Kristus for 
den andre, så vi innbyrdes kan bli Kristuser og Kristus den samme i alle, det vil si: sanne kristne. 
(...) Utvilsomt er det fra Kristus vi har dette navnet og da ikke fordi han er fraværende, men 
fordi han bor i oss, det vil si: idet vi tror på ham, vekselvis og gjensidig er Kristus for hverandre 
og dermed gjør mot vår neste slik Kristus gjorde mot oss» (sitert etter Lønning & Rasmussen 
(red.) 1979, 225-226). Luthers tenkning om kristologiens og treenighetslærens betydning for 
interpersonale kjærlighetsrelasjoner er utfoldet i Skottene 2011. Han viser i denne artikkelen til 
at flere momenter i Luthers tenkning på dette områder har paralleller hos Emmanuel Levinas, 
som vi kommer tilbake til nedenfor. 

17 Norske utgaver av Confessiones/Bekjennelser finnes ved Slaattelid 2009 (nynorsk) og Hjelde 2015 
(bokmål). 

18 —Bekjennelser 7,11. 

19 —Bekjennelser 4,1. 

Forståelsen av personen og selvet i den vestlige kulturkrets går videre 
gjennom en lang historie som ikke kan utdypes her, der Augustin blir en 
av de viktige premissleverandorene.”° 

Lignende tanker om et selv dypt inne i oss gjenfinner vi hos den dan- 
ske filosofen Sören Kierkegaard (1813-1855), som tar opp sentrale deler av 
Augustins teologi om selvet og utvikler en egenartet refleksjon knyttet 
til å være seg selv og finne seg selv som en elsket og elskende Guds skap- 
ning.” I det følgende skal vi se nærmere på «kjenn-deg-selv»-tenknin- 
gen i hans to verker Sykdommen til døden og Kjærlighetens gjerninger.” 
I disse to verkene drøftes menneskets livsprosjekt i dikterisk form, men 
det er forankret i den virkeligheten vi alle lever i, først i Kierkegaards 
egen (hans erfaring) og dernest i alle andres. 

Ifølge Kierkegaard blir mennesket fortvilet på grunn av spenningen i 
Selvet mellom destruksjonen og de mørke kreftene på den ene side og den 
evige bestemmelse gjennom Guds kjærlighet på den annen side når men- 
nesket forsøker å realisere seg selv.» Mennesket vil jo helst iscenesette 
seg selv ved å realisere egne muligheter, ved å demonstrere potensialet 
en har til kreativt og produktivt liv. Egenviljen etterstreber forbedring og 
framgang i tråd med humanismens idealer om selvstendighet, frihet og 
fullkommenhet. I Sykdommen til døden minner Kierkegaard leserne om 
at trangen til å iscenesette seg selv også bærer i seg et potensial til selvgod- 
het, selvforherligelse og hovmod (hybris). Kierkegaard ber leserne om å 
stanse opp og tenke gjennom hva det innebærer å «være seg selv» eller «å 
kjenne seg selv» målt opp mot det faktum at Selvet aldri vil kunne unndra 
seg sin egen endelighet, forgjengelighet og død. I den settingen er Selvet 
også underlagt destruksjonen, de mørke kreftene og selv-opptattheten. 

Det er spenningen i Selvet mellom destruksjonen og den evige bestem- 
melse som gjør mennesket fortvilet og som skaper den evinnelige uroen. 


20 I sitt bredt anlagte verk om selvets historie fremhever Charles Taylor Augustins betydning pa 
linje med Platon og René Descartes. Se Taylor 1989: 127-143. Trond Berg Eriksen utdyper Taylors 
Augustin-lesning i Anderson 2000: 174-184. 

21 Til spørsmålet om forholdet mellom Augustin og Kierkegaard, se Barrett 2013. 

22 I følgende fotnoter vises det til Kierkegaards Samlede Værker (fork. SV), utgitt av Drachmann 
mfl. 1963, med bindnr., sidetall. Et grundigere studium av Kierkegaard enn det som får plass her, 
finnes i Rise 2010. 

23 ‘Jf. ovenfor om at fortvilelsen ifølge Kierkegaard er sykdommen til døden. Se SV 15, 73. 

Det man da ifølge Kierkegaard ikke må gjøre, er å flykte bort fra seg selv 
ved å undertrykke uroen eller ved å finne overfladiske forklaringer som 
får en vekk fra de destruktive, negative tankene. Fortvilelsen og uroen 
fjernes nemlig ikke ved å fjerne symptomene på de underliggende, dypere 
lagene i Selvet, hvor kampen står mellom de mørke kreftene og livskref- 
tene (Gotfredsen 2016: 81-101). I så henseende er fortvilelsen en hjelp til 
å se og til å oppdage forgjengeligheten, som er ensbetydende med å se og 
å oppdage hvem man selv er - i lys av den indre motsigelsen. Å oppdage 
hvem man selv er, er umulig før man innser at de mørke kreftene er vevd 
inn i Selvets natur, Åndens motpol. Det saken dreier seg om er således 
ifølge Kierkegaard å få de mørke kreftene fram i lyset slik at de kan kon- 
fronteres og komme til en avklaring, for i avklaringen ligger veien åpen til 
selvbesinnelse, frihet og ny begynnelse (Mjaaland 2010). 

Dermed nærmer vi oss temaet i Kjærlighetens Gjerninger, som mer 
eksplisitt enn Sykdommen til døden relaterer selverkjennelsen, ikke bare 
til Selvet, men også til «den annen», i betydningen menneskets neste. 
I første del («Første Følge») av Kjærlighetens Gjerninger er Kierkegaards 
«innsteg» til temaet kjærlighetsbudet som sier at «du skal elske din neste 
som deg selv».*4 Men hva innebærer det egentlig å elske sin neste som 
seg selv? Kierkegaard poengterer at hvis man skal forstå kjærlighetsbudet 
rett, må man dreie på formuleringen i budet og si: «Du skal elske Dig selv 
paa den rette Maade».* Hva dette betyr forklarer Kierkegaard slik: 


At elske sig selv paa den rette Maade og at elske Næsten svare ganske til hin- 
anden, er i Grunden Eet og det Samme. Naar Lovens «som Dig selv» har frav- 
ristet Dig den Selvkjerlighed, hvilken Christendommen, sørgeligt nok, maa 
forudsætte at være i ethvert Menneskene, saa har Du netop lært at elske Dig 
selv. Loven er derfor: Du skal elske Dig selv saaledes som Du elsker Næsten, 


naar Du elsker ham som Dig selv. 


24 Se SV, 12, 23-28. 
25 SV12,28. 
26 SV 12, 28. 

Å elske seg selv på den rette måte er altså ifølge Kierkegaard å elske seg 
selv uten «Selvkjerlighed», noe som bare er mulig ved å elske nesten (slik 
en elsker seg selv uten selvkjærlighet). 

Et sentralt poeng i dette er at kjærligheten ikke søker sitt eget. Det er 
den som søker å bli gjenstand for det andre menneskets kjærlighet som 
på falskt vis elsker seg selv.” Den som elsker seg selv i sannhet, derimot, 
glemmer seg selv, arbeider i det stille, ser ikke hva en selv utretter, opp- 
bygger den andre ved å forutsette at den andre er kjærlig, og elsker den 
andres eiendommelighet ved å se bort fra ens egen.” «Den Selvkjerlige, 
han har travlt, han skriger og larmer og staaer paa sin Ret for at sikkre sig 
ikke at blive glemt - og han er dog glemt; men den Kjerlige, som glemmer 
sig selv, han er erindret af Kjerligheden».” 


Selvkjærlighet - et tveegget sverd 

Kierkegaard bruker begrepet selvkjærlighet. I den konteksten han skri- 
ver, med røtter i den lutherske reformasjonens antropologi, er den et hin- 
der for å kunne elske Gud, sin neste og seg selv på den rette måten. Men 
selvkjærligheten eller egenkjærligheten kan være et tveegget sverd i den 
forstand at både for mye og for lite av den kan legge hindringer i vegen for 
et sunt selvbilde og en virksom nestekjærlighet. Det kan derfor være verdt 
å undersøke nærmere hvordan selvkjærlighet kan forstås i vår egen tid og 
kontekst. I vår tid har jo «elsk deg selv» og «fordi du fortjener det» blitt 
sentrale slagord i en kultur som lett kan kritiseres som individualistisk, 
egosentrert, overflatisk og konsumerende. Men har det egentlig skjedd 
fordi egenkjærligheten står for sterkt? 

Tysk-amerikaneren Erich Fromm (1900-1970) var psykoanalytiker og 
sosiolog. Han skrev i sin bok Om kjærligheten: «Det er en utbredt opp- 
fatning at mens det er en dyd å elske andre, er det syndig å elske seg selv. 
Man går ut fra at i den grad jeg elsker meg selv elsker jeg ikke andre, at 
selv-kjærlighet er det samme som selviskhet» (Fromm 2003: 62). Dette 
synet har dype røtter i Vestens tankegang, ifølge Fromm. Han holder 


27 SV 12, 254. 
28 SV 12, 259. 
29 SV 12, 270. 

opp våre historiske røtter i kristen tro som motsats til dette og henviser 
til Jesu ord: «Du skal elske din neste som deg selv.» Likevel har mange 
troende mennesker opplevd at vekten har falt tungt ned på første ledd i 
setningen. 

Fromm spør videre: 


Bekrefter psykologiske iakttagelser den påstand at der eksisterer en funda- 
mental motsetning mellom kjærlighet til seg selv og kjærlighet til andre? Er 
videre det moderne menneskes selviskhet virkelig omsorg for seg selv som 
individ med alle dets intellektuelle, emosjonelle, sensuelle og sjelelige mulig- 
heter? Spiller ikke mennesket selv en birolle, som et anhang til sin funk- 
sjon i den sosio-økonomiske sammenheng? Er dets selviskhet identisk med 


selv-kjærlighet eller skyldes den nettopp mangel på det? (Fromm 2003: 63). 


De implisitte svarene på Fromms retoriske spørsmål bekrefter tanken om 
at selvkjærligheten kan være tveegget. Dersom man ikke erfarer at man 
er elsket, kan det være vanskelig å ta til seg at Guds ord sier at vi faktisk er 
det. Da søker man gjerne å bli gjenstand for andre menneskers kjærlighet 
på alle tenkelige, og gjerne utenkelige, måter. Man søker det man har fått 
for lite av. Vår neste kan bli en konkurrent, en trussel, en som må tilfreds- 
stilles, eller en som brukes til å dekke egne behov. 

Aktuell psykologi sier mye om hvor avhengig små barn er av sine tid- 
lige omsorgspersoner og det relasjonelle samspillet (Jones 1991). Vi kan 
hele livet oppleve å krympe eller å vokse innfor andres blikk. Barn som 
vokser opp med for lite kjærlig speiling og bekreftelse, vil fortsette å søke 
den til behovet er dekket. Mennesker som opplever overgrep, vanskjøtsel 
eller mobbing vil oppleve seg verdiløse. Begge disse tilstandene etterlater 
mennesket med en opplevelse av skam. Den dypeste skammen er smer- 
ten ved å se seg selv som en som ikke fortjener å bli elsket (Skårderud 
2007: 131). 

Ifølge amerikanske Brené Brown (1965-) lever vi i Vesten i en kultur 
hvor vi blir stadig mer sårbare fordi vi fornekter sårbarheten ved det å 
være menneske. Hun hevder vi er mindre robuste enn tidligere genera- 
sjoner, har lavere evne til å tåle ubehagelige følelser, og vi stiller krav, ikke 
bare til hvordan vi opptrer i verden, men hvordan vi fremtrer. I tillegg 

til at mennesker skal være produktive, skal de også lykkes på samtlige 
av livets områder. Det er ikke nok å være alminnelig eller gjennomsnitt- 
lig. Det er ikke lenger nok å «finne seg selv» og fremstå som autentisk. 
Mulighetene for å «skape seg selv» legger et stort press på å realisere seg 
selv, og på å perfeksjonere seg. Ifølge Brown er perfeksjonisme et forsvar 
mot skam. Skam oppstår innfor andres blikk. Med tiden blir de andres 
blikk ens eget indre blikk på seg selv. Den som skammer seg forventer å 
bli møtt med forakt, og selvforakten hindrer enhver mulighet til å kunne 
utvikle sunn egenkjærlighet (Brown 2010). 

Kroppen er blitt et symbol på hvordan man lykkes med å innfri sam- 
funnets krav til individet. Ny-defineringen av kroppens rolle har stor 
innflytelse på identiteten vår. Paul Otto Brunstad påpeker hvordan dette 
gjerne preger særlig ungdomskulturen: 


Den fristilte kroppen viser seg da å være underlagt strenge, men subtilt defi- 
nerende krefter. Synd, skam og skyld er ikke lenger knyttet til overskridelse 
av guddommelige normer og regler, men mer knyttet til brudd på de idealer i 
forhold til kroppen som samfunnet fremhever gjennom mediene og fremfor 
alt reklamen. Det å spise fet mat blir en større synd og oppfattet som mer umo- 


ralsk enn å bryte de ti bud (Brunstad 1998: 24). 


I Efeserbrevet 5,2 sies det: «Ingen har noen gang hatet sin egen kropp.» 
I dag fremstår ikke dette som noen selvfølgelighet. Samfunnet preges av 
spiseforstyrrelser i ulike varianter, over-trening, selvskading og mang- 
lende evne til å sette grenser for intimitet og invadering av kroppen. 
Mennesker som har det slik kan utad virke som om de har stor egen- 
kjærlighet. De kretser bokstavelig talt rundt sin egen navle. De bruker 
tid, oppmerksomhet og penger på sin egen kropp. Men elsker de seg selv 
mer enn andre? 

Mange er både selviske og selvopptatte, men samtidig nådeløse mot seg 
selv. Ønsket om å være «innenfor» gjør at mange skjuler hvem de er, fin- 
ner seg i å bli behandlet dårlig, går på bekostning av egne verdier og aldri 
står opp for seg selv. Mange dømmer seg selv hardere enn man dømmer 
andre, de destruktive kreftene vendes innover mot selvet. Slik kan man 
bli sin egen verste fiende. Gjennom våre erfaringer som samtalepartnere 

i ulike sammenhenger har vi hørt mye om selvfordømmelse, mismot og 
selvforakt, angst for å ikke å elske andre nok, ikke arbeide hardt nok i 
vingården og så videre. I slike hjerter kan kravet om å kvitte seg med 
egenkjærligheten forsterke destruktive tanker om egen elendighet. 

Det er derfor viktig å ikke ta for gitt at man forstår begrepet selvkjær- 
lighet på samme måte i dag som da Kierkegaard brukte det. For dem 
som har vokst opp med en forkynnelse som formidlet et menneskesyn 
som sier «at i meg selv bor det intet godt» og at man kun er en gjennom- 
fordervet synder, kan det være lett å mistenkeliggjøre behovet for å kjenne 
seg elsket. 

Dersom man hele tiden trenger bekreftelse på at man er verdt å elske, 
trenger man de andre for sin egen del. De må bekrefte, anerkjenne og 
applaudere. Nederlandske Henri J. M. Nouwen (1932-1996) er en av de 
mest leste og verdsatte åndelige veiledere i vår tid. Mye av hans forfatter- 
skap handlet om hans egen lange vei for å komme dit at han opplevde seg 
selv som «den elskede» (Nouwen 2014: 45). 

Den ubetingede kjærligheten har først og fremst sin grunn i Gud, men 
den kan også møte oss i hans skapte verden gjennom menneskene rundt 
oss. Får vi en visshet om at vi er elsket uansett hvordan vi ser ut eller hva 
vi gjør, gir dette trygghet nok til å kunne elske oss selv. Og det er først når 
man kjenner seg trygg på at man er elsket slik man er, at selvet har fått det 
som må til for å kunne elske andre på en sunnere måte. De destruktive 
kreftene i oss vil da kunne avsløres og konfronteres uten at det kun blir 
en ren bekreftelse på hvor håpløse og lite verdt å elske vi er. Spenningen 
i selvet blir lettere å leve med dersom vi er i stand til å erkjenne oss selv 
som elsket og selv er i stand til å elske. Vi har motstridende krefter i oss. 
I psykologisk forstand er det å kunne romme motsetninger og paradok- 
ser et uttrykk for modenhet. 

Det er en spennende kobling mellom vårt mest grunnleggende behov 
som menneske; å bli sett med et kjærlig blikk av våre første omsorgs- 
personer, og innholdet i den aronittiske velsignelsen: «Måtte Herrens 
ansikt lyse over deg og være deg nådig.» Vi trenger å bli elsket først av 
noen andre for å kunne utvikle sunn egenkjærlighet. Dette har få beskre- 
vet mer kraftfullt og vakkert enn Kierkegaard selv i bønnen «Du har 
elsket oss først». Vi tar bare med et lite utdrag her: 

Gud du har elsket oss først 

Men vi taler om deg 

som om du bare hadde elsket oss først 

engang i fortiden 

I virkeligheten er det dag for dag hele livet igjennom 


At du elsker oss først.3* 


Erfaringen av å være elsket er altså en grunnleggende forutsetning for 
utviklingen av en sann, sunn og trygg menneskelig identitet og verdig- 
hetsfølelse. Med sin kompliserte biografi fremstår likevel Kierkegaard 
som et eksempel på et spenningsfullt forhold i kristen tradisjon som 
ofte har forblitt uforløst; spenningen mellom tanken om Guds kjær- 
lighet som en teologisk idé og den praktiske og konkrete menneskelige 
erfaringshverdagen. 

En kristen forståelse av mennesket må altså forbindes med menneskets 
erfaringsverden, siden mennesket her forstås i grunnleggende forstand 
som et relasjonsvesen, skapt til å leve i en åpen kjærlighetsrelasjon til 
Gud. Å leve i denne relasjonen kan i vid teologisk forstand kalles bønn. 
Bønnen er i denne sammenhengen ikke (bare) en særegen religiøs akti- 
vitet, men et rom for hele den menneskelige erfaringsverdenen, der dets 
eksistens rammes inn av Guds kjærlighet. 

Denne åpne relasjonen mellom mennesket og det guddommelige «du», 
der hele menneskets erfaringsverden bringes inn, er et gjennomgående 
tema hos kristne mystikere. Blant moderne forfattere som har bidratt til 
å formidle denne forbindelsen mellom antropologi og spiritualitet, fin- 
ner vi den svensk-hollandske munken Wilfrid Stinissen (1927-2013). For 
Stinissen er det først i bønnen at mennesket klarest og dypest uttryk- 
ker sin sanne menneskelighet: «Att be år djupt månskligt. Att inte be år 
omånskligt. Vi förlorar vår råtta position i tillvaron om vi inte har en 
relation til Gud». 


30 Bønnen finnes i Kierkegaards journaler (NB2o: 159), se Kierkegaard 2014: 478. Hvem som har 
oversatt bønnen til modernisert norsk i div. sirkulerende utgaver på papir og nett, er for oss ukjent. 

31 — Stinissen 2000: 7. Dette poenget er også treffende utfoldet i Haram 2013. Stinissen understreker 
også, med henvisning til Joseph Ratzinger, at bønnen er en sentral side ved det som skiller men- 
nesket fra dyrene. Stinissen 2007: 49; Ratzinger 1996: 51-52. 

Det er nettopp bønnen, særlig den indre bønnen, som bidrar til å 
gjøre sannheten om menneskets posisjon og betydning erfarbar for den 
enkelte. Derfor kan Stinissen si, kanskje litt ubeskyttet og spissformulert: 
Mennesket er bønn. «Bön år inte något vi gör, utan något vi år» (Stinissen 
2000: 21). I bønnens overgivelse til Guds kjærlighet gjenopprettes ikke 
bare menneskets gudsrelasjon, men også vår relasjon til oss selv, til våre 
medmennesker, og til skaperverket vi er en del av. 


Den annens ansikt og verdighet 


Den dype erfaringen av å være elsket av Gud bygger en bro mellom neste- 
kjærlighetsbudets to dimensjoner. Er vi først elsket av Gud, kan vi også 
elske vår neste: Vi elsker fordi han har elsket oss først, som et svar på Jesu 
bud: «Som jeg har elsket dere, skal dere elske hverandre» (Joh 13,34). Å elske 
sin neste innebærer å se sin neste slik mennesket allerede er sett av Gud, 
og å slik gjenfinne menneskelighetens dype verdighet, gudsbildet i nesten. 

En særegen stemme som har tematisert dette blikket for «den annen», 
er den litauisk-fødte jødiske filosofen Emmanuel Levinas (1906-1995). 
A skulle oppsummere og systematisere Levinas’ tenkning over noen få 
linjer er på mange måter en umulig oppgave, for noe av poenget med 
skrivestilen og tenkemåten hans er å bryte opp tradisjonelle tanke- 
mønstre, begreper og uttrykksmåter. Tekstene hans har langt på vei til 
hensikt å være utilgjengelige, kompliserte, rive og slite i språkets grenser 
i heideggersk stil og invitere til kontemplativ lesning. Poenget vi likevel 
vil prøve å integrere fra hans forfatterskap, er det vi finner under titte- 
len Den annens humanisme; (Levinas 2004) medmenneskets ansikt som 
et slags etisk kall før det er begrunnet, og før subjektet egentlig helt har 
etablert seg selv. Kritisk innstilt overfor Rene Descartes («jeg tenker, altså 
er jeg») og andres ego-sentriske konstituering av selvet og verden hev- 
der nemlig Levinas at vi alltid er stilt overfor den annen med oss selv 
i akkusativ; den annen er før meg? Den annens ansikt, som vi også 


32 Aarnes i Levinas 2004: 18. Et annet interessant perspektiv på selvets konstitusjon i møte med 
den annen finnes i den sveitsiske katolske teologen Hans Urs von Balthasars tale om hvordan 
spedbarnet kommer til seg selv i møte med mors smil. Se Innerdal 2015: 55-59, 78-79 for kom- 
mentarer og flere henvisninger. 

kunne kalle nestens tilsynekomst eller besøkelse, er «den første tale» 
(Levinas 2004: 62). Ansiktet er i sin nakenhet og ynkelighet alltid alle- 
rede en bønnfallelse, et kall, ja, en uavviselig ordre (Levinas 2004: 63) 
om å bry seg, om å handle, om å vise omsorg, på en måte som går ut over 
«økonomiens og verdens regnestykker og gjensidighetsforhold» (Levinas 
2004: 79). Paradoksalt uttrykker han at «den Annen angår meg mot min 
vilje»; (Levinas 2004: 96) jeg har ingen frihet til å sette meg forut for den 
annens menneskelighet, kan ikke være tilskuer, men står der ansvarlig og 
involvert (Levinas 2004: 93). For «ingen kan forbli i seg selv, menneskets 
menneskelighet, subjektiviteten, er ansvar for de andre, en ytterste sår- 
barhet» (Levinas 2004: 110, vår kursivering). 

Levinas’ tenkning om dette er på ingen måte fremmed for jødisk-kristen 
tradisjon, for tidvis refererer han selv til bibelske tekster og tanker. Sam- 
tidig insisterer han likevel på tanken om kallet i den annens ansikt som noe 
an-arkisk (uten begynnelse), og derfor uten begrunnelse i egentlig mening. 
Levinas vil ikke bygge medmenneskets verdighet og fundamentaletikkens 
plikt på teologiske overbygninger eller hellige skrifter, men tar utgangs- 
punkt i en allerede gitt, felles menneskelig situasjon. Teologisk bedømt 
er dette derfor å betrakte som sider ved skapelsesteologien basert på den 
naturlige åpenbaring. Ifølge Levinas følger ansvaret for medmennesket 
i ytterste konsekvens ikke fra noe annet, om det så er fra teologi, bibel- 
tekster, kløktig utformet etikk eller filosofi” Det simpelthen bare er der. 

En lignende tilnærming fra et litt annet og mer gjenkjennelig kulturelt 
og idehistorisk ståsted finnes hos den danske teologen, filosofen og etike- 
ren Knud E. Løgstrup (1905-1981)3* Løgstrup hevder at det allerede i den 
gitte mellommenneskelige eksistens ligger en etisk fordring - et uuttalt 
krav - om å ta vare på den annens liv.” Vi har nemlig, som det heter i 
hans kjente sitat, aldri med et annet menneske å gjøre uten at vi holder 
noe av dets liv i vår hånd (Løgstrup 1969: 25). Bakgrunnen er hans analyse 
av hvordan tillit, med det den innebærer av åpenhet og sårbarhet, utgjør 
et grunnvilkår for menneskelig liv og fellesskap. Det er menneskelig talt 


33 Jf. Aarnes kommentar i Levinas 2004: 176. Vi kan ikke her gå inn i diskusjonen om hvordan 
Levinas' henvisning til sporet av den ytterste Annen (Gud) i den annens ansikt er å forstå. 

34 For en innføring i Løgstrups skapelsesteologi se Gregersen 2017. 

35 Det mest kjente verket til tematikken, utgitt i en rekke opplag på flere språk, er Løgstrup 1969. 

naturlig å møte medmennesker med tillit inntil vi erfarer grunner til det 
motsatte — derfor er også uberettigede fordommer mot grupper eller typer 
av mennesker så skadelig for de umiddelbare relasjonene. Vi er som men- 
nesker utlevert til hverandre, vi er hverandres verden og skjebne. Løg- 
strup hevder at denne grunnleggende holdning overfor medmennesker 
kan oppfattes som en «rent human» bestemmelse av innholdet i Jesu for- 
kynnelse (Løgstrup 1969: 9-11). Slik viser Løgstrup at dersom den religiøse 
talen om medmenneskets verdighet og krav ikke også kan uttrykkes og 
har sitt primære bruksområde i en mellommenneskelig kontekst, vil den 
heller ikke binde noen eller kunne forventes å ha noe særlig gjennomslag. 


Guds (med-)lidelse i Gud-mennesket Jesus 


Den innlevelse og medlidelse i den annens verden som Levinas og Løg- 
strup peker i retning av, kan også utfoldes teologisk som en side ved Jesus 
som det sanne mennesket og Gud som i mennesket Jesus gjør seg selv nær 
og sårbar, ja, blir en av oss. Den tyske teologen Jurgen Moltmann (1926-) 
har vært en viktig stemme for å vise hva en rett gudsforståelse gir av håp 
og trøst for mennesker som lider. Han er kanskje den teologen i nyere tid 
som har utlagt betydningen av Jesu død pa dette området mest utførlig 3* 
«I Kristi kors går det en revne gjennom Gud selv», sier Moltmann (1977: 
85). Ettersom Faderen mister Sønnen, kan det også sies at Gud selv er 
forlatt av Gud på korset. På korset kjemper Gud med Gud. Under klar 
henvisning til Martin Luther, men med et noe annet innhold, hevder 
Moltmann at Gud dør ved Gud på korset. 

Gjennom korset går Gud ved Sønnen helt inn i alt det menneskelige, 
inkludert svakhet, lidelse og død. Han gjør det for å fri oss ut av dette 
- ved at oppstandelsens lys tennes midt i korsets mørke, skjønner vi at 
ingen kan ha det så mørkt, være så forlatt, eller lide så grusomt at det ikke 
finnes et glimt av hap.” Idet vi fortsatt lever i en fallen verden, er Kristus 
nær oss som vår bror, som kjenner vår situasjon og lider solidarisk med 
oss i vår svakhet (Hebr 4,15). 


36 Særlig gjennom Theologie der Hoffnung, Moltmann 1964. 
37 En annen interessant stemme til denne tematikken er Hans Urs von Balthasar, særlig hans teo- 
logi om Kristi nedfart til dødsriket. Se bl.a. Lauber 2004 og Hegger 2012. 

Ved at den allmektige gir seg selv i avmakt til lidelse og død, kan teo- 
logien begrunne en praksis der makt er noe annet enn undertrykkelse, 
destruksjon, selvhevdelse og egoisme. Makt er i lys av kristen teologi 
hengivelse, empati og forsoning.* Fordi Gud ved sin kjærlighet gikk inn 
under de motkreftene som korsfestet ham, og mot alle odds seiret over 
dem, gjorde han kjærligheten til kraften over alle krefter i denne verden. 
Sant og troverdig blir dette bare ved å tenke at Gud på korset utleverer 
seg selv, slik personene i Gud gjør når de handler overfor hverandre som 
kjærlige personer. 

Gud er altså ikke primært utenfor korset, som korsets tilskuer. Han er 
ikke der som en ytre maktfaktor som får satisfaksjon for sin rettferdig- 
hetssans og hellighet ved å se et menneske bli påført smerte. Tvert imot 
finner vi Gud på korset, solidarisk med den korsfestede og solidarisk med 
alle som «korsfestes» og lider ved å bli hånet og spyttet på av mennesker 
som ved begjær etter makt hever seg over sine medmennesker. Slik må vi 
forstå at Gud gikk inn under de motkreftene som korsfestet ham, og slik 
seiret han over motkreftene ved å unnlate å bruke de (makt)midlene som 
bødlene brukte. Seieren viste seg ved de nådefulle ordene Jesus uttalte 
på korset: «Far, tilgi dem, for de vet ikke hva de gjør» (Luk 23,34). I alle 
mellom-menneskelige relasjoner, også i relasjoner hvor skaperverket 
er involvert, er disse ordene overførbare, fordi de bidrar til å motvirke 
destruktive ord og handlinger, samt ord og handlinger som reflekterer 
mistenksomhet og mangel på tillit. 


Mennesket i og overfor skaperverket 

- et kosmologisk perspektiv 

Vi har sett at kristen tenkning betoner at mennesket er noe unikt i 
skaperverket, både ved at mennesket på en spesiell måte er Guds bilde, 
at Gud blir menneske, og først og fremst lider for og med menneskene i 
Jesus Kristus. 


38 For ytterligere diskusjon av begrepene makt og avmakt i forbindelse med gudslæren, se Mjaa- 
land 2016. 

På den bakgrunn kan det virke som et paradoks å stille spørsmålet om 
et kristent menneskesyn i noen sammenhenger kan løpe en risiko for å 
overbetone menneskets plass og stilling i skaperverket. Men spørsmålet er 
aktuelt å stille, for kirken og den kristne teologien kan i noen tilfeller ha 
tapt av syne skaperverket som helhet og hvordan mennesket er innvevd i 
denne helheten. Likeledes har det kristne menneskesynet, ved for eksem- 
pel en ensidig vektlegging av herske-perspektivet i 1 Mos 1,28, til tider 
blitt brukt til å legitimere råderett og herredømme over skaperverket på 
skadelige måter. Jan-Olav Henriksen sier det slik: 


Mennesket kan forholde seg til skaperverkets helhet på to måter: Enten ved å 
leve i tro på at alt det har er gitt av Gud, og la Gud og hans vilje bestemme hel- 
heten. Eller ved å gjøre seg selv til herre i helheten, og overhøre ordet om at alt 


er gitt, og om at vi er avhengig av noe annet enn oss selv (Henriksen 1994: 109). 


Det er vektlegging av det andre alternativet her som gjør at kristendom- 
men blant annet har blitt kritisert for å ha et syn på skapelsen og en for- 
ståelse av naturen som har bidratt til miljøkrisen i vår tid. Lynn Whites 
artikkel «The Historical Roots of Our Ecological Crisis» fra 1969 er et 
kjent eksempel på en slik kritisk stemme (1967: 1203-1207). Nå er det nok 
mulig å hevde at White gjør noen forhastede slutninger av et komplisert 
saksforhold. Det skal vi la ligge her.** Men både i teologiske diskusjoner 
og i kirkelig praksis har det vært fremmet berettiget kritikk av teologi 
og kirker som ikke er tilstrekkelig stand til å bidra med en klar stemme 
i miljøkampen.* I de senere år ser vi derimot en fornyet interesse for en 
helthetlig forståelse av naturen med utgangspunkt i kristen skapertro, der 
økoteologien også har bidratt med nødvendige og viktige innspill.” Der 
finner vi ulike ansatser til hvordan man kan tenke mennesket sammen 
med skaperverket som helhet (Conradie mfl. 2014). 


39 Foren innføring i temaet, se Kristiansen 2007: 13-27. 

40 Noen antydninger til en kritikk av White finnes i Conradie 2017: 9. 

41 Vitenker her mer på forholdet mellom kristendom og de lange linjer i miljø- og klimadebatten. 
I de senere årene ser vi derimot, fra både kirkelig og fagteologisk hold, en endring. 

42 Et viktig bidrag til denne debatten er å finne i Pave Frans’ encyklica Laudato Si’ fra 2015. 

Kristent menneskesyn bør altså ikke forstås strengt antroposentrisk, 
men «ut fra Gud», og i lys av tanken om at hele den skapte virkeligheten 
er Guds virkelighet. I den mening kan vi tale om et teosentrisk menneske- 
syn. Men hvordan kan man forstå mennesket «ut fra Gud»? Det trenger 
ikke å bety at det tas utgangspunkt i et abstrakt gudsbegrep, men kan 
også innebære at Guds virkelighet først og fremst er blitt gjort kjent i og 
gjennom Jesus Kristus. At Gud er åpenbart i Jesus Kristus, betyr ikke 
at hvem Gud er og hva Guds virkelighet innebærer, er innlysende og til 
fulle avslørt. Med Paulus' ord er det slik at vi ser i et speil, i en gåte; både 
åpenbart og likevel fortsatt tilslort.* 

Det er derfor først og fremst i Jesus Kristus at et kristent menneske- 
syn «fremstår». Vi kan derfor bestemme et slikt teosentrisk menneskesyn 
nærmere som kristosentrisk. Det omfatter mye, men i det følgende skal 
ett aspekt poengteres: Med et kristosentrisk brennpunkt fremstår et kris- 
tent menneskesyn der man også ivaretar skaperverket som helhet. I Old- 
kirkens teologi er dette understreket i tilknytning til tanken om Logos’ 
(Ordets) gjerning som skapermidler, med henvisning til bl.a. Johannes- 
prologen: alt er blitt til «i ham» (Joh 1,3).* Jesus Kristus er skapelsens Gud 
til stede midt i verden, og det gir oss en bokstavelig talt jordnær tilnær- 
ming til et kristent menneskesyn. 

Det finnes flere fruktbare fortolkninger av hva en slik helhetlig tilnær- 
ming til skaperverket og mennesket innebærer. Ett bidrag gis av den ame- 
rikanske teologen Alexander Garcia-Rivera (1951-2010) i hans teologiske 
kosmologi.” Vi kan si det slik at Garcia-Rivera gir ansatser til en kosmo- 
sentrisk teologi og et helhetlig menneskesyn ved å poengtere nettopp Jesus 
Kristus som bindeleddet mellom himmel og jord (2009:38ff). Verdien av 
en teologisk kosmologi for Garcia-Rivera er at den kan bidra til større 
bevissthet om skaperverket og menneskets uløselige tilknytting til det. 
Hva er så egentlig et kosmologisk perspektiv? Her vil vi gi noen få ansatser. 


43 Denne tematikken er utfoldet flere artikler i Innerdal & Rise (red.) 2016. 

44 Et viktig stemme her er Maximos Bekjenneren (580-662) sin kristosentriske teologi og kosmo- 
logi, der han understreker at mennesket er en mediator (mellommann) mellom Gud og alt det 
skapte. Se for eksempel Bordeianu 2012 og Tollefsen 2008: 225-230. Det bibelteologiske grunn- 
laget for denne tradisjonen er å finne i tekster som Kol 1,15ff, Joh 1,1ff og flere tekster i Det gamle 
testamente og apokryfene om Visdommen. 

45 Hans viktigste bok er Garcia-Rivera 2009. 

En teologisk kosmologi ønsker å bidra til et nytt blikk på skaperverket. 
Det har ifølge Garcia-Rivera funnet sted en «neglect of cosmos» i teolo- 
gien, og derfor trenger vi å utvikle en teologisk tenkning som «... has (...) 
the power to illuminate faith and capture the imagination ...» (2009:6). 
Det kan vi få til ved en helhetlig tilnærming der kosmologi fungerer som 
et rammeverk der alle teologiske tema kan belyses innenfor.** García- 
Rivera viser til George Ellis, som peker på fem store tema for kosmo- 
logien: Om beskaffenheten til det fysiske univers, om skapelse og opphav, 
om universets fremtid, om menneskets plass i universet og om betydnin- 
gen av eksistens. I sum uttrykker kosmologi «... an overall world-view 
that throws light not only on the structure and mechanisms of the Uni- 
verse, but also on its meaning» (Garcia-Rivera 2009: 7). Samlet sett vil 
oppgaven for en teologisk kosmologi være å adressere spørsmålet om 
menneskets plass i kosmos: «... a theological cosmology must address the 
question of being at home in the cosmos» (2009: 7). Med dette uttrykker 
Garcia-Rivera at noe har gått tapt - at mennesket trenger å finne veien 
hjem. En nytenkning av skapelsestanken («creatio ex nihilo») og forsyns- 
og håpsforståelsen kan ifølge Garcia-Rivera åpne for en helhetlig tilnær- 
ming til skaperverket og menneskets plass i dette. 

Hva er det en teologisk kosmologi som helthetlig tilnærming kan bidra 
med? Den søker å se Gud i alt, i den forstand at den synliggjør den indre 
meningen av fenomener, ved å tillate dem å bevege menneskets hjerte. 
Her fremstår det et estetisk aspekt, og derfor taler Garcia-Rivera om en 
skapelsesestetikk. Mennesket er vevd inn i skaperverket, og derfor poeng- 
terer en teologisk kosmologi at mennesket ikke bare er betrakter, men 
også i en bestemt mening deltaker i skaperverket. Dette innebærer at kos- 
mos” skjebne også er menneskets skjebne. Men i motsetning til resten 
av skaperverket er mennesket også i stand til å betrakte og ta ansvar for 
sin plass i kosmos. Det betyr at mennesket har en særskilt plass og rolle i 
kosmos. Med dette tas det også avstand fra en reduksjonisme som på bak- 
grunn av evolusjonsteorien og andre faglige innsikter som understreker 


46 Garcia-Rivera utvikler sin teologiske kosmologi i nær dialog med estetikken som fagområde, men 
det skal vi ikke utvikle mer inngående i denne sammenhengen. For mer om dette, se Sæther 2017. 

menneskets likhet med dyrene, konkluderer med at mennesket ikke er 
noe mer enn eller annet enn de øvrige levende skapningene.” 

Kosmos’ fremtid må sees i lys av nettopp den avgjørende funksjon Jesus 
Kristus har. Jesus Kristus må tenkes som fullbyrdelsen av menneskets 
oppdrag i skaperverket. Syndefallet innebærer at det er menneskets egen 
godhet og rettferdighet som står på spill, men oppdraget for menneske- 
heten er likevel det samme: Mennesket, sammen med Kristus, ved Den 
hellige ånd, skal bidra til en gjenoppretting av kosmos. Garcia-Rivera 
viser her til Eden-fortellingen, og ser for seg kosmos som Guds hage. For 
å finne sin plass her må mennesket altså øve seg i å se verden med et 
bestemt blikk, som et sted for Guds nærvær i alle ting.* I tillegg til det 
kristologiske perspektivet understreker han også Åndens rolle som den 
dynamiske kraften i skaperverket (jf. Sal 104,29-30 og 1 Mos 2,7): 


If Christ is the Form of salvation, the Spirit crafts Christ's Form onto each of us 
and onto the cosmic with myriad of living, beautiful forms. If Christ has been 
seen as the Logos that brings reason and order to the universe, it is the Spirit 


that breathes fire and life and beauty into that order (Garcia-Rivera 2009: 110). 


En gjennomtenkt teologisk kosmologi kan gi et fornyet blikk på virkelig- 
heten og mennesket, der det understrekes at mennesket er en del av en større 
helhet, og dermed er totalt avhengig av skaperverket. Menneskets delta- 
gende rolle ved å bidra til å gjenopprette Guds hage vil også kunne gi frukt- 
bare ressurser til en økoteologisk tenkning og å utvikle en global etikk, noe 
som er presserende samfunnsmessige og teologiske oppgaver i vår tid. Men- 
nesket settes inn i sin rettmessige store sammenheng, samtidig som enkelt- 
menneskets verdi ivaretas. Samlet sett vil dette være viktige perspektiv i den 
aktuelle debatten der menneskes verdi i dag settes under press. 


47 Dette poenget er klart uttrykt hos Domning & Hellwig 2016. «The boundary that marks the dis- 
tinction between the human and other animals need not be sharp to be real and consequential», 
ibid.: 136. 

48 «Together with Christ through the Holy Spirit, we are to restore Eden in the reconciliation 
of heaven and earth. We are to be reunited with God in Eden because God did not mean to 
stand outside of God's own creation but to dwell in and inhabit it. God means to live with us 
in a cosmos that reflects and allow all creatures to participate in God's own goodness and life.» 
Garcia-Rivera 2009: 22. 

Nytteetikken og menneskets sårbarhet 


Strømdrag preget av transhumanistisk filosofi og ideologi er en viktig faktor 
for slikt press mot sentrale ideer om menneskets verdi i kristen og vestlig 
humanisme. * Transhumanismen ser seg selv som en videreutvikling og 
fornyelse av opplysningstidens sekulære humanisme (Ranisch & Sorgner 
2014: 8). Den tar utgangspunkt i menneskets radikalt nye situasjon i og 
med vitenskapens og teknologiens mange store gjennombrudd i vår tid, 
og forstår menneskets oppdrag som å tilskynde sin egen videre utvikling 
som art («human co-evolution»).° Ut fra et ny-darwinistisk livssyn tas 
det til orde for at mennesket må ta evolusjonen i egne hender gjennom 
inkorporering av mulighetene som ligger i ny teknologi, for å utvikle 
kroppslige funksjoner, kognitive og emosjonelle kapasiteter, og perfeksjo- 
nere menneskets styrke, skjønnhet og moral (Ranisch & Sorgner 2014: 13). 
Transhumanistisk tenkning har røtter i en utilitaristisk tradisjon som nå 
smeltes sammen med et tekno-optimistisk livssyn (Ranisch & Sorgner 
2014: 13-14). 

I kristen tradisjon, med røtter i eldre filosofiske og religiøse tradisjo- 
ner, finnes det fra starten av et prinsipielt forsvar for enkeltmenneskets 
menneskelighet og verdi fra unnfangelse til naturlig død — uavhengig av 
om det enkelte mennesket vurderes som sterkt, effektivt og lykkelig, eller 
svakt, uvirksomt og sørgmodig. Denne grunnholdningen til menneskets 
verdi har preget etikk, filosofi og lovverk i vår kulturkrets gjennom 
århundrene, selv om det også der finnes mange og grufulle eksempler 
på at menneskeverdet har blitt krenket, ofte gjennom illegitim makt- 
utøvelse og urettferdige sosiale strukturer. De siste tiårene har det imid- 
lertid vokst frem en filosofisk etikk som hevder at enkeltmennesket har 


49 Transhumanisme nevnes gjerne i sammenheng med posthumanisme. Begge bevegelser er tar 
utgangspunkt i de muligheter den teknologiske utvikling gir for mennesket til å utvikle sin kapa- 
sitet. Mens den første har som mål å videreutvikle opplysningshumanismen, tar posthumanis- 
men utgangspunkt i humanismens krise i vår tid og erklærer et brudd med denne tradisjonen. 
Kristent menneskesyn i lys av utfordringen fra transhumanismen er drøftet i flere artikler i Nytt 
norsk kirkeblad nr. 6, 2017. 

50 Selve betegnelsen «transhumanisme» går tilbake til Julian Huxleys (1887-1975) bok New Bottles 
for New Wine, hvor forfatteren tar til orde for at mennesket som art kan «transcendere seg selv», 
Huxley 1957: 13-17. Mens Huxley fastholdt at mennesket ville forbli menneske i denne utviklings- 
prosessen, fikk betegnelsen senere ny betydning som et nøkkelbegrep for overskridelsen av men- 
neskelige begrensninger ved hjelp av teknologi. 

verdi først og fremst når det er sterkt — så lenge mennesket er i en fase av 
livet hvor det er vellykket, bevisst, vitalt og selvdrevet. En slik tenkemåte 
kan gjenfinnes i deler av transhumanismen, hvor målet er å overskride 
menneskets svakhet i form av aldring, sykdom og død ved hjelp av nyere 
teknologi. For å konkretisere dette kan vi se nærmere på den australske 
filosofen Peter Singer, som ikke uten videre kan kategoriseres som trans- 
humanist, men som ikke desto mindre deler den utilitaristiske grunn- 
filosofien i menneskesyn av transhumanistisk type. 

Singer, som er en av de mest innflytelsesrike etikerne i vår tid, går så 
langt som å forsvare ikke bare abort av ufødte barn, men også drap av sped- 
barn (2008: 134-138 og 151-154). I tredje utgave av boken Practical Ethics 
går Singer inn i den tradisjonelle debatten om fosterdrap. Før fosteret 
utvikler «conscious experience», hevder Singer at det ikke har noen høy- 
ere moralsk verdi enn et ikke-menneskelig dyr på samme utviklingsnivå i 
svangerskapet (2008: 136). Ut fra kriteriene han har lagt frem for hva som 
gir mennesket moralsk verdi, går Singer også videre og forsvarer visse 
former for drap av nyfødte. I tråd med sitt ideal om en rasjonelt utformet 
etikk sier han at vi må legge til side følelsene i denne debatten, så vi ikke 
påvirkes av «spedbarnas fremtoning av å være små, hjelpeløse, og ofte 
søte» (2008: 152, vår oversettelse). Legger vi slike følelsesmessige inntrykk 
bort, vil vi kunne argumentere for at det generelle prinsippet om å ikke 
drepe personer ikke kan gjelde for spedbarn, ifølge Singer. Tanken er at 
nyfødte barn «ikke kan se seg selv som levende vesen som enten kan eller 
ikke kan ha en fremtid, følgelig kan de ikke ha en lengsel etter å fortsette 
å leve». Et nyfødt barn «er ikke et autonomt vesen som er i stand til å 
gjøre egne valg», det har derfor samme status som et foster - og begge 
har mindre verdi enn et levende vesen med selvbevissthet (Singer 2008: 
152, vår oversettelse). Singer understreker at hans argumentasjon for det 
moralsk forsvarlige ved å tillate spedbarnsdrap bare gjelder i de tilfeller 
hvor barnets nærmeste ikke ønsker at barnet skal leve. 

I norsk kontekst har filosofen Aksel Braanen Sterri tatt til orde for 
et lignende rasjonale - både når det gjelder abort og drap av spedbarn 
(2016). Sterri henter inspirasjon fra Singer og fra filosofen Jeff McMahans 
bok The Ethics of Killing: Problems at the Margins of life (Andresen 
2017). I 2017 utløste Sterri en bred debatt gjennom anvendelsen av deres 

argumentasjon i møte med spørsmål om Downs syndrom og menneske- 
verd. I et intervju i Minerva uttalte han at «de med Downs» aldri vil kunne 
leve «fullverdige liv» (Sørvig 2017). Sterri har senere nyansert denne 
uttalelsen, men fastholder at det er gode grunner til å ta abort dersom fos- 
teret har påvist Downs syndrom. Han argumenterer for at abort ikke er 
mindre etisk i slike tilfeller enn i tilfeller hvor det er snakk om et «friskt» 
foster. Dermed avdekker han at sorteringssamfunnet ikke er et fremtidig 
skrekkscenario som inntrer den dagen alle fostre med Downs syndrom 
blir fjernet. Sorteringssamfunnet er en realitet i og med dagens abort- 
praksis med tilfeldig utvelgelse av fostre både med og uten «kromosom- 
avvik». Det er imidlertid det underliggende premisset hos Sterri som er 
interessant i denne sammenheng, og som viser hans slektskap med det 
transhumanistiske menneskesynet. For Sterris nyttefilosofi leder ham i 
retning av en tanke om at et menneske med Downs syndrom har «del i 
færre samfunnsgoder» enn oss andre. I en kortere tekst i Morgenbladet, 
hvor Sterri oppklarer at han ikke mener personer med Downs skal miste 
«livsretten», skriver han: «Det jeg har vært opptatt av å få fram, er at det 
er en rekke goder ved menneskelivet en med psykisk utviklingshemming 
ikke kan få tilgang til» (Sterri 2017b). 

Her setter Sterri ord på en kobling mellom menneskeverdet og rea- 
liseringen av det menneskelige potensialet som etter hvert stikker dypt 
i samfunnet vårt. De gangene Sterri nærmer seg en konkretisering av 
godene, ser vi at det på utilitaristisk vis er knyttet til en type styrke eller 
selvdrift som gjør at den enkelte ikke blir til byrde for fellesskapet (Sterri 
2017a). Denne utbredte oppfatningen krever noen motspørsmål: Er det 
bare de som er sterke nok til å realisere dette potensialet som er fullt ut 
menneskelige? Og hvilke goder er det egentlig vi snakker om her? Er 
menneskets tilkortkommenhet og sårbarhet noe som skal overvinnes i 
utviklingen frem mot et overmenneskelig ideal — eller har svakhet og sår- 
barhet en dypere mening innenfor det vi her vil kalle «sant menneskelig»? 

Kristen humanisme kjennetegnes ved et positivt svar på det siste 
spørsmålet. Henri J. M. Nouwen har utviklet innholdet i dette på en sær- 
egen måte i sitt forfatterskap, men også i sitt liv (Nouwen 1996 og 1998). 
I 1986 gav han avkall på en lysende karriere ved Yale University og Har- 
vard Divinity School, for å bo sammen med mennesker med sterk psykisk 

utviklingshemming, som pastor ved LArche Daybreak i Toronto. Der 
fikk han daglig ansvar for én av beboerne, den 25 år gamle Adam Arnett. 
Adam var psykisk og fysisk utviklingshemmet og kunne ikke snakke. 
Nouwen har skildret deres vennskap i boken Adam: God's beloved (1997). 
Der forteller han hvordan han måtte lære å kommunisere med Adam, 
og hvordan de svært langsomt nådde inn til hverandre. Nouwen skriver 
at Adam ble hans lærer. I hans stillhet og i vennskapet med ham fant 
Nouwen frem til det han hadde lengtet etter i sitt aktive liv: kjærlighet, 
fellesskap og en dyp følelse av tilhørighet. Han beskriver hvordan kjenn- 
skapet til Adams hjerte, som liksom ligger utenpå hans sårbarhet, ble en 
refleksjon av Guds eget hjerte. Adams hjerte oppsummerte alt Nouwen 
hadde lært gjennom mange års studier (1997: 50). 

Nouwen forteller at noen måneder etter at han hadde flyttet til Day- 
break, kom en tidligere kollega som underviste i praktisk teologi på besøk. 
Da han fikk se hvor mye tid Nouwen tilbrakte sammen med Adam hver 
dag, ble han opprørt og lurte på om dette faktisk kunne være mer verdt 
enn allinspirasjonen han spredte gjennom universitetskarrieren. Nouwen 
ble forst overrasket og sint, men forstod raskt at de to sa noe helt forskjel- 
lig nar de sa pa Adam. Nouwen gav ikke noe svar, men innsa at han hadde 
lært å se bakenfor det våre øyne først ser i en annen. Han hadde forstått 
at Adams humanitet ikke ble forminsket av hans utviklingshemminger 
(1997: 50-51). 

Nouwen merket også hvordan hans to daglige timer med Adam, og 
deres varsomme kommunikasjon, hadde helbredet ham selv. Nouwen 
skjønnmaler ikke dette, han forteller at utfordringene var mange, både i 
Adams og Henris liv. Men vennskapet med Adam ble redningen for ham 
(Ford 1999:171-176). 

Nouwen utfolder gjennom dette en dimensjon ved menneskeligheten 
som går helt tapt i Singers og Sterris filosofiske etikk, nemlig at det finnes 
fullt ut humane sider ved menneskelivet som bare realiseres når (og fordi) 
vi er svake og sårbare. Gjennom sitt liv og sin død viser Jesus oss nettopp 
at det er fullt ut menneskelig å være svak, hengiven og avhengig av andre 
personer. Nettopp slik åpenbarer han kjærlighetens natur for oss, den 
kjærligheten som har sin kilde i den guddommelige relasjonen mellom 
Faderen, Sønnen og Ånden. Der hengir hver av personene seg til de to 

andre ved å avstå fra suverenitet.” Den fullkomne kjærligheten er nettopp 
kjennetegnet ved selvhengivelse. Faderen, Sønnen og Ånden «ser» hver- 
andre, og hver av dem gir seg frivillig til den andre. På det menneskelige 
plan forutsetter denne hengivelsen alltid en viss sårbarhet i betydning 
åpenhet for den andre; og i den falne verden er denne åpenheten alltid 
knyttet til risikoen for lidelse. Derfor overgir Sønnen seg i menneskers 
vold når han lever ut den guddommelige kjærligheten som menneske.» 

Paulus skriver i Fil 2,7 at Sønnen «uttømte (gr. ekenosen) seg selv» for 
vår skyld, det vil si at han gav avkall på den herlighet han hadde hos sin 
Far fra evighet av.” For å komme mennesket helt nær måtte han avstå fra 
den siden ved Guddommens skjønnhet som viser seg som herlighet, han 
måtte bli sårbar, dødelig og «sønderknust» for vår skyld. Gud blir svak for 
vår skyld for å komme oss helt nær - og denne åpenbaring av svakhet går 
altså hånd i hånd med åpenbaringen av det sant menneskelige. På samme 
måte som det guddommelige og menneskelige forenes og hører sammen 
i Kristus, viser han gjennom sitt liv at svakhet og styrke hører sammen i 
det sant menneskelige. I boken Reaching out: The three movements of the 
spiritual life knytter Henri Nouwen denne tanken fra Filipperbrevet om 
guddommelig kenosis til forståelsen av kristen spiritualitet og spørsmålet 
om menneskelig utvikling. Den utvikling han snakker om er ikke en 
utvikling fra svakhet til styrke, men en modning hvor vi blir stadig mer 
åpne og sårbare. Ifølge denne spiritualiteten blir vi mer menneskelige når 
vi er sårbare og når vi frivillig gir avkall på egen makt for den andres 
skyld (Nouwen 1975: 96-98). 5 

På flere måter foregrep Nouwens erfaringsbaserte kristne spiritualitet 
viktige anliggender i nyere teoretiske studier om sårbarhet. For eksempel 
viser Heike Springhart til ulike feministiske tenkere og representanter 
innenfor «Disability Studies» som er skeptiske til bruken av begrepet 


51 —Joh14,10-11; se også Joh 15,9; 16,15; 17, 20-24. Se Rise 2017. 

52 Kristus blir lik oss i alt, bortsett fra i synden. Like fullt tar han opp i seg alle menneskets livskår 
etter syndefallet. 

53 Dette er den klassiske tolkningen av Filliperbrevet 2,7, fra kirkefedrenes tid. Se for eksempel 
McGuckin 2004: 201. 

54 Denne boken skrev Nouwen før tiden ved Daybreak, noe som viser at det er kontinuitet i hans 
tenkning fra hans akademiske periode til den perioden. For en kritisk drøfting av Nouwens 
forståelse av sårbarhet, se Van der Merwe 2016. 

sårbarhet (vulnerability), fordi dette begrepet ofte brukes som karakteris- 
tikk av spesifikke mennesker eller grupper av mennesker, og slik fungerer 
som kriterium for sosial diskriminering (Springhart 2017: 17) Nouwens 
anliggende er nettopp at de utviklingshemmedes sårbarhet ikke er en 
unik sårbarhet. Det særegne er at den sårbarhet vi alle har del i, blir så 
synlig hos dem, fordi de ikke evner å skjule den bak vellykkethet og til- 
synelatende autonomi. Men nettopp i denne sårbarheten ligger en vakker 
åpenhet mot både Gud og våre medmennesker. 


Avslutning 


I denne artikkelen har vi gitt noen bidrag til en kristen forståelse av men- 
nesket, ved å ta del i en kontinuerlig prosess med å gjennomtenke denne 
arven i møte med nye utfordringer og kontekster i hver generasjon. Dette 
må skje i lydhørhet både mot Bibelens tekster som sitt grunnlag, med- 
menneskets ansikt i den skapte verden som sin erfaringsvirkelighet og 
tidligere kristen tenkning og praksis som en ressurs og veiviser. 

I vår mosaikk av innsikter fra ulike tenkere og tradisjoner ser vi kon- 
turene av en kristen forståelse av mennesket, en kristen humanisme, som 
ikke forstår svakhet, ikke-vellykkethet, sykdom og lidelse som problemer 
som må utryddes på vegen mot det perfekte liv. En slik lykketenkning 
kan til slutt få katastrofale konsekvenser idet vi ikke får fred med oss selv 
slik vi er, eller begynner å eliminere eller se ned på mennesker som ikke 
har den livskvaliteten vi synes er nødvendig. Vår verdighet er gitt ved 
vår humanitet/menneskelighet, som i teologisk forstand er begrunnet 
ved skapelsen av mennesket i Guds bilde og Guds sønns inkarnasjon til 
menneskenes frelse, og som også fremgår gjennom en etisk-fenomeno- 
logisk analyse av livet slik det er. Kjernen i denne humanismen er at vi 
etterligner Gud selv idet vi elsker hverandre og oss selv slik vi er, og finner 
vår gudgitte plass blant våre medmennesker og alle skapningene i Guds 
kosmos. 


55  Springhart selv ønsker å utarbeide en realistisk (teologisk) antropologi som tar høyde for men- 
neskelivets kompleksitet. I denne sammenheng ser han «vulnerability» som en grunnkategori, 
og hans sårbarhetsbegrep inneholder en indre spenning av erfaringer han kaller «multidimen- 
sional experiences»: glede, frykt, vold, kjærlighet, lidelse, sykdom og død. 

Ved å holde frem en slik forståelse av mennesket kan de ulike utdan- 
ningene ved NLA Høgskolen bidra til en klok forvaltning av vår kristne 
og humanistiske arv, både gjennom bevisstgjøring om innholdet i den 
og hvor den kommer fra, og gjennom kreativ bruk av den i møte med 
samtidens utfordringer. 

Sammendrag: Livssyn var godt etablert i læreplaner på journalistutdanningen 
da institusjonen i 1996 fikk sitt første akkrediterte studium og ble Mediehøg- 
skolen Gimlekollen (MAG). I årene som fulgte, ble livssynsteori integrert som 
perspektiv i nye studietilbud innen kommunikasjon og videreutviklet i nye 
emner innen journalistikkstudiet. Samtidig fikk livssynsteori gradvis større 
fokus innen forskning og formidling. 

Denne artikkelen utforsker relevansen av livssynsteori for MhGs faglige til- 
nærming og for synliggjøringen av høgskolens verdigrunnlag innen det tredelte 
oppdraget forskning, utdanning og formidling. Aksjonsforskning er valgt som 
perspektiv, da vi er del av praksisfellesskapet og lar refleksjon over praksisen 
være vesentlig i møte med forskningsspørsmålene. 

I artikkelens første hoveddel kartlegges sentrale bidrag innen forsknings- 
feltet livssynsteori, og MhGs tilnærming til livssyn plasseres inn i en større faglig 
diskusjon. Vekten ligger på norsk og nordisk kontekst, samtidig som det relate- 
res til worldview-begrepet. I den andre hoveddelen fokuseres de tre virksom- 
hetsområdene ved MhG med tanke på livssynsteoriens relevans både faglig og 
i forhold til å synligjøre verdigrunnlaget. I utblikket inkluderes refleksjoner om 
mulig videreutvikling, i tråd med aksjonsforskningsperspektivet. 


Søkeord: NLA Høgskolen, livssyn, livssynsteori, worldview, kristen høgskole, 
verdigrunnlag 


Sitering av denne artikkelen: Dahle, M.S. & Hinderaker, B. (2020). Livssynsteori som perspektiv ved 
NLA Mediehøgskolen Gimlekollen. I Hagesæther, G., Innerdal, G. & Kvam, B. (Red.), NLA Høgskolen. 

Innledning 


«To think intelligently today, means to think worldviewishly» 


(Os Guinness)! 
Bakgrunn 


I en stadig mer globalisert og sammensatt verden er sitatet fra den bri- 
tiske sosiologen Os Guinness svært aktuelt: «To think intelligently today, 
means to think worldviewishly». Det er avgjørende for kommunikasjon 
og samhandling, så vel som for refleksjon og kritisk tenkning, at vi har en 
forståelse av hvilke grunnleggende holdninger og verdier som preger vår 
tolkning av verden, hverandre og oss selv. Nettopp dette bidrar livssyns- 
begrepet og livssynsteorien til. 

Begrepet livssyn” brukes da også flittig i norsk samfunnsdebatt, enten 
det er tematikken religiøsitet, tro og livssyn som står på dagsordenen, 
eller søkelyset er rettet mot spørsmål om utdannelse og oppdragelse. 
I samfunnsvisjonen som tegnes i utredningen Det livssynsåpne samfunn. 
En helhetlig tros- og livssynspolitikk (NOU 2013: 1), blir det presisert at det 
skal være «rikelig rom for tro og livssyn. Både religiøse og sekulære livs- 
syn. Livssyn som er synlig nærværende, i ord så vel som i symboler og 
handlinger».? Her er altså søkelyset på livssyn som objektive størrelser 
i religiøs eller sekulær utgave. Samtidig har begrepet en subjektiv side, 
knyttet til den personlige livstolkningen. 

Som fagfelt er livssynsteori både omfattende, vidtrekkende og omdis- 
kutert. Spørsmålene vi setter fokus på i denne artikkelen, er knyttet til 
relevansen livssynsteori har for virksomheten ved NLA Mediehøgskolen 
Gimlekollen: Vi bruker altså vår egen arbeidsplass som case. Her var livs- 
syn etablert i læreplaner på journalistutdanningen da institusjonen i 1996 
fikk sitt første akkrediterte studium og ble Mediehøgskolen Gimlekollen 


1 Os Guinness på vaskeseddelen til Sire 1976. 

2 Kronikk i Aftenposten 07.01.2013 (28.08.2019) Hentet fra: https://www.aftenposten.no/meninger/ 
kronikk/i/Xgo90/Det-livssynsapne-samfunn. 

3 — Ved fusjonen mellom Mediehøgskolen Gimlekollen, NLA Høgskolen og Høgskolen i Staffeldts- 
gate i 2013 ble navnet NLA Mediehøgskolen Gimlekollen. I det videre bruker vi MhG som 
betegnelse. 

(MAG). I årene som fulgte, ble livssynsteori integrert som perspektiv i 
nye studietilbud innen kommunikasjon og videreutviklet i nye emner 
innen journalistikkstudiet. Med akkrediterte høgskolestudier fulgte for- 
pliktelsen på UH-sektorens tredelte oppdrag: utdanning, forskning og 
formidling, og ved MAG ble livssynsteori stadig mer vektlagt på alle disse 
områdene. 


Forskningsspørsmål og fremgangsmåte 


Som det framgår ovenfor, ser vi livssynsperspektivet som vesentlig både 
som faglig tilnærming og i relasjon til den aktuelle pluralistiske samtids- 
konteksten. På denne bakgrunn, og med utgangspunkt i UH-loven $ 1-5 
(2) om institusjonenes «rett til å utforme sitt eget faglige og verdimessige 
grunnlag»,* har vi valgt følgende to forskningsspørsmål: 


1. Hvilken relevans har livssynsteori i MhGs faglige tilnærming til 
forskning, utdanning og formidling? 

2. Hvilken relevans har livssynsteori for å synliggjøre MhGs verdigrunn- 
lag på områdene forskning, utdanning og formidling? 


‘Relevans’ er her forstått som «betydning eller viktighet i en bestemt 
sammenheng» Videre brukes tredelingen forskning, utdanning og for- 
midling som kortform for UH-lovens omfattende formulering av virk- 
somhetsomradene i $ 1-1.° 

Når det gjelder vårt andre forskningsspørsmål, relaterer vi til gjel- 
dende verdigrunnlag ved NLA Høgskolen. På bakgrunn av «Bibelen og 
den evangelisk-lutherske bekjennelse» som basis, konkretiseres verdi- 
grunnlaget på følgende måte i vedtektene: 


4 Lov om universiteter og høyskoler (15.11.2018) Hentet fra: https://lovdata.no/dokument/NL/lov/ 
2005-04-01-15KAPITTEL 1-1. 

5 Hentet fra https://www.naob.no/ordbok/relevans (05.11.2019). 

6 Hentet fra https://lovdata.no/dokument/NL/lov/2005-04-01-154KAPITTEL 1-1 (05.11.2019). 

7 Dette er innholdsmessig i samsvar med MhGs verdigrunnlag ved fusjonen i 1996. 

Ut fra en kristen forståelse av natur, menneske, kultur og samfunn har NLA 
Høgskolen som formål å fremme danning, dyktiggjøre mennesker til tjeneste i 
hjem, arbeid og fritid, og bidra kritisk og konstruktivt til å møte lokale, nasjo- 


nale og globale utfordringer. 


Videre presiserer vedtektene? betydningen av å respektere den enkeltes 
livssyn, å gi hjelp til livs- og kulturtolkning, å bidra til danning av etisk 
bevissthet og å fremme grunnleggende kristne holdninger og verdier. 

Som nødvendig bakgrunn gjør vi innledningsvis først kort rede for 
case og metode før vi retter oppmerksomheten mot livssyn og livssyns- 
teori som begrep og fagfelt. Disposisjonen videre følger det tredelte opp- 
draget, med delsvar på forskningsspørsmålene underveis i framstillingen 
og oppsummering av funnene i konklusjonsdelen. 

Av dette fremgår det at artikkelen gir et todelt forskningsbidrag. For 
det første bidrar den til å synliggjøre betydningen av livssynsteori på den 
kristne høgskolearenaen. For det andre gir artikkelen et historisk bidrag, 
da den gir en dokumentasjon av, og en selvrefleksjon over, hvordan livs- 
synsteori er blitt anvendt ved MhG.? 


Case og metode 

NLA Mediehøgskolen Gimlekollen ble grunnlagt i Kristiansand i 1981, 
som en mediefaglig postgymnasial utdanning basert på et kristent verdi- 
grunnlag.” Med akkrediteringen av det første høgskolestudiet i 1996 fulgte 
en betydelig utvikling av den nye høgskolens forskning, utdannings- og 
formidlingsvirksomhet innen journalistikk og kommunikasjon. Insti- 
tusjonens særpreg ble dermed styrket, både det profesjonsrettede med 
særlig vekt på journalistikk, og det tverrfaglige, med kommunikasjon og 
medier som felles faglig orienteringspunkt. Det globale perspektivet så 
vel som livssynsperspektivet ble spisset ved opprettelsen av tverrkulturell 


8 Vedtekter for NLA Høgskolen (15.10.2018). Hentet fra: https://www.nla.no/globalassets/pdf- 
dokumenter/om-nla/vedtekter-og-planer/vedtekter-nla-hogskolen-as---2016.pdf. 

9 Det finnes per dags dato ingen publisert historisk fremstilling av MhGs historie. 

10 Fra oppstarten i 1981 var Gimlekollen Mediasenter navnet både på skoledriften og mediesenteret 
som helhet, som også inkluderte misjonsorganisasjonen Norea Radio og produksjonsselskapet 
Lynor. Alle de tre virksomhetene var heleid av Norsk Luthersk Misjonssamband. Se Kjebekk 1991. 

kommunikasjon (TK, og som senere fikk navnet interkulturell kommu- 
nikasjon, IK) og kommunikasjon og livssyn (KL) i 2001. Samtidig ble 
kristen apologetikk en del av fagporteføljen via KL. 

Da den nye nasjonale høgskolen ble etablert ved fusjonen i 2013," 
var det etablert fire bachelorgrader ved MhG samtidig som forsknings- 
aktiviteten var økende og formidlingsvirksomheten ekspanderte.” Vårt 
bidrag til foreliggende antologi er en utforsking av hvordan «livssyn» 
som begrep og livssynsteori som perspektiv er blitt brukt i utøvelsen 
av det tredelte oppdraget ved MAG fra og med akkrediteringen av det 
første studiet i 1996. 

Den metodiske tilnærmingen er forankret i aksjonsforskningen, som 
forstås som en samlebetegnelse for de faglige og metodiske tilnærmin- 
gene som kan brukes når forskeren selv er aktør. Sentrale eksempler er 
når forskeren er en del av det praksisfellesskapet som det forskes på, samt 
når forskeren som aktør ønsker å utvikle og forbedre de praksisene som 
det forskes på. I vårt tilfelle er vi altså begge del av praksisfellesskapet ved 
MAG, med et felles ønske om å videreutvikle våre praksiser. 

Metodisk kombinerer vi følgende tilnærminger: For det første foretar 
vi en kartlegging av sentrale bidrag innen forskningsfeltet livssynsteori, 
med hovedvekt på norske bidragsytere. Dermed plasseres og profileres 
vår egen tilnærming innen et større faglig landskap. For det andre bygger 
fremstillingen på en kvalitativ innholdsanalyse av tilgjengelige, relevante 
skriftlige kilder ved MhG. Datamaterialet er primært studieplaner og rap- 
porter. For det tredje reflekterer vi på denne bakgrunn over forsknings-, 
undervisnings- og formidlingsvirksomhet som vi selv er en del av. 


11 «Med samanslåinga hadde fagbreidda og studieporteføljen blitt mykje større ... Før den siste 
fusjonen var NLA berre eit Bergen-prosjekt. Nå hadde det kome studiestader både i Kris- 
tiansand og Oslo. NLA dekka med andre ord store delar av Sør-Noreg. Dessutan hadde fag- 
porteføljen blitt vesentleg større. Dei gamle faga, kristendom og pedagogikk, hadde fått følge av 
mange andre fag og linjer». (Helland & Jøssang 2018:262-264). 

12 Per mars 2013 hadde MhG bachelor og årsstudium i (a) journalistikk, (b) kommunikasjon og 
medier, (c) interkulturell kommunikasjon, samt (d) kommunikasjon og livssyn. Se Helland & 
Jøssang 2018:263. Den økende forskningsvirksomheten kan avleses i publiseringsoversikter fra 
og med 2012. Når det gjelder formidlingsvirksomheten, var den særlig knyttet til et internasjo- 
nalt rettet kurs- og kompetansesenter samt til randsonevirksomheten Damaris Norge. Se Hel- 
land & Jøssang 2018:258. 

Livssyn og livssynsteori 
- begrep og forskningsfelt 


Som nødvendig bakgrunn for å svare på forskningsspørsmålene, gir vi 
her først en kort redegjørelse for bruken av "livssyn i norsk språk. Der- 
etter fokuserer vi på sentrale aspekt ved livssynsforskningen i norsk, nor- 
disk og internasjonal kontekst. 


«Livssyn» som begrep i norsk kontekst 

Fram til «det moderne gjennombruddet» på 1870-80-tallet kunne det 
norske samfunnet betegnes som «a sacred public square»,” der kirken 
hadde monopol og det ikke var åpenhet for andre perspektiver enn det 
kristne. Fra siste del av 1800-tallet stod imidlertid begrepet "livssyn" sen- 
tralt i debatten mellom kristne og «fritenkere» om religiøse og moralske 
spørsmål, uten at begrepet var klart definert. 

Helt fram andre verdenskrig var ordbruken i den offentlige debatten 
preget av hegemonistrid. Slik kristendommen hadde vært tilnærmet 
enerådende fram til 1870-tallet, hevdet flere at det nå bare skulle være 
rom for det sekulære i offentligheten («a naked public square»). Begge 
deler ble omtalt som «livssyn». Etableringen av Human-Etisk Forbund 
(HEF) i 1956 aktualiserte behovet for begrepsavklaring. Kristian Horn, 
HEFs første leder, så human-etikk som et selvstendig livssynsalternativ 
til kristendommen, og brukte uttrykket «de religiøse livssyn og de ikke- 
religiøse livssyn» (Horn 1979:7). 

På skolearenaen ble livssyn integrert i læreplaner og lærebøker fra 
1970-tallet. Begrepet brukes vekselsvis bare om de sekulære perspekti- 
vene og som fellesbetegnelse, og skiller da mellom religiøse og sekulære 
livssyn. Vi finner begge variantene i Mønsterplanen 1974 (jf. M74:10 og 
356). Denne varierende begrepsbruken varer ved både i skole og offent- 
ligheten ellers. Hovedtendensen er at religion og livssyn fremstilles som 
alternative perspektiver, slik begrepsbruken også er i gjeldende læreplan 


13 Os Guinness bruker distinksjonene «sacred», «naked» or «civil public square» (Guinness 2013). 
14 Fra og med grunnskoleloven fra 1969 er ikke lenger kirkens trosopplæring tillagt skolen. 

for KRLE-faget.” Bade det individuelle og det kollektive ligger da impli- 
sitt i begge begrepene, men "livssyn" henviser altså til det sekulære. Også 
dagens opplæringslov sidestiller i $ 1-1 livssyn med religioner som mulige 
uttrykksarenaer for verdier som allerede finnes i den kollektive norske 
kulturarven. Paragraf 2-3a bruker så livssyn" om individuelle overbevis- 
ninger, mens 2-4 bruker samme begrep om kollektive kulturelle størrel- 
ser man i undervisningen «... skal presentere på en objektiv, kritisk og 
pluralistisk måte».'* 

Kort oppsummert ser vi altså at livssyn” fortsatt både brukes som felles- 
begrep for sekulære og religiøse synsmåter og som motstykke til religion. 
Dette til tross for at idéhistorikeren Per Magne Aadnanes’ standard lære- 
bok Livssyn — som er utgitt i fire utgaver i tidsrommet 1982-2012 — bruker 
‘livssyn’ som fellesbegrep for både religiøse og sekulære perspektiver. 

Behovet for begrepsavklaring illustreres ytterligere når det sees i rela- 
sjon til ‘livstolkning’, som oftest har et individuelt fokus. Begrepet ble for 
alvor satt på dagsorden ved MF”-teologen Peder Gravems systematiske 
drøfting på 1990-tallet (Gravem 1996), hvor skolearenaen er i fokus. L97” 
bruker da også både begrepene "livssyn" og ‘livstolkning’. 

Med tanke på artikkelens tematikk og omfang går vi ikke nærmere inn 
på relasjonen mellom de norske begrepene livssyn” og 'livstolkning” her, 
men det berøres nedenfor. 


Livssynsteori som forskningsfelt 

i norsk og nordisk kontekst 

Som det framgikk ovenfor, ble begrepet livssyn” tatt i bruk i offentlig 
debatt om moral og religion fra 1870-årene (Aadnanes 1997b: 64) her til 
lands, uten noen innholdsmessig avklaring. Det skulle da også gå over 
100 år før norsk livssynsforskning kom «på skinnene, både metodisk og 


15 Hentet fra https://www.udir.no/klo6/RLE1-02/Hele/Hovedomraader (15.05.2019). 

16 Hentet fra https://lovdata.no/dokument/NL/lov/1998-07-17-61 (15.05.2019). 

17 Nå: MF Vitenskapelige høyskole for teologi, religion og samfunn. 

18 Hentet fra https://www.nb.no/nbsok/nb/f4ce6bfgeadeb389172d939275c038bb?lang=no#95 
(28.05.2019). 

materialt» (Henriksen 1997: 41), i og med Aadnanes’ doktoravhandling 
Det nye tusenårsriket. New Age som livssyn (1997). 

Aadnanes er utvilsomt den som har arbeidet mest med livssyns- 
problematikken i norsk kontekst,” men pioneren var MF-professoren 
John Nome, som fra 1970-tallet drøftet begrepet i et filosofisk-teologisk 
perspektiv. Nome la vekten på livssyn som «personlige livssyn» (Smith 
1985: 412), og så det fra en teoretisk synsvinkel som «et sammenfattende 
uttrykk for vårt helhetssyn på livet og verden og dermed også på men- 
nesket, på oss selv og vår ‘bestemmelse’, eller på vårt livs grunnverdier 
og dets mål og hensikt» (Nome 1970: 90). Ifølge Nome, har livssynet også 
en praktisk funksjon, og vil alltid bygge på trosposisjoner. Ved hjelp av 
aksiom-kritikk ville han derfor «avslora dei grunnleggjande og ikkje all- 
tid eksplisitte, trusposisjonane bakom både filosofiske og religiøse livs- 
og røyndomstolkingar» (Aadnanes 1988: 161). 

Den videre utviklingen på fagfeltet skjer på 1980-tallet via MF-teo- 
logen Axel Smith, da i relasjon til Nomes arbeid og til den svenske 
«livsåskådningsforskningen», ledet av Uppsalateologen Anders Jeffner. 
Smith ser livssyn" som «en sammenfattende helhetsforståelse som omfat- 
ter hele menneskets virkelighetserkjennelse» (Smith 1985: 415). Den kog- 
nitive siden «kan være usammenhengende, avgrenset i sin horisont eller 
uselvstendig tilegnet fra omgivelsene», men livssynet vil uansett «fun- 
gere som en begrunnelse for vedkommendes etiske verdisyn» (Smith: 
1985: 416). Videre er han opptatt av at troselementet er en vesentlig side 
ved livssynet.** "Tro" settes her i relasjon til spørsmålet om mening og 
opplevelse av «det eksistensielle vakuum». Begrepet ‘mening’ blir på sin 
side knyttet til opplevelsen av å være verdifull, tilhøre en større sammen- 
heng og dermed oppleve trygghet. 

Aadnanes, som kan omtales som «nestoren»” blant livssynsfor- 
skere i Norge, reflekterer i sine arbeider over bidragene fra forskerne 


19 Dette illustreres i forskningsartikkelen «Livssynsforsking - prinsipp og metodar i ei ny forskings- 
grein» (1999). 

20 «Et personlig livssyn kan være en tro i en mer spesiell betydning av ordet, nemlig en tillit, en 
fortrøstning til noe utenom en selv. Denne siden ved livssynet kan være aktuell også i forbindelse 
med et ikke-religiøst livssyn» (Smith 1985: 417). 

21 Aadnanes’ faglige posisjon, og vår bruk av hans livssynskonsept på MAG, gjør at vi naturlig vier 
hans bidrag betydelig plass i vår framstilling. 

vi refererte til ovenfor, og har utviklet et omfattende rammeverk for 
livssynsforskning. Hans begrunnelse er at livssyn som forskningsobjekt 
vanskelig lar seg fange inn i en definisjon «som både skal vera tilstrekke- 
leg eintydig semantisk og samstundes gje eit klårt nok grunnlag for val av 
materiale og metode» (Aadnanes 19972: 81). Vekten legges her på den kog- 
nitive siden av livssynet, samtidig som Aadnanes er opptatt av de ulike 
nivåene som livssyn opptrer på historisk og sosiokulturelt, og typiserer 
livssyn ut fra visse kriterier. 

I sitt arbeid med å bestemme livssynets idéinnhold knytter han livs- 
synet til oppfatninger en har om grunnleggende livsspørsmål (Aadnanes 
2012: 22), og hevder at de fleste innholdsmomentene kan klassifiseres i 
1) virkelighets- eller verdensoppfatning, 2) menneskesyn og 3) verdi- og 
moraloppfatning (2012: 22), og at ‘livssyn’ bade er noe subjektivt og noe 
objektivt. Når det gjelder det individuelle nivået, foreligger det en emo- 
sjonell side og et engasjement i tillegg til innholdsmomentene. Han hev- 
der videre at alle mennesker har et livssyn, uavhengig av refleksjonsnivå, 
konsistens og sammenheng så vel som styrke i engasjementet (Aadnanes 
2012: 23). 

Mens denne subjektive, individuelle siden kan omtales som livs- 
synets «innerside», kan «dei kollektive, sosiokulturelle, historiske, og 
dermed ‘objektive’ aspekta» omtales som livssynets «ytterside» (Aadna- 
nes 1997b: 66). Aadnanes skiller her mellom to ulike nivå, der det første 
refererer til livssynstradisjoner og -trender, mens det andre nivået inn- 
befatter sosiale- og mentale rammevilkår (Aadnanes 1999: 201). Den per- 
sonlige livssyndanningen skjer i relasjon til kollektive livssyn så vel som 
til felleskulturelle rammevilkår (Aadnanes 2012:32). 

Et annet vesentlig aspekt ved Aadnanes' livssynsforskning i relasjon 
til artikkelens tematikk, er hans systematiske tilnærming til ulike livs- 
synsperspektiver. Det første hovedskillet går mellom det religiøse og det 
sekulære (Aadnanes 2012: 72). I synet på mennesket setter han også opp 
to hovedtyper, alt etter hvordan en oppfatter menneskets plass i natu- 
ren. Hvis en ser mennesket som overordnet naturen, kan begrunnelsen 
være henholdsvis religiøs, som i monoteistiske livssynsperspektiv, eller 
sekulær, som i det sekulærhumanistiske perspektivet. Hvis mennesket 
derimot sees som underordnet eller på linje med naturen, vil et religiøst 

perspektiv være panteisme, mens naturalismen er det sekulære perspek- 
tivet (Aadnanes 2012: 73). 

Aadnanes’ praktiske tilnærmingsmåte kan beskrives som dels idé- 
historisk og dels kulturanalytisk og hermeneutisk. Det er ved å gripe fatt 
i tekster fra sentrale representanter for livssynstradisjoner og -trender 
(sml. kvalitativ tekstanalyse)” at han ser på forholdet mellom samtiden 
og historien, og mellom individ og kollektiv (Aadnanes 1997b: 71). 

Samtidig som livssynsbegrepet gjennom forskningen til Aadnanes 
har fått en faglig forankring, har Gravems arbeid med ‘livstolkning’ 
stor betydning (Skeie 2002: 92), som nevnt ovenfor. Gravem definerer 
‘livstolkning’ som «forståelse av oss selv og vår virkelighetserfaring i lys 
av en helhetlig meningssammenheng» (Gravem 1996: 249). Videre peker 
han på at vi mennesker synes å forutsette at det finnes en slik helhetlig 
meningssammenheng, og dermed er meningserfaring og livstolkning 
bare mulig gjennom «et element av tillit eller tro i allmenn forstand» 
(Gravem 1996: 251). 

Innholdsmessig er ‘livstolkning’ identisk med "livssyn, og består av 
«både virkelighetsforståelse, menneskesyn og verdiorientering» (Gravem 
1996: 250). Gravem ser "livssyn" som «en type livstolkning, og at begge 
deler derfor inneholder en helhetsforståelse av livet og verden» (Gravem 
1996:250). Livssyn” er da forstått som sekulære livstolkninger, sideordnet 
religionene. Gravem hevder videre at livstolkningen både foreligger impli- 
sitt blant annet i «reklame, arkitektur, film, musikk eller billedkunst» 
(Gravem 1996: 249), og eksplisitt i historiske tradisjoner som «ideologier, 
livssyn og religioner» (Gravem 1996: 258). 

Når det gjelder den svensktalende konteksten, har Jeffner vært tone- 
angivende helt fra 1970-tallet av. Som vi så ovenfor, har hans tilnær- 
ming også preget den norske diskusjonen. Jeffner ser “livsåskådning 
som «de teoretiske och vårderingmåssiga antaganden som utgör eller 
har avgörande betydelse för en övergripande bild av människan och 
vårlden, som bildar ett centralt vårderingssystem och som ger uttrykk åt 
en grundhållning» (Jeffner 1988:13). 


22 Sml. doktoravhandlingen med målsettingen «å leita fram frå desse [primærkjeldene] tilstrekke- 
leg mange felles grunntankar og ein tilstrekkeleg tydeleg grunnstruktur til at vi kan tale om eit 
felles New Age-livssyn». (Aadnanes 1997b:102). 

Religionssosiologen Thorleif Petterson er på sin side opptatt av at for- 
ståelsen av ‘livsaskadningen’ må gi rom for både utvikling og forandring, 
samt for kontekstens betydning. Hvis ikke hevder han at enkeltindividet 
fanges «bakom dubbla lås» (sitert i Bråkenhielm mfl. 2013: 157), bade i sin 
egen fortelling og i samfunnets fortellinger. 

Den finske teologen Tage Kurtén gjør tillitsforanking til det sentrale. 
«Med livsåskådning avser jag det språkliga uttrycket för (den vuxna) 
månniskans grundlåggende sått att orientera sig i tilvaron ... [den] berör 
dårför förestållningar, attityder, vårderingar och handlingssått förknip- 
pade med denna grunnlåggende orientering» (sitert i Bråkenhielm mfl. 
2013:159-160). Kurtén legger stor vekt pa det ateoretiske og «det selvfølge- 
liges» rolle, og dermed på de livssynselementene som ikke er resultat av 
bevisste valg (Bråkenhielm mfl. 2013:161).” 

Forståelsen av ‘livsåskådning hos Mikael Lindfeldt, teolog fra Åbo 
Universitet, står også «nårmare fenomen som tillitsfullhet och förankring 
ån beslut». Han er imidlertid opptatt av å utvide forståelse av livsåskåd- 
ning til en «narrativt kontekstuell» forståelse som både tar hensyn til 
utviklingen i våre fortellinger og til kontekstene hvor fortellingene blir 
formet, delt, utviklet og utfordret (Lindfeldt 2013:171). 

Den danske teologen Thomas Jakobsen bruker ‘verdenssyn når han i 
sin Ph.d.-avhandling (2017), basert på livssynsforskeren Clement Vidal*4, 
utmynter den ‘kategoriserende’ og den ‘dimensjonerende tilnærmingen 
til livssynsteori. Jakobsen vektlegger den ‘dimensjonerende tilnærmin- 
gen, hvor man utforsker «nedenfra og opp» ut fra gitte livsspørsmål, som 
kontrast til «ovenfra og ned» fra forut gitte livssynkategorier. 


23 Disse er bortenfor rasjonell kritikk og «måste således tånkes falla tillbaka på och vara beroende 
av beståmda kollektivt givna förestållningar, språk, handlingsmönster, praxis, traditioner och 
institutioner». (Bråkenhielm 2013:161). 

24 Clement Vidal er professor ved Free University of Brussels. Se Vidal 2014. Hans nettside: http:// 
www.clemvidal.com. 

Livssynsteori og sentrale aspekt ved 
begrepet 'worldview' 


Foruten norske og nordiske bidrag har også 'worldview-forsknin- 
gen vært sentral for arbeidet med livssynteori ved MAG. Arbeidene til 
litteraturviteren og lærebokforfatteren James W. Sire, som den svenske 
livssynsteoretikeren Carl Reinholdt Bråkenhielm kategoriserer som 
«teologisk livsåskådningsforskning» (Bråkenhielm mfl. 2013:25), har 
her stått sentralt. Sire gir en omfattende klargjøring av begrepet 'world- 
view’, samtidig som han bruker begrepet praktisk i analyser av ulike litte- 
rere tekster. The Universe Next Door. A Basic Worldview Catalogue (Sire 
1976, femte utgave i 2009) er en mye brukt lærebok internasjonalt.” Med 
utgangspunkt i tesen om at «everyone has a worldview» definerte Sire 
i første omgang ‘worldview’ som «... a set of presuppositions (assump- 
tions which may be true, partially true or entirely false) which we hold 
(consciously or subconsciously, consistently or inconsistently) about the 
basic makeup of our world» (Sire 1976: 17). 

Til hjelp for 4 forsta de grunnleggende aksiomene («presuppositions») 
hevder Sire at de kan sees som svar pa syv sporsmal,” og viser videre 
hvordan ulike ‘worldviews’ gir forskjellige svar pa spørsmålene.” I pre- 
sentasjonen av disse 'worldviews”, gjør Sire bruk av et bredt spekter av 
skjønnlitteratur, filosofi, film og andre kunstuttrykk, og viser hvordan 
det her gis ulike svar på worldview-spørsmålene. Hans idéhistoriske 


25 Bråkenhielm tegner opp tre tradisjoner: teologisk, antropologisk og filosofisk livssynsforskning. 
Bråkenhielm 2013:25. 

26 Boken er utgitt på IVP Academic, var «IVP Book of the Year» 1998 og er oversatt til mer enn ti 
språk og brukt på over hundre colleger og universiteter. Nettside: https://www.ivpress.com/the- 
universe-next-door. Sml. også henvisninger til Naugle 2002:255-256 Og 354-355. 

27 De syv spørsmålene er: Hva er den ytterste virkelighet? Hva er ytre verden? Hva er et menneske? 
Hva skjer med mennesket etter døden? Hvorfor er det mulig å vite noe? Hvordan kan vi vite hva 
som er rett og galt? Hva er meningen men menneskets historie? Med sin reviderte definisjon 
(2004a:22) føyde han til et åttende spørsmål: Hvilke livsorienterende verdier og engasjement 
samsvarer med dette livssynet? 

28 Han hevder at kristen teisme måtte vike plass for deisme, og videre for naturalisme, nihilisme, 
eksistensialisme, østlig panteistisk monisme og ny bevissthet. I de senere utgavene er kapitlet 
om den nye bevisstheten blitt erstattet av New Age, etterfulgt av kapitler om postmodernisme og 
islamsk teisme. 

29 På noen steder problematiserer han også begrepet «worldview» for fenomenene han beskriver 
(som ved nihilismen), og ser at han må endre noe på livssynsspørsmålene for å komme til rette 
med de ulike livssynene (som med østlig monisme, New Age og postmodernisme). 

tilnærming er dermed også hermeneutisk, med bruk av kvalitativ tekst- 
analyse, der han stiller de nevnte syv spørsmålene til tekstene og dermed 
gir grunnlag for å sammenligne svarene som gis. 

Sires videre refleksjoner over fenomenet og begrepet ‘worldview’, ikke 
minst ut fra innsiktene i David Naugles Worldview: The History of a Con- 
cept (2002), resulterte i en revidert definisjon i 2004: 


A worldview is a commitment, a fundamental orientation of the heart, that 
can be expressed as a story or in a set of presuppositions (assumptions which 
may be true, partially true or entirely false) which we hold (consciously or 
subconsciously, consistently or inconsistently) about the basic construction of 
reality, and that provides the foundations on which we live and move and have 


our being (Sire 2004a:17). 


Det for-teoretiske («pre-theoretical») er et nokkelmoment i den nye defi- 
nisjonen, særlig slik de fremkommer i termene «commitment» og «basic 
orientation of the heart». Videre sies det at 'worldview kan uttrykkes 
både som «lære», «fortelling» og «levemåte». Slik utvides perspektivet, 
selv om det kognitive forblir hovedfokuset i og med worldview-spørs- 
målene. Sire presiserer også at intellektuell analyse har sine begrensnin- 
ger: «The categories of sociological analysis can illuminate for apologists 
a fuller picture of the culture(s) we address than those of mere intellectual 
analysis» (Sire 2014:19)." 

Wilkens og Sanford i Hidden Worldviews (2009) bekrefter nytten av 
Sires tilnærming (2004b), men har en noen annen bruk av ‘worldview’. 
Forfatterne fokuserer pa det de omtaler som ‘cultural worldviews’, og pre- 
senterer «Eight Cultural Stories That Shape Our Lives»? Disse sees ikke 
som helhetlige intellektuelle systemer, men som mentaliteter produsert 
«nedenfra», fra kulturen, og som kan prege oss ubevisst Wilkens og 


30 Sire kaller kategoriene «rational systems», «master stories» og «ways of life». 

31 Sagt med referanse til boka Chris Chrisman Goes to College. And faces Challenges of Relativism, 
Individualism and Pluralism (1993). 

32 Individualism, Consumerism, Nationalism, Moral Relativism, Scientific Naturalism, The New 
Age, Postmodern Tribalism, Salvation by Therapy. 

33 Det bør nevnes at «fortellingene» Scientific Naturalism og The New Age finnes hos Sire som mer 
helhetlige, intellektuelle og ekskluderende perspektiver. 

Sanford analyserer ideene som ligger til grunn for disse fortellingene og 
gir en vurdering ut fra et kristent perspektiv. 

Dette kulturelle perspektivet kan sees som komplementerende i for- 
hold til Sires, samtidig som en her finner samme type analyse av under- 
liggende forståelser samt en sammenligning av dem. Mens Wilkens og 
Sanford vurderer ulike worldviews fra et eksplisitt kristent ståsted, ligger 
Sires kritikk implisitt i hans idéhistoriske fremstilling. 

Denne teologiske bruken av ‘worldview’ er imidlertid kritisert av blant 
andre teologen og filosofen James K. A. Smith. I sin Desiring the Kingdom 
(2009) hevder han at worldview-tilnærmingen plasserer identiteten i det 
kognitive, mens den etter hans syn bør lokaliseres i det affektive (Smith 
2009: 64). Smith formulerer dette som «You Are What You Love» (Smith 
2016): Våre liv formes ikke så mye «ovenfra», fra fornuft og ‘worldview’, som 
«nedenfra», fra våre «guts», vaner og det han kaller «liturgier». «We might 
have a highly developed, articulate ‘worldview and yet act in ways that can 
be remarkably inconsistent with such a perspective» (Smith 2013:8). 

Sire responderer pa Smiths innvendinger i den reviderte utgaven av 
Naming the Elephant: Worldview as a Concept (2015)** og fremholder 
at hans reviderte definisjon ikke rammes av kritikken Det sentrale 
ankepunktet, at praksis ikke alltid samsvarer med tenkning, droftes av 
Sire i forbindelse med denne revisjonen: «If, however, one includes ... 
the notion that one’s worldview is that ‘in which one moves and has his 
being’, then inconsistent behavior belies what we say is our worldview» 
(Sire 2015:66). Smiths kritikk diskvalifiserer derfor ikke bruken av ‘world- 
view, men viser at ‘worldview’ som tilnærming har sine begrensninger.3* 


34 I lys av dette uttrykker Sire at «[perhaps] the best way to explain why Smith is so critical of 
‘worldview -thinking is simply to notice that (1) his understanding of ‘worldview’ is limited to 
the intellectual, (2) the basis on which he justifies this limitation is severely limited, and (3) he 
ignores the rich history and wide recognition of the symbiotic relationship of the intellect to 
action». (Sire 2015:64). 

35 IJ.K.A. Smiths oppfølger til Desiring the Kingdom (2009); Imagining the Kingdom (2013), er ikke 
polemikken mot ‘worldview like sterk. Intensjonen er 4 la begrepet finne sin plass innen «a 
larger paradigm labeled cultural liturgy» (2013:8). Han anser altså ikke ‘worldview’ som feilaktig, 
men som utilstrekkelig. 

36 I Fisher-Høyrems (2017) kritikk av livssyns-/worldview-begrepet finner vi noe av den samme 
svakhet som hos Smith. Fisher-Høyrem forholder seg ikke til Sires nyanserte definisjon. Han 
påpeker med rette at livssynsbegrepet ikke fanger inn sentrale tema som den underliggende 
markedslogikken eller det performative aspektet. 

Når ‘worldview’ oversettes til våre nordiske språk, er det stor varia- 
sjon i begrepsbruken. I svensk sammenheng brukes både ‘livsaskadning’, 
‘varldssyn’ og ‘världsbild’. På dansk finner vi ‘verdensbilleder’ som over- 
settelse av Sires Universe Next Door (1976) i 1991, mens Jakobsen (2017) 
bruker 'verdenssyn. På norsk finner vi ofte begreper som 'verdens- 
anskuelse’, ‘verdensbilde’ og livssyn”. De to første har assosiasjoner til 
naturvitenskapen, som eksempelvis «det geosentriske verdensbilde», og 
kan dermed innsnevre forståelsen. Begrepet ‘livssyn har et bredere og 
eksistensielt fokus, og fanger inn helheten som ligger i ‘worldview -begre- 
pet. Livssyn” er da også innarbeidet i norsk språkbruk faglig og politisk, 
selv om begrepsbruken varierer, slik vi så ovenfor. Vi vil derfor klargjøre 
MhGs forståelse og bruk av ‘livssyn’ i forhold til forskningsfeltet. 


Livssynsteori og MhGs plassering 
i aktuell faglig diskusjon 


Det korte risset ovenfor synliggjør livssynsteori som et dynamisk fag- 
felt med ulike perspektiver. Dette tydeliggjøres også i den omfattende 
nordiske antologien Livet enligt månniskan. Om livsåskådningsforskning 
(Bråkenhielm mfl. 2013). Her presenteres et spekter av posisjoner, temaer 
og metoder på forskningsfeltet i nordisk kontekst. Når vi i det følgende 
plasserer forståelsen av livssyn ved MAG, velger vi Bråkenhielms over- 
siktsbilde som innsteg (Bråkenhielm mfl. 2013:9-33). Videre inkluderer vi 
perspektiver fra Jakobsen og J. K. Smith. 

Nar det gjelder å definere livssyn”, følger MAG tradisjonen med å ta 
utgangspunkt i en stipulativ” definisjon. Livssyn sees som svar på de 
eksistensielle livsspørsmålene, og forståes dermed som noe alle mennes- 
ker har, bevisst eller ubevisst. Det personlige livssynet kan imidlertid 
være mer eller mindre konsistent. Videre brukes livssyn konsekvent som 
fellesbetegnelse for sekulære og religiøse perspektiver. 

I diskusjonen vedrørende substansielle og funksjonelle definisjoner 
brukes en kombinasjonsdefinisjon ved MAG. Substansielle definisjoner 


37 Mens en deskriptiv definisjon beskriver eksisterende bruksmåte av en term, brukes en stipulativ 
definisjon normativt for en spesifikk kontekst eller diskusjon. 

vektlegger det kognitive innholdet og eksistensielle spørsmål om død, 
lidelse, kjærlighet osv., mens funksjonelle definisjoner er mer opptatt av hva 
som gir mening, tillit, retning og håp. Bråkenhielm, som også står for en 
kombinasjonsdefinisjon, påpeker at disse kan ha ulike tyngdepunkt. Ved 
MhG ligger vekten på de substansielle, med de sentrale innholdselementene 
verdioppfatning, menneskesyn, virkelighetsforståelse, og ‘tro’ forstått som 
«tillit og forankring av mening»3* Dette pre-teoretiske elementet fanges 
også opp i Sires revisjon av 'livssynbegrepet i 2004. Her påpekes det at 
‘livssyn’ bade er et syn på og et syn for livet (Sire 2004b:118). 

Når det gjelder å nærme seg livssyn som enten personlige eller kollek- 
tive størrelser, følger MhG Aadnanes’ distinksjon mellom personlige livs- 
syn og kollektive livssynstradisjoner og -trender, der innholdselementene 
uansett er de samme. Når det gjelder de sosiale og mentale ramme- 
vilkårene for livssynsdanningen, er en ved MAG særlig opptatt av de 
populærkulturelle fortellingenes rolle som leverandør av materiale til livs- 
syndanningen.” Det narrativt kontekstuelle perspektivet er her tydelig. 

Innen livssynsforskningen finnes det et mangfold av metoder. Ved 
MAG anvendes både hermeneutiske, filosofisk-analytiske og komparative 
tilnærminger. Kvalitative innholdsanalyser av populærkulturelle fortel- 
linger i film og TV-serier har stort fokus, med bruk av et analyseverktøy 
utviklet ved institusjonen." Samtidig er komparative tilnærminger frem- 
tredende innen kristen apologetikk ved MhG. 

I møte med sannhetsspørsmålet foreligger det ifølge Gravem to posisjo- 
ner. Den konstitutive hevder at det ikke finnes noen tilgang til virkelig- 
heten uten et livssynsperspektiv, og at det derfor ikke finnes kriterier for 


38 Detre første elementene samsvarer med Aadnanes, mens elementet «tro» er inspirert av Nome, 
Smith og Gravem. Her sees tro som livssynets aksiomatiske, ofte skjulte side, som forklarer hvor 
en forankrer tilliten og søken etter mening. Se M.S. Dahle 2002. 

39 Her er det selvfølgelig andre områder og arenaer å utforske i tillegg, som hjemmet, skolen, 
sosiale medier osv. 

40 Iden aktuelle antologien nevnes følgende liste av metoder som brukes i livssynsforskning: «Vid 
sidan av beteendevetenskapliga metoder av kvalitativ og kvantitativ karaktår, kan det røra sig 
om hermeneutiske metoder (tolkning), historiska metoder (kållkritikk), filosofisk-analytiska 
metoder (argumentationsanalys, språkfilosofisk analys, teologikritik) eller komparative metoder 
(jåmförelser). Olika metoder kan ocså komineras så at exempelvis historiska (urval av texter), 
hermeneutiska (texttolkning) och jåmförande metoder (jåmförelse av material från olika tids- 
perioder) anvånds i samma livsåskådningsstudie». (Bråkenhielm mfl. 2013:20). 

41 Se nedenfor under case. 

å kunne vurdere livssyn. Den hypotetiske forståelsen av livssyn åpner der- 
imot for kritikk av eget og andres livssyn (Bråkenhielm mfl. 2013: 407). 
MAG star her i sistnevnte tradisjon, der også Aadnanes og Sire befinner 
seg, med en betydelig vekt på livssynskritikk. 

Nar det gjelder henholdsvis den kategoriserende” og den dimensjone- 
rende* tilnærmingen, slik den er utmyntet i Jakobsen (2017), kombine- 
res disse i analyseverktøyet utviklet ved MhG. Her kobles de utforskende 
livsspørsmålene med en kartlegging i forhold til de større livssyns- 
tradisjonene. Både Aadnanes og Sire, på sin side, kan sies å primært høre 
til i den kategoriserende tilnærmingen. 

Vedrørende kritikken mot livssynstilnærmingen (Smith 2009; Fisher- 
Høyrem 2017), at den er for teoretisk og kognitivt preget, har MAG tidlig 
inkludert det pre-teoretiske elementet «tro», forstått som «tillit og for- 
ankring av mening» (M.S. Dahle 2002), som vi så ovenfor. Sires bearbei- 
dede worldview-definisjon (Sire 2004 og 2015) løftet frem flere sentrale 
aspekter som også komplementerer de kognitive dimensjonene. 

Et vesentlig aspekt ved denne forståelsen av ‘livssyn’ er at den med- 
virker til en indirekte profilering av institusjonens kristne verdigrunnlag. 
Aspekter som nøytralitetens umulighet og menneskets behov for mening 
og svar på eksistensielle spørsmål, samsvarer med den bibelske fortellin- 
gen om mennesket som skapt i Guds bilde, til en relasjon. 

På bakgrunn av denne redegjørelsen av MhGs plassering i den fag- 
lige diskusjonen, kan vi i det følgende fokusere på MhG som case for å 
utforske anvendelsen av livssynsteorien. 


Livssynsteori som perspektiv ved 
NLA Mediehøgskolen Gimlekollen - case 


I det følgende er det naturlig å ta utgangspunkt i akkrediteringene som 
formelt la grunnlaget for og bekreftet den faglige tilnærmingen skissert 
ovenfor. 


42 Tar utgangspunkt «ovenfra», i gitte kategorier. 
43 Tar utgangspunkt «nedenfra», i spørsmål. 

Livssynsperspektivet og akkreditering 
av studier ved MhG 


Begrepet livssyn” var, som nevnt innledningsvis, allerede etablert i lære- 
planer før institusjonen fikk akkrediterte studier. Fra 1991 ble livssyn et 
sentralt perspektiv i faget Kristen medietenkning, hvor betydningen av å 
forstå samtidens livssynsmangfold ble vektlagt. Ved akkrediteringen av 
årsstudiet Mediekommunikasjon i 1996 var emnet Medier, etikk og livssyn 
(MEL) en integrert del. Da det toårige profesjonsstudiet i journalistikk 
(JO) ble akkreditert året etter, ble livssynsaspektet videreført på andre 
året i MEL II. Disse to emnene relaterte til samtidens livssynsmangfold 
og profilerte på en særlig måte MhGs kristne verdigrunnlag. Emnene 
skulle gi en grunnleggende kompetanse i etikk og livssyn som bakgrunn 
for medieanalyse og journalistisk arbeid. 

Det er her interessant å merke seg at utredningen fra det svenske Hög- 
skoleverket om skandinaviske journalistutdanninger (1999) løftet frem 
emnet MEL som unikt; som «ett område som försummats i den reguljåra 
grundutbildningen, kan man nåmna [Gimlekollens] fortbildningskurser 
i etiska och livssynåskådningsmåssiga frågor.»* 

Arbeidet med livssynsteorien i MEL I og II lå som grunnlag for utvik- 
lingen av livssynskomponenten i semesteremnet kommunikasjon og 
livssyn (KL), som ble akkreditert i 2001. Samtidig ble semesteremnet i 
tverrkulturell kommunikasjon akkreditert, hvor sosialantropologien står 
sentralt og livssynsbegrepet er ett av flere begreper som anvendes for å 
forstå mennesker og kulturer i samspill og utvikling. 

KL-studiet skiller seg fra andre studier ved MAG ved å være rettet 
mot menighetsarenaen. Her står livssynsteori særlig sentralt. Sakkyndig 
komité gav en klar bekreftelse på relevansen av studiet ved godkjennin- 
gen av det første semesteremnet:* 


I dagens situasjon må [semesteremne i KL] anses som et aktuelt tilbud på mar- 


kedet, på samme måte som det er naturlig for Mediehøgskolen å utvikle det ... 


44 Svenske Högskoleverkets utredning fra 29.12.1999. 
45 KLI tilsvarer dagens Kommunikasjon og livssyn — en innføring, KL101 (30 sp). 

Det er få eller ingen studier med kopling mellom kommunikasjon og livssyn 


ved universitet eller statlige høgskoler.** 
Da KL bachelor ble godkjent i 2007, uttalte sakkyndig komité følgende: 


Å kombinere disse to stikkord [kommunikasjon og livssyn] og gi en kompe- 
tanse på å forstå og å kommunisere livssyn, er etter vår mening et spenstig 
studietilbud i en tid der pluralismen i samfunnet og toleranse-idealet stiller 
høye krav til de som kommuniserer om de dype spørsmål i livet... Vi anbefa- 
ler at studiet konsentrerer seg om disse to stikkord og utvikler et curriculum 


som bruker livssyn som innfallsport til religion/etikk.” 


Livssynsperspektivet i forskning og 
utviklingsarbeid ved MhG* 


Vi vil her først fokusere på livssynsforskning relatert til begrep og termi- 
nologi, før vi illustrerer utviklingsarbeid inn mot ulike disipliner. Fors- 
kingsfellesskapet vi her er en del av, er forankret i både KL, interkulturell 
kommunikasjon (IK) og journalistikk (JO). 

Når det gjelder den begynnende forskningen innen livssynsteori gene- 
relt ved MAG, står hovedoppgaven til Margunn Serigstad Dahle: På spo- 
ret av livssyn. Utvikling og utprøving av eit analyseverktøy - med ungdom 
som case (M.S. Dahle 2002) sentralt. Livssynsterminologien drøftes som 
bakgrunn for å utvikle et analyseverktøy som deretter anvendes på hen- 
holdsvis bidrag fra tre ungdomsforskere og på tenåringsserien Dawson's 
Creek (TV3). I sin drøfting av livssynsterminologien relaterer Serigstad 
Dahle særlig til Aadnanes, Nome, Smith, Gravem og Sire. Som vi så oven- 
for, konkluderer hun med fire innholdselementer i beskrivelsen av livssyn. 
Analyseverktøyet er en kvalitativ tekstanalyse forankret i livssynteori. 


46 Faglig vurdering av fagplan for semesteremne i kommunikasjon og livssyn ved Mediehøgskolen, 
datert 10.11.2000, ved Asle Gire Dahl og Asbjørn Simonnes. 

47 Vurdering av bachelorgrad i kommunikasjon og livssyn ved Mediehøgskolen, datert 01.19.2006, 
ved Bernd Krupka og Geir Afdal. Etter at MhG hadde fulgt opp komiteens krav, konkluderte 
komiteen i sin tilleggsvurdering, datert 08.08.2007, med en anbefaling om godkjenning. 

48 Tidsperioden for utviklingsarbeid ved MAG går tilbake til 1996 (høgskolegodkjenningen). 
Forskningsarbeidet har røtter tilbake til 2001 og 2002, men tar fart etter fusjonen i 2013. 

Med utgangspunkt i den observerbare livspraksisen identifiseres sentrale 
momenter knyttet til verdier, menneskesyn, virkelighetsforståelse og tro. 
Livspraksisen kategoriseres i tråd med teologen David Howells tematiske 
strukturering, med hovedområdene «forholdet til seg selv og sine, forhol- 
det til autoriteter og samfunn, og forholdet til ‘det bortenfor» (Howell 
2002:133). 

Analyseverktøyet foreligger i videreutviklet? form i Manus for livet? 
Film som verktøy i trosopplæringen (Skattum & Dahle 2010). Livssyns- 
analyse av film blir her et redskap for å kunne identifisere tilknytnings- 
punkt og spenningspunkt i forhold til kristen tro, og gir dermed mange 
muligheter for bruk av film på menighetsarenaen. Her er det norma- 
tive tydeliggjort ved å integrere det teologiske nivået i analysen. Ana- 
lyseverktøyet foreligger også i videreutviklet form i kapitlet «Story and 
Meaning-Making: A Multilevel Approach to Film in Faith Education” i 
Interdisciplinary Reflections on the Interplay between Religion, Film and 
Youth (M.S. Dahle 2019). 

Videre illustrerer lærebokkapittelet «Budskapet og brillene - om fag, 
formidling og forståelse» (M.S. Dahle 2013:81-102) relevansen inn mot 
kristne friskoler. Her kombineres den «dimensjonerende» og den «kate- 
goriserende» tilnærmingen til livssyn nevnt ovenfor (Jakobsen 2017). 

Utgangspunktet for arbeidet med livssynsanalyse har vært innenfor 
den religionspedagogiske konteksten, der også hovedoppgaven til Serig- 
stad Dahle er forankret. Artikkelen «Spor av tru i ei tenåringssåpe? Om 
ungdomsmedia og religionspedagogen» (M. S. Dahle 2003), som baserer 
seg på hovedoppgaven fra 2002, illustrer livssynsanalysens relevans som 
verktøy i møte med medietekstene i formidling til ungdom. 

Et sentralt bidrag er artikkelen «Forskningsprosjektet ‘10-25’ -i religions- 
pedagogisk perspektiv» (M.S. Dahle 2012) > Her tas det utgangspunkt i 
den klassiske religionspedagogiske inndelingen «tolkning, undervisning 
og oppdragelse» (Asheim og Mogstad 1996), hvor livssynsteori bidrar i 


49 Videreutviklingen sees særlig ved at livssynsanalysen rammes inn av en forberedende fase, med 
det emosjonelle og det estetiske nivået, og en oppfølgingsfase med det normative nivået, der det 
skjer en vurdering utfra kristen tro. Slik tas filmen som helhet på alvor, samtidig som ressursen 
for trosopplæreren er tydelig. 

50 —Forskningsarbeidet var på oppdrag fra NLM Ung for å kartlegge kristent ungdomsarbeid (alder 
10-25 år) i Norge. 

forhold til tolkningen av livet, tilværelsen og samtiden. Når det gjelder 
undervisning i kristen tro, er det vesentlig å relatere til de sosiale og men- 
tale rammevilkårene, med mangfoldet av livssyn. Dette gir mulighet for 
å ta opp aktuelle spørsmål og innvendinger mot kristen tro og synliggjøre 
den kristne troens særpreg og relevans. I forhold til oppdragelse er livs- 
synsteori vesentlig både i spørsmålet om populærmedienes rolle i dan- 
ningsprosessen og i å formulere sammenhengen mellom trosinnhold og 
trospraksis. Her illustreres hvordan livssynsperspektiv kan forståes «nar- 
rativt kontekstuelt» i et prosess-perspektiv, samtidig er livssynperspekti- 
vet sentralt i en helhetlig tilnærming til trosopplæring, med begrepene 
hode, hjerte og hånd som illustrasjon (Dahle 2012:44). 

Videre er livssynsteori også anvendt i forskning knyttet til IK. Kapitlet 
«Hotel Caesar sett med norsk-somaliske øyne - om populærkultur og 
verdiformidling» (Dahle & Kro” 2013) bruker det nevnte analyseverk- 
tøyet på samfunnsarenaen med fokus på medietekster i det interkultu- 
relle møtet. 

Et viktig forsknings- og utviklingsarbeid innenfor JO er utviklingen av 
‘livssynsjournalistikk’ som nytt fagfelt ved MhG. Forskningsartikkelen 
«Livssynsjournalist i skvis mellom ulike forventninger» (Dahlstrøm> 
2014) og fagboken Kors på halsen? Innføring i livssynsjournalistikk (Dahl- 
strøm 2015) legger grunnlaget for dette. I denne fagboken viser Serigstad 
Dahle i ett av sine to kapitler (M.S. Dahle 2015a)” hvordan livssyn kan 
analyseres ut fra tre ulike perspektiver; både idéhistorisk, systematisk og 
sosiologisk. Den sosiologiske tilnærmingen bringer her et nytt perspektiv 
i anvendelsen av livssynsteori ved MhG. 

Kollega Kåre Melhus* sitt kapittel «NLAs verdigrunnlag: Refleksjo- 
ner med journalistutdanningen som case» i herværende antologi, tema- 
tiserer ikke livssynsbegrepet spesifikt. Melhus viser imidlertid hvordan 
det kristne perspektivet ved MhGs journalistutdanning, med forpliktelse 
på demokrati og prinsipiell pluralisme, har bidratt til ytterligere transpa- 
rens, engasjement og toleranse i journalistikken. 


51 Ingvild Thu Kro er kollega på studiet kommunikasjon og livssyn. 

52 Hilde Kristin Dahlstrøm er kollega på journalistikkstudiet. 

53 Det andre kapitlet gir en leksikalsk oversikt over livssynssamfunn i norsk kontekst. 
54 Kåre Melhus har vært knyttet til journalistikkstudiet ved MhG. 

På den kristne friskolearenaen illustrerer kapitlet «Det kristne verdi- 
grunnlaget i møte med medienes livssynsmangfold - med KFL-satsin- 
gen på Oasen skole Birkelid som case» (M.S. Dahle og L. Dahle» 2018, i 
antologien Kristne grunnskoler. Begrunnelse - innhold - handlingsrom) 
bruken av livssynsteori for å synliggjøre det kristne verdigrunnlaget på 
en måte som utviser respekt for livssynsmangfoldet både blant elevene og 
i mediene. 

Arbeidet med livssynsteori ved MhG stod sentralt i opprettelsen av 
den tverrfaglige forskergruppen Barn, medier og livssyn (fra 2014). 
Forskergruppen har produsert forskningsantologien Barns mediehverdag 
(Nyjordet” 2018). Her illustrerer artikkelen «Disney som danningsagent. 
Med Frost og Jake og sjørøverne i Drømmeland som case» (M. S. Dahle 
og Kro 2018) hvordan livssynsanalyse kan brukes for å utvikle evnen til 
refleksjon og kritisk tenkning på barnehagearenaen. Eksempler på til- 
svarende bidrag på menighetsarenaen er «Worldview Formation and the 
Disney Universe: A Case-Study on Media Engagement in Youth Minis- 
try» (M. S. Dahle 2017) og «Iweens’ mediehverdag som missiologisk 
utfordring» (M.S. Dahle 2014). 

På fagfeltet religionsfilosofi/apologetikk undersøkte trosopplærings- 
prosjektet «Hvorfor akkurat Jesus?» (2014-2016) hvordan trosopplærere i 
Den norske kirke forholder seg til sannhetsspørsmålet og livssynsmang- 
foldet i trosopplæringen (Fisher-Høyrem> 2014). I møte med funnene ble 
det utviklet «En helhetlig religionspedagogisk tilnærming til sannhets- 
spørsmålet i trosopplæringen» (Hinderaker 2016), der livssynsteori er en 
sentral nøkkel for å respektere mangfold og samtidig være trygg på sin 
identitet og frimodig i sin formidling. 

Innen feltet missiologi vil vi løfte frem tre bidrag: Artikkelen «Media 
Messages Matter: Towards a New Missiological Approach to Media 
Engagement» (L. Dahle 2014) setter en agenda for misjonalt arbeid 
med mediene, med fokus på mediebevisstgjøring, medienærvær og 


55 Lars Dahle er kollega på studiet kommunikasjon og livssyn. 

56 Forskergruppen representerer også flere NLA-campuser såvel som studieprogram: Grunn- 
skolelærerutdanning, barnehagelærerutdanning, interkulturell kommunikasjon, journalistikk og 
kommunikasjon og livssyn. 

57 Bjørg Marit Nyjordet er kollega på studiet journalistikk. 

58 MAG kollega på studiet kommunikasjon og livssyn. 

mediemisjon. Her er livssynsperspektiv spesielt viktig på området medie- 
bevisstgjøring. Artikkelen «Kontekstualisering og apologetikk i Apostel- 
gjerningene og i vår egen tid. En analyse av Timothy Kellers misjonale 
bidrag» (L. Dahle 2017) legger særlig vekt på sekulære forståelsesrammer 
(«sekulære selvfølgeligheter»). I bokkapitlet «Cognitive Dissonance as a 
Missiological Challenge: An Evangelical Perspective on Western Europe» 
(L. Dahle 2018) anvendes begrep fra psykologien for å tematisere de apo- 
logetiske utfordringene kristne opplever i en kontekst med uforenlige 
perspektiver. I det nært beslektede fagområdet religionssosiologi, bidrar 
artikkelen «Western Europe - Marginalisation of Christians through 
Secularisation?» (L. Dahle 2015) med livssynsperspektivet anvendt mot 
den offentlige arena. Med distinksjonene «sacred», «naked» or «civil 
public square» (sml. Guinness 2013) utfordres nøytralitetsidealet, hvor 
de — ofte usynlige - sekulære livssynsperspektivene settes på agendaen. 

På bakgrunn av denne framstillingen vender vi oss nå til forsknings- 
spørsmålene og spør for det første: Hvilken relevans har livssynsteori i 
MHGs faglige tilnærming til forskning og utviklingsarbeid?** 

Vi vil her løfte fram relevansen av livssynsteori på følgende områder: 
1) Livssynteori bidrar med analyseverktøy som viser seg å være anvende- 
lig på ulike tekster, innenfor ulike disipliner og på ulike arenaer. 2) For 
religionspedagogikken er livssynsteori nyttig inn mot både tolkning, 
undervisning og danning. 3) For journalistikken er livssynsteori avgjø- 
rende i utviklingen av livssynsjournalistikk som fagområde. 4) Innen 
religionsfilosofien og apologetikken er livssynsperspektivet vesentlig 
for å kunne identifisere aktuelle utfordringer for kristen apologetikk, 
som sekulære selvfølgeligheter, ‘kognitiv dissonans, samt «nøytralitets- 
idealet». 5) Innenfor missiologien viser relevansen seg særlig i møte med 
mediehverdagen, både i forhold til mediebevisstgjøring, medienærvær og 
mediemisjon. 


59 Dette begrepet ble først anvendt på kristen apologetikk i Trenger troen forsvares? (Gustavsson 
2016), hvor kapittel 3 har overskriften: «Kognitiv dissonans - å leve med motstridende selv- 
følgeligheter». 

60 Hovedvekten ligger her på forskningsdelen, da utviklingsarbeidet primært viser seg under ut- 
danning og formidling. 

For det andre: Hvilken relevans har livssynsteori for å synliggjøre MhGs 
verdigrunnlag i forhold til forskning og utviklingsarbeid? 

Vi vil her løfte fram relevansen for følgende områder: 1) Livssyns- 
teori synliggjør verdienes forankring i ulike grunnleggende perspektiver. 
2) Livssynsteori gir grunnlag for å forstå mangfoldet av perspektiver, sam- 
tidig som det illustrerer nøytralitetens umulighet. 3) Livssynsteori bidrar 
til transparens og tydelighet i forhold til formulering av den kristne tro- 
ens innhold, særpreg og begrunnelse. 4) Livssynsteori gir grunnlag for å 
fremme og fastholde et kristent perspektiv i møte med mangfoldet. 


Livssynsperspektivet i utdanningen ved MhG 

Når vi i det følgende har fokus på hvordan livssynsteori har bidratt faglig 
og verdimessig på MhGs utdanningsområde, anlegger vi også her hoved- 
sakelig et historisk perspektiv. Vårt praksisfellesskap er her knyttet både 
til KL og JO. 


Livssynsteori i journalistikken 

Via emnene MEL I og II har livssynsteori spilt en sentral rolle. Begge 
emnebeskrivelsene ble gjennom flere studieår innledet på følgende måte: 
«Med utgangspunkt i bevisstheten om verdinøytralitetens umulighet, er 
det naturlig å prøve å kartlegge verdier, menneskesyn og virkelighets- 
forståelse som er med på å prege samfunn og presse. Dermed er fokus 
satt på ulike aktuelle livssyns innhold og innflytelse».” Emnene relaterer 
dermed både til journalistenes arena og profesjon. 

I delemnet «Grunnlagsspørsmål i etikk og livssyn» i MEL I ble det gitt 
en «grunnleggende innføring i livssyn (med verdispørsmål, menneske- 
syn, virkelighetsoppfatning og tro som grunnleggende elementer) og 
etikk» der søkelyset ble rettet mot «aktuell etisk teori og et kristent 
etisk perspektiv». Livssynsteoriens viktigste bidrag har her vært på tre 
områder: For det første ved at den synliggjør etikkens og verdienes ulike 
forankringer. Dette er vesentlig for etisk refleksjon og argumentasjon i 


61 Sml. emneplan for MEL 2008. 
62 Sml. emneplan for MEL 2008. 

livssynmangfoldet. For det andre hjelper den til å forholde seg til - og 
respektere — livssynsmangfoldet, og for det tredje tematiseres nyhets- og 
underholdningsmedienes rolle som livssynformidlere. 

I 2013 ble emnene MEL I og II omformet til henholdsvis Presseetikk og 
medierett og Medier og livssyn. Dette innebar også noen endringer i emne- 
beskrivelsene. Formuleringen fra den gamle MELII: «et kritisk-normativt 
møte med det postmoderne livssynsmangfoldet med utgangspunkt i et 
kristent livssyn» ble i Medier og livssyn til «et kritisk møte med det post- 
moderne livssynsmangfoldet». Elementet «kritisk» blir her stående uten 
forankring, og det kristne perspektivet blir ikke nevnt eksplisitt. Aadna- 
nes og Sire er imidlertid beholdt som grunnbøker i livssynsteori. Pensum 
gir dermed fortsatt mulighet til å ivareta synliggjøring av behovet for å en 
forankring av etikk og kritikk. 

I 2015 ble koblingen til journalistisk praksis vesentlig styrket, hvor det 
nye delemnet livssynsjournalistikk bruker høgskolens fagbok Kors på 
halsen. Innføring i livssynsjournalistikk (Dahlstrøm 2015) som basis. 


Livssynsteori på kommunikasjonsstudiene 
Som nevnt ovenfor ble studiene TK og KL opprettet i 2001. I KL-studiet 
står livssynsteori særlig sentralt. I etableringen av dette studiet knyttet en 
dermed tilbake til institusjonens opprinnelige visjon ved å gi «kompetanse 
i livssynsmangfold, populærkultur og kristen apologetikk til formidlere 
av kristen tro» (L. Dahle 2011). Samtidig bidro etableringen av KL til en 
større ryddighet i forhold til rollene som journalist og kommunikator.® 

Vi vil i det følgende sette søkelyset på studieprogrammet KL, som 
faglig sett kan beskrives som et teologisk tverrfaglig studium med 
grunnleggende missiologisk siktemål. Studiet inneholder både syste- 
matisk-teologiske (religionsfilosofi/apologetikk og religionspedagogikk/ 
livssynsanalyse) og praktisk-teologiske (homiletikk/kommunikasjon og 
mediebruk/medieformidling) komponenter. 

Bachelorbeskrivelsen (KLA 2007) peker på at: «Samtidens mangfold 
av verdier og kulturer utfordrer til gjensidig forståelse og åpen dialog på 


63 For journalistrollen er det vesentlig å bevare sin uavhengighet, mens man i kommunikatørrollen 
taler på vegne av noen, og både kan og bør være åpen om dette. 

tvers av livssynsgrenser både på den offentlige og den private arena». 
Aadnanes og Sire er sentrale også her, og KL vekter også analyseperspek- 
tivet sterkt (M.S. Dahle 2002). I semesteremnet KL I (nå KL101) har både 
livssynsteori og nevnte analyseverktøy en sentral funksjon i alle de fire 
delene. I forhold til kommunikasjon er forståelsen både av ens eget og den 
andres livssyn avgjørende. Livssynskunnskap og livssynsanalyse gir utgjør 
verktøyene for å kartlegge, forstå og forholde seg til tros- og kultur- 
mangfoldet, mens Medier, ungdomskultur og livssynsmarked fokuserer 
både på livssynsformidlingen i medienes mange fortellinger og på hvor- 
dan mediebudskapene kan sies å speile og prege ungdomskulturen. Dette 
utfordrer til analyse av medienes livssynsformidling og til en bevisst bruk 
av medieeksempler i kristen formidling. Videre synliggjør livssynsmang- 
foldet behovet for kristen apologetikk. 

KLA bachelor videreutvikler livssynsperspektivet fra KLi01 på føl- 
gende måte: I Kristen tro som livssyn anvendes livssynsperspektivet ‘inn- 
over’ på kristen tro. Ved å bruke Sires definisjon (Sire 2004a og 2004b) 
fremheves hvordan et livssyn kan sees både som lære, fortelling og leve- 
måte. Dette gir mulighet til å synliggjøre den indre sammenhengen i 
kristen tro. Sires definisjon brukes også som et hermeneutisk verktøy i 
lesing av bibeltekster. 

I emnet Bibelformidling og populærkultur anvendes analyseverktøyet 
fra KL101 med tanke på bruk av populærkultur i bibelformidling. Denne 
kvalitative tekstanalysen med utgangspunkt i livssynsteori gir mulig- 
het for «dobbel lytting», der en møter begge tekstene på dybden og med 
respekt. Man utforsker videre «kontaktpunkt» og «spenningspunkt» 
mellom perspektivene og setter dem i en kritisk dialog. Her bygger ana- 
lyseverktøyet på en tilnærming utviklet i Lars Dahles ph.d.-avhandling 
«Acts 17:16-34. An Apologetic Model Then and Now?».% 

Emnet Livssynspluralisme, ungdomskultur og medier utforsker på 
sin side hvordan mediene påvirker ungdomskulturen og de unges livs- 
syndanning. Mediene sees som sentrale komponenter i rammevilkårene 


64 Fra bachelorbeskrivelsen fra 2007. 
65 Open University 2002. Et abstract tilgjengelig online fra https://www.academia.edu/36930565/ 
ACTS 17.16 34 AN APOLOGETIC MODEL THEN AND NOW (03.11.2019). 

for livssynsdanningen. Den «narrativt kontekstuelle» (se Lindfeldt 2013) 
tilnærming står også sentralt her. 

Andre KL-emner drøfter livssynsperspektiv som en av flere tilnær- 
minger for kristen apologetikk. Kristent livssyn i apologetisk perspek- 
tiv hadde opprinnelig KLs «apologetiske kanon» i fokus, som NOKUT 
hadde oppfordret MhG til å utforme. Følgende sentrale grunntema for 
kristen apologetikk ble formulert: ‘tro og viten, pluralisme og sannhet, 
‘Gud og virkeligheten”, ‘mennesket og det onde’, ‘kildene og historien”, 
Jesu identitet og oppstandelse”, samt 'etikkens begrunnelse”. I alle disse 
temaene er livssynperspektiv relevant som verktøy. 

Emnet Apologetikk for det kristne livssynet — tilnærmingsmåter og 
utvalgte temaer tar opp to nye temaer fra den «apologetiske kanon»: “det 
onde’ og 'evangelienes troverdighet, og anvender en komparativ tilnær- 
ming.* I andreårsemnet Teori og metode i kommunikasjon, livssyn og 
kristen apologetikk vektlegges hvordan livssynsteori gir verktøy for kris- 
ten formidling og apologetikk, og hvordan livssynsteorien tydeliggjør 
noe av apologetikkens begrensning. 

Emnet Pluralisme, identitet og kristent livssyn foreligger i to varian- 
ter, med vekt på personlig identitet og Jesu identitet. For begge variantene 
spiller livssynsteori en sentral rolle både for å kartlegge mangfoldet i hen- 
holdsvis menneskesyn og Jesus-bilder, og for å formulere en respons med 
utgangspunkt i det kristne livssynet. 

De siste emnene som ble utviklet som valgemner for KL bachelorgrad, 
var Kristent ungdomsarbeid i apologetiske perspektiv (2012), og Kristent 
ungdomsarbeid i sjelesørgerisk perspektiv (2017). Begge relaterer til sam- 
tidens medie- og livssynsmangfold som kontekst.” 

På bakgrunn av denne framstillingen vender vi oss nå til forsknings- 
spørsmålene, og spør for det første: Hvilken relevans har livssynsteori i 
MhGs faglige tilnærming til utdanning? 

Vi vil her løfte fram relevansen på følgende områder: 1) Livssynsteori 
gav grunnlag for utviklingen av et bredt spekter av emner både innen 
journalistikk og kommunikasjon, og både for allmenne og kristne 


66 Sammenlikn her den hypotetiske forståelse nevnt ovenfor. 
67 Begge emnene er utviklet som en respons på behovene avdekket i forskningsprosjektene «10-25» 
og «Hvorfor akkurat Jesus?». Se ovenfor. 

arenaer. 2) Livssynbegrepet har bidratt inn mot grunnlagsetikken så vel 
som presseetikken når det gjelder å tematisere verdier og menneskesyn 
- samt begrunnelsen av dem. Dette har relevans for etisk refleksjon og 
argumentasjon, og for dialogen mellom ulike livssyn. 3) Både nyhets- og 
underholdningsmedienes rolle som verdiformidler utforskes ved hjelp av 
livssynstilnærmingen, samtidig som den gir verktøy for kartlegging av 
perspektiver og verdisett i ulike kulturer. 4) Livssynsteori legger til rette 
for verdifullt læringsutbytte både personlig og i forhold til ens profesjon. 
Fagstoffet inviterer til refleksjon over både eget og andres livssyn, og 
utfordrer til respekt og toleranse for ulike perspektiver, samtidig som en 
lærer å identifisere spor av livssyn i mediebudskap. Videre bidrar dette til 
å styrke kritisk refleksjon, og til få en dypere forståelse av debatt og kon- 
fliktlinjer. 5) Når det gjelder kristen formidling, gir livssynsteori verktøy 
for «dobbel lytting», og til å bygge bro mellom Bibelen og den aktuelle 
kontekst. 6) I forhold til apologetikk er livssynsteori vesentlig for å kunne 
sammenligne perspektiv, for så å argumentere for «beste forklaring». 

For det andre: Hvilken relevans har livssynsteori for å synliggjøre MhGs 
verdigrunnlag i forhold til utdanning? 

Vi vil her løfte fram relevansen på følgende områder: 1) Livssynsteori 
gir rom for å presentere og reflektere over kristen tro innen rammen av 
livssynsmangfoldet. 2) Tydeliggjøringen av nøytralitetens umulighet 
bidrar til å skape større forståelse for å ha et uttalt verdigrunnlag ved 
institusjonen. 3) Livssynsteorienes bidrag til etisk bevissthet synliggjøres 
ved å vise verdienes forankring i menneskesyn og virkelighetsforståelse. 
4) Livssynsteori åpner for positivt å kunne argumentere for den kristne 
troens styrke i forhold til alternativene, og dermed vise troverdigheten og 
relevansen av det kristne verdigrunnlaget. 


Livssynsperspektivet i formidling 

Når vi nå retter søkelyset mot formidlingsdelen, er materialet avgrenset 
til formidling som tar utgangspunkt i livssynsteori. Dermed forholder 
vi oss til formidling forankret i KL-studiet. Praksisfellesskapet knyttet 


68 Her i formidlingsdelen forholder vi oss til tidsrommet fra opprettelsen av KL i 2001. 

til høgskolens randsonevirksomhet Damaris Norge (DN) star i en sær- 
stilling, ettersom det speiler KL-studiet og står for en utstrakt formid- 
lingsvirksomhet i ulike kanaler og på ulike arenaer. På den internasjonale 
arena er praksisfellesskapene European Leadership Forum (ELF) og 
Lausannebevegelsen vesentlige. 

I det følgende vil vi først presentere den allmennrettede formidlingen, 
og deretter den brukerrettede.”” 

Innen allmenrettet formidling har livssynsforskningen ført til en rekke 
strategiske initiativer. Her er det bare rom for å gi noen få illustrerende 
eksempler, da innen de sentrale feltene livsynsanalyse og kristen apo- 
logetikk. Det arrangeres en rekke temadager innen begge områdene 
på bibelskoler, folkehøgskoler og for ulike målgrupper på menighets- 
arenaen.” Samtidig er rekken av filmkvelder med samtaler ut fra et livs- 
synsperspektiv lang. Dette gjelder både på den offentlige arena, som når 
en samarbeider med Kristiansand kino, og på menighetsarenaen — enten 
det er i enkeltmenigheter eller på store konferanser. Da Bibelselskapet 
feiret 200-årsjubileum (2016) med stor markering i Oslo, stod «Film og 
bibel» på programmet, med visning av syv filmer på Saga kino, der DN 
utarbeidet samtaleguider til hver av forestillingene”? 

Når det gjelder kristen apologetikk, arrangeres det debatter mellom 
representanter fra ulike livssyn. På den offentlige arenaen har faggruppa i 
KL over flere år samarbeidet med Human-Etisk Forbund i Vest-Agder om 
slike arrangement, mens debatter på kristne festivaler står i en særstil- 
ling på menighetsarenaen. Foredragsserier som «Skeptikerens guide til 
julen», «Skeptikerens guide til påsken», «Skeptikerens guide til Paulus» 


69 Se www.damaris.no. 

70 «Forskningsformidling og -kommunikasjon kan defineres ut fra målgruppene aktivitetene 
er rettet mot. Den kan være allmennrettet mot det brede publikum, brukerrettet mot forvalt- 
ning, næringsliv, offentlig sektor og andre som har bruk for kunnskapen i utøvelsen av sitt yrke 
eller sin profesjon, eller forskerrettet, det vil si fra forskere rettet mot andre forskere i form 
av vitenskapelig publisering, fagbøker, forelesninger etc.». Hentet fra Norsk Forskningsråd 
(NFR): Forskningsrådets policy 2008-2012, online på https://www.forskningsradet.no/siteassets/ 
publikasjoner/1235469234330.pdf (05.11.2019). 

71 Et eksempel er Bjørn Hinderakers undervising ved Hald Internasjonale Senter gjennom flere år: 
«Christian Faith and Popular Culture» og «Christian Apologetics». 

72 Disse er tilgjengelige på Bibelselskapets nettsider https://www.bibel.no/InspirasjonMeditasjon/ 
Aktiviteter-og-materiell/Bruk-Bibelen/Filmkveld (05.11.209). 

73 Disse temaseriene ble holdt på Misjonshuset i Kristiansand. 


175 


ARTIKKEL 6 


er eksempler på hvordan utfordringene fra alternative livssyn møtes fra 
et kristent perspektiv. Den årlige nasjonale Veritaskonferansen illustre- 
rer også KLs omfattende allmennrettede formidling. Illustrerende her er 
foredraget «Disney som danningsagent: Disney - lek og læring». 

Mye av den muntlige formidlingen så vel som filmanalyser, samtale- 
guider og artikler i dagspressen” gjøres tilgjengelige som ressurser 
på Damaris Norges ulike plattformer, som nettsiden SnakkOmTro og 
Damaris’ podkastkanal. 

Innen brukerrettet formidling står skolearenaen sentralt, både inn mot 
lærere, elever og foreldre. Prosjektet «Medier og livssyn» ved Tryggheim 
vidaregåande skule er et godt eksempel fra vgs-arenaen, med temadager 
i medieanalyse fra et livssynsperspektiv på alle trinn samt eget konsept 
for tverrfaglig særemne i religion og norsk med bruk av tidligere nevnte 
analyseverktøy. Prosjektet strakte seg over en tiårsperiode (fra 2006) med 
Serigstad Dahle som prosjektansvarlig, og er nå integrert i skolens egen 
undervisning. Prosjektet “Mediehverdag, livssynsdanning og kristen tro” 
gjennomføres av Serigstad Dahle på vegne av Norges Kristne Folkehøg- 
skolelag (NKF) i 2019, slik Ingvild Thu Kro hadde fokus på livssyns- 
formidling i The Big Bang Theory i prosjektet «Bare underholdning 
- eller?» for NKF i 2014. 

Prosjektet «Sa du nøytral? Livssyn og læremidler - en oppdagelsesreise 
reise i kritisk tenkning og inkludering» (M.S. Dahle)‘ kobler på en særlig 
måte livssynsteori og kristen apologetikk, og gjennomføres i samarbeid 
med Egill Danielsen Stiftelse og DN. Damaris Skoles nettressurser for 
grunn- og videregående skoler” synliggjør ellers den store formidlings- 
aktiviteten på skolearenaen. Prosjektet «Implementering av verdiplatt- 
formen» for barnehagene i Norsk Luthersk Misjonssamband (M.S. Dahle 
2018) viser på sin side anvendelse av livssynsteori på barnehagearenaen. 
På menighetsarenaen er brukergruppen trosopplærere i fokus, med kurs 


74 Thu Kro og Serigstad Dahle. Online: https://snakkomtro.com/disney-som-danningsagent- 
disney-lek-og-laering/ (01.02.2019). 

75 Eksempler på faste spalter i tidsskrifter og aviser er Fast Grunn, Dagen, Misjonstidende, Foreldre- 
magasinet til Aldri Alene og På Bølgelengde. 

76 Eriproduksjon når denne boken skrives. Materialet ligger på nettsiden https://damaris-skole- 
grs.no/sa-du-noytral/. 

77 Se nettsidene www.damaris-skole-grs.no og www.damaris-skole-vgs.no. 

og seminarer i tillegg til årlige fagdager arrangert sammen med Agder og 
Telemark bispedømme. 

Når det gjelder den internasjonale arena, er det naturlig å nevne 
de årlige bidragene ved European Leadership Forum”, og da spesielt 
med temaer som mediebevisstgjøring og medieanalyse. I den globale 
Lausannebevegelsen leder Lars Dahle nettverket for «Media Engage- 
ment», hvor nettopp områdene Media Awareness, Media Presence og 
Media Ministries (se forskningsdelen) anvendes. Dette har gitt plattform 
for formidling om Media Engagement for lederskapet både i den angli- 
kanske kirke i Uganda og i Mekane Yesus-kirken i Etiopia. 

Når det gjelder forskerrettet formidling, er KL-miljøet ansvarlig for 
høgskolens vitenskapelige tidsskrift Theofilos”? (se aktuelle artikler under 
‘forskning og utvikling” over), som ble godkjent på nivå 1 i 2012. Theofi- 
los er «et nordisk akademisk tidsskrift for studiet av teologi, filosofi og 
kultur». 

I lys av denne framstillingen vender vi oss nå til forskningsspørs- 
målene. For det første: Hvilken relevans har livssynsteori i MhGs faglige 
tilnærming til formidling? 

Vi vil her løfte fram relevansen for følgende områder: 1) Livssynsteori 
bidrar til bevissthet om livssynsmangfoldet generelt og om perspekti- 
vene som vil prege målgruppen for formidlingen. 2) Livssynsteori gir 
praktiske verktøy for å forstå populærkulturens livssynsformidling og er 
helt vesentlig for å kunne bruke medietekster på en respektfull måte i 
kristen formidling, både i forhold til samtidstekst og bibeltekst. 3) Livs- 
synsperspektivet er viktig for apologetikken både i forhold til møtet med 
alternativene, og i argumentasjonen for det kristne livssynets relevans og 
troverdighet. 

For det andre: Hvilken relevans har livssynsteori for å synliggjøre MhGs 
verdigrunnlag i forhold til formidling? 

Vi vil her løfte fram relevansen på følgende områder: 1) I den omfattende 
formidlingen av kristen tro på de mange arenaene gir livssynsperspektivet 


78 Lars Dahle har vært med i lederskapet her siden starten. Sammen med Margunn Serigstad 
Dahle leder han også Media Communicators Network på konferansen. 

79 Nettadresse www.theofilos.no. Tidsskriftet driftes nå i samarbeid med Johannelunds Teologiska 
Högskola. 

hjelp til å tydeliggjøre det kristne verdigrunnlagets særpreg i mangfoldet. 
2) Formidling med utgangspunkt i livssynsteori gir ressurser for å møte 
populærkulturens verdiformidling og samtidens spørsmål til kristen tro. 


Konklusjon 


Oppsummering 

På bakgrunn av livssynsmangfoldet som kontekst og UH-lovens forplik- 
telser presenterte vi livssyn som begrep og fagfelt, før vi plasserte MhGs 
forståelse av livssyn innenfor rammen av den aktuelle faglige diskusjo- 
nen. I møte med MhG som case utforsket vi den faglige relevansen av 
livssynsteori i relasjon til de tre virksomhetsområdene, før vi rettet søke- 
lyset på relevansen av livssynsteori for synliggjøring av verdigrunnlaget 
innen forskning, utdanning og formidling. 

I det følgende vil vi oppsummere svarene på våre to forskningsspørsmål: 

1. Hvilken relevans har livssynsteori i MhGs faglige tilnærming til 
forskning, utdanning og formidling? 

Livssynsteori viser seg å være relevant som faglig perspektiv på flere 
måter. Forskning på livssynteori gir verktøy for å beskrive, analysere og 
vurdere livssynsmangfoldet, og er sakssvarende på tvers av disipliner. 
Den tydeliggjør nøytralitetens umulighet, og gir hjelp til selvforståelse og 
kommunikasjon. 

Når det gjelder utdanning, er livssynsteori relevant både personlig og 
profesjonelt. Den legger til rette for å utvikle større respekt og toleranse så 
vel som dypere refleksjon i møte med livsynsmangfoldet. 

Livssynsteorien viser sin relevans for formidling blant annet ved å 
bidra til å forstå typiske trekk ved samtiden og dermed hva som preger 
mottakeren i formidlingssituasjonen, enten man har rolle som kommu- 
nikatør eller journalist. 

2. Hvilken relevans har livssynsteori for å synliggjøre MhGs verdigrunn- 
lag på områdene forskning, utdanning og formidling? 

Livssynsteori synliggjør MhGs verdigrunnlag på flere måter innen 
de tre virksomhetsområdene. Den gir grunnlag for å forklare og skape 
forståelse for at institusjonen har et gitt verdigrunnlag. Livssynsteori gir 

hjelp til å synliggjøre verdienes forankring i underliggende perspektiver. 
Videre bidrar den til å møte det livssynsåpne samfunn med transparens, 
tydelighet og respekt, og til å kunne formulere troens innhold, særpreg 
og begrunnelse. 

Avslutningsvis er det interessant å merke seg følgende sitat gjengitt 
av Bråkenhielm (2013:26), når han beskriver av betydningen «teologisk 
livsåskådningforskning»: 


Thus in the interests of genuine pluralism and academic freedom, and in light 
of what a Christian Weltanschauung has contributed historically and can 
offer to the academy today, room ought to be made in addition to naturalism 
for theistically informed points of view on the university campus which can 
thereby serve as a template for the rest of society as neither a naked or sacred, 


but as a genuinely civic public square.®° 


Brakenhielm ser altsa livssynteorien som en ressurs i akademia, samtidig 
som dette perspektivet kan tjene som en modell for samfunnet. En slik 
tilnærming, der livssynsperspektivet generelt, så vel som det kristne livs- 
synet spesielt, sees som legitimt og relevant i en allmenn akademisk kon- 
tekst, illustrerer at livssynsteori ikke er mindre aktuell ved en høgskole 
med et kristent verdigrunnlag. 


Utblikk 


I og med at denne artikkelen er forankret i aksjonsforskningen, er søke- 
lyset rettet mot praksisfellesskap vi er en del av. Vi vil derfor kort reflek- 
tere over hvordan vi kan videreutvikle og forbedre praksisene våre på de 
tre områdene forskning og utvikling, utdanning og formidling. Samtidig 
er vi overbevist om at erfaringen ved MAG har nytteverdi for virksom- 
heten ved andre kristne høgskoler. 

Når det gjelder forskning, vil vi løfte frem følgende temaområder 
som trenger ytterligere utforsking: 1) De pre-teoretiske aspektene ved 


80 — Sitatet er hentet fra David K. Naugles foredrag «Clashing Civilizations, Culture Wars, and the Aca- 
demy: The Illuminating Role of "Worldview”». Hentet fra http://www.leaderu.com/philosophy/ 
clashingcivworldview.html (05.11.2019). 

livssyn. 2) «Tro» som livssynselement (forstått som «tillit og forankring 
av mening») i relasjon til teologiske begreper som notitia, assensus og 
fiducia. 3) «Cultural stories» i relasjon til worldview-begrepet. 4) Sann- 
hetsspørsmålet i relasjon til livssynteori. 5) De populærkulturelle fortel- 
lingenes rolle i livssynsdanningen hos barn og unge. 

Når det gjelder behovet og potensialet for videre faglig utvikling, vil 
vi særlig trekke frem følgende: 1) Livssynskritikk som tilnærming bør 
utvikles. 2) Samfunnets «sekulære selvfølgeligheter» bør kartlegges, 
ikke minst som utfordringer for formidling av kristen tro generelt og 
for kristen apologetikk spesielt. 3) «Kognitiv dissonans» bør tematiseres 
innen kristen apologetikk. 4) Livssynsperspektivet inn mot «hode, hjerte, 
hånd» som modell for en helhetlig kristen trosopplæring bør fokuseres. 
5) Ressurser for samtale og refleksjon over livssynsformidlingen i popu- 
lære mediefortellinger for barn og unge bør produseres. 

På området for utdanning er vi særlig opptatt av følgende: 1) Vi tren- 
ger å utvikle livssynskritikk som tilnærming, inkludert spørsmålet om 
kriterier. 2) Det er behov for å utforske temaet skapelse og evolusjon ut 
fra et livssynsperspektiv. 3) I en tid med manipulasjon og livssynsmang- 
fold er det behov for etablering av spesifikke etikkemner for formidlere 
av kristen tro. 4) Temaene identitet og seksualitet bør utforskes også i et 
livssynsperspektiv. 

Når det gjelder området formidling, ser vi særlig følgende muligheter 
for videreutvikling: 1) Integrering av livssynsperspektivet i formidling av 
kristen tro for ulike målgrupper på ulike arenaer. 2) Utvikling av livs- 
synperspektivet som ressurs for oppdragelse og dannelse. 3) Utvikling av 
livssynsperspektivet som ressurs for personlige samtaler. 4) Integrering 
av livssynteori som ressurs i møte med aktuelle temaer som vitenskap, 
identitet og seksualitet.” 


81 En takk til redaktører, fagfeller og kollega Lars Dahle for vesentlige merknader og innspill. 

Salmen i skulen 
- pugg, poesi eller pietet? 


Vigdis Berland Øystese 
NLA Høgskolen 


Samandrag: Artikkelen omhandlar salmesjangerens plass i læreplanane for den 
norske skulen, frå M74 og fram til arbeidet med Fagfornyinga 2020. Dei eldste 
planane vier salmen stor plass som kjelde til kunnskap, oppleving, fellesskap og 
forståing. Enkeltsalmar er lærestoff, og elevane skal kjenna sjangeren og fleire 
salmediktarar. I dei seinare planane (KL6 og 2020-planutkastet) er ikkje salme- 
sjangeren nemnd. 

Dei meir generelle måla og «kjerneelementa» i KLo6 og 2020-utkastet, utelukkar 
likevel ikkje salmen og andre sjangrar frå skulens arbeid. Jamvel om det histo- 
riske perspektivet etter kvart er svekka, peikar også dei seinare planane på den 
viktige historiske og kulturelle plassen kristendommen har i vårt samfunn. Det 
er difor legitimt å innlemma salmen i lærestoffet. 

Artikkelen argumenterer for at salmane kan ha mykje å bidra med både i KRLE 
og andre fag, særleg norsk. Men sidan salmane ikkje vert spesifikt nemnde, er 
det naudsynt at nokon viser eit engasjement for den rike kjelda salmen er både 
historisk, kunnskapsmessig, estetisk og eksistensielt. Jamvel om fritaksrettane 
har gjort mange lærarar usikre på salmesongen, er det framleis mogleg å opp- 
leva salmen som kunstnarleg eining mellom musikk og tekst, og som emne for 
djupnelæring og diskusjon. 


Nøkkelord: NLA Høgskolen, salme, læreplan, KRLE, norsk, tverrfagleg, 
djupnelæring 


1 Artikkelen vart ferdigstilt for læreplanane låg endeleg føre. Dei delane av utkastet som det vert 
vist til, avvik likevel ikkje vesentleg frå den endelege utgåva av planverket. 


Sitering av denne artikkelen: Øystese, V.B. (2020). Salmen i skulen. I Hagesæther, G., Innerdal, G. & 
Kvam, B. (Red.), NLA Høgskolen. Fagutvikling og sjølvforståing på kristen grunn (s. 186-212). Oslo: 
Cappelen Damm Akademisk. https://doi.org/10.23865/noasp.102 

Lisens: CC BY-NC-ND. 

... de har fulgt meg siden jeg var barn - en sterk arv, en kondensert, kollektiv 
energi, rett og slett, melodier som har overlevd generasjoner. Teksten, også, 


handler om fundamentale ting (Tord Gustavsen, musikar).? 


Salmen har ikkje det beste ryktet i skulehistoriar, ikkje minst fordi 
«salme» og «pugg» nærast har vore sysken-ord. Mange som har levd ei 
stund, kan fortelja om vanskelege tekstar som skulle lærast utanåt og 
seiast fram av eleven ståande ved pulten. No var ikkje salmar det einaste 
ein skulle pugga i den gamle skulen, men likevel vert déi ofte heftande ved 
denne innlæringsmetoden. Samtidig møter ein også menneske som er 
takknemlege for songane dei lærte slik. Salmane er blitt ei åndeleg niste 
på livsferda. 

Folkeskulen var eit barn av kyrkja, og opp gjennom hundreåra har dei 
to institusjonane vore tett samanknytte, endå banda mellom dei gradvis 
har losna. Særleg dei siste tiåra har avstanden blitt tydeleg, og ved skiljet 
mellom kyrkje og stat (2017) var brotet definitivt. Dei kristne verdiane i 
skulen er no heimla i kulturelle og historiske føresetnader. Det tradisjo- 
nelle kristendomsfaget er erstatta av KRLE (kristendom, religion, livssyn 
og etikk). Medan tidlegare læreplanar hadde utførlege lister over salmar 
som høyrde heime i undervisninga, er sjangeren no, i beste fall, berre 
omtalt sporadisk og generelt. 

Salmen er likevel ein aktuell sjanger, ikkje berre i gudstenestesaman- 
heng, men t.d. på konsertar og plateinnspelingar. Den norske kyrkja fekk 
ny salmebok i 2013, og ho vart «innsungen» gjennom sakte-tv-program- 
met «Salmeboken minutt for minutt»? Det vert stadig lansert nye sal- 
mar, og hausten 2018 kom bind fire i Nytt norsk salmeleksikon. (Holter 
m.fl. (red.) 2011-2018). Men har salmen noko i skulen å gjera? Denne 
artikkelen vil drøfta den problemstillinga og, kanskje ikkje uventa, argu- 
mentera for at det framleis er gode grunnar for at salmar kan ha ein plass 
på undervisningsplanane, og ikkje berre i KRLE-faget. Kanskje kan NLA 
Høgskulen kjenna eit særleg ansvar for å formidla den viktige salme- 
arven, og bidra til at salmens aktualitet vert synleg i skulen. 


2 Tord Gustavsen, musikar, om salmar; intervjua av Olav Egil Aune i Vårt Land 29.aug. 2018:16. 
3 NRK 2014. 

I artikkelen vil eg studera kva læreplanar dei siste 50 åra har sagt om 
bruk av salmar i skulen, med særleg vekt på endringane på 2000-talet og 
arbeidet med Læreplan 2020 eller Fagfornyinga. Hovudtyngda vil liggja 
på KRLE og norsk-faget, men eg vil også ha utblikk til nokre få andre 
fag og emne. Eg vil freista seia noko om dei tre viktigaste kategoriane i 
didaktikken: undervisningas kva (innhaldet, herunder ei kort drøfting av 
salmesjangeren), kvifor (grunngiving for bruk av salmen i undervisninga) 
og korleis (døme på gjennomføring) (Gundem 2011: 22).* Dette arbeidet 
gir diverre ikkje rom for ei undersøking av aktuell salmesongpraksis i 
skulen, endå det ville vera eit særs godt studieobjekt, til dømes i samband 
med ei masteravhandling i lærarutdanninga, både i PEL, KRLE, norsk, 
musikk og andre fag’. 


Salmen - ein «vanskeleg» sjanger 


I Skandinavia brukar vi omgrepet «salme» både om dei bibelske salmane 
og om dei songane ein vanlegvis brukar i gudstenesta, medan ein elles i 
Europa gjerne skil mellom desse t.d. «Psalm, Lied» (tysk), «psalm, hymn» 
(engelsk), «psaume, cantique» (fransk) (Holter 1991: 229). 

Det finst ulike forklaringar på kva ein salme er; den enklaste er å slå 
fast at ein salme er ein tekst og melodi som står i ei salmebok. Men salme- 
bøker finst det mange av, frå ulike tider og samanhengar, og tilfanget i 
dei er mangfaldig. Til dømes har tekstar og melodiar som tidlegare vart 
kalla «åndelege songar» og som hovudsakleg vart sungne på bedehus o.1., 
no fått plass i salmeboka til Den norske kyrkja. Her finn ein også tone- 
sette «verdslege» dikt som kan brukast i gudstenesta. Også utanfor den 
kyrkjelege konteksten finn ein «salme» brukt som nemning; Bjørnstjerne 
Bjørnson skreiv naturalistiske salmar, t.d. «Ære det evige forår i livet» 


4 Desse kategoriane byggjer på Johann Amos Comenius’ Didactica Magna (1628-1632). Dei er blitt 
noko endra og varierte i seinare didaktiske verk. 

5 Dei to nyaste undersøkingane av salmesong i skulen omfatta berre få skular: Beckmann og 
Breistein studerte seks skular i Agder i 2006, Jan Røshol tre skular i eit område av Bergen 
(hovudfagsoppgåve, 2007). 

(Bjørnson 1880),° og lyrikaren Tor Jonsson gav ut diktet «Kvardagssalme» 
(Jonsson 1948). 

Somme vil avgrensa «salme» til dei tekstar og melodiar som har ein 
liturgisk funksjon i ei gudsteneste, noko som ikkje er ei eintydig avgren- 
sing, men gjenstand for diskusjon både i forhold til kontekst og smak. 
Mange salmebøker har også vore eksplisitt adresserte til t.d. heim og 
skule; og har ikkje vore utelukkande meinte for gudstenesta.* 

Gt-forskaren Sigmund Mowinchel hevda i ein skilsetjande artikkel at 
ein ekte salme skulle vera sakrifisiell (Mowinckel 1927). Medan Gud ven- 
der seg til kyrkjelyden gjennom dei sakrale ledda: ordet og sakramenta, 
kan kyrkjelyden venda seg til Gud gjennom dei sakrifisielle ledda som 
bøn og song. 

Teologen Ingemann Ellingsen peikar på fem krav som kan stillast til 
ein salme, nemleg dogmatiske (samsvar med kyrkja si lære), poetiske 
eller kunstnarlege, krav til det hjartelege (dei skal vitna om tru og byggja 
fellesskap), krav til det folkelege og til det liturgiske (fungera som ledd i 
gudstenesta) (Ellingsen 1980: 195-202). 

Ein kan også føya til eit krav til det musikalske. Jamvel om termen 
«lesesalme» vert brukt, skal ein salme kunna syngjast av kyrkjelyden. 
Melodien må difor høva for fellessong. For at flest mogleg skulle kunna 
syngja med, har ein gjennom hundreåra brukt kjende melodiar til salme- 
tekstane, og eldre salmebøker brukte salmetonane om att til fleire tekstar. 
Slik fekk kyrkjelyden eit repertoar av kjernesalmar som vart repetert år 
etter år. I moderne salmebøker finn ein døme på gjennomkomponerte 


6 Dette er ein av tre salmar i samlinga. 

7 Medan Nynorsk salmebok i 1925 hadde undertittelen for kyrkja, heim og møte, vart seinare utgåver 
heitande Nynorsk salmebok for kyrkja, heim og skule. (T.d. «Fjorde upplaget. Oslo: Det Norske 
Samlaget. 1949.) I tittelen til bokmålssalmeboka frå same tida vert derimot berre det kyrkjelege 
sambandet understreka: M.B. Landstads Kirkesalmebok revidert og forøket [...]. Norsk Salmebok, 
2013, har teke «skule» bort, og er for «kyrkje og heim». Det evangelisk-lutherske kyrkjesamfunn 
nyttar framleis Salmebok for kirke, hjem og skole (1995. Oslo). Også hjå kyrkjesamfunnet DELK 
er salmeboka knytt til kyrkja, heimen og skulen. 

8 Den Forordnede Nye Kirke-Psalme-Bog (Kingos salmebok), Kbh. 1699 var eksklusivt tiltenkt 
gudstenesta. Det vart utarbeidd ei eiga salmebok for heimens obligatoriske andaktsøvingar, Den 
Forordnede Huus-Andagts-Psalme-Boog, Kbh. 1703, der t.d. Kingos morgon- og kveldssalmar 
kom med. Hussalmeboka fekk lite gjennomslag. Barnesalmeboka (1999. IKO) som inneheld 333 
salmar for born frå seks til tolv år, er eit nyare døme. 

salmemelodiar og melodiar med uvanlege sprang og forløp og avansert 
rytmikk, noko som krev mykje både av songarar og akkompagnatørar. 

Den danske litteraturvitaren Erik Skyum-Nielsen nemner fire dimen- 
sjonar i salmen som spelar saman i ein funksjonell heilskap: Det poetiske: 
«ordenes kunst og dermed den enkelte salmes SKØNHED»; det teologiske: 
«tekstens evne til at udtrykke kristendom, at rumme TRO»; det folkelege: 
«potentialet som menighedens svar på FORKYNDELSEN» og det musi- 
kalske: «sammensmeltningen af ord, toner og rytme til KROP» (Skyum- 
Nielsen 2014:17). 

Han stiller så opp tre kriterium for salmen som ideelt sett bør vera 
inklusiv og pronominell dvs. blotta for private referansar og situasjons- 
bundne stemningsytringar, og samstundes i stand til å etablera eit no og 
her, og eit eg eller vi. Salmen bør dernest vera rituell, dvs. i stand til å 
føya seg inn i heile gudstenestekonteksten av bilete, handlingar og ord, 
og ha eit forløp eller ein komposisjon som viser samanhengen i truslivet. 
Salmen må også vera tradisjonell; det må vera tydeleg at det er kyrkja 
eller kyrkjelyden sin tekst, han må synleggjera kristendommens karakter 
(Skyum-Nielsen 2014). 

Fleire av dei nemnde forståingane av og krava til salmen reiser problem 
i samband med salmens plass i skulen. Etter kvart som banda mellom 
skule og kyrkje har losna og til sist er kutta, vert ei liturgisk og strengt 
kyrkjeleg forståing av kva ein salme er, nærast ubrukeleg for under- 
visninga i KRLE. Korkje utøving av tru eller forkynning til tru har plass 
der. Salmen er ein kombinasjon av tekst og tone og skal først og fremst 
realiserast gjennom song. Dette kan kvalifisera til utøving av religion. 
Skal ein difor syngja ein salme i skulens regi, til dømes på ei skuleguds- 
teneste eller i ein time på skulen, må heimane orienterast slik at fritaks- 
retten kan bli innfridd, og songen må kontekstualiserast som noko anna 
enn truspraksis (Sødal 2009: 141). 

Om ikkje alle kan syngja med, kan ein lytta til ei musikalsk framføring 
av salmar. Dette fell inn under «å læra om», som ein kan driva med i sku- 
len. Ein kan også lesa ein salmetekst for å forstå kva som står i han, eller 
setja seg inn i salme- og songhistoria. Ei sakrifisiell forståing av salmen, 
eller etablering av eit kollektivt «eg» eller «vi» høver dårleg med skulens 
føremål, og dei atterhald som gjeld truspraksis. Men det er mange av 

nummera i til dømes i Norsk salmebok 2013 som ikkje svarar til dei stren- 
gaste kriteria over, og som korkje er dogmatiske eller sakrifisielle. Om dei 
er folkelege eller «hjartelege» slik Ellingsen krev, kan sjølvsagt diskuterast. 

Bruken av kristne julesongar i skulen har vore eit stridstema i advents- 
tida dei siste åra. Det finst ulike meiningar om dette. Marit Rong, profes- 
sor ved Høgskulen på Vestlandet, hevdar at å syngja julesongar ikkje er 
religionsutøving, men tradisjonsformidling (Rong 2017). Salmediktaren 
Eivind Skeie er ikkje samd: «Å synge er noe dypt personlig. Det er vans- 
kelig å synge en salme eller religiøs tekst uten å ta del i en religiøs praksis» 
(Friestad 2017).? 

Beckmann og Breistein skilde i si undersøking av songpraksis i 
KRL-faget i seks skular i Agder 2006 mellom eit pragmatisk musikksyn 
som ser på salmesong i skulen som noko anna enn song i kyrkja og der- 
med meir eller mindre uproblematisk for undervisninga, og eit prinsipielt 
syn som meiner all religiøs song og musikk vil bera med seg verdiar og 
intensjonar som ikkje alltid samsvarer med skulens føremål. Dei fann at 
alle skulane heldt på tradisjonen med julegudstenester som del av jule- 
avslutninga for elevane. Dette vart sett på som ein del av samarbeidet 
mellom skule og kyrkje, og omfatta julesongar, både som framføring av 
klassar, og som fellessong (Beckmann, Bjørnestøl & Breistein 2007: 28; 
Breistein 2010: 232). 

Mange av lærarane uttrykte likevel at dei var utrygge når det galdt 
salmevalet. Dei var redde for å bruka songar som kunne bli oppfatta som 
forkynnande. Jamvel om KRL-planen frå 2005 tydeleg viste til song og 
musikk som ein arbeidsmåte i faget, og lærarane såg på musikken som 
ein viktig del av religionsundervisninga, var både rektorar og lærarar 
meir forsiktige med den religiøse songen og musikken enn tidlegare 
(Bekcmann & Breistein 2007: 30). 

Dette samsvarer med funna i vurderinga av Reform 97 som forskarar 
ved NLA gjorde på oppdrag frå Noregs forskingsråd. Her såg ein m.a. på 
kor ofte lærarar bad bøner, gjerne bordbøn, eller song salmar saman med 
elevane etter at fritaksretten vart innført. «Undersøkelsen viser at både 
på småskole-, mellom- og ungdomstrinnet synger og ber lærerne langt 


9 Sjå og Rong, Marit 2017. Også gjengitt på Verdidebatt i Vårt Land, des. 2017. 

sjeldnere sammen med elevene i klasser med fritakselever enn i klasser 
uten» (Hagesæther, Sandsmark & Bleka 2000: 111). 

Ein vanske for salmesongen i skulen er at mange lærarar ikkje er kva- 
lifiserte for å undervisa i kristendom eller KRLE. KRLE er ikkje lenger eit 
obligatorisk fag i lærarutdanninga, men element frå KRLE er obligatoriske 
emne under PEL (pedagogikk og elevkunnskap, profesjonsfag). Lærar- 
studentar kan også velja å studera KRLE-faget heilt opp til masternivå. 
Likevel er det mange lærarar som ikkje kjenner fagets innhald godt nok, 
eller dei føresetnader og moglegskapar som ligg i planane. Men diskusjo- 
nane omkring julesong og gudsteneste, og omkring reservasjonsgrunnar 
og salme-usemje, har få gått glipp av. Mange KRLE-lærarar har difor lite 
frimod i faget, og omgangen med planar og lærestoff blir avgrensa. 

Jamvel om salmane er laga for å syngjast, vil eg i det følgjande først og 
fremst sjå på salmen som tekst, også fordi eg vil via merksemd til bruken 
av salmar i norskfaget. Det er tekstane som først og fremst har fått eit dår- 
leg rykte i puggeskulen, medan det kanskje er melodiane som har mykje 
av æra for at salmen framleis står høgt i kurs også utanfor kyrkjerommet. 


Salmane og skulens læreplanar 


Ulike salmar har vore brukte i klasserommet. Salmetilfanget der var 
identisk med det kyrkjelege i fleire hundreår. I læreplanane på 1900-talet 
vart somme salmar peikte ut som lærestoff i skulen. Seinare er utvalet 
snevra inn, og det har danna seg ein kjerne av «sentrale» salmar som er 
blitt repeterte i songsamlingar for skulen. Mellom desse er først og fremst 
songar med eit naturlyrisk innhald, t.d. knytte til dags- og årstidene, son- 
gar om folk og land og salmar knytte til høgtidene (Rong & Holter 2014). 

I det følgjande gjennomgår eg kort kva nokre av dei siste 50 års lære- 
planar for norsk grunnskule seier om bruk av salmar. 


M87 og M74 


Ei av målformuleringane for kristendomskunnskap i Mønsterplan for 
grunnskolen (M87) slår fast at undervisninga i faget skal ta sikte på «å gje 
elevane kjennskap til og utvikle evna til å oppleve salmar, kristne songar 

og kyrkjemusikk» (M87:102). M87 tilrår at kvar elev skal få ei salmebok, 
og framhevar song og salme som lærestoff og som kjelde til oppleving og 
fellesskap: 


Song og musikk står sentralt i kristendomsundervisninga, og høyrer med 
under alle hovudemna. Salmar, kristen song og musikk er og ei viktig kjelde 
til å forstå kva kristendommen har å seie for einskildmennesket og for det 
kristne fellesskapet. Elevane må få kjennskap til eldre salmedikting og til det 
som skjer i det kristne song- og musikklivet i dag. Ved å lytte til kyrkjemusikk 
og syngje songar og salmar kan elevane aktiviserast og oppleve noko saman. 


Det er viktig å samarbeide med lærarane i musikk (M87:104)."* 


Underemnet «mennesket og den kristne trua» peikar på at faget «må syne 
korleis kristendommen har vore til inspirasjon for kunstnarar og forfat- 
tarar opp gjennom tidene» (M87:109). I arbeidet med det lokale kristen- 
livet skal også songen løftast fram. 

M87 har ei rettleiande liste over salmar og songar knytte til hovud- 
emna i kristendomsfaget. Av dei 75 salmane på lista er det berre fire som 
ikkje står i det som den gongen var ei ny salmebok i Den norske kyrkja, 
Norsk Salmebok (NOS 1985), den første felles salmeboka for bade nynorsk- 
og bokmålskyrkjelydar." 

Det som overraskar mest, er kanskje kor mange av salmeforslaga i M87 
som er personlege på det viset at det er eit «eg» eller «vi» som sluttar 
seg til den kristne bodskapen eller vender seg til Gud. Mange av son- 
gane er like mykje sundagsskulesongar som dei er skulesalmar. Det er 
også overraskande at det er så få meir allmenne salmar på lista, som t.d. 


10 Under omtalen av musikkfaget er ikkje salmen nemnt særskilt, men det blir peika på at elevane 
skal få kjennskap til korleis musikk er forankra i kultur og historie, og at noko av tilfanget kan 
hentast frå og knytast til andre fag (M87: 253). Planen for musikkfaget peikar på at song høver 
særleg godt til samarbeid med andre fag, her er kristendomskunnskap, orienteringsfag og norsk 
nemnde særskilt (M87: 258). 

11 Dei fire er «Gud, lær meg å se» (nr. 326 i Norsk Salmebok 2013), «Han har den hele vide verden i 
sin hånd», «Søk først Guds rike» og «Vi tar hverandres hender». 

morgon- og kveldssalmar, årstidssongar og songar om folk og land.” Men 
kanskje har ein tenkt at desse tilhøyrde det allmenne songrepertoaret 
som hadde tilstrekkeleg rom elles i skulen, t.d. i songbøkene som vart 
brukte i musikkfaget. 

Lista over salmar i Mønsterplan for grunnskolen 1974 (M74: 91-93); er 
vesentleg lenger enn lista i M87. Planen seier at salmar og songar skal 
brukast som «lærestoff» på alle stega. Under «læremiddel» peikar planen 
på at salmeboka skal vera ei bruksbok meir enn ei lærebok (M74: 95), slik 
kjem det tette sambandet mellom kyrkje og skule klårt til uttrykk. 


L97 


I plan for «kristendomskunnskap med religions- og livssynsoriente- 
ring» i Læreplanverket for den 10-årige grunnskolen (L97) spelar salmar 
og songar ei tydeleg rolle, både under den historiske gjennomgangen av 
kristendomsfaget som seier at «Bibel, katekisme og salmer stod sentralt i 
undervisningen» (L97: 90), og i dei aktuelle delane. Det estetiske aspektet 
ved religionane er vektlagt, m.a. salmar og songar som «skal følge arbei- 
det med faget på alle årstrinn. Utover angivelsene i planen utarbeides det 
en egen veiledende fortegnelse over salmer og sanger som egner seg sær- 
lig godt for bruk i faget. Sanger fra andre religiøse og livssynsmessige 
tradisjoner vil også finnes her» (L97: 91).° Den rettleiande lista kom ikkje 
med i sjølve planverket, men finst i Kildesamling 1999 (8.12—27). Her er 


12 Salmane i NoS er organiserte i ni hovudkategoriar med ei rekkje undergrupper. Salmeforslaga 
i M37 plasserer seg slik i desse kategoriane. «Kyrkjeåret»: Her finn vi 19 salmar, dei fleste knytte 
til jula og påsketida. «Gud vår Skapar og himmelske Far»: Sju songar, mellom desse «Herre Gud, 
ditt dyre namn og ære» og «Vår Gud han er så fast ei borg». «Guds nåde i Kristus»: 19 salmar. Her 
finn vit.d. tre misjonssalmar, mellom dei «Din rikssak Jesus være skal». «Kyrkja og gudstenesta»: 
15 salmar. «Livet i Guds verd»: 10 salmar. Tre av desse er i undergruppa «kjærleik og teneste», to 
i «forvaltaransvaret», ein i «rettferd og fred». Berre éin salme er knytt til «årstidene», og ein til 
«dagstidene», i tillegg har ein to salmar i gruppa «folk og fedreland». «Den kristne vona»: Ein 
salme, «Eg veit i himmerik ei borg». «Prosesjonssongar og bibelviser»: To songar. «Liturgiske 
songar» og bøner: Ein. Ingen «bibelske salmar» er tekne med. 

13 Lista finst i Rasmussen, Tarald & Einar Thomassen (red.) 1999. Kildesamling. Kristendoms- 
kunnskap med religions- og livssynsorientering. Tilleggshefte, Nasjonalt læremiddelsenter. 33 sal- 
mar er lista opp, alle frå Norsk Salmebok 1985. Salmediktarane planen nemner med namn, er 
representerte. Salmelista er delt kronologisk i tre bolkar. 15 salmar er frå før 1800. Ti salmar er 
frå 1800-talet; her er tre av Grundtvig og fire av Blix, men ingen av M.B.Landstad. Siste bolken 
inneheld åtte salmar frå 1900-talet. 

nokre få døme, med notar, på songar frå islamsk (1), jødisk (2), hinduis- 
tisk (1) og buddhistisk (3) tradisjon. Dei 33 salmane frå «kristendommen» 
er henta frå Norsk Salmebok 1985. Lista over salmar er ordna kronologisk, 
truleg for å forankra salmevalet som historisk representativt. Her er færre 
«personlege» salmar enn i tidlegare lister, men det finst døme også på 
slike, t.d. «Skriv deg Jesus på mitt hjerte» («før 1800», midtstrofa i Thomas 
Kingos store langfredagssalme, som har fått status som sjølvstendig ein- 
strofig salme) og «Med Jesus vil eg fara» (av Elias Blix, «1800-tallet»). 

Eitt av måla for «småskoletrinnet» lyder: «Elevene bør lære — gjerne 
utenat — sentrale jule- og påskesanger» (L97: 94). I tredje klasse skal 
«norsk salmeskatt og kristen sangtradisjon, bl.a. en samisk kristen 
barnesang, og minst én sentral salmedikter» vera med (L97: 97). Son- 
gar frå andre religionar og trussamfunn enn statskyrkja høyrer òg med 
i undervisninga. 

Også på mellomsteget og ungdomssteget kling salmane med i plan- 
arbeidet saman med kyrkjeleg musikk frå fleire verdshjørne og historiske 
epokar.'* For sjuande klasse er planen spesifikk når det gjeld salmar. 
Under «eldre kristendomshistorie» vert Luthers salmar trekte fram, og 
under «kristen tro og etikk»: «Ulike typer musikk og sang som gir uttrykk 
for tro/ hengivelse/ lovprisning, med bruk av eksempler fra Petter Dass, 
H.A. Brorson, N.F.S. Grundtvig, Elias Blix, Lina Sandell, Svein Ellingsen 
og Eyvind Skeie» (L97: 102). Åttande klasse under «ulike kristendoms- 
tolkninger» har med «Salmene som religiøst og poetisk uttrykk i luther- 
dommen» (L97: 106). Niande klasse tar med liturgisk musikk frå ortodoks 
og katolsk tradisjon, og for tiande klasse vert «Bibelens betydning for 
skjønnlitteratur og språk» framheva (L97: 108). 


Kunnskapsløftet 2006 


Kunnskapsløftet 2006 (LKo6) er kjent for sine mange læringsmål. Planen 
listar opp kva elevane skal kunna etter fjerde, sjuande og tiande klasse. 
Mange har kritisert planen for å vera altfor innhaldsrik. Skuleåret blir eit 


14 Eit døme: 5. klasse: «ulike typer musikk og sang som gir uttrykk for tro/hengivelse/lovprisning, 
med bruk av eksempler fra en kantate av Bach, en negro spiritual, gospel, musikk fra en katolsk 
messe fra før 1800 og fra en moderne søramerikansk messe» (L97: 99). 

race for å koma gjennom alt som krevst. Det blir hevda at planen legg opp 
til overflatisk gjennomgang av mange emne. 

Faget som etter 2013 heiter Kristendom, religion, livssyn og etikk 
(KRLE), har hatt ulike namn og posisjonar i læreplanverket. Etter 
2000-årsskiftet har det vore endringar i 2002, 2005, 2008, 2015 Og 2016 
(der «sirkumpolare urfolks religioner» og «andre urfolks religioner» er 
nye hovudområde).” Akkurat i 2006 kom det altså ingen ny RLE-plan. 
Men læringsmåla innanfor området «kristendom» er lite brigda. 

Planen for KRLE (tidlegare RLE og KRL) i LKo6 seier lite om salmar 
og kristen song og musikk. Men eitt av måla for «kristendom» etter fjerde 
årssteget er at elevane skal kjenna til kristen salmetradisjon og eit utval 
songar, også samiske (LKo06: 6). Etter sjuande trinn skal elevane kunna 
presentera ulike uttrykk frå kunst og musikk knytte til kristendommen. 
Her er også sentrale kristne tekstar nemnde som grunnlag for samtale, og 
faget skal bidra til refleksjon over forholdet mellom Bibelen og språk og 
kultur. Desse måla opnar for salmar. Det gjer også kjennskapet til kyrkje- 
soga frå oldkyrkja og fram til reformasjonen, både generelt og for Noregs 
del (LKo6: 7). Det finst salmar i den levande arven fra denne tida. Etter 
tiande årstrinn skal elevane kunna drøfta kristendommens påverknad i 
kultur og samfunnsliv, og dei skal kjenna sentrale deler av kyrkjesoga frå 
reformasjonen og til i dag. Likeins skal dei «beskrive og reflektere over 
særtrekk ved kunst, arkitektur og musikk knyttet til kristendommen» 
(LK06: 8). 


Fagfornyinga 2020 

Medan Kunnskapsløftet 2006 la vekt på læringsmål, er dei fremste 
honnørorda i Fagfornyinga kjerneelement og «djupnelæring» (Udir 
2020). Den overordna delen av læreplanen vart vedteken av regjeringa 
1. sept. 2017, medan kjerneelementa vart fastsette av Kunnskapsdeparte- 
mentet 26. juni i 2018 etter ein omfattande høyringsrunde. Korkje i 


15 —Hovudområda for 1.-7. trinn er kristendom; sirkumpolare urfolks religionar; jødedom, islam, 
hinduisme, buddhisme og livssyn; filosofi og etikk. For 8.-10. trinn er «andre urfolks religioner» 
også tekne med, og «livssyn» er blitt «annet religiøst mangfold og livssyn» Udir.no: Læreplan i 
kristendom, religion, livssyn og etikk. 

høyringsdokumentet for KRLE-faget eller i dei vedtekne kjerneelementa 
er orda «kristendom» eller «kyrkje» nemnde. Difor ventar ein slett ikkje 
at «salme» skal høyra til vokabularet i utkastet. Dei fem kjerneelementa 
er «kjennskap til religioner og livssyn», «utforsking av religioner og livs- 
syn», «utforsking av eksistensielle spørsmål og svar», «kunne ta andres 
perspektiv» og «etisk refleksjon» (Kjerneelement høring 1918). Det kan 
vera mykje å seia om framlegget til kjerneelement, men dei mange opne 
og vage formuleringane i det stengjer i alle fall ikkje salmen ute. 

Under kjerneelementa til kvart fag vert det peika på kva som er den 
viktigaste endringa frå LKo6 til 2020-planen. KRLE skal bli meir utfors- 
kande, og elevane skal få betre øving i å reflektera og læra å ta perspektivet 
til andre. Om lag halvparten av undervisningstida i KRLE skal framleis 
brukast på kristendomskunnskap. 

I mars 2019 vart utkast til planar for dei ulike faga sende ut på høyring. 
Høyringsfristen gjekk ut i juni same året. Også desse planane opererer 
med læringsmål, men færre og opnare enn LKo6. Heller ikkje i utkastet 
til læreplan for KRLE frå mars 2019 vert det sagt noko om salmar eller 
songar. Det er i det heile lite konkret om estetiske uttrykk i dette utkastet. 

Ønsket om djupnelæring kan etterkomast ved å bruka den religiøse 
songen og musikken i undervisninga. Her kan ein utforska sjangermessig 
og historisk, og ein kan jamføra song- og musikktradisjonar i ulike reli- 
giøse grupperingar og retningar, bade diakront og synkront. LKo6 la vekt 
på at det ikkje skulle brukast ulike pedagogiske framgangsmåtar for dei 
ulike trusretningane og livssyna, og dei nye planane endrar ikkje på dette 
prinsippet. Det estetiske, herunder musikk og poesi, vil heilt naturleg spela 
ei rolle når elevane skal få kjennskap til det religiøse mangfaldet. Det vil 
også gi rikeleg med høve til å læra respekt for perspektiva til dei andre. 

Fagfornyinga legg opp til at alle fag skal vera relevante for framtida. 
I rapportar peikar OECD på at Skills for the 21st century er naudsynte, 
men samtidig minner dei om at ingen veit korleis framtida blir (OECD 
2018). Difor må det som vert lært og oppøvd i skulen, vera kunnskap og 
evner som har overføringsverdi frå tid til tid og frå situasjon til situasjon. 
Borna må få hjelp til å bli sjølvstendige og trygge, samhandlande og tole- 
rante, men også problemløysande og kreative. 

Fleire instansar klagar over at det historiske aspektet for dei ulike faga 
er for svakt i dei nye planutkasta. Det er vanskeleg å forstå og meistra 
utfordringane i samtida utan å kjenna til fortida. Å møta framtida utan 
denne ballasta verkar minst like skremmande. I «Begrunnelse for valg og 
prioriteringene i KRLE og religion og etikk», som følgjer kjerneelementa, 
heiter det m.a. at «historiedelen ved religionene» er nedprioritert «til for- 
del for et samtidsfokus. Samtidig er religion foreslått styrket i historie- 
faget».'* Det er rimeleg at religion spelar ei vesentleg rolle i historiefaget, 
av fleire grunnar. Skal ein få god kjennskap til den religiøse og politiske 
situasjonen i dag og ha grunnlag for respekt og toleranse, er religions- 
historia særs relevant. 

I kjerneelementa vert det lagt vekt på elevane si forståing og utforsking. 
Margareth Mead talar om postfigurative, cofigurative og prefigurative kul- 
turar. Ein postfigurativ kultur er tidlaus på det viset at nye generasjonar 
lærer av og gjer som dei føregåande. I ein kofigurativ kultur vil dei unge 
vera nøydde til å utvikla nye livsformer og vera modellar for kvarandre. 
Ein slik kultur er eit overgangsfenomen, seier Mead, og leier over i ein pre- 
figurativ kultur der det ikkje er nokon å læra av. Førebileta er ikkje klåre, 
og verdiane er konstant til forhandling (Mead 1970). Dei ulike kjerne- 
verdiane i Fagfornyinga med si poengtering av utforsking og forståing har 
mange fellestrekk med ein prefigurativ kultur. Det er mange gevinstar 
ved gransking og refleksjon, men planane kan ikkje gå frå det ansvaret 
det er å definera og formidla nedarva og noverande verdiar i kulturen. 
Det beste frå den postfigurative formidlinga må bli tilbydd som råstoff 
når nye generasjonar skal finna sin veg. I overordna del av Fagfornyinga 
heiter det også at «skolen skal gi elevene historisk og kulturell innsikt og 
forankring, og bidra til at hver elev kan ivareta og utvikle sin identitet i et 
inkluderende og mangfoldig fellesskap», og avsnittet held fram: 


Innsikt i vår historie og kultur er viktig for utvikling av elevenes identitet og ska- 
per tilhørighet til samfunnet. Elevene skal lære å kjenne de verdiene og tradisjo- 


nene som bidrar til å samle menneskene i landet. Kristen og humanistisk arv og 


16 «Begrunnelse for valg og prioriteringer i KRLE og religion og etikk» 2008. 1. Udir., okt. 2018. 
Høyringsutkasta og grunngivingane som følgjer dei, er korte og upaginerte. 

tradisjon er en viktig del av landets samlede kulturarv og har spilt en sentral rolle 
for utvikling av vårt demokrati. Den samiske kuturarven er en del av kulturarven 
i Norge. Vår felles kulturarv har utviklet seg gjennom historien og skal forvaltes 


av nålevende og kommende generasjoner (Kunnskapsdepartementet 2017:6). 


Salmane kan bidra både til det historisk-nasjonale, men også til meir glo- 
bale utsyn. «Menneskene i landet» representerer mange nasjonalitetar 
og samfunn, men mange av dei deler også eit forhold til religiøs og/eller 
kristen song og musikk. Sameleis kan samiske tradisjonar og språk bli 
uttrykte gjennom salmar. Norsk Salmebok 2013 inneheld salmar på fleire 
av dei samiske språka. 

Barnekonvensjonen slår fast at alle born har rett til åndeleg utvikling.” 
I Toledo-rapporten'* vert det peika pa dei store demokratiske, kultu- 
relle og kunnskapsmessige verdiane ved religionsundervisning. Det vert 
understreka at lærarar som underviser i religionsfag, må ha god kjenn- 
skap til feltet dei skal undervisa i, og vera didaktisk reflekterte og kompe- 
tente. Rapporten legg vekt på at religionsundervisninga skal vera «about» 
og ikkje «in», men understrekar like vel at mange ulike aspekt ved reli- 
gionane må takast med i undervisninga. Rapporten argumenterer for at 
alle elevar treng religions- og livssynsundervisning. Komiteen bak rap- 
porten framhevar både samfunnets og individets behov, religionsfagets 
verdi som kulturberar, fagets verdi som formidlar av forståing, respekt 
og samhandling på tvers av livssynsmessige skilje, og den støtta faget kan 
gi den enkelte eleven til å forstå seg sjølv og sitt eige trusgrunnlag (Sødal 
2008: 165-166). 


Salmar i fleire fag 


Salmar er ikkje nemnde spesielt i andre fag enn KRLE i Kunnskapsløftet, 
heller ikkje i musikkfaget. Men i fleire av faga er det vist nokså ope til 
sjangrar og periodar, slik at ein på ingen måte stengjer salmane ute frå 


17 FNs konvensjon om barnets rettigheter [1989] 2003. M.a. artikkel 27.1; 32.1; 23.3.. 

18 —Toledo-rapporten er utarbeidd av ulike ekspertteam frå medlemslanda i Organisasjon for 
sikkerhet og samarbeid i Europa (OSSE). Juristar, teologar og pedagogar sat i komiteen i lag med 
andre spesialistar på feltet. 

skulen. Slike opne kategoriar er vidareførte i Fagfornyinga, men dei er 
endå vagare der. 

Ei utfordring for salmebruken er som nemnt at den historiske sida 
ved faga er svekt i utkastet til 2020-planen. I grunngivinga for kjerne- 
elementa i norsk vert det, som i KRLE, peika på at det «eldre kultur- 
historiske stoffet» er redusert for å gi betre høve til djupnelæring. Norrønt 
og eldre språkhistorie er nedprioritert. «Eldre litteraturhistorie og lesing 
av tekstudrag er også tonet ned til fordel for grundig arbeid med lengre 
tekster». Den store stoffmengda som lenge har prega norskfaget, har ført 
til at ein i for stor grad har tydd til utdrag av større verk, hevdar kritiske 
røyster. Dette vil ein råda bot på ved å gjera eit grundigare arbeid med 
færre tekstar. Her kan ein argumentera for salmetekstars bruksverdi, 
fordi dei er avgrensa i omfang og kan studerast i heilskap. Mange salmar 
tilbyr ein særs god tilgang til både litteratur- og språkhistorie for sine 
tidsepokar, og gjennom revisjonane kan dei jamvel visa endringar på dei 
same områda. Planframlegget vektlegg «utforskende tilnærming» som 
skal ivareta «historiske perspektiver på språk eller litteratur». Salmar og 
andre eldre tekstar er altså ikkje endeleg ekskluderte. Men det vil krevja 
ei særskilt interesse frå skulen, lærarane (og/eller læreverka) for at salmar, 
religiøs litteratur i det heile, eller eldre tekstar skal få rom. 

Læreplanane peikar på skulens ansvar som kulturberar- og formid- 
lar. Den generelle delen av Kunnskapsløftet slår fast at utviklinga av kvar 
einskilds identitet «skjer ved at ein lever seg inn i nedarva veremåtar, 
normer og uttrykksformer» (LKo6: 4). Difor skal elevane bade få kjenn- 
skap til nasjonal kulturell arv og til verdsarven. Planen seier også at 
den «kristne tru og tradisjon utgjer ein djup straum i vår soge - ein arv 
som sameiner oss som folk på tvers av trusretningar. Han pregar folket 
sine livsnormer, førestellingsverd, språk og kunst» (LKo6: 3). Verdien av 
kulturen vert understreka også i generell del av Fagfornyinga. Salmane 
høyrer med til ein levande historisk arv. Ikkje berre i kyrkja, men også 
elles. Det kjem stadig ut nytolkingar av salmemateriale på plater, og det 
vert halde konsertar. Før jul tonar salmesong frå høgtalarane på mange 
kjøpesenter, gjerne i ein «moderne» eller kommersiell versjon. 


19 —Fagfornyinga. Utkast. 2019. «Kjerneelement». Udir. 

I salmeboka finn ein tekstar og melodiar frå oldkyrkja og mellom- 
alderen, frå reformasjonstida, ortodoksien og pietismen. Ein finn tekstar 
med nasjonalromantiske drag og moderne urima tekstar med gjennom- 
komponerte melodiar. Spennet er stort og salmeboka er ei rik kjelde for 
dikt- og songhistoria. 

Salmane er del av ein lang tradisjon for fellessong, ein arv som mange 
ottast vil bli borte om ein ikkje tar vare på han. I samfunnet elles ser ein 
mange døme på at fellessong er verdsett og praktisert. Det gjer songen 
berre meir aktuell for skulen, og både KRLE-faget og musikkfaget kan 
også av denne grunn med frimod dra fram salmane. I musikkfaget vil 
salmane vera berarar av mykje vakkert frå norsk folkemusikktradisjon, 
men også frå kyrkjemusikken elles og frå musikktradisjonane frå mange 
folk og land. Historisk vil salmane i høgste grad vera representative for 
kva folk har sunge. 

I musikktimane kan ein òg sjå på kva som skjer i dansk salmetradisjon 
mellom Luther (dei eldste danske salmebøkene er frå 1527—29) og Kingo 
(1634-1703). Dei eldre salmane opnar for ein heilt annan og «taktlaus» 
syngemåte enn seinare koralar med orgelakkompagnement gjer. Elevane 
kan undrast over korleis ein kan ha sunge, og finna ut om nokon har 
skrive noko om dette, og om det finst opptak av slik song. Kanskje blir 
det jamvel framleis sunge på «gamalt» vis somme stader?** Kva skjer med 
musikken og songen når salmar har frie vers og er utan fast rytme? 

Det er mange gode grunnar til at salmar framleis bør ha ein plass 
i KRLE-undervisninga. Det eine er innhaldssida. Salmane gir kon- 
sentrert kunnskap om Bibel, trusinnhald og truserfaring.” Den his- 
toriske og kulturelle forankringa er tydeleg og sterk. Kristen song og 
musikk er også døme på aktuelt kyrkjeleg liv både lokalt, nasjonalt og 
globalt. Salmen sungen og/eller lytta til gir undervisninga ein ekstra 
dimensjon, ja, kunstopplevingar stundom. Og jamvel om ein må ta 
omsyn til reservasjonar og fritaksrett, kan dette avgjort la seg gjen- 
nomføra. Mange stader vil salmesong ikkje vera noko problem i det 


20 T.d. blir den såkalla Kingo-songen framleis praktisert på Færøyane. Det finst fleire opptak av slik 
song på Youtube. Også i eit par forsamlingar i Agder vert Kingo-songen halden i hevd. 

21 —Bibelforteljande kyrkjesalmar har ein nokså svak tradisjon i Noreg, sjølv om bibelallusjonane i 
salmetekstane er mange. Danmark har fleire slike tekstar, ikkje minst takka vere N.ES. Grundtvig. 

heile. Foreldre med ulik bakgrunn ønskjer at borna deira skal få læra 
og bruka songar som dei sjølve eller miljøet ikring er glade i og har 
brukt, kanskje i generasjonar. Ein skal difor ikkje la skrekken for dei 
protestane som eventuelt kunne koma, og som media er raske med å 
formidla, rydda bort verdfullt materiale frå undervisninga. Men sjølv- 
sagt skal ein halda seg til gjeldande lover og reglar og ta aktuelle spørs- 
mål opp med dei føresette. 

Mange salmar er eksistensielle og tek opp tema som gjeld livet: tvil, 
sorg, uvisse osv. Ikkje minst mykje frå den nyare tilveksten i salmebøkene 
byr på gode utgangspunkt for samtale og undring i ei tid då «livsmeist- 
ring» har kome på timeplanen i norsk skule. Desse salmane kan ein lesa, 
lytta til og diskutera. Samstundes vert elevane kjende med salmetekstar 
dei kanskje ikkje møter elles, og dei kan få oppleva at salmebøkene ikkje 
berre er lagerrom for litterære og kulturelle museumsgjenstandar. 


Norsk 


Planen for norskfaget i Kunnskapsløftet er lite spesifikk når det gjeld for- 
fattarar, og svært open når det gjeld sjangrar. I Fagfornyinga er måla lite 
instrumentelle og detaljerte. Men fordjuping, tolking og jamføring i ei 
breidde av sjangrar står sentralt. Salmetekstane kan difor godt brukast i 
norskfaget, og dei vil kunna gi særleg utbyte på fleire område. 

Norske litteraturhistorier er varsame med å løfta fram salmediktinga 
og anna religiøs dikting. Einskildforfattarar som Petter Dass og Dorothe 
Engelbretsdatter vert presenterte, men ikkje alltid med salmediktinga 
i fokus. Både Magnus Brostrup Landstad og Elias Blix er omtalte, men 
Landstad like ofte for innsamlingsarbeidet sitt som for salmediktinga, 
jamvel om salmearbeidet hans var eineståande pa mange måtar, også litte- 
rært. Per Thomas Andersen peikar i Norsk litteraturhistorie på den store 
utbreiinga Landstads Kirkesalmebog (1870) har hatt, og kor banebrytande 
boka var, særleg språkleg. Landstad brukte norske ord og uttrykk i sal- 
mane sine, og bilete frå norsk natur. Han møtte sterk motbør for slik å 
bryta med det som hadde vore gjengs i det religiøse språket. Eldre salmar 
har fleire palmegreiner og oljekvistar enn dei har snøfonner og «gård og 

grend». I Danmark skreiv N.F.S. Grundtvig den danske naturen med 
bøketre og nattergalar inn i salmane. Petter Dass hadde gjort det i sine 
tekstar meir enn 150 år før, men han var ikkje representert i dei offisielle 
salmebøkene før Landstad. Også Blix sine Nokre Salmar (1869 og seinare), 
og arbeidet med Nynorsk salmebok, vert trekt fram i éin spalte i Norsk 
litteraturhistorie (2001) (Andersen 2001:76 og 226). 

Ser ein den sparsame litteraturhistoriske omtalen i samband med kva 
folk har ått av bøker, og brukt av diktarlege tekstar, vil ein tenkja at dette 
kanskje er noko knapt (Fet 1995). Den nye nynorske litteraturhistoria vier 
salmediktinga større plass (Sørbø 2018). Den nynorske salmediktinga 
tilførte salmesongen ein ny vokalklang og friske bilete. Desse salmane 
var noko mindre bundne av konvensjonane sidan diktarspråket var 
nytt og tilkomstområda vide. Fleire salmediktarar bør få plass i skulens 
litteraturundervisning, både av resepsjons- og bokhistoriske grunnar 
(folk las og song salmar, og dei åtte i høg grad song- og salmesamlingar) 
og fordi salmane gir døme på framifrå lyrikk frå fleire periodar. Då det til 
dømes vart etablert ein dansk-norsk morsmålslitteratur på 1600-talet, var 
salmane heilt i fremste rekkje.” Ingen lyrikksamlingar er meir utbreidde 
enn salmebøkene, og som diktantologiar er dei særs vidtfemnande. 

For norskfagets del er det først og fremst to sider ved salmen som gjer 
denne sjangeren aktuell. Det eine er at det er ein gammal, men fram- 
leis særs levande sjanger. Medan mykje av bruksdiktinga elles er døgn- 
fluger og held låg kvalitet, gjeld dette ikkje for salmar generelt. Noreg 
har framleis dugande aktive diktarar og komponistar på salmefronten. 
Salmane er kjende av fleire generasjonar, og dei gir døme på både fram- 
ifrå kvalitet og lang tids bruk. Mange av tekstane som framleis finst i 
salmebøkene, høyrer med blant det fremste i lyrikkhistoria, og mange 
viktige forfattarar har skrive salmar. Det finst også fleire døme på dikt 
frå andre kontekstar enn dei kristelege, som har fått plass i salmebøkene. 
Salmebok 2008 hadde rett nok langt fleire slike enn dei som til slutt kom 
med, men også i Norsk salmebok 2013 finn vi ei rekkje tekstar som er henta 


22 Landstad, Magnus Brostrup, 1856: «Fra fjord og fjære» bl.a. i Norsk salmebok 2013: Nr.50. 

23 Ein kan peika på arbeidet til Anders Arrebo (1587-1637), og før han Hans Christensen Sthen 
(1544-1610). Seinare Thomas Kingo (1634-1703) som var samtidig med Dorothe Engelbrets- 
datter (1634-1716) og Petter Dass (1647-1707). 


203 


ARTIKKEL 7 


frå ulike diktsamlingar.** Dette har skapt ein del diskusjon, t.d. meiner 
somme at Arnulf Øverland nok ikkje ville vore glad for å vera blant 
salmediktarane.” Andre spørsmål som har vore framme, er om Alf Prøy- 
sens julekveldsvise («Nå har vi vaske gølvet») kan vera salme, om siste 
strofa i Jakob Sandes «Det lyser i stille grender» skulle vera med osb.** 
Slike diskusjonar knytte til både opphavsrett og endring av kontekst vil 
ungdomsskuleklassar godt kunna ta del i. 

Eit anna forhold som gjer salmane spennande å arbeida med, er tekst- 
historia. Salmane har vore sette på som kyrkja sin eigedom. Ein har difor 
endra både tekstar og melodiar frå bok til bok, av og til utan omsyn til 
opphavshistoria. Stundom kan det vera vanskeleg å etablera ein original- 
tekst, andre gonger er nyare versjonar av salmen så ulike den opphavlege at 
ein kan spørja seg om det kan forsvarast å seia at dette er det same verket. 
Å jamføra tekstar frå ulike epokar og salmebøker på deira veg gjennom 
omsetjing og revisjon gir gode innsyn i språkhistorie og litteraturhistorie, 
smakshistorie og kyrkjesoge. I norsktimane kan ein t.d. diskutera kvifor 
eit ord som «sød» eller «søt» etter kvart blir borte frå mange salmar.” Når 
skjer det, og kva kjem i staden? Ein kan diskutera kvifor ein ikkje held 
på formuleringar som at Kristus «Manddom tog».**Kva ord brukar ein i 
staden? Kvifor er «gods, ære, barn og viv» ikkje høveleg i dagens kyr- 
kje?” Det kan drøftast om salmane har fått eit meir, eller tilstrekkeleg, 
inkluderande språk med dei endringane som er gjorde. Luthers salme 
som i Kingos salmebok bad om vern mot «Pavens og Tyrckens Mord»; 


24 «Det er den draumen» av Olav H. Hauge var eitt av dikta som vart tonesett og foreslått teke med 
i Salmebok 2008. I Norsk Salmebok 2013 finn vi m.a. Jan Inge Sørbøs oktoberdikt frå samlinga 
Blåmalar og litt lakkerar (1993). 

25 Øverland har skrive teksten til nyårssalmen «Snehvit er natten», nr. 838 i Norsk Salmebok, 2013. 

26 Eit anna dikt det var strid om då ein arbeidde med utkastet til ny salmebok for Den norske 
kyrkja, var Nordahl Griegs «Til ungdommen» som vart mykje brukt etter terroråtaka 22. juli 
2011. Songen var med i Salmebok 2008: 221, men kom ikkje med i Norsk salmebok 2013. (Sjå t.d. 
Dagbladet 17.april 2012: 2.) 

27 Eit døme: Thomas Kingo sin salme «O Jesu, søde Jesu, dig», som er ein takkesalme for natt- 
verden, blir endra i Landstads reviderte Kirkesalmebog (1926) til «O Jesus Krist, vår Herre kjær» 
(nr.711), og er sidan endra fleire gonger. I NoS85 lyder det t.d. «Å Jesus, kjære Jesus deg» (nr. 637). 

28 Eit dome fra «Kingos salmebok» (1699): «O JEsu/ du som Manddom tog/ Hielp os at see 
og kiende» i salmen «Vær trøstig Zion/ JEsu Brud» (88), ei formulering som M.B. Landstad 
vidarefører i si Kirkesalmebog (1870) nr. 194,6. 

29  Sluttstrofa i Martin Luthers salme «Vår Gud han er så fast ei borg». 

er sjølvsagt endra. Når skjedde endringa, kvifor, og til kva? Eit mindre 
typisk norskfagleg spørsmål vil det vera å diskutera kvifor Evangelisk- 
kristelig Psalmebok (1798)” endra så mykje av t.d. Thomas Kingos bilet- 
bruk. Men om somt av dette omhandlar teologiske og samfunnsmessige 
spørsmål, handlar det i høg grad også om estetikk og språk! 

Ein kan også studera korleis den metriske utviklinga har vore, frå dei 
eldste tekstane der ein freista kopiera latindiktingas kvantitetsprinsipp. 
Her var det lengda på stavinga som avgjorde det metriske mønsteret. Sei- 
nare fekk ein aksentuerande metrikk der det er stavingstrykket som er 
avgjerande, slik vi kjenner det frå dei fleste skulesongar. Å studera bear- 
beidingane av ein Luther-salme vil vera instruktivt. Ein kan jamføra 
Luthers tekstar med omsetjingane av dei og sjå når salmebøkene får teks- 
tar med fast rytme. Ein kan også vurdera om dei metriske endringane 
samsvarer med diktinga elles. 

Også rimmønstera er endra. Når ein tar omsyn til rimtvang og rim- 
meistring som ein t.d. finn i barokken, ser ein at uttalen av orda må ha 
vore annleis enn i dag; såleis gir salmen innblikk i delar av historia til det 
munnlege språket. 

Eg vil også peika på det innsteget salmane gir til grannespråka, som 
Fagfornyinga løftar fram. Våre eldste salmar hadde vi felles med Dan- 
mark. Det var der salmebøkene vart utgitte, og diktarar både i Noreg og 
Danmark skreiv på dansk. Berre få nordmenn var representerte i dei eldste 
salmebøkene, og dei var gjerne geistlege som budde i Danmark. Petter Dass 
kom først med i M.B.Landstads salmebok i 1870. Dorothe Engelbretsdatter 
greidde å oppnå «copyright» frå kongen på eigne verk og selde ei tid meir 
enn nokon andre forfattarar i Danmark-Noreg. Men ho var ikkje mykje 
representert i salmebøkene, og er ikkje med i den siste salmeboka for Den 
norske kyrkja. Luthers salmar og andre av salmane frå reformasjonsåra, og 


30 Salmen «Gud hold oss oppe ved ditt ord» (Norsk Salmebok 2013, 566) byrja opphavleg slik 
(i «Kingos salmebok»): «Beholt os/ HErre/ ved dit Ord/ Og styr Pavens og Tyrckens Mord». Slik 
skriv også Luther sjølv i det han kallar «Ein Kinderlied, zu singen, wider die zween Ertzfeinde 
Christi und seiner heiligen Kirchen, der Bapst und Türken, etc.» Sjå omtale i Holter, Stig Wernge 
2011. Nytt norsk salmeleksikon b.I: 439 ff. 

31 — Evangelisk-kristelig Psalmebok (1798) var sterkt prega av rasjonalismen. Salmane frå tidlegare 
tider vart avkorta, og biletbruken vart endra i rasjonalistisk lei. Språklege bilete av smerte, død 
og liding (som både Thomas Kingo og mange andre eldre salmediktarar brukte) vart omskrivne 
og fjerna. 

salmar frå den lutherske ortodoksien og seinare pietismen, kom inn i norsk 
kyrkjesong via Danmark. Til dømes har fleire av våre høgast skatta jule- 
songar opphavleg dansk tekst. Men det kan vera interessant å sjå på korleis 
somme av dei har fått norske folketonar og såleis er knytte til den heimlege 
tradisjonen. Enkelte av Hans Adolph Brorsons salmar har opp mot 14-16 
forskjellige folketonar. Dette viser at det har skjedd ein mental «adapta- 
sjons- og adopsjonsprosess» som gar ut over vanleg omsetjingspraksis. 
Den engelskspråkelge songtradisjonen nådde fram i lågkyrkjelege 
miljø før han kom med i offisielle salmeboker. Dette gjeld også mange av 
dei svenske songane, ikkje minst songar frå dei store svenske vekkings- 
rørslene. I salmeboka frå 2013 er somme av dei svenske songane gjengitte 
på originalspråket (og jamvel nokre av dei engelske), medan alle danske 
tekstar er fornorska. I skulen kan ein diskutera kvifor, og ein kan studera 
kva for endringar som er gjorde. Ein kan også jamføra dei ulike nordiske 
versjonane av dei same salmane og sjå om salmebokredaksjonane i dei 
enkelte landa har gjort ulike val. Likeins kan ein jamføra bokmåls- og 
nynorskversjonane til dei salmane som finst i begge språkformene. 
Mykje av arbeidet med jamføring av tekstversjonar, med bakgrunnen 
for at bøkene vart til og den historiske samanhengen dei kom ut i, vil også 
samsvara godt med Fagfornyinga sitt ønske om at elevane skal undra seg, 
studera, forska og reflektera. Ei rekkje andre historiske perspektiv kan også 
trekkjast inn, perspektiv som og er gyldige for andre fag enn norsk. Sal- 
mane har jo det særlege ved seg at dei framtrer i ulike versjonar gjennom 
historia. Dei gir difor gode døme på språkhistorie og smaks- og stilhistorie. 


Demokrati- og samfunnshistorie 

Salmens konsoliderande og inspirerande bruk kan også gi gode innsteg 
til ytrings- og demokratihistoria i samsvar med Fagfornyingas ønske om 
å styrkja religionens plass i samfunnsfaget. Allereie Det nye testamentet 
oppmoda dei første kristne til å setja mot i, rettleia og undervisa kvar- 
andre med song.” Frå oldkyrkja finst forteljingar om at songen konsoli- 
derte kristne grupperingar og styrkte fellesskapet i tider med motstand 


32 Ef5,19, Kol 3,16. 

og prøvingar, som når biskop Ambrosius samla kyrkjelyden og song 
medan kyrkja var kringsett av barnekeisarens soldatar (Bongers 2011: 
373). På 1400-talet brukte husittane i Praha fellessongen der jamvel kvin- 
ner og born fekk delta, som offentleg ytring mot pavemakta (Øystese 
2015). Martin Luther såg verdien av at folk fekk syngja den rette læra 
gjennom songar på sitt eige språk og melodiar som dei kunne frå før. For 
han var salmane både eit ledd i messa der det allmenne prestedømmet 
vart realisert, og ein pedagogisk reiskap for reformtankane. Dei fungerte 
som ytring og som protest. Då ein mann song og selde Luther-salmar på 
torget i Magdeburg, vart han arrestert. Men ei stor folkemengde gjekk til 
rådhuset og kravde han fri, og dei fekk viljen sin (Grøm 1995:77). 

Somme har hevda at reformasjonen vart sungen inn i Noreg (Grøm 
1995). Nokre av dei eldste vitnemåla frå norsk reformasjonshistorie handlar 
om korleis salmar vart lærte, brukte og spreidde jamvel før den lutherske 
kristendommen offisielt var innført i Danmark-Noreg (noko som skjedde 
i 1536-37). Val av songbøker og -repertoar bidrog også til etablering og 
konsolidering av den pietistiske lekmansrørsla i Noreg, som i Danmark, 
der dei song Kingo i kyrkja og Brorson i heimen. På liknande vis pregar 
og definerer lovsongen no i høg grad ungdomsforsamlingar. Under krigen 
samla kyrkjelyden seg utanfor Nidarosdomen då prost Arne Fjellbu vart 
nekta å forretta gudsteneste der av okkupasjonsmaktene. Forsamlinga 
song Luther-salmen «Vår Gud han er så fast ei borg» (Håvik 2008:62-67). 
Somme songar, rett nok ikkje så mange salmar, fekk også mykje å seia 
etter terroråtaka 22. juli 2011.” Går ein utanlands, er døma svært mange 
på den samlande og styrkjande verknaden salmar og religiøs song har 
hatt. Det er nok her å visa til tradisjonen med negro spirituals. 


Salmens framtid i skulen 


Ei utfordring for bruk av salmar i skulen er at dei hamnar mellom dei 
religiøse litterære tekstane (og i den kristne musikktradisjonen) som sjel- 
dan kjem innanfor den litterære (og skulemusikalske) horisonten. For 


33 Bruken av «Til ungdommen» av Nordahl Grieg etter 22. juli førte til sterk argumentasjon for at 
denne songen burde koma med i salmeboka som var under arbeid. 

KRLE-fagets del er salmens moglegskapar svekte av at mange lærarar har 
lita utdanning i religionsfag. Ein må aktivt velja utdanning i KRLE om 
ein skal kvalifisera seg betre i faget. Ved mange skular har ein ikkje høve 
til å tilsetja slik at ein har særskilt undervisningskompetanse i alle fag, 
særleg gjeld dette mindre skular og «små» fag. Ein kan difor heilt mangla 
kvalifiserte KRLE-lærarar ved somme skular. Når dette vert kombinert 
med ein etter kvart stor otte mange stader for å trø feil i forhold til kva 
som er innafor eller ikkje av kristen og religiøs song i skulen, er det lett å 
velja salmen bort. Ein gjennomgang av fleire religionsdidaktiske grunn- 
bøker for lærarskulen viser også at svært få av dei gjennomgår temaet 
kristen song og salme særleg grundig 3* KRLE-faget er omfattande, og det 
blir fort plassmangel. 

Då satsar ein ikkje stort på noko som er marginalisert i planane, i alle 
fall ikkje om ein ikkje har særleg interesse for det. Læreverka i KRLE 
inneheld heller ikkje så mykje om salmar, endå det finst nokre døme 
på at ein omhandlar songen og musikkens plass i religionen.» Verdfullt 
nett-supplement kan også finnast når det gjeld salmar. 

Det er mange gode grunnar til å syngja i skulen; både estetiske, histo- 
riske, kulturelle, kunnskapsmessige, psykologiske og sosiale. Det er gode 
grunnar til å ha ein solid felles stamme av songar som elevar og læra- 
rar kan henta tilfang frå. Det er også særs gode grunnar til at det skal 
vera salmar mellom desse songane; både historiske, kulturelle, språklege, 
musikalske, faglege og eksistensielle grunnar. Nyare læreplanar ber ikkje 
akkurat salmane fram på gullstol. Men det er heller ingen alvorlege hind- 
ringar i vegen for at salmar kan brukast både i KRLE-faget, norskfaget, 


34 Eitt unntak er Helje Kringlebotn Sødals Religions- og livssynsdidaktikk (2009), som gjer godt 
greie både for det som er mogleg og det ein må syta for av reservasjonsrett. Cappelens læreverk 
har t.d. eit kapittel med overskrifta «Jesus i musikken», der målet er at eleven skal kunna forklara 
korleis kristen tradisjon kan ha inspirert musikk. 

35 Cappelens læreverk har t.d. eit kapittel med overskrifta «Jesus i musikken», der målet er at eleven 
skal kunna forklara korleis kristen tradisjon kan ha inspirert musikk. 

36 Cappelen Damm har for eksempel tillegg til sitt lærestoff der «Salmene - en kulturskatt» er over- 
skrift. Ein undertittel er «Norsk salmebok, et kulturdokument». Nettsida gir ei viss oversikt over 
salmehistoria og presenterer fleire salmar og salmediktarar. Sida slår fast, i tråd med Kunnskaps- 
løftet si framheving av kulturhistoria, at «salmeboka er en viktig del av den felleskulturelle arven 
i Norge, og vi sier at den er en kulturbærer». Ei rekkje salmar finst som lydeksempel i ein klikk- 
meny med musikk, både med og utan vokal slik at ein kan velja om ein vil lytta eller syngja med. 
http://krlenett.cappelendamm.no/enkel/seksjon.html?tid=1817419: 23.10.18. 

historie- og samfunnsfaget og musikkfaget. Den beste måten å formidla 
salmen på er gjennom musikk og song (Breistein 2010: 236—237). Attåt 
dette kan ein nytta ei rekkje arbeidsmåtar for å fremja salmekunnskap og 
-forståing. Men dersom lærarane skal få både frimod og kunnskaps- og 
metoderikdom nok, må dei, eller vi, som kjenner salmetradisjonen og ser 
verdien av han, løfta salmane fram og gjera stoffet tilgjengeleg og klart til 
trygg bruk. 

Toledo-rapporten understrekar at det er viktig at elevane får under- 
visning i og om religion, tru og livssyn (Sødal 2008:165ff). Menneske- 
rettane med barnekonvensjonen, som har fått status som lov i Noreg, 
framhevar borns rett til trusopplæring. I denne opplæringa bør estetiske 
kvalitetar og opplevingselement brukast i undervisninga, som i dei fleste 
andre fag og emne. Noko anna gir eit inntørka og feilaktig bilete av kva 
religionane, i dette tilfellet kristendommen, står for. 

K. E. Løgstrup sukkar at «... det er uoverkommeligt at holde skole» 
(Løgstrup 1987:44). Å finna ein fornuftig og god plass til salmar bør like- 
vel ikkje vera heilt uoverkomeleg. 

Spesialpedagogikk 
i et NLA-perspektiv 
Tilbakeblikk - verdiblikk - framtidsblikk 


Marit Mjøs og Anne Karin Rudjord Unneland 
NLA Høgskolen 


Sammendrag: Artikkelen belyser spesialpedagogikk som fag og forskningsfelt 
og gjør rede for etablering og utvikling av fagområdet på NLA Høgskolen. Det 
er lagt vekt på å tydeliggjøre verdiene som kan sies å danne basis for faget. Fagets 
historie både nasjonalt og internasjonalt viser at fagfeltets mål er og har vært å 
arbeide for å gi gode vilkår for et verdig liv til barn og unge som faller utenfor 
samfunnets rammer for normalitet. Derfor har faget både i fortid og nåtid et 
kritisk blikk på forhold i samfunnet som truer menneskeverd og likeverd og som 
skaper funksjonshemmende barrierer. 

Både historien, verdiene og framtida til spesialpedagogikken som fag sees 
i et NLA-perspektiv, men linjene trekkes også til den dagsaktuelle og pågående 
samfunns- og skoleutviklingen som vil kunne påvirke fagets rolle og funksjon 
i tiden framover. Avslutningsvis drøfter artikkelen hvilken betydning dette kan 
eller bør få for spesialpedagogikkens framtidige plass ved NLA Høgskolen, og 
hvilken samfunnsmessig betydning spesialpedagogisk utdanning og forskning 
med et NLA-perspektiv eventuelt kan ha. 


Nøkkelord: NLA Høgskolen, spesialpedagogikk, likeverd, menneskeverd, verdier 


Innledning 


Ved NLA Høgskolen sitt 50-arsjubileum som privat høgskole i 2018 
kunne man samtidig markere 30 års sammenhengende undervisnings- 
og forskningsaktivitet på det spesialpedagogiske området. Denne teksten 
utdyper begrunnelsene for at pedagogikkfaget ved NLA Høgskolen i 1998 
ble supplert med spesialpedagogikk. Videre drøftes det hvordan man kan 


Siteringavdenneartikkelen: Mjøs, M. og Unneland, A.K.R. (2020). Spesialpedagogikkiet NLA-perspektiv. 
I Hagesæther, G., Innerdal, G. & Kvam, B. (Red.), NLA Høgskolen. Fagutvikling og sjølvforståing på kris- 
ten grunn (s. 213-244). Oslo: Cappelen Damm Akademisk. https://doi.org/10.23865/noasp.102 

Lisens: CC BY-NC-ND. 

forstå en utvikling der aktiviteter og tilbud innen spesialpedagogikk sta- 
dig har vært økende, og nå utgjør en svært stor andel av virksomheten. 
Har spesialpedagogikken tatt gjøkungens plass ved NLA Høgskolen, eller 
er det naturlige sammenhenger mellom faget og virksomhetens eksistens- 
berettigelse? Hvilke konsekvenser har dette i så fall for fagets stilling ved 
NLA i framtida? 

I teksten utgjør NLA Høgskolen en case, der utviklingen og situasjonen 
ved høgskolen koples til spesialpedagogikkens historie og dagsaktuelle 
utfordringer innenfor rammen av norsk samfunns- og skoleutvikling. 
Både historien, verdiene og framtida til spesialpedagogikken som fag sees 
dermed i et NLA-perspektiv, noe som vil være nyttig for videreutvik- 
ling ved NLA Høgskolen, men som trolig også vil representere et interes- 
sant blikk på spesialpedagogikkens rolle og funksjon for andre instanser 
innen høyere utdanning. 

Innledningsvis tar teksten for seg spesialpedagogikk som fag og 
forskningsfelt; først i et historisk perspektiv, før fokuset flyttes til de ver- 
diene som kan sies å danne basis for faget. Deretter beskrives oppstarten, 
utviklingen og status for faget ved NLA Høgskolen, før linjene trekkes 
til den dagsaktuelle og pågående samfunns- og skoleutviklingen som 
vil kunne påvirke fagets rolle og funksjon i tiden framover. Helt til slutt 
knyttes trådene tilbake til hvilken betydning dette kan eller bør få for 
spesialpedagogikkens framtidige plass ved NLA Høgskolen, og hvilken 
samfunnsmessig betydning spesialpedagogisk utdanning og forskning 
med et NLA-perspektiv eventuelt kan ha. 


Spesialpedagogikk som fag og forskningsfelt 
- et tilbakeblikk 


Berit Johnsen peker på at analyse av ideer og tradisjoner vil kunne «bidra 
til økt innsyn i praksis og debatt om aktuelle og framtidige prioriterin- 
ger» (2007: 43). Kjennskap til historien og tidligere erfaringer kan altså 
være viktig både for å kunne forstå egen tid og aktuelle problemstillinger, 
men også for å kunne ha begrunnede antagelser om hvilke utfordringer 
samfunn og skole vil stå overfor i tiden framover, og hva det vil kreve. 
Det er særlig relevant å se tilbake på hvordan opprettelsen og utviklingen 

av faget spesialpedagogikk henger sammen med utviklingen av synet på 
funksjonshemming på den ene siden og utviklingen av den norske felles- 
skolen på den andre siden. 

Det vi med dagens terminologi kaller spesialpedagogiske problem- 
stillinger, ble faktisk aktualisert allerede i den norske grunnskolens start- 
fase (Johnsen 2007:43). Den første allmueskoleloven med undertittelen 
for alle og enhver fra 1739 (Mjøs 2007: 9) var i realiteten ikke for alle, men 
likevel ble spørsmål om ulike forutsetninger og undervisningstilpasning 
satt på dagsordenen. Berit Johnsen (2000; 2007) gir daværende teolog 
og kongelig skoleutvikler Erik Pontoppidan æren for dette. Han ga i en 
lærerveiledning til Forklaringen fra 1737 råd om tilrettelegging av under- 
visningen både metodisk og innholdsmessig (Johnsen 2007: 47-48), og 
understreket lærerens ansvar for å undervise i samsvar med prinsipper 
for barns læring (Johnsen 2007: 48). Det går an å forstå dette som en for- 
løper til dagens prinsipp om tilpasset opplæring, og en forventning om at 
skolen skal være for alle. 

I 1881 gav Lov om Abnorme Børns Undervisning såkalte «døvstumme, 
blinde og aandssvage» barn rett til opplæring. Det gjorde Norge til et 
foregangsland i Europa (Simonsen 2000: 93) ved at loven slo fast statens 
opplæringsansvar også for barn med funksjonsnedsettelser. Tilbudene 
var organisert utenfor den ordinære skolen i form av internatskoler for 
de ulike kategoriene av funksjonshemming. Barna var altså inkludert i 
opplæring, men i segregerte former, samtidig som opplæringen var et 
middel til å trekke alle barn og unge inn i samfunnets fellesskap (Skogen 
& Buli-Holmberg 2002). Et eksempel er Jakob Sæthres Institut for 
Aandssvage Børn, som ble etablert i Bergen i 1882.’ Utgangspunktet for 
spesialskolevirksomheten var en optimistisk tro på miljøpåvirkningens 
muligheter og tilhørende «grensesprengende pedagogisk virksomhet» 
(Sorkmo 2010: 25), som var inspirert av franskmannen Édvard Séguin. 
Som «åndssvakeundervisningens far» var han mer opptatt av elevenes 
muligheter enn mangler, og hevdet at tilbakestående barn kunne dia- 
gnostiseres, behandles og muligens helbredes (Sorkmo 2010: 20). 


1 Senere Eikelund offentlige Aandssvageskole, så Eikelund off. skole, Eikelund kompetansesenter, 
og deretter Statped vest, som NLA Høgskolen nå har samarbeidsavtale med. 

Spesialpedagogikkens røtter 

At spesialpedagogikk er et fag med forankring i praksis, synes det å være 
bred enighet om. Monica Dalen (1994: 43) uttrykker det så sterkt som at 
«faget har født seg selv i møtet med funksjonshemmede og deres pårø- 
rende». Edvard Befring (2012: 33) har definert spesialpedagogikk som «... 
et internasjonalt fagfelt som arbeider for å gi vilkår for et verdig liv til 
barn og unge som faller utenfor nådeløse normer og rammer for norma- 
litet», mens Reidun Tangen (2012: 17) har formulert det slik: 


Spesialpedagogikkens overordnede mål er å fremme gode lærings-, utviklings- 
og livsvilkår for barn, unge og voksne som av ulike grunner møter - eller er 
i betydelig fare for å møte - funksjonshemmende vansker og barrierer i sin 


utvikling, læring og livsutfoldelse. 


Disse definisjonene fra et knippe sentrale fagpersoner på det spesial- 
pedagogiske området viser at faget må ha et kritisk blikk på forholdene i 
samfunnet — på vegne av «funksjonshemmede, sårbare, forsømte, engs- 
telige, overaktive og funksjonsdiskriminerte barn og unge» (Befring 
2012: 33). Dette samfunnskritiske blikket kan tydelig sees helt fra starten. 
Da optimistiske pionerer i sin tid prøvde seg fram med stimulering og 
opplæring av personer med funksjonsnedsettelser på ulike måter, lå det 
i denne handlingen en sterk samfunnskritikk. Personer med funksjons- 
nedsettelser var ikke regnet med i samfunnet, men ble nå trukket fram i 
lyset, og viste seg etter hvert å ha muligheter både for læring og utvikling; 
et klart argument for å gi personer med funksjonsnedsettelser opplæring. 

Den første systematiske utdanningen i spesialpedagogikk besto av 
egne kurstilbud knyttet til de ulike spesialskolene - en form for «in- 
service training» (Mjøs 2007: 25). Utdanningen var imidlertid kun et 
tilbud til lærere i de statlige spesialskolene, samtidig som den største 
gruppen lærere med behov for spesialpedagogisk kompetanse etter hvert 
var å finne i hjelpeundervisningen i kommunene.” Det var primært dette 
kompetansebehovet som etter hvert åpnet for at spesialpedagogikk som 


2 Etter en lovendring i 1955 som påla kommunene å etablere hjelpeklasser (Askildt & Johnsen 
2012: 69). 

fag fikk plass innenfor høgskolesystemet - inkludert NLA Høgskolen - 
og senere status som et vitenskapelig fag (Sorkmo 2010: 67). 


Spesialpedagogikk som vitenskapelig fag 

De første pionerene på det spesialpedagogiske området var drevet av 
vitenskapelig nysgjerrighet. Hadde personer med ulike funksjonsnedset- 
telser muligheter for utvikling og læring? Var det mulig å påvirke deres 
forutsetninger, eller var disse å forstå som statiske? Kunne man kan- 
skje helbrede funksjonshemming? Slike spørsmål appellerte ikke minst 
til medisinere, og flere av de mest kjente pionerene på det spesialpeda- 
gogiske området var nettopp leger. Maria Montessori fra Italia er i dag 
godt kjent i Norge på grunn av et stort antall Montessori-barnehager 
og -skoler rundt om i landet. De er basert på hennes pedagogikk, som i 
første omgang ble utviklet og utprøvd på barn med utviklingshemming 
(Norsk Montessoriforbund). I denne sammenheng er det interessant at 
Montessori som lege fokuserte på det vi i dag vil kalle spesialpedago- 
gisk virksomhet, og dernest at de metoder som ble utviklet for barn med 
utviklingshemming, har vist seg så godt egnet for alle barn at det i dag 
danner grunnlag for en omfattende skolevirksomhet. 

At spesialpedagogikk framsto som et akademisk fag i europeisk sam- 
menheng, tilskrives gjerne Heinrich Hanselmann (Askildt & Johnsen 
2012: 64). Hans arbeider var banebrytende for spesialpedagogikk som 
egen fagdisiplin. Han brukte begrepet heilpedagogikk om faget, noe som 
involverte basiskunnskaper fra blant annet medisin, psykologi, sosiologi, 
filosofi og pedagogikk. 

Betydningen av en faglig kompetanse for dem som skulle gi opplæring 
for funksjonshemmede barn, vokste også fram i Norge. Dette førte i 1961 
til oppstart av en felles nasjonal spesialpedagogisk utdanning basert på 
lærerutdanning (Askildt & Johnsen 2012: 69). Deretter ble spesialskole- og 
hjelpeklasseopplæring samlet til et felles fagfelt med Statens spesiallærer- 
skole som utviklingsarena. I nordisk sammenheng var dette enestående. 
Senere ble det åpnet for å gi tilbud om spesialpedagogisk utdanning av 
ulikt omfang en rekke steder rundt om i landet - inkludert ved NLA 
Høgskolen fra 1988. Det spesialpedagogiske utdanningstilbudet ved 

Statens spesiallærerskole ble suksessivt utbygd; fra 1976 til et hovedfag 
og fra 1986 til en doktorgrad i spesialpedagogikk. Nå er spesiallærerhøg- 
skolen historie, mens etterkommeren, Institutt for spesialpedagogikk ved 
Utdanningsvitenskapelig fakultet, Universitetet i Oslo, av mange regnes 
som Norges ledende spesialpedagogiske fag- og forskningsmiljø. Sam- 
tidig gis det en rekke utdanningstilbud innen spesialpedagogikk med til 
dels ulik faglig profil på både master- og ph.d.-nivå rundt om i landet. 

I samsvar med variasjoner i faglig profil er det også variasjoner knyttet 
til tema og metoder som benyttes i forskning både på master, doktor- og 
postdoktornivå. Det er likevel slik at de fleste forskningsbidragene på ulike 
måter kan finne sin plass innenfor det Tangen (2012) omtaler som opp- 
gaven til spesialpedagogisk forskning; nemlig å utvikle kunnskap både 
om vilkår som fremmer og vilkår som hemmer læring. Ut fra dette deler 
hun forskningens oppgave i tre: 1) bidra til å utvikle og forbedre disse vil- 
kårene, 2) bidra med nye forståelsesmåter og perspektiver og 3) represen- 
tere et kritisk korrektiv til etablerte oppfatninger, praksiser og systemer 
(Tangen 2012: 18). Spesialpedagogikkens faglige og forskningsmessige 
oppgaver i tiden framover vil bli vurdert med dette som utgangspunkt. 


Spesialpedagogikk som fag og forskningsfelt 
- et verdiblikk 


Befring (2012:33) har omtalt fagets verdimessige forankring på denne måten: 
«Spesialpedagogikkens verdigrunnlag og etiske ankerfeste kan sammen- 
fattes med likeverd og ærefrykt for livet». Ny overordnet del av læreplan 
for grunnopplæringen utdyper skolens verdigrunnlag og understreker at 
«Elevens beste skal alltid være et grunnleggende hensyn» (Udir 2018: 5). 
Men hva som er likeverdig og til barnets beste henger sammen med våre 
verdier, vårt syn på livet og mennesket. Dette vil det være delte meninger 
om, så hvordan skal man avgjøre hva som er til barnets beste i ulike peda- 
gogiske situasjoner? Spørsmålet foruroliger trolig lærere og ledere i enhver 
barnehage og skole, fordi det ikke finnes sikre og selvsagte svar. Spørsmålet 
blir kanskje enda mer urovekkende når det gjelder barn og unge som møter 
utfordringer og barrierer i skolehverdagen. Lærere må foreta fortolkning og 
prioritering av verdier de skal forplikte seg på, som igjen får betydning for 

både fellesskapet og den enkelte. Skolehverdagen er full av eksempler. Skal 
elever med alvorlig funksjonshemming få sin undervisning i klasserommet? 
Spørsmålet krever at verdien av å være synlig til stede og deltaker i et felles- 
skap må vurderes opp mot behov for særlig tilrettelegging og økt lærings- 
utbytte. Og hvordan skal tilhørighet i et fellesskap forstås? Handler det om 
å være sammen i fysiske rom, eller handler det om mer overordnet å være 
regnet med i fellesskapet? Er det riktig å flytte elever som har en utfordrende 
atferd, til særtiltak i andre lokaler? Hvor mye ressurser skal det brukes på 
særlig tilrettelegging og omsorg? Skal individuelle hensyn vektes mer enn 
kollektive behov? Er det best for barnet å lære mest mulig faglig sett, eller 
skal det sosiale vektlegges sterkere? Dette er eksempler på (spesial)pedago- 
giske problemstillinger og dilemmaer som innbefatter verdivurderinger. 

I boka Grunnverdier og pedagogikk hevdes det at «pedagogikk (står) 
fram som eit verdifag både fordi forskningsfokus krev at ein tek stilling 
til verdispørsmål, men også fordi dei ulike sidene ved faget i praksis har 
så stor grad av verdirelevans» (Kaldestad mfl. 2007: 21). Dette kan kanskje 
i enda sterkere grad sies om spesialpedagogikk. Verdier er ikke bare ord i 
formålsparagrafer og visjonsdokument. Verdier får betydning og konse- 
kvenser i praktiske situasjoner i barnehager og skoler. 


Verdier som viktige spørsmål 

Filosofen Charles Taylor er opptatt av hvilke verdier moderne mennes- 
ker identifiserer seg med, og hvordan menneskene finner fram til dem. 
Han innfører begrepet moralske rom. «Det moralske rommet er noe vi er i 
som fellesskap» (Taylor 1998: 8). Hans forståelse av moralske rom utdypes 
rundt tre verdimessige akser. Først rundt spørsmål knyttet til respekt. For 
det andre rundt det som har med forpliktelse å gjøre, og til sist det som har 
med verdighet å gjøre. Han understreker at de verdimessige spørsmålene 
må artikuleres, uttrykkes språklig og slik gjøre verdier tydelige. Det er 
dette som kan gi et offentlig moralsk rom der betingelser for mellom- 
menneskelig samvær skapes. Å ha noe å forholde seg til når vi skal vurdere 
og foreta valg, er avgjørende for oss som mennesker, og det «er avhengig 
av forståelsen av at det, uavhengig av min vilje, fins noe edelt, modig og 
følgelig betydningsfullt for å forme mitt eget liv», skriver Taylor (1998: 52). 

Taylor spør seg hvordan verdier blir utviklet. Han skriver at å prøve å 
uttrykke og sette ord på verdimessige spørsmål i dialog med signifikante 
andre vil være dannende for våre verdier (Taylor 1998: 46). Signifikante 
andre er vidt forstått i hans filosofi og kan for eksempel være Gud, foreldre 
eller til og med et kunstuttrykk. Taylor understreker at mennesket trenger 
betydningshorisonter gjennom horisonter som er gitt. «Den som søker 
noe betydningsfullt i livet og som søker å definere seg selv meningsfullt, 
må eksistere i forhold til en horisont av viktige spørsmål» (Taylor 1998: 
53). Mennesket definerer sin identitet på bakgrunn av ting som betyr noe 
og verdier som springer ut av en horisont av viktige spørsmål. Et kristent 
livssyn har dette perspektivet. Det er noe som er gitt, som for eksempel 
menneskets ukrenkelige verdi og vårt ansvar for hverandre. Likevel må 
disse verdiene utdypes og drøftes når det gjelder betydning og relevans, 
for at verdiene skal gi retning og hjelp til å velge i praktiske situasjoner. 
Studier i spesialpedagogikk bør slik sett ha som målsetting å nære stu- 
dentenes moralske rom gjennom å sette søkelys på viktige og vanskelige 
etiske problemstillinger. Et dagsaktuelt eksempel på dette er holdnin- 
ger til funksjonshemning, slik de eksempelvis kommer til uttrykk i den 
offentlige debatten om fostervannsdiagnostikk, abort og genteknologi. 

Edvard Befring, tidligere rektor ved Statens spesiallærerhøgskole og 
Norges første professor i spesialpedagogikk, skriver at fagets verdigrunn- 
lag finnes i begrepene selvrealisering, rettferdighet, likeverd, inklude- 
ring og integritetsvern (2016:14). Dette er verdier det i utgangspunktet 
er lett å enes om, men selv i slike gode formål finnes problemstillinger 
og dilemmaer. Hva med selvrealisering? Reindal (2007) drøfter i sin bok 
Funksjonshemming, kroppen og subjektet begrepene eller verdiene selv- 
stendighet og autonomi. Reindal skriver at selvstendighet og autonomi 
fremmer en tenkning der idealer som kontroll, selvbestemmelse og inn- 
flytelse over eget liv, ofte omtalt som empowerment i spesialpedagogisk 
litteratur, blir avgjørende. Da blir det viktig å stimulere til selvhjulpenhet 
og uavhengighet. Dette er ikke uviktig, men utilstrekkelig. Reindal refe- 
rerer til forskere innenfor Disability Studies som arbeider ut fra en forstå- 
else av selvstendighet som innebærer gjensidig avhengighet. De hevder at 
dersom empowerment forstått som selvhjulpenhet og uavhengighet blir 
idealer, så vil mennesker med funksjonshemming forbli «second class 

citizens trying to become first class citizens» (Reindal 2007:100). Hun 
utdyper begrepene kontroll og autonomi og viser hvordan en tenkning 
om rasjonalitet som grunnlag for autonomi og kontroll lett kan eksklu- 
dere mange mennesker med funksjonshemming. 

Målet for opplæringen er ikke nødvendigvis et menneske som kan klare 
seg selv og ta hånd om sitt eget liv. Reindal benytter begrepet gjensidig 
avhengighet som noe som følger mennesket sine hjelpebehov i ulike livs- 
faser i et livsløpsperspektiv. «Gjensidig avhengighet er et grunnvilkår ved 
den menneskelige tilværelse som ligger som et premiss i møte med den 
Andre» (2007: 117). Reindal reflekterer over spesialpedagogisk virksom- 
het i lys av selvets pedagogikk versus en pedagogikk for den Andre. Peda- 
gogikk for den Andre er en tenkning som gjør at mennesker vedkommer 
hverandre, handler moralsk og ser hverandre, hevder hun. «Verdi må (...) 
forstås ikke bare som moralske verdier, men også som opplevelsen v seg 
selv som et verdifullt menneske» (Brunstad 2016: 163). 


Menneskeverd 


Språkfilosofen Julia Kristeva hevder at det i det moderne samfunnet ikke 
finnes rom der kravet om nytte og produksjon ikke gjelder. Her inngår 
man «kun rent kontraktuelle relasjoner til hverandre. Vi har fortrengt 
vårt behov for kontakt» (Kristeva 2008: 23). Hun ble utfordret av den 
franske presidenten Jacques Chirac til å informere ham om de funksjons- 
hemmedes situasjon. I Brevet til presidenten peker hun på at møtet med 
funksjonshemmede konfronterer oss med angsten for egen sårbarhet. 
Det blir særlig tydelig i et moderne prestasjonssamfunn som baserer sitt 
selvbilde på å være frisk, underholdende, vellykket og velfungerende. 


Anerkjennelsen av vår likhet med mennesker med funksjonshemninger, ikke 
ut fra vansker og hemninger, men med dem som personer, er det som vever det 
båndet av vennskap og solidaritet som kjennetegner menneskelig verdighet. 
Denne ”higen etter anerkjennelse” - for har vi ikke alle behov for å bli hilst, 
verdsatt og elsket, selv nar vi påstår at vi ikke bryr oss om hva andre sier? - og 
som i sin høyeste form viser seg i kjærlighet til andre, blir på denne måten 


selve grunnlaget for den demokratiske pakten (Kristeva 2008: 64). 

Kristen etikk har som sitt utgangspunkt at menneskets verd og verdig- 
het ikke er avhengig av prestasjoner, og ikke kan regnes i nytteverdi. 
Menneskets verd er gitt av den Gud som skapte mennesket i sitt bilde. 
Mennesket er elskverdig og har verdi uavhengig av prestasjoner og 
læringsresultat. Pedersen understreker at «Berøringsfeltet mellem pæda- 
gogik og kristendom kan ikke anskues sort/hvidt ... det gælder om at 
dygtiggøre sig gennom analyser, samtaler med andre og vurderinger for 
at finde vejen frem» (2002: 247). Våre verdihorisonter og moralske rom 
lar seg prege av det samfunn vi lever i. Pedagoger må både se med kritisk 
blikk på samtidens verdisetting og kvalifisere seg til å delta i dialogen om 
barnets beste og menneskets verd. Faget spesialpedagogikk må ha som 
oppgave også å kvalifisere studenter til å delta i verdimessig analyse og 
samtale. 

Å se på barnehage og skole som en økonomisk investering er blitt 
stadig mer vanlig. Et eksempel som kan illustrere dette, er tittelen på 
NOU:14: 2016. Mer å hente. Bedre læring for elever med stort læringspoten- 
sial. God læring er et vesentlig anliggende, men både tittelen Mer å hente 
og begrunnelse som «kunnskapskapital er samfunnets viktigste ressurs» 
(2016: 8) trekker oppmerksomheten i et nytte- og utbytteperspektiv. Foros 
og Vetlesen (2015: 102) peker på at nytteperspektivet stadig vinner terreng 
i skolesammenheng, blant annet gjennom uttrykk som å «få kompetanse 
ut av befolkningen». Selvsagt skal skolen være til nytte både for barn 
og unge og for samfunnet, men det er grunnleggende viktig at skole og 
barnehage sørger for at barn med ulike forutsetninger blir verdsatt, og at 
tilhørighet og respekt ikke er avhengig av prestasjoner. Det vil være en 
forutsetning for at alle barn skal få oppleve likeverd og tilhørighet. 

Det kan være grunn til å frykte at mennesker med funksjons- 
hemminger vil komme til å lide under det økte fokus som sees, i både 
barnehage og skole, på måling av læring, premiering av effektivitet og 
rangeringssystemer. Faget spesialpedagogikk må ikke skygge unna sam- 
taler om verdimessige valg og prioriteringer som kan få urovekkende 
konsekvenser for utsatte barn og unge. Kanskje har dette med normer og 
verdier blitt mer diffust i et stadig mer pluralistisk samfunn. Foros og Vet- 
lesen spissformulerer seg slik: «Vi er usikre i våre verdier, utydelige i våre 
holdninger, uklare i våre meninger og forlegne i våre voksenroller» (2015: 

11). Når det velges og prioriteres, avsløres det hva som anses som viktig, 
og tilsvarende hva det legges mindre vekt på. I faget spesialpedagogikk 
må studentene bli oppmerksom på valgene, drøfte konsekvenser og lære 
å ta stilling. Fordringen om å ta ansvar for andre og især de mest tren- 
gende og vergeløse er i særlig grad fagets grunnleggende verdi, under- 
streker Befring (2016). Gjennom å fokusere på at alle barn og unge har 
læringsressurser, fastholde et helhetlig perspektiv på læring, forberede 
på verdimessige problemstillinger og utruste for kritiske diskusjoner kan 
faget spesialpedagogikk bidra til å realisere en barnehage- og skolehver- 
dag der alle barn opplever læring, tilhørighet og fellesskap. Da vil de også 
få ivaretatt sin rett til en opplæring som «fremjar helse, trivsel og læring», 
slik loven forutsetter (Oppll. kap 9A). 


Spesialpedagogikk ved NLA Høgskolen 


Fagtilbud i spesialpedagogikk kan utdanningspolitisk sies å være 
forankret i FNs menneskerettighetserklæring (FN 1948). Særlig har 
Salamancaerklæringen fra 1994 om inkluderende opplæring og FN- 
konvensjonen om rettighetene til personer med nedsatt funksjonsevne 
(FN 2008) bidratt til økt oppmerksomhet innen fagområdet. Dette har 
også vært en viktig begrunnelse for NLA Høgskolen til å prioritere fag- 
tilbud i spesialpedagogikk. Det er fortsatt en vesentlig samfunnsoppgave 
å sette søkelys på utfordringer og barrierer som mennesker kan møte 
både i barnehage, skole og livsmiljø, og det framstår følgelig utdannings- 
politisk som naturlig å bidra til økt kunnskap om og innsikt i det spesial- 
pedagogiske fagområdet. 


Et fag som utfordrer og beriker 

Men NLA Høgskolen har også helt fra starten av gitt faget spesialpeda- 
gogikk en etisk og verdimessig forankring. Et kristent menneskesyn med 
vektlegging av menneskeverd, likeverd og ansvar gir en etisk begrunnelse 
for faget. «Vi har et medmenneskelig ansvar for at ingen i vårt eget nær- 
miljø holdes utenfor fellesskapet ... likeverd utfordrer oss til inklude- 
ring og fellesskap», skrev Inger-Johanne Jenssen, som utviklet og hadde 

ansvar for fagtilbudet i spesialpedagogikk ved oppstarten i 1988 (Jenssen 
1990: 149). Hun minnet om at faget «... tar sitt utgangspunkt i opplærings- 
situasjonen for funksjonshemmede og hvordan hjem, skole, nærmiljø og 
samfunn kan tilrettelegge for gode utviklingsmuligheter for den enkelte» 
(s 146). Videre pekte hun på at vi alle vil kunne oppleve å komme til kort 
overfor samfunnets krav mer eller mindre og i perioder i livet (s. 147). 

Inkludering er ikke bare en politisk ide eller en visjon, men har et etisk 
innhold og en positiv egenverdi, hevder NLA-professorene Børhaug og 
Reindal (2016: 135). Understreking og drøfting av det etiske innholdet i 
inkluderingsbegrepet har vært et tema som har fulgt faget fra oppstarten. 
Etiske overveielser og holdninger er ikke minst viktig i et spesialpeda- 
gogisk perspektiv. Joronn Sæthre, som var tilknyttet NLA i en årrekke, 
har i sin forskning gitt oppmerksomhet til blant annet verdien respekt. 
I samtaler med elever med utviklingshemming har hun drøftet det å vise 
respekt for elever med utviklingshemming og hvordan dette kan tre fram 
i undervisningen (Sæthre 2007). Ved å utforske elevenes egne opplevelser 
og perspektiv har denne forskningen bidratt både til berikelse og forstå- 
else. Nils Christie skriver i sin bok Små ord for store spørsmål om sam- 
funnsforskningens viktigste rolle: «Å skape forutsetninger for at folk kan 
se at de vet noe, og derved også se at de er noe verd» (Christie 2009: 53). 
Faget spesialpedagogikk kan romme et slikt berikelsesbidrag og samtidig 
være en kritisk stemme i dagsaktuelle problemstillinger. Dette har vært 
en viktig begrunnelse for fagets berettigelse ved NLA Høgskolen. 


Økende behov for spesialpedagogisk kompetanse 
Utvikling av tilbud i spesialpedagogikk ved daværende Lærerakademiet 
var koplet til pågående samfunnsmessige enderinger for personer med 
funksjonsnedsettelser, samtidig som det var et klart svar på regionale 
behov. 

Det startet med ett års videreutdanning rettet mot lærere i videre- 
gående skole. Bakgrunnen var et voksende behov for spesialpedagogisk 
kompetanse blant lærere i videregående skole, etter at lov om videre- 
gående opplæring fra 1976 ($4) påla fylkeskommunen å holde av et visst 

antall plasser til ungdom som ikke innfridde kravene og dermed heller 
ikke hadde rett til videregående opplæring (Lovdata Pro). Dette forut- 
setter en videregående skole som evner å tilrettelegge for elever med 
funksjonsnedsettelser. NLAs tilbud om spesialpedagogisk videreutdan- 
ning for lærere i dette skoleslaget var med andre ord et klart svar på høyst 
aktuelle endringer og behov i opplæringssektoren. 

NLA tok dermed ansvar for å gjøre noe med den utfordringen som ble 
holdt fram som et argument for faget: For at alle barn, også funksjons- 
hemmede, skal få sin oppvekst og skolegang i sitt lokalmiljø, er det behov 
for spesialpedagogisk kompetanse i nærmiljøene. Dette kom i kjølvannet 
av de såkalte «tvilling-reformene» — to samtidige reformer på det spesial- 
pedagogiske området. På den ene siden en spesialundervisningsreform, 
prosjekt S, som medførte nedleggelse av de statlige spesialskolene (St.meld. 
nr. 54 (1989-90) og St.meld.nr. 35 (1990-91)). Dette var en naturlig, om 
enn ganske forsinket, oppfølging av den såkalte integreringsloven av 1975, 
og en ytterligere understreking av at kommuner og fylkeskommuner har 
ansvar for all opplæring. På den andre siden var det en ansvarsreform 
knyttet til helse- og sosialfaglige tjenester, HVPU-reformen, som innebar 
en nedleggelse av det såkalte helsevernet for psykisk utviklingshemmede 
(St.meld. nr. 47 (1989-90)). Personer med utviklingshemming fikk da, 
på lik linje med alle andre, rett til offentlige tjenester i sitt lokalmiljø. 
En rekke sentralinstitusjoner ble nedlagt, og beboerne ble tilbakeført til 
sine hjemsteder. Følgelig måtte kommunene selv bygge opp nødvendige 
tjenestetilbud til sine innbyggere med utviklingshemming. Begge disse 
reformene tilsa et stort behov for kompetanse knyttet til ulike tiltak 
og tjenester i nærmiljøet for personer med ulike funksjonsnedsettelser. 
Spesialpedagogisk kompetanse ble etterspurt i barnehage og skole, men 
også på andre tjenesteområder. 

Med dette som bakteppe ble kompetansegivende videreutdanning for 
lærere innen spesialpedagogikk de første årene supplert med eksterne 
etterutdanningskurs på oppdrag fra kommunene. Dette medførte et nært 
samarbeid med de opplæringsansvarlige om regional kompetanseutvik- 
ling - et samarbeid som i alle år har hatt stor betydning for videreutvik- 
lingen av tilbudene. 

Utvikling og status for spesialpedagogikk 
ved NLA Høgskolen 


Det var altså tungtveiende politiske og regionale begrunnelser som 
harmonerte godt med institusjonens verdibaserte samfunnsansvar, som 
førte til at daværende Lærerakademiet i 1988 valgte å starte opp med til- 
bud innen spesialpedagogikk - til tross for mangelfull spesialpedagogisk 
kompetanse og en viss skepsis og usikkerhet i personalet. Det var dermed 
nødvendig å knytte til seg personale med spesialpedagogisk kompetanse. 
Her må noen sentrale ildsjeler og foregangskvinner nevnes. Inger-Johanne 
Jenssen, som allerede er nevnt, må tilskrives hovedæren for at faget gjorde 
sitt inntog ved NLA. Med bakgrunn fra pedagogisk-psykologisk tjeneste 
og Hans Jørgen Gjessing sitt såkalte Bergensprosjekt ved Universitetet i 
Bergen brukte hun all sin energi på å utvikle spesialpedagogiske tilbud av 
relevant og god kvalitet til beste for regionen. Det framsto derfor som helt 
naturlig at presten i minnetalen ved hennes båre sammenlignet spesial- 
pedagogisk arbeid og misjonsvirksomhet. Han framholdt at begge deler 
handler om at man har fått del i og kjennskap til noe som er så godt og 
viktig at det må deles med andre. Dette syntes å være styrende for Inger 
Johanne Jenssens liv både når det gjaldt spesialpedagogikk og misjon. 
Det har i årenes løp naturligvis vært mange fagfolk som har hatt 
betydning for det spesialpedagogiske arbeidet ved NLA, men et par andre 
bør nevnes spesielt når det gjelder utvikling av faget og studietilbudene. 
Joronn Sæthre sørget som nevnt for at personer med utviklingshemming 
ble satt i fokus, og for et brukerperspektiv i forskning og undervisning, 
noe som medførte et tett samarbeid med Stiftelsen SOR’ gjennom flere 
år. Videre har Solveig Magnus Reindal med sin doktorgrad i spesialpeda- 
gogikk og bakgrunn som filosof stått sentralt når det gjelder utvikling av 
NLA sin spesialpedagogiske forsknings- og undervisningsprofil. 
Kunnskapsutvikling og kunnskapsfornyelse innebærer et fortolk- 
ningsarbeid som «dypest sett (er) et moralsk anliggende» (Brunstad, 


3 Opprettet i 1951 på initiativ fra statsråd Aasland og ble i 1956 «omdøpt» til Samordningsrådet 
for Åndssvakesaken i Norge - forkortet SOR. Omgjort til stiftelse fra 2001 som Samordnings- 
rådet for arbeid for mennesker med utviklingshemming. SOR samvirker med enkeltpersoner, 
frivillige organisasjoner, offentlige etater, fagmiljø og utdanningsinstitusjoner for å fremme 
utviklingshemmedes rettigheter. 

Reindal & Sæverot 2015: 17). Derfor har faget spesialpedagogikk ved NLA 
ikke bare hatt fokus på kunnskapsdeling og kvalifisering av pedagogisk 
personale, men også satt søkelys på grunnleggende spørsmål knyttet til 
menneskeverd og kompleksiteten i menneskets utvikling og danning. 
Å bidra med kritiske perspektiv til oppfatninger, holdninger og verdier 
som hemmer eller fremmer en inkluderende praksis, og å peke på mulig- 
heter som ivaretar menneskeverdet, har vært et viktig anliggende for det 
spesialpedagogiske fagmiljøet ved NLA. 


Studietilbud og studenttilfang 

Oppstarten høsten 1988 i form av et påbygningstilbud i spesialpedago- 
gikk for lærere* var en svært forsiktig start på det som etter hvert er blitt 
et omfattende studietilbud. NLA Høgskolen har nå fire ulike 15 studie- 
poengs emner på bachelornivå, i tillegg til at det er mulig å skrive en 
bacheloroppgave innen spesialpedagogikk. Praksisfeltet har konkret 
etterspurt muligheten for til sammen 60 studiepoeng videreutdanning, 
særlig for barnehagelærere, noe som har gjort det nødvendig i økende 
grad å fokusere på spesialpedagogiske utfordringer i barnehagen, ikke 
minst etter at retten til barnehageplass for alle ble innført i 2009, og de 
aller fleste barn nå går i barnehage. 

Både barnehagelærerutdanningen (BLU) og grunnskolelærer- 
utdanningene (GLU) ved NLA har spesialpedagogiske tema integrert i 
utdanningen, og svært mange studenter velger spesialpedagogiske pro- 
blemstillinger for bacheloroppgaven. Fra 2005 ble det formelt sett mulig 
å levere en masteroppgave i pedagogikk med vekt på spesialpedagogikk, 
som en av tre varianter av mastergrader i pedagogikk ved NLA Høg- 
skolen, men også før den tid omhandlet mange av masteroppgavene i 
pedagogikk spesialpedagogiske tema. Dette kan sees som en bekreftelse 
på at spesialpedagogiske spørsmål er relevante for hele det pedagogiske 
fagfeltet, noe som henger naturlig sammen med prinsippet om en barne- 
hage og en skole for alle. 


4 Det som på den tiden utgjorde 1. og 2.halvårsenhet i spesialpedagogikk, også kalt A- og B-kurs. 

Det er en sammensatt studentgruppe på alle de spesialpedagogiske 
emnene; unge studenter som tar spesialpedagogikk som del av en aka- 
demisk grad i pedagogikk på bachelor- og masternivå, studenter som tar 
slike emner som valgemner innenfor sin grunnskole- eller barnehage- 
lærerutdanning, og erfarne praktikere som tar ett eller flere spesialpeda- 
gogiske emner som videreutdanning. Denne siste gruppen er i seg selv 
sammensatt. Selv om de fleste arbeider i opplæringssektoren, er det også 
mange fra andre tjenesteområder og fra frivillighetsarbeid som tilegner 
seg spesialpedagogisk kompetanse ved NLA Høgskolen. 


Faglig profil 

Det er særlig to stabile og klare kjennetegn ved NLA Høgskolen sin 
spesialpedagogiske fagprofil. Ett er forholdet til pedagogikkfaget. Det 
fins ulike syn på forholdet mellom allmennpedagogiske og spesialpeda- 
gogiske problemstillinger (Groven 2013; Ravneberg 1999) og på forholdet 
mellom allmennlærere og det som kalles spesialpedagoger (Haug 2000; 
Skogen 2004). Dette forholdet er nært knyttet til synet på funksjons- 
nedsettelser og funksjonshemmede på den ene siden, og på den andre 
siden til hvorvidt skolen i seg selv kan være årsaken til at barn strever 
(Mjøs 2007). NLA ønsker gjennom studiestruktur og innhold å under- 
streke den klare sammenhengen mellom det allmennpedagogiske og det 
spesialpedagogiske og de grunnleggende problemstillingene som påvir- 
ker dette forholdet. Det legges vekt på å se spesialpedagogikk som en 
del av det pedagogiske fagfeltet, slik at det kreves noe grunnleggende 
pedagogisk kunnskap forut for fordypning i spesialpedagogiske tema. 
Studentene skal kjenne det ordinære både når det gjelder læring og 
utvikling og organisering av opplæring før man blir kjent med det som 
måtte ligge i periferien av det ordinære, og som dermed på ulike måter 
utfordrer oss. 

Det andre kjennetegnet ved den spesialpedagogiske fagprofilen ved 
NLA Høgskolen er knyttet til institusjonens verdiforankring. Det leg- 
ges stor vekt på at studentene skal drøfte og ta stilling til grunnlags- 
problemer, som det er særlig mange av på det spesialpedagogiske fagfeltet. 
Dette kan handle om ulike forståelser av funksjonshemning, livskvalitet, 

inkludering og spørsmål knyttet til formål, rettferdighet, menneskeverd 
og mangfold. Som en konsekvens av dette vil all kunnskap som studen- 
tene måtte få om diagnoser, funksjonsnedsettelser, spesialpedagogiske 
tjenester og metodiske tiltak, bygge på generell pedagogisk kompetanse 
og koples til refleksjon og drøfting av de grunnleggende antakelsene og 
forståelsene som dette måtte hvile på. Sentrale spørsmål her er ikke minst 
knyttet til forholdet mellom et individ- og et systemperspektiv i forstå- 
else av barns vansker. Ønsket er at studentene blir i stand til å videre- 
føre spesialpedagogikkens primærlojalitet overfor funksjonshemmede og 
marginaliserte grupper (Skogen 2004: 30) i lys av samfunnsendringer som 
stiller faget overfor stadig nye utfordringer (Askildt & Johnsen 2004: 83). 
Ved NLA Høgskolen legges det vekt på at studiene skal fremme dømme- 
kraft og profesjonelt skjønn som bygger både på kunnskap, et bevisst 
etisk grunnlag og på evne til selvstendig og kritisk vurdering. 

For å følge opp Jenssen sin oppfordring om «medmenneskelige ansvar 
for at ingen i vårt nærmiljø holdes utenfor fellesskapet» (1990), inngår 
nå perspektiver fra interkulturell pedagogikk i de ulike spesialpedago- 
giske emnene ved NLA Høgskolen. Dette er gjort i dialog med ansvarlige 
aktører i praksisfeltet og er dermed i samsvar med erkjente behov i regio- 
nen. Barn med minoritetsspråklig og annen kulturell bakgrunn utgjør 
etter hvert en stor andel av barnegruppen både i barnehage og skole. Det 
utfordrer holdninger og praksis, og utløser naturligvis nye kompetanse- 
behov i en barnehage og en skole for alle. Samtidig er det utfordrende 
sammenhenger mellom spesialpedagogiske behov og behov for tilrette- 
legging på grunn av minoritetsspråklighet. Minoritetsspråklige elever er 
en sammensatt gruppe, der noen har en historie med manglende skole- 
gang og store traumer — noe som på sin måte krever ulike tiltak og spesial- 
pedagogisk kompetanse. Andre blir på grunn av manglende skolegang 
og sviktende norskspråklig kompetanse forstått som å ha lærevansker. 
Av slike grunner er minoritetsspråklige barn både underrepresentert 
og overrepresentert i spesialundervisningen. Avklaring av disse barnas 
behov krever en kombinasjon av spesialpedagogisk og interkulturell 
kompetanse. Fra 2018 tilbyr NLA høgskolen en bachelorgrad i pedago- 
gikk med vekt på spesialpedagogikk og interkulturell pedagogikk. Tan- 
ken er at dette etter hvert skal bygges ut til en mastergrad. 

Forskningsmessig profil 
I samsvar med vektlegging av grunnlagsproblemer i studietilbudene 
har ansatte ved NLA høgskolen sett det som et viktig anliggende at også 
forskningen skal bidra til å fremme diskusjoner om ansvar, menneske- 
verd, fellesskap og muligheter for alle. Her inngår de spesialpedago- 
giske perspektivene som en naturlig del av institusjonens pedagogiske 
forskning, ved både å utfordre og berike med supplerende tema og 
forskningsspørsmål. Dette har blant annet resultert i antologien Spesial- 
pedagogikk; fagidentitet og samfunnsnytte (2016), som Solveig M. Reindal 
sammen med Rune S. Hausståtter ved Høgskolen på Lillehammer (nå 
Høgskolen Innlandet) var redaktør for. Her bidro flere fagpersoner ved 
NLA med artikler. Av relevante ph.d.-arbeider gjennomført innen- 
for stipendiatstillinger ved NLA kan nevnes Skolen mot rasisme. En 
sammenligning av antirasistiske verdier i fransk og norsk læreplandiskurs 
(Børhaug 2008) og Tverrprofesjonelt samarbeid mellom skole og barnevern 
(Hesjedal 2014). For tiden pågår to ulike spesialpedagogiske ph.d.-pro- 
sjekt; ett om læreridentitet for en inkluderende fagopplæring i Finland, 
og ett om betydningen av tidlig innsats og inkludering for at jenter med 
Asperger syndrom skal kunne delta i skolens fellesskap. 
Masteroppgavene på det spesialpedagogiske området ved NLA Høg- 
skolen gir også kunnskapsbidrag til videreutvikling av praksisfeltet både 
i barnehage og skole, og flere av disse masteroppgavene danner grunnlag 
for videre vitenskapelig arbeid innenfor ph.d.-arbeid ved andre institusjo- 
ner. Styret ved NLA Høgskolen har nyligvedtatt at det skal søkes NOKUT 
om akkreditering av et ph.d.-program i samarbeid med VID vitenskape- 
lige høgskole — et program med tittelen Education, existence and diversity. 
Tittelen gir klare indikasjoner på at spesialpedagogiske problemstillinger 
vil ha sin naturlige plass innenfor programmet, og foreløpige planer for 
ny forskergruppestruktur som skal understøtte både ph.d.-programmet 
og NLA Høgskolens øvrige studietilbud, inneholder en avdelingsover- 
gripende forskergruppe innen mangfold. 

Det bør også nevnes at NLA Høgskolen i 2019 fikk midler fra Norges 
forskningsråd innenfor FINNUT-programmet til et 3-årig innovasjons- 
prosjekt på det spesialpedagogiske området i samarbeid med to kommu- 
ner, Universitetet i Stavanger og Statped. Prosjektets tittel er Samarbeid 
om utvikling av kompetanse for inkluderende praksis i barnehage og skole. 
NLA skal lede prosjektet, og får fullfinansiert en stipendiatstilling i pro- 
sjektet innenfor NFR-tildelingen. Ifølge NFR er det ikke ofte at de tildeler 
midler til en privat høgskole. 


Spesialpedagogikk som fag og forskningsfelt 
- et framtidsblikk 


På mange måter kan det se ut som faren for stigmatisering og utskilling 
i dag rammer langt flere mennesker enn for 20 år siden. Det såkalte 
«PISA*-sjokket» i 2001, der Norge ikke gjorde det like godt som forventet i 
internasjonal sammenheng, skapte sjokkbølger i det skolepolitiske Norge 
og var bakgrunnen for utvikling av en helt ny form for læreplan; «fra 
dannelse til læringstrykk» (Sjøberg 2014: 197). Det ble sett som nødvendig 
å finne ut av hvordan Norge kunne hevde seg bedre i den internasjonale 
kunnskapskonkurransen. Ny læreplan, læreplanen for kunnskapsløf- 
tet (LKo6), er malstyrt og har et kvalitetsvurderingssystem med resul- 
tatmål som styrende kvalitetsindikatorer (Udir 2010). Det ble samtidig 
gjort store endringer med seksåringene i skolen, som fra starten i 1997 
skulle undervises ut fra barnehagens pedagogiske prinsipper. Nå ble det 
økte forventninger om å mestre konkrete ferdigheter i lesing og regning 
allerede i løpet av den første vinteren på skolen, men uten forsknings- 
basert kunnskap om hva dette har å si for seks-åringene (Haug 2017). 
I dag ser både media og forskere en bekymringsfull utvikling i barn og 
unges psykiske helse i sammenheng med prestasjonspress og økt fokus 


5 Forskning og innovasjon i utdanningssektoren 2014-2023. https://www.forskningsradet.no/ 
om-forskningsradet/programmer/finnut/. 

6 Programme for International Student Assessment som gjennomføres i regi av OECD i 60-70 
land, og omfatter kunnskaper og ferdigheter i lesing, naturfag og matematikk. https://www. 
udir.no/globalassets/filer/tall-og-forskning/rapporter/temanotat/internasjonale_studier_om_ 
norsk_skole_temanotat.pdf 


231 


ARTIKKEL 8 


på vellykkethet både i skolen og samfunnet for øvrig (Klepp & Aarø 2017; 
Reegård & Rogstad 2016; Uthus 2017). 

Dagsaktuelle problemstillinger tyder på at prinsipper som inklude- 
ring og aksept for mangfold er under press, og her kan skolen både være 
del av problemet og del av løsningen. Kanskje det var bakgrunnen for 
at Kunnskapsdepartementet nedsatte en ekspertgruppe for barn og unge 
med behov for særskilt tilrettelegging. Gruppen skulle særlig se på for- 
hold knyttet til inkludering, og har konkludert med at «dagens spesial- 
pedagogiske system er ekskluderende fordi organiseringen og innholdet 
fører til manglende tilhørighet i fellesskapet av andre barn og unge» 
(Nordahl 2018: 7). På dette grunnlag foreslo gruppen å fjerne retten til 
spesialpedagogisk hjelp og spesialundervisning. Den pekte i tillegg på 
at spesialundervisningen i stor grad gjennomføres av assistenter uten 
spesialpedagogisk kompetanse, og foreslo å innføre et krav om (spesial) 
pedagogisk kompetanse i spesialundervisningen. Kunnskapsdeparte- 
mentet har nettopp gjennomført en omfattende høring på bakgrunn av 
gruppens rapport. Både rapporten og høringsuttalelsene vil utgjøre sen- 
trale bidrag til en ny stortingsmelding høsten 2019 — kalt Tidlig innsats 
og inkluderende fellesskap. Det synes altså som man er klar over at skolen 
på mange måter virker ekskluderende til tross for at inkludering er et 
førende prinsipp. En viktig spesialpedagogisk oppgave blir da å se til at 
foreslåtte endringer ikke fører til at «individuelle behov blir usynliggjort» 
(Sæthre 1997:81), men bidrar til å «fremme gode lærings-, utviklings- og 
livsvilkår» (Tangen 2012:17) for de som nå opplever manglende tilhørig- 
het til fellesskapet. 


Samfunnstrender og spesialpedagogiske behov 


I Norge kommer skolens samfunnsmessige rolle og funksjon klart til 
uttrykk i Grunnloven. I $109 første ledd heter det at 


Alle harrett til utdanning. Born har rett tila taimot grunnleggjande opplæring. 


Opplæringa skal utvikle evnene til kvart barn og ta omsyn til dei behova det 


har, og fremje respekt for demokratiet, rettsstaten og menneskerettane. 

Her slås det fast at alle har rett til en opplæring som de kan dra nytte av. 
Tilpasset opplæring blir da en nødvendig forutsetning, og det framstår 
som en naturlig følge at det er behov for kunnskap om ulike læreforut- 
setninger og tilretteleggingsbehov - altså spesialpedagogisk kompetanse. 
Dessuten skal denne opplæring tjene samfunnet og samfunnsutviklin- 
gen ved å støtte opp om demokrati og menneskerettigheter, i samsvar 
med internasjonale konvensjoner som Norge har ratifisert. Dette kan 
også leses som et krav om at opplæringen skal være inkluderende i den 
forstand at den rommer hele mangfoldet. For hvordan kan man fremme 
respekten for alle menneskers universelle rettigheter uten å kjenne til det 
mangfoldet som et samfunn består av? 

Samtidig må dette sees i lys av både nasjonale og internasjonale sam- 
funnsmessige og utdanningspolitiske trender, som på mange måter synes 
å være på kollisjonskurs med nettopp det som Grunnloven framholder: 
et samfunn og en skole for alle. Her representerer kanskje debatten om 
genteknologi og abort spesielt utfordrende problemstillinger og dilemma 
som berører det spesialpedagogiske feltet. Filosofistipendiat Sterri ved 
UiO hevdet i et intervju med Minerva (2017) at personer med Downs 
syndrom aldri kan leve et fullverdig liv uansett hvor mye samfunnet leg- 
ger til rette, og at et slikt kromosomavvik derfor er et legitimt argument 
for å sortere ut uønskede embryoer. I dag diskuteres spørsmål knyttet til 
abort av ett foster i forbindelse med tvillingsvangerskap. Begge deler viser 
at vi ut fra ulike kriterier kan sortere bort de barna som av forskjellige 
grunner ikke er ønsket, og at teknologiutviklingen setter oss i stand til 
å identifisere stadig flere kvaliteter ved et foster slik at vi nærmest kan 
designe egne barn. 

I en artikkel om inkludering i en transhumanistisk (fram)tid skriver 
Børhaug og Reindal (2018: 82) om hvordan transhumanisme fremmer en 
tenkning som endrer synet på menneskelige livsvilkår. Dersom utgangs- 
punktet er at «funksjonsnedsettelser er uønskede fordi de hindrer del- 
takelse» (87), vil genmanipulering og kunstig intelligens kunne brukes 
til å endre menneskelige forutsetninger i stedet for å redusere samfunns- 
skapte barrierer, og aksepten for mangfold vil følgelig snevres inn. For- 
fatterne tar til orde for at selv om det naturligvis er «viktig å utvikle barn 
og unges evner» (92), vil denne teknologiske utviklingen kreve en «etisk 

forståelse av pedagogikkens oppgave» (83), og en «dypere kritisk reflek- 
sjon om evner og anlegg som en hovedpremiss-leverandør av menneske- 
lige muligheter» (92), samt «en diskusjon om hva slags verden vi ønsker å 
leve i» (93). De samme forfatterne framholder i en annen artikkel behovet 
for en systemkritikk med vekt på det etiske, og at periferien og det mar- 
ginale innebærer en «potensiell demokratisk kraft» (Børhaug & Reindal 
2016: 144), som kan bidra til «å gjøre sentrumet til et bedre fellesskap, hvor 
den enkelte blir i stand til å bruke seg selv på en verdifull måte til gagns 
for alle» (145). Det kan forstås slik at den annerledesheten som spesial- 
pedagogikken representerer, har en verdi som kanskje også kan være til 
hjelp for den enkelte til å våge å se og anerkjenne egen annerledeshet. 
Dette kan være en nødvendig støtte til den såkalte generasjon prestasjon, 
som opplever krav til vellykkethet på alle områder og dermed utvikler 
stress og psykiske vansker. Dersom man får oppleve et verdsatt mangfold, 
vil det kunne være lettere å akseptere seg selv også, selv om man ikke vil 
eller kan leve opp til alle de krav man møter (Mjøs, under utgivelse). Det 
er med andre ord mange dagsaktuelle utfordringer som krever et spesial- 
pedagogisk blikk — også utover den målgruppen spesialpedagogikken i 
utgangspunktet ble til for. 


Spesialpedagogikk og allmennpedagogikk 

Forholdet mellom allmennpedagogikk og spesialpedagogikk forskyves 
naturlig nok i takt med ambisjonene om at de fleste barn skal ivaretas 
innenfor det allmennpedagogiske tilbudet. I den siste stortingsmeldingen 
på det spesialpedagogiske området Læring og fellesskap ble dette formu- 
lert på følgende måte: 


Økte inkluderingsambisjoner har gjort det nødvendig å forskyve forholdet 
mellom allmennpedagogikk og spesialpedagogikk i retning av at allmenn- 
pedagoger i langt større grad enn tidligere må forholde seg til det som tidligere 


var spesialpedagogiske utfordringer (Meld.St.18 (2010-2011): 43). 


Dette er i etterkant fulgt opp på ulike måter. Først kan nevnes rap- 
porten Utdanning og forskning — veien videre fra Ekspertgruppen for 

spesialpedagogikk (SPESPED 2014). Rapporten understreker spesialpeda- 
gogikkens berettigelse i en barnehage og skole for alle, og at ambisjonene 
om inkludering og likeverd tilsier at spesialpedagogisk kompetanse ikke 
må forbeholdes spesialpedagogiske tiltak, men i større grad også benyttes 
i ordinære tiltak. Gruppen foreslår at spesialpedagogiske emner må tidlig 
inn i grunnutdanningene og i nasjonale satsinger på videreutdanning for 
lærere. Det siste ser ut til å bli realisert fra høsten 20197 Rapporten tar 
imidlertid ikke opp i seg det faktum at man i mange pedagogiske miljøer 
synes å blande sammen spesialundervisning som tiltak og spesialpeda- 
gogikk som fag, og derfor betrakter spesialpedagogikk som en hindring 
for inkludering. De uklare skillelinjene mellom allmennpedagogikk og 
spesialpedagogikk kan dessuten lett lede til at man ikke lenger ser beho- 
vet for spesialpedagogisk kompetanse, med den risiko som kan ligge i det 
for de som spesialpedagogikken i utgangspunktet er til for. Det er derfor 
nødvendig å være observant for å se til at deres behov ikke blir usynlig- 
gjort og oversett. Ekspertgruppen (SPESPED 2014) ga mange detaljerte 
anbefalinger både for forskning og utdanningstilbud innen spesialpeda- 
gogikk på ulike nivå, men rapporten inneholder ingen antydninger om 
at det er behov for forskning som belyser og reflekterer over fagets selv- 
forståelse og faglige forankring. Det kan med andre ord se ut som denne 
foreløpig siste gjennomgangen av utdanning og forskning i spesialpeda- 
gogikk etterlater seg flere spørsmål. Og med tanke på en barnehage og 
skole for alle, der allmennpedagogikk og spesialpedagogikk mer og mer 
må sees som to sider av samme sak (Groven 2013: 148), er dette kanskje 
spørsmål som må håndteres som et felles pedagogisk anliggende. 


Fagidentitet og samfunnsnytte 

Spesialpedagogikkens fagidentitet er — og vil være — i kontinuerlig end- 
ring, i takt med det samfunnet til enhver tid krever og forventer. Eva 
Simonsen (2010) peker på at forventningene fra samfunnet ikke nødven- 
digvis samsvarer med hva faget selv forstår som sin oppgave. Hun hevder 


7 Da er videreutdanning i spesialpedagogikk inkludert i den nasjonale kompetanseutviklings- 
strategien for lærere, «Kompetanse for kvalitet». https://www.udir.no/videreutdanning. 


235 


ARTIKKEL 8 


at spesialpedagogikken som fag blir forsøkt redusert til en type støttedisi- 
plin for skolen, og tolker nasjonale styringsdokumenter på følgende måte: 


Signalene går ut på at spesialpedagogikken skal være innrettet mot å opp- 
fylle skolens behov og krav. Profesjonen oppfyller sitt samfunnsoppdrag ved 
å bistå skolen i å forbedre sine resultater og nå høyere opp på internasjonale 
rankinglister. Spesialpedagogikken blir tillagt to hovedoppgaver: å ta seg av 
lese-skrivevansker og ordne opp med bråk og uro i skolen. Det er to nøkkel- 
innganger til at Norge skal kunne hevde seg i den internasjonale skolekonkur- 


ransen (Simonsen 2010: 37). 


Med et slikt utgangspunkt blir spesialpedagogikk som fag å betrakte som 
et instrument for å tjene et formål som kanskje ikke er til det beste ver- 
ken for de som trenger faget mest, eller for andre. Det kan til og med 
komme på kollisjonskurs både med det som Befring (2016) framholder 
som allmenne verdier, og mer spesifikke spesialpedagogiske verdier. Her 
kan nevnes selvrealisering, rettferdighet, likeverd, integritetsvern og 
inkludering (Befring 2016: 25-30). Som omtalt tidligere kan det være helt 
andre mål som skal være spesialpedagogikkens anliggende, helt andre 
innfallsvinkler til problemstillingene i dagens opplæringssystem som er 
nødvendige, og andre samfunnsmessige spørsmål som er av langt større 
betydning å ha fokus på. Befring formulerte det slik i et foredrag i 2011: 
«Spesialpedagogikken i dag skal bidra til å tette sprekkdanningane i vel- 
ferdssamfunnet» (Befring, foredrag 05.09.2011). Det kan eksempelvis 
handle om å spørre hva som bør være styrende for praksisen i barnehage 
og skole, hvilke behov det er for å se på både lovverk og etterlevelse av 
lovverket i vårt velferdssamfunn, forholdet mellom jus og etikk. Det kan 
være grunn til å se på hvordan spesialpedagogisk kompetanse blir og bør 
bli brukt, om spesialpedagoger lar seg bruke på rett måte, eller om de lar 
seg misbruke. Listen over spørsmål kunne vært lengre, men det framstår 
som ganske klart at det er høyst aktuelt fortsatt å vektlegge grunnlags- 
spørsmål innenfor spesialpedagogikkfaget - slik NLA Høgskolen gjør 
både i utdanning og forskning. 

Er det fortsatt behov for spesialpedagogikk 
i en NLA- kontekst? 


Det avgjørende nye i vekkelsen eller oppdagelsen på 1800-tallet var at alle 
mennesker kan utvikle seg og lære, og derfor har rett på opplæring og 
tilhørighet i samfunnets fellesskap. Dette ble fulgt opp av en ansvars- 
vekkelse. Vi har alle et medmenneskelig ansvar for hverandre også på 
opplæringsfeltet og et særskilt ansvar for dem som står svakt eller dem 
som blir holdt utenfor. Et kristent menneskesyn fastholder nettopp det at 
alle mennesker er like mye verd. At NLA Høgskolen prioriterer å videre- 
føre denne vekkelsen, må sees som både nødvendig og betydningsfullt, og 
helt i samsvar med fagets verdimessige basis. 

Paulo Freire konkluderte på 70-tallet med at menneskehetens ultimate 
kall i endringstider er å engasjere verden for å forandre verden (Fullan, 
Quinn & McEachen 2018). Fram mot vår tid kan vi på den ene siden se 
økte inkluderingsambisjoner og anstrengelser for å bygge en skole for 
alle, og på den andre siden oppdage en utdanningsideologi som i stadig 
større omfang ser utdanning som vare og konsum (Løvlie 2009) - med en 
tydelig utbyttetenkning som følge. 

Samfunnet står overfor mange utfordringer og en usikker framtid. 
Denne teksten har pekt på at menneskeverdet er under press på ulike 
måter. Mye tyder på at tendensen til stigende forskjeller tiltar. Det meldes 
om økende utenforskap og stort frafall i videregående skole. Omfanget av 
spesialundervisning tiltar, og stadig flere barn og unge opplever vansker 
og barrierer som gir helseutfordringer. Det kan synes som at oppfordrin- 
gen til barnets beste står under press. 

Men hvordan kan faget spesialpedagogikk på NLA Høgskolen bidra til 
fortsatt vekkelse og forbedring for utsatte barn og unge? Å tette sprekk- 
dannelser med utgangspunkt i verdiene respekt for menneskeverd, neste- 
kjærlighet, likeverd og solidaritet går ikke ut på dato. Tvert imot er det 
mye som tyder på at dette bare blir stadig mer viktig. Studentene skal 
med spesialpedagogikk i bagasjen gå inn i viktige samfunnsroller, de skal 
delta i offentlige virksomheter, og mange av dem skal få sitt daglige arbeid 
i barnehage og skole. Hvordan kan de best forberedes og kvalifiseres til 

oppgaver i arbeidslivet og til møter med mennesker som på en særskilt 
måte trenger støtte for å realisere sine muligheter? 

I innledningen til dannelsesutvalget innstilling omtaler Bernt Hagt- 
vedt (2009: 6) følgende målsettinger til dannelsesprogram som Harvard 
College utviklet på 70-tallet: 


e A lære studentene å se seg selv som produkter av og deltakere i 
brede tradisjoner av kunst, ideer og verdier 

e A lære studentene å forholde seg kritisk til denne arven og til 
endringer i sin alminnelighet 

e A bibringe dem en forståelse av de etiske dimensjonene ved det de 
sier og det de gjør 

e A forberede studentene til deltagelse i offentligheten 


På mange måter kunne dette dannelsesprogrammet også stått som over- 
skrift for fag og forskning i spesialpedagogikk og egentlig for NLA som 
helhet. Utdanning som danning har fulgt NLA fra oppstart i 1968. Kunn- 
skap og ferdigheter er viktig, men faget må også kvalifisere til å delta i 
verdimessige analyser og samtaler. Personlig refleksjon må løpe sammen 
med teoretisk refleksjon over faglige spørsmål. Det å anvende kunnskap 
på en etisk reflektert måte og forstå og forutsi etiske dimensjoner, ved det 
en sier og det en gjør, er av stor betydning. 

Fagets forhold til praktiske situasjoner står også sentralt. Det handler 
om å gi studentene en forståelse for og trygghet i at det alltid er ting som 
kunne vært annerledes og at all opplæring innebærer usikkerhet. Situa- 
sjoner i barnehage og skole er ofte uoversiktlige, og kravet om løsning 
jevnt over presserende. Da er det viktig at en ikke søker enkle valg og 
løsninger. Faget må forberede studentene på å avveie dilemmaer og vur- 
dere følgene, avsløre ekskluderende og ydmykende forhold og forholde 
seg kritisk til endringer som svekker likeverdstanken. 

Samtidig bør faget spesialpedagogikk øke studentenes evne til å finne 
veien; tenne en interesse og være en kilde til innsikt, berikelse og endrings- 
evne, men med basis i å bety noe for andre og til barnets beste. Bety noe 
for andre - utdanning gjør en forskjell er NLA Høgskolens visjonsfor- 
mulering. «Til barnets beste» er ny overordnet læreplans oppfordring. 

«Engasjer verden, endre verden, gjør gode handlinger og lær mer» er 
Freires appell. 

Derfor må faget også ha en samfunnskritisk rolle. Med en verdiforan- 
kret begrunnelse i likeverd og rettferdighet, med inkludering som mål 
og med fokus på dem som til enhver tid står i fare for å møte funksjons- 
hemmende barrierer, må spesialpedagogikken både gjennom praksis og 
forskning representere et nødvendig korrektiv når politikk og praksis slår 
uheldig ut for enkeltpersoner eller sårbare grupper. Bare slik «vil faget 
kunne bidra til at likeverd og inkludering vil prege framtidens skole og 
samfunn» (Mjøs 2016: 93-94). 


Oppsummering 


NLA Høgskolen var en foregangsinstitusjon på det spesialpedagogiske 
området i landets nest største by ved å starte opp studier i spesialpeda- 
gogikk i 1988. Etter 30 år utgjør de spesialpedagogiske studietilbudene 
både på bachelor- og masternivå en stor andel av virksomheten ved NLA. 
Etterspørselen er langt større enn man så for seg ved oppstarten - til 
tross for optimistiske prognoser. NLA Høgskolen er på denne måten i 
en unik posisjon til å påvirke praksisfeltet. Det store antall master- 
studenter utgjør samtidig et godt grunnlag for videre spesialpedagogisk 
forskning, og et eventuelt ph.d.-program vil åpne ytterligere muligheter 
for kunnskapsutvikling. 

Gode søkertall og tilbakemeldinger fra ansvarshavende i praksis- 
feltet tyder på at den faglige profilen NLA Høgskolen har valgt, vurde- 
res som verdifull. Det synes å ha sammenheng både med vektlegging av 
grunnlagsproblematikk, tett kopling til det allmennpedagogiske og etter 
hvert også til interkulturell pedagogikk. En lærerstudent ved det nye sam- 
lingsbaserte studiet innen kompetanse for kvalitet formulerte det slik: 
«Denne utdanningen bidrar til å sette i gang refleksjoner. Mine erfaringer 
møter forskning og teorier, og det fører til en bevisstgjøring rundt viktige 
tema. I tillegg utfordrer det meg på mine egne etablerte oppfatninger». * 


8 Se nettsiden til NLA Høgskolen: https://www.nla.no/nyheter---containerside/2019/november/ 
videreutdanning-som-bidrar/ (07.12.2019). 

Oppsummert synes det som om NLA Høgskolens dristige beslutning 
om å igangsette studier i spesialpedagogikk i 1988 var et klokt valg, både i 
lys av høgskolens verdigrunnlag og i lys av samfunnsmessige konsekvenser. 
Det synes videre klart at også den videre utviklingen hva gjelder omfang og 
faglig profil har vært av stor betydning både som støtte for barnehagens og 
skolens formål og for samfunnets behov for verdibasert kompetanse. Når 
det gjelder framtida, både kan og bør NLA Høgskolen gjennom forskning 
og utdanning sørge for at det spesialpedagogiske fagfeltet fortsatt utfordrer 
og beriker praksisfeltet. Ved sitt spesialpedagogiske engasjement er insti- 
tusjonen med på å fremme grunnleggende verdier som respekt for men- 
neskeverdet, nestekjærlighet, likeverd og solidaritet i samsvar med fagets 
verdimessige forankring - og kan gjennom forskningsbasert spesial- 
pedagogisk kompetanse bidra kritisk og konstruktivt i møte med lokale, 
nasjonale og globale utfordringer. Betydningen av dette styrkes stadig. For 
første gang siden 1995 gjennomføres nå en helhetlig gjennomgang av lov- 
verket for grunnopplæringen for å sikre at de grunnleggende prinsippene 
som er nedfelt i formålsparagraf og andre styringsdokumenter, blir ivare- 
tatt (Opplæringslovutvalget 2017). Utvalget la fram sin utredning i desem- 
ber 2019. Historien har vist oss at det da vil være behov for et konstruktivt 
og kritisk spesialpedagogisk blikk på de endringer som foreslås. Samtidig 
har Kunnskapsdepartementet i den nye stortingsmeldingen på det spesial- 
pedagogiske området bebudet «en varig kompetansesatsing på det spesial- 
pedagogiske feltet.» (Meld. St. 6 (2019-2020): 16). Her understrekes det at 
kompetansen må komme nærmere barn og unge, og dette skal realise- 
res gjennom krav til kompetanse i barnehager og skoler kombinert med 
en omfattende spesialpedagogisk utdanningsstrategi. NLA Høgskolens 
spesialpedagogiske portefølje er med andre ord fremdeles høyst relevant. 

Interkulturell kompetanse i en 
pedagogisk sammenheng 

NLA Høgskolen 


Sammendrag: Norge har blitt et flerkulturelt samfunn. Det økende kulturelle 
mangfoldet preger både yrkeslivet og utdanningssystemet. I dag har læreren 
ansvar både for å se elevene i et helhetlig perspektiv og å bidra til deres inte- 
grering i samfunnet. I denne artikkelen belyser vi noen av utfordringene den 
norske skolen møter i dag, og drøfter dette på bakgrunn av anerkjennelsesteori 
og kunnskap om ulike læringstradisjoner. Vi ønsker å fremme refleksjon om 
fortsatt eksisterende fordommer sammen med bevissthet om likeverdighet og 
inkludering av minoriteter i klasserommet. Artikkelen baserer seg på data fra 
litteratursøk og egen forskning og erfaring fra skolen i både Norge og Afrika. 
Det gir innsikt i samspillet mellom språk, kultur og klassemiljø. Til sist peker vi 
på veier mot morgendagens skole. 


Nøkkelord: NLA Høgskolen, interkulturell kompetanse, anerkjennelse, like- 
verd, inkludering, profesjonsutdanning, afrikanske læringstradisjoner 

Innledning 


Men den som har mer enn nok å leve av og likevel lukker sitt hjerte når 


han ser sin bror lide nød, hvordan kan han ha Guds kjærlighet i seg? 


1. John 3,17 


... diversity is a strength to work with, 


rather than an obstacle to overcome. 


Pence & Nsamenang 2008:18 


I 1. Johannes brev 3,17 leser vi om vårt forhold til den andre. Verset min- 
ner oss om hvor viktig det er å se våre medmenneskers behov og møte 
dem der de er. I dette kapittelet tar vi opp møtet med den andre i en 
bestemt sammenheng: det økende mangfoldet i dagens skole. Med over 
16 % barn av innvandrere og norskfødte med innvandrerforeldre utgjør 
dette en betydelig andel av skolehverdagen (SSB 2017). Skolen er også 
en betydningsfull aktør i integrasjonen av minoritetsbarn i majoritets- 
samfunnet (Helleve 2016: 15). 

Å se og møte den enkelte eleven er grunnleggende for læreren. Vi vil i 
dette kapitlet belyse mulighetene for å utvikle en bedre skole gjennom å 
fremme refleksjon om eksisterende fordommer og å øke bevisstheten om 
likeverdighet og inkludering av minoriteter i klasserommet. Lærerutdan- 
ningen er et knutepunkt i en slik positiv utvikling. 

Likeverd, inkludering og integrering er sentrale begreper i skolen. 
Likevel viser forskning at elevene ikke alltid blir likeverdig behandlet, 
ofte fordi likeverd blir forvekslet med likhet (Gullestad 2002). En merker 
fordommer og negative holdninger hos både elever og lærere, og skolen 
tilrettelegger ikke alltid like godt for inkludering (Solbue 2016: 48). Slike 
holdninger hos lærerne er ofte "usynliggjort” ved å være en del av en 
større hegemonisk diskurs om hvordan innvandrere «er». Dette slår også 
inni skole-hjem-samarbeidet: Lærerne ser ikke den enkelte familien som 
en ressurs, men har en problemorientert tilnærming til minoritetsspråk- 
lige foreldre som gruppe (Hauge 2014: 241; Flatraaker 2016). De samme 
fenomenene kan gjenfinnes i høyere utdanning (Goth, Jensen & Skyrud 

2015: 8; Sjo, 2012: 29). Vi har fokus på lærerutdanningen i en interkulturell 
kontekst og på dagens rammeverk i skolen. 

Målet med vår studie er å peke på hvordan læreren kan skape likeverd 
og inkludering i det kulturelt mangfoldige klasserommet både i skolen og 
i høyere utdanning. 

Vi beskriver noen av utfordringene den norske skolen kan møte i dag, 
og drøfter dette ut fra forskning både i en norsk og en afrikansk setting. 
Vi ønsker med dette å fremme refleksjon over eksisterende fordommer 
sammen med bevissthet om likeverdighet og inkludering av minoritets- 
elever og minoritetsstudenter i klasserommet. Kapittelet baserer seg på 
data fra egen forskning og forskningslitteratur om skolen i både Norge og 
Afrika, særlig Kamerun, og gir innsikt i samspillet mellom språk, kultur 
og klassemiljø. Til sist peker vi på veier mot morgendagens skole. 

Studiens forskningsspørsmål er: 


e Hvilken betydning har interkulturell kompetanse for å tilrettelegge 
for den flerkulturelle skolehverdagen? 

e Hva kan profesjonsutdanning for lærere gjøre for å øke den inter- 
kulturelle kompetansen til studentene? 

e Hvilke verdier og erfaringer kan være relevante og overførbare fra 
afrikanske kulturers læringstradisjoner til den norske skolen? 


I det følgende skal vi først i del 2 se på metode og teoretisk bakgrunn 
for artikkelen, deretter beskrive situasjonen i dagens skole i del 3. Del 4 
går grundigere inn på teorien vi bruker. Del 5 vurderer noen afrikanske 
læringstradisjoner og peker på ressurser som vil kunne finnes i en del sko- 
ler, før vi i del 6 skisserer hvordan morgendagens skole skal kunne være, 
og peker på den sentrale rollen til lærerutdanningen i konklusjonen. 


Metode og teoretisk bakgrunn 


Profesjonsutdanninger har både epistemiske og moralske mål, men ofte 
fokuserer man i undervisningen og undervisningsmaterialet på å oppnå 
kunnskapsmålene, mens moralske og dannende aspekter ved utdanningen 
blir neglisjert. Spesielt i konfliktsituasjoner mangler profesjonsutøverne, 

i dette tilfellet lærere, gode strategier for å finne ansvarlige og passende 
løsninger (Weinberger, Patry & Weyringer 2016: 64). Vi trenger etisk 
refleksjon for å identifisere hvilke verdier som står på spill, og for å finne 
ut hvordan vi best kan vurdere verdidilemmaer (Myskja, Nydal & Solberg 
2007:4). 

Artikkelen bygger på forfatternes forskning i Kamerun og i Norge 
samt bruk av eksisterende forskningslitteratur. Begge forfatterne har 
brukt egne notater med resultater, deltakende observasjon, analyser og 
forskerens kommentarer (Cohen, Manion & Morrison 2018: 313) 

Data fra norske og kamerunske klasserom og skolehistorie kommer 
fra både publisert og upublisert materiale fra Bjørghild Kjelsviks doktor- 
gradsarbeid (Kjelsvik 2005-2007; Kjelsvik 2008a; Kjelsvik 2008b). Nota- 
ter som omhandler observasjoner fra klasseromsundervisning i Norge, 
ble skrevet av Ursula S. Goth og ble nedfelt i årene 2014-18. Noen av 
disse dataene er publisert tidligere (Goth & Økland 2018; Goth, Bergsli & 
Johansen 2017; Goth, Jensen & Skyrud 2015). 

Våre funn ble videre sett i lys av teoriene til Axel Honneth og Raj S. 
Bhopal, og vi har sett på verdier som er grunnleggende i norsk skole. 
Denne analysen ble gjennomført i fellesskap. 

Anerkjennelse står sentralt i artikkelen, og vi har derfor valgt den teo- 
retiske modellen til Axel Honneth. Hans teori beskriver hvordan aner- 
kjennelsen skapes gjennom sosiale relasjoner og verdsetting og basert på 
dette fører til utvikling av identitet. I Honneths teori skiller man mel- 
lom tre anerkjennelsessfærer: kjærlighet, rettslig anerkjennelse og sosial 
verdsetting. Til disse hører tre komplementære former for krenkelser og 
at fravær av anerkjennelse reflekterer illegitim makt (Honneth 2008). For 
å utfylle teorien til Honneth har vi brukt R. Bhopal. Han peker på egen- 
opplevelse for å definere en persons identitet, og hvordan tilhørighet og 
identitet utvikler seg over tid (Bhopal 2014). Et tredje, mer praktisk, pers- 
pektiv kommer fra læringsteori sentrert rundt begrepet praksisfellesskap 
(Lave & Wenger 1991; Wenger 1998). 

Dagens skole i møte med det økende 
mangfoldet i befolkningen 


Opplæringslova $ 1-1 (1998) står sentralt i den norske skolen, og det 
fremgår her at «Opplæringa skal gi innsikt i kulturelt mangfald og vise 
respekt for den einskilde si overtyding. Ho skal fremje demokrati, like- 
stilling og vitskapleg tenkjemåte.» Videre viser lovens $ 2-4 til at «Under- 
visninga i religion, livssyn og etikk skal bidra til forståing, respekt og 
evne til dialog mellom menneske med ulik oppfatning av trudoms- og 
livssynssporsmal». 

Også den gjeldende læreplanen Kunnskapsløftet (LKo6) med sin ved- 
tatte Overordnet del - verdier og prinsipper for grunnopplæringen (Utdan- 
ningsdirektoratet 2017a) retter sin oppmerksomhet mot det flerkulturelle 
samfunnet og elever med minoritetsbakgrunn. Her legges det spesiell 
vekt på at utdanningen skal formidle kunnskap om andre kulturer samt 
utnytte de ressurser som minoritetsgrupper og nordmenn med annen 
kulturell bakgrunn har, og at skolen skal legge til rette for å fremme 
kulturforståelse (Utdanningsdirektoratet 2017a: 6). 


Interkulturell kompetanse i høyere utdanning? 

Dagens studenter har generelt sett vokst opp i et samfunn preget av mang- 
fold og annerledeshet, der skolen har tatt et klart ansvar for å fremme 
kulturforståelse, respekt og dialog. En skulle derfor kanskje forvente at 
nyutdannede lærere og lærerstudenter automatisk ville framstå som en 
gruppe med god interkulturell kompetanse. Dette er likevel ikke alltid 
tilfellet (Goth, Bergsli & Johansen 2017; Goth & Økland 2018; Sjo 2012). 
Studiene viser at medlemmer av majoritetsbefolkningen ofte tar som 
utgangspunkt at studenter med innvandrerbakgrunn deler en felles kul- 
tur eller erfaring som gjør det lett for dem å forstå hverandre, men vans- 
kelig å forstå for majoritetsgruppen. Da tar man ikke hensyn til at den 
eneste erfaringen «innvandrere» deler, som regel bare er at de ikke til- 
hører majoritetsbefolkning (Goth, Jensen & Skyrud 2015; Goth & Økland 
2018; Økland 2019). 

Studien til Goth, Jensen & Skyrud (2015) viser godt hvordan minoritets- 
studenter og majoritetsstudenter i samme klasse ikke alltid finner fram 
til et tillitsfullt forhold med god utnyttelse av alles ressurser. Studien ble 
utført ved at man på en høgskole intervjuet en gruppe studenter, både 
majoritetsstudenter og minoritetsstudenter. Her fant man for det første at 
både minoritetsstudenter og majoritetsstudenter var seg bevisst katego- 
riene majoritetsstudent og minoritetsstudent, og for det andre at majori- 
tetsstudentene ikke ønsket å ha med minoritetsstudenter i gruppearbeid. 
Minoritetsstudentene ville på sin side gjerne delta i grupper med majo- 
ritetsstudenter, men i møte med følelsen av ekskludering og uønskethet 
dannet de heller grupper seg imellom (Goth, Jensen & Skyrud 2015: 8). 
Argumentet for utestenging fra majoritetsstudentene var at minoritets- 
studenter ikke kunne uttrykke seg godt nok på norsk, og at det ville 
trekke ned karakterene ved gruppeoppgaver. De hadde med andre ord 
lite anerkjennelse av minoritetsstudentenes kompetanse, og lav tillit til 
denne gruppen. Tillit ble i stedet forstått som produkt av en likhet basert 
på felles gruppetilhørighet og felles kulturelle referanserammer (Goth, 
Jensen & Skyrud 2015: 10). Lignende observasjoner om forholdet mellom 
majoritetsstudenter og minoritetsstudenter finnes i Greek & Jonsmoen 
(2007). Denne rapporten viser hvordan Høgskolen i Oslo har gått fra en 
avviksforståelse av minoritetsstudenter på 90-tallet til en mer balansert 
forståelse av interkulturell kompetanse som et gode for hele undervis- 
ningsmiljøet i profesjonsutdanningene i 2007. 


Tilrettelegging for inkludering 

Kulturelt og språklig mangfold betyr at undervisningsspråket norsk ikke 
alltid er førstespråk for alle i klassen (Svendsen 2009: 37). Det er velkjent 
fra skoleforskning at manglende dybde i undervisningsspråket vanske- 
liggjør læring (Kjelsvik 2008b: 81-82; Martincic 2009: 31). Samtidig sitter 
de minoritetsspråklige elevene på kompetanse i et eller flere andre språk, 
oftest uten at denne ressursen kommer til nytte i klasserommet, til tross 
for at Overordnet del uttrykkelig sier: «Alle elever skal få erfare at det å 
kunne flere språk er en ressurs i skolen og i samfunnet» (Utdannings- 
direktoratet 20174: 6). 

En tilrettelegging for inkludering må ta i bruk alle de ressursene 
som finnes i klassen, eller i studentgruppen, når det gjelder profesjons- 
utdanning. En måte er aktiv bruk av strukturert gruppearbeid som byr 
på muligheten til å lære gjennom utveksling av kunnskap, interaksjon 
og refleksjon (Palm 2017; Sjo 2012). Det samme ser vi i en intervensjons- 
studie som ble gjennomført ved en høyskole i Oslo av tre faglærere (Goth, 
Bergsli & Johansen 2017). Her ble gruppearbeid brukt som arbeidsform 
for å hindre utestenging. Det viktigste grepet her viste seg å være at inn- 
vandrerne i klasserommet med sin uformelle kompetanse ble nødvendige 
ressurser for å løse gruppeoppgaver. I senere oppfølging av studien kunne 
man se at dersom innvandrerstudenten ved starten av skoleåret ble ansett 
som en ressurs, så forble han eller hun i samme gruppe gjennom hele året. 


Norsklæring som integreringstiltak 


I grunnskolen har en møtt det kulturelle og språklige mangfoldet først og 
fremst med å lære minoritetsspråklige elever norsk. Den underliggende dis- 
kursen er basert på et avviksparadigme der det å ha et minoritetsspråk ses 
på som en ulempe fordi den majoritetsspråklige kompetansen er den eneste 
som verdsettes (Pihl 2010; Hilt 2016). Derfor er det ikke en gjensidig lærings- 
utveksling mellom majoritetsspråklige og minoritetsspråklige elever. Ingen 
forventer at de majoritetsspråklige elevene i klassen skal «plukke opp» noen 
ord i f.eks. urdu, eller at andre førstespråk skal forsterkes hos noen av ele- 
vene. Bare kompetanse i norsk er læringsmål, mens andre språkressurser 
lett blir usynliggjort. En kort anekdote fra Kjelsviks pilotprosjekt i norsk 
skole før feltarbeid i Kamerun kan tjene til å vise hvordan dette foregår: 


Settingen er en Oslo-skole der man aktivt bruker tospråklig undervisning 
med ekstra lærer i klassen for en stor gruppe urdu-talende elever. I engelsk- 
undervisningen jobber elevene med navn på gjenstander. Læreren henter opp 
gjenstander fra en boks og elevene skal sette engelske ord på dem. En minori- 
tetselev nevner gjenstanden på urdu for å hjelpe en annen minoritetselev å finne 
ordet. Læreren bruker dette for å forsikre seg om at eleven lærer det norske ordet 
ved siden av det engelske, men nevner ikke mer urdu-ordet. Det faller dødt ned, 


uten at noen tar opp muligheten for å lære et ord på urdu (Kjelsvik 2005-2007). 

I planverket for skolen er norskfaget ett av fagene som skal bære arbeidet 
med å fremme kulturforståelse, slik vi ser det for eksempel i den foreslåtte 
formålsdelen for norskfaget (Utdanningsdirektoratet 2018). Her står at 
«Norsk er et sentralt fag for kulturforståelse, kommunikasjon, dannelse 
og identitetsutvikling». En er klar over at mange elever har andre språk 
som (ett av) sine førstespråk, og i planverket snakkes det ikke lenger om 
norsk morsmålsundervisning eller norsk som det eneste morsmålet. I ste- 
det ser man utvikling av både muntlige og skriftlige ferdigheter i norsk 
språk som en viktig del av danningen som skolen skal gi sine elever, uan- 
sett tidligere bakgrunn. Elevene skal ha innsikt i sammenhengen mellom 
språk, kultur og identitet og kunne forstå egen og andres språklige situa- 
sjon i Norge. 

Den gjeldende læreplanen i norsk for minoriteter med kort botid i 
Norge (Utdanningsdirektoratet 2017b) legger til rette for en positiv bruk 
av elevenes mangfoldige bakgrunn inn mot en dypere forståelse av norsk 
kulturarv. Den hever seg over den lite fruktbare politiske debatten om 
hvorvidt brunost og bunader er å anse som ufravikelige deler av norsk 
kultur eller ikke, ved at norske verdier blir løftet opp på et plan der en ser 
kulturarven som noe som endres og utvikles over tid - en levende tradi- 
sjon (Utdanningsdirektoratet 2017b:2). Utkastet til ny fagplan for denne 
elevgruppen av 18. oktober 2018 (Utdanningsdirektoratet 2018) er ikke 
like tydelig på dette. Målet er å «gi elevene/deltakerne større forståelse 
for det samfunnet de er en del av», men planen synes ikke å ta høyde for 
at skolen også trenger en større forståelse for situasjonen til de ungdom- 
mene som planen gjelder for. 

Overordnet del (Utdanningsdirektoratet 2017a) løfter frem at skolen 
bør arbeide for etablering av et inkluderende læringsmiljø og fremme 
kulturforståelse og et inkluderende sosialt fellesskap preget av respekt 
og verdsetting av mangfoldet. Dermed stiller læreplanverket nye krav til 
samhandlingen mellom læreren og den lærende (Goth & Økland 2018). 
Mangfold i skolen har og vil ha stor betydning for elever både med mino- 
ritets- og majoritetsbakgrunn. 

I dag opplever mange i profesjonsutdanningene et tydelig skille mel- 
lom innvandrere og etnisk norske studenter (Goth & Økland 2016; Goth 
& Økland 2018; Sjo 2012). Dette er en utfordring når en vet hvor viktig 

interkulturell kompetanse er i skoleverket. Skolen trenger lærere med 
god interkulturell kompetanse, med eller uten minoritetsbakgrunn, fordi 
likeverd og inkludering er nødvendig for å kunne utøve en pedagogikk 
der alle barn får likeverdige muligheter til utdanning. Da må lærerutdan- 
ningen selv arbeide med inkluderende undervisningsmetoder og med et 
mål om å gi alle sine studenter en reell interkulturell kompetanse. 


Teoretiske utgangspunkt 


Den tyske pedagogen Klaus Mollenhauer hevder at oppdragelse og utdan- 
ning av barna våre er en integrert del av vår kultur, og hvordan vi opp- 
drar og utdanner dem, vil være fremtidens kulturuttrykk (Mollenhauer 
1998). Dette griper inn i begrepet dannelse slik det vanligvis blir brukt i 
norsk skolesammenheng: 


Som teoretisk begrep bygger dannelse på oppdragelse og sosialisering, men 
begrepet dannelse har i tillegg en normativ og en kulturell dimensjon som 


disse begrepene mangler (Hogstad 2018). 


En helt sentral del av dannelsen er nettopp det å oppdra til å kunne sam- 
handle med andre mennesker som likeverdige partnere. Dette går utover 
et mer snevert og normativt ideal om akkurat hvordan man skal handle 
til enhver tid. Slike grunnleggende verdier må vi ha klart for oss i møtet 
med flerkulturelle klasserom. 


Konstruksjonen av minoriteter som annerledes 

I Norge bruker vi gjerne rent tekniske definisjoner av innvandrere, slik 
som Statistisk sentralbyrås definisjon på innvandrer: person født i utlandet 
av to utenlandskfødte foreldre og med fire utenlandskfødte besteforeldre. 
En person med innvandrerbakgrunn, derimot, er født i Norge av to uten- 
landskfødte foreldre og med fire utenlandskfødte besteforeldre (SSB 2019). 
Men disse definisjonene sier lite om hvordan enkelte med innvandrer- 
bakgrunn oppfatter seg eller blir oppfattet: En vil først og fremst tenke at 
dette er de andre, de som er annerledes. Dette knyttes gjerne til etnisitet. 

Vi vet at etnisitet er en kompleks sosial konstruksjon som påvirker per- 
sonlig identitet og gruppesosiale relasjoner (Bhopal 2014: 33). Etnisk iden- 
titet, etniske klassifikasjonssystemer, og grupperinger som inngår i hvert 
system, er sted-, tids- og kontekstspesifikke (Bhopal 2004; Bhopal 2014; 
Jenkins 2008: 55). En etnosentrisk evaluering innebærer at vi vurderer de 
andre - både mennesker og kulturer — i henhold til standarden for vår 
egen kultur. Med dette påpeker Raj Bhopal at minoritetsgruppenes egen- 
oppfatning om hvem de er, dermed lett blir avhengig av hvilke signaler 
majoriteten sender. 

I norsk sammenheng betyr dette å konstruere alle innvandrere/men- 
nesker med innvandrerbakgrunn som en ensartet gruppe, uten å se deres 
særpreg som mennesker fra helt ulike kulturelle kontekster. I virkelig- 
heten har kanskje den mangslungne innvandrerbefolkning bare én ting 
felles: det at de ikke regnes som norske, men som annerledes (Goth, Jen- 
sen & Skyrud 2015: 9; Hilt 2016; Hilt 2015). 


Anerkjennelsesteori 


Opplevelsen av å være en del av majoriteten eller av en minoritet er 
avhengig av den sosiale annerkjennelsen eller verdsettingen som indivi- 
det møter. Axel Honneth (2008) betrakter behovet for anerkjennelse som 
et menneskelig grunnvilkår. Han hevder at mennesker ikke kan oppnå 
fullstendig selvbevissthet uten gjensidig anerkjennelse i intersubjektive 
fellesskap — vi blir til i anerkjennelsesrelasjoner med andre. 

Honneths anerkjennelsesteori bruker anerkjennelsen i familien, i retts- 
lig forstand og i samfunnets fellesskap som utgangspunkt og grunnlag for 
selvverdsetting. Den første anerkjennelsen i familien er følelsesmessig og 
gir grunnlag for selvtillit og utvikling av gode intersubjektive relasjoner. 
Anerkjennelse på det formelt-rettslige nivået gir oss rettigheter og plikter 
som borgere, og lar oss utvikle selvrespekt. I sosiale fellesskap med felles 
mål, som skolen eller arbeidslivet, handler anerkjennelse om å bli sett som 
verdifulle deltakere, og gir rom for selvverdsettelse (Straume 2011: 14-15). 

I skolen møtes de ulike befolkningsgruppene med et felles mål: Som 
elever skal de gå på skolen og lære, som skolepersonell skal de undervise 
og legge til rette for læring og dannelse. I henhold til norsk lov skal lærere 

kunne møte alle sine elever og deres foresatte på en anerkjennende måte 
(Straume 2011: 5). Men anerkjennelse finner ikke sted uten videre: Det 
foregår kamper om anerkjennelse, og hva som er anerkjennelsesverdig 
er et forhandlingsspørsmål om dominerende diskurser. Honneth for- 
står makt som noe diskursivt, kampen om hva som regnes for sant. For 
Honneth (2008) betyr det at den som kan definere det anerkjennelses- 
verdige har makt, eller anerkjennelseskapital. En slik tilnærming åpner 
for å se etter asymmetriske anerkjennelsespraksiser, etter hvordan fravær 
av anerkjennelse reflekterer illegitim makt og hvordan makten kommer 
til uttrykk i anerkjennelseskamper. Det Honneth helt grunnleggende vil 
med anerkjennelsesteorien, er å gjøre det mulig å avdekke samfunns- 
forhold som hindrer mennesker i å ta stilling og utøve innflytelse. 

Basert på teoretikerne Bhopal og Honneth vil vi se nærmere på dagens 
skolehverdag både her og i misjonssammenheng. 


Skolen som praksisfellesskap 

Det mangfoldige klasserommet utgjør også et praksisfellesskap på godt 
og vondt. Grupper med felles mål som jevnlig samhandler, utvikler felles 
praksiser, ting de gjør og sier når de er sammen (Lave & Wenger 1991). 
Vi lærer gruppens praksiser ved å delta, først som nykommere med rom 
for prøving og feiling, deretter som eksperter ettersom en lærer seg de 
praksisene som gjelder i gruppen (Wenger 1998). En annen innfallsvinkel 
er å se på klasserommets fellesskap som uttrykk for en «liten kultur», 
skapt i samhandlingen mellom elever, lærere, institusjon og foreldre, 
som alle bidrar med sin kulturbakgrunn slik den er formet i den enkeltes 
livserfaring (Holliday 1999). Praksisperspektivet gjør det mulig å bedre 
beskrive og forstå en del av prosessene i grupper som en flerkulturell 
skoleklasse, deres «klassekultur». 

Det er viktig å forstå at skolens praksiser og klassekultur ikke er noe som 
læreren alene skaper og styrer, det er noe som oppstår gjennom samhand- 
ling. Å gå på skolen er ikke bare å lære fag, det består av hele «det usynlige 
pensumet» — altså alle de tingene vi forventer at barn skal gjøre og være 
på skolen. I beste fall handler dette om dannelse, når elevene får utvikle 
seg i trygg samhandling med andre og kan åpne seg for læring. Det finnes 

likevel ingen garanti for at praksisfellesskapet i en klasse fungerer slik at 
pensum blir lært, at elevene får utvikle seg som gode samfunnsdeltakere, 
eller at alle blir godt integrert (Kjelsvik 2011). Derfor er det viktig å bevisst- 
gjøre lærerne på at det finnes et slikt «usynlig pensum», og at noen prak- 
siser kan ekskludere visse elevgrupper. Dette gjelder ikke bare elever med 
innvandringsbakgrunn, men også norske barn fra ulike miljøer - mob- 
bing oppstod ikke med innvandrerne. Gjennom kunnskap om hvordan 
praksisfellesskap fungerer, vil læreren ha mulighet til å fange opp praksiser 
som ikke bidrar til god læring, og endre dem. Videre kan det også bidra til 
at læreren reflekterer og fremmer velfungerende praksiser, også praksiser 
som er kjente for elevene hjemmefra. Gjennom en slik tilnærming vil også 
hjem-skolesamarbeidet kunne få en annen dimensjon (Flatraaker 2016). 


Språk og kultur i klassemiljøet 
- andre læringstradisjoner 


En del av det interkulturelle mangfoldet i norsk skole i dag gjelder det 
faktum at mange barn kommer fra hjem med andre læringspraksiser 
eller læringstradisjoner enn de vi kjenner best i Norge. Noen vil se disse 
læringspraksisene som irrelevante i en norsk skolesammenheng og tenke 
at de øker forskjellene i klassen, eller de kan bli brukt som enda mer bevis 
på at noen elever er annerledes, avvikende (Hilt 2016). Men en kan også 
ta uvante læringspraksiser på alvor som mulige redskaper inn mot bedre 
læring for alle, uansett bakgrunn. Med erfaring fra opplæring og skole- 
gang i Afrika, både gjennom misjonsarbeid og forskning, ønsker vi å peke 
på noen av de ressursene som ligger i de afrikanske læringstradisjonene, 
også for norsk skole. En del av det følgende fokuserer særlig på Kamerun, 
basert på Kjelsvik (2005-2007; 2008a; 2008b; 2011). 


Tre læringstradisjoner i Afrika 

I en artikkel om utviklingen av småbarnsomsorg i Afrika gir Pence og Nsa- 
menang (2008) en oversikt over læringstradisjoner i den afrikanske konteks- 
ten. De peker på tre ulike tradisjoner: den tradisjonelle tilnærmingen til 
opplæring av barn, islamske koranskoler og vestlig/europeisk utdanning. 

Tradisjonelle læringstradisjoner 

I den tradisjonelle tilnærmingen føres barna inn i det kulturelle felles- 
skapet både som medhjelpere i familiens arbeid og ved overføring av 
verbal kunnskap. Arbeidsdeltaking over tid gir tilgang til yrkesmessig 
kunnskap og viktige ferdigheter i barnas miljø. Den verbale kunnskapen 
gjelder først og fremst språkbruk, talesjangre og fortalt tradisjonsstoff. 
Eventyr, ordtak og andre fortellinger brukes for å gi en innføring i sosiale 
roller og viktige moralbegrep (Kjelsvik 2008a: 168-171). Dette er på mange 
måter parallelt med hvordan vi tenker oss at lignende tradisjonsstoff kan 
brukes i en norsk skolehverdag (se for eksempel Aksnes 2007: 12-13). 

I afrikanske læringstradisjoner står også samhandling innad i barne- 
grupper helt sentralt - barn lærer av hverandre, og de eldre tar vare på de 
yngre. Lek og arbeid henger tett sammen (Pence & Nsamenang 2008: 23). 
Direkte undervisning blir lite brukt, i stedet trenes barna i oppmerksom 
observasjon for å lære å utføre ulike oppgaver, og ledes inn i mer og mer 
selvstendig utførelse av oppgavene (Kjelsvik 2008a:150—152). Rogoff (2003) 
kaller dette veiledet deltaking (guided participation). Målet for denne for- 
men for opplæring er «å sosialisere til ansvarlig intelligens gjennom inn- 
lærerens aktive deltaking i gangbare og verdsatte sosiale og økonomiske 
aktiviteter» (Pence & Nsamenang 2008: 23). 

Om vi ser på disse læringstradisjonene fra Honneths anerkjennelses- 
perspektiv, er det lett å gjenkjenne anerkjennelse i familien og i samfun- 
nets fellesskap som et aspekt ved dem. 


Muslimsk læringstradisjon 

I den muslimske læringstradisjonen er koranskolene det sentrale ele- 
mentet. Koranskoler, eller madrasa-skoler, for muslimske barn og ung- 
dommer ble utviklet i islams første århundrer på den arabiske halvøya, 
i Iran, og i Nord-Afrika. Opplæringen er religiøst basert, og det viktig- 
ste læringsinnholdet på lavere nivå er Koranen på arabisk. Elevene er 
både jenter og gutter, men de undervises gjerne hver for seg. Både menn 
og kvinner er lærere. Elevene samles i klasserom og skriver ned tekst- 
stykker fra Koranen for utenatlæring av den arabiske teksten. Forståelsen 
av det arabiske språket er sekundær i første omgang, men barna lærer å 


257 


ARTIKKEL 9 


avkode og forme arabisk skrift. (Kjelsvik 2005-2007; Pence & Nsame- 
nang 2008: 28). Utenatlæringen av Koranen er første del av madrasa-virk- 
somheten, mens videre utdanning underviser unge i arabisk språk, lov og 
rett, og fører inn i studier av hadith-tradisjonene og Koranen. Målet for 
madrasa-skolene er først og fremst å sosialisere barna inn i islamske tros- 
praksiser og livsstil (Pence & Nsamenang 2008: 29). I en del afrikanske 
samfunn utgjør koranskolene en første innføring i lesing og skriving, og 
til en viss grad regning, for store deler av befolkningen. I tillegg til en viss 
skriftkyndighet gir opplæringen tradisjonelt også et grunnlag i moralsk 
tenking, med ærlighet og disiplin som viktige verdier (Pence & Nsame- 
nang 2008:28). 

Igjen kan vi se utvikling av selvrespekt som kompetent medlem 
av den religiøse gruppen som en del av koranskolenes virkning i et 
anerkjennelsesperspektiv. 


Vestlig læringstradisjon 

Den vestlige skoletradisjonen kom til Afrika med den økende europeiske 
innflytelsen på andre halvdel av 1800-tallet, innført både av misjonærer 
og av kolonimaktene. Kolonimaktene hadde mest bruk for billig, ufaglært 
arbeidskraft, og i den grad de innførte et vestlig skolesystem, var det først 
og fremst for å dekke sine behov for noen underordnede med et visst 
utdanningsnivå. Det var ingen tanke på å innføre allmenn skolegang 
for å dekke befolkningens behov for utdanning. Skolefagene var først og 
fremst kolonimaktens språk og historie, matematikk, naturfag og geo- 
grafi, og kravet var 5-6 års lengde, uten noen videregående utdanning i 
sikte (Atangana 1996: 45-58; Kelly 1984). Kolonimaktens språk, om det 
nå var engelsk, fransk, tysk eller portugisisk, var det selvsagte under- 
visningsspråket, og kompetanse i dette språket var i seg selv et hovedmål 
for undervisningen (Sabatier 1978: 247; Atangana 1996: 46). 

Det er liten tvil om at vestlig skolegang i Afrika slik kolonimaktene 
utformet den, ikke ga mye anerkjennelse til elevene på et rettslig-formelt 
grunnlag, og at en nettopp ikke ønsket å oppdra afrikanske barn til selv- 
respekt og selvverdsettelse (Kelly 1984). Målet var ikke en selvstendig 
borger som kunne se sine egne legitime mål som sammenfallende med 

samfunnets, men en underklasse som lojalt bidrog til kolonimaktens 
samfunnsmål (Kjelsvik 2008a: 219; Kelly 1984: 542). 


Misjonsskolene som del av den vestlige 
læringstradisjonen 
Allerede før kolonimaktene for alvor gjorde sitt inntog i Afrika fra 1885, 
var det mange vestlige misjonsorganisasjoner som drev med evangelise- 
ring. Skoler, sykehus og annet helsearbeid var en integrert del av misjo- 
nens virksomhet. Misjonsskolene stod også for en vestlig læringstradisjon, 
men misjonærene hadde et mer positivt syn på utdanning som et gode i 
seg selv (Lode 1990). Misjonsskolene skilte seg også ut ved å helst bruke 
lokale språk i undervisningen, både ut fra ønsket om å bringe evangeliet 
til elevene, og ut fra sine behov for å utdanne arbeidere som kunne bringe 
evangeliet videre i de lokale gruppene (Lode 1990:139). 
Misjonsorganisasjonene fikk ofte større muligheter til å drive sitt 
arbeid under kolonisystemet ved at nye områder kom under europeisk 
kontroll og ble mer tilgjengelige. Samtidig holdt enkelte kolonimakter 
misjon og misjonsskoler ute av sterkt islamiserte områder, for å unngå 
friksjon (Tourneux & Iyébi-Mandjek 1994: 99-100). Både kolonimakter 
og misjonsorganisasjoner så imidlertid på Afrika og afrikanske språk og 
kulturer som grunnleggende usiviliserte eller hedenske, og overså, eller 
motarbeidet direkte, tradisjonelle afrikanske opplæringsformer (Pence 
& Nsamenang 2008: 50). Disse mønstrene er også tydelige i Kameruns 
eldste skolehistorie (Kjelsvik 2008a: 216-217). 


Misjonsskolenes betydning 

Det er ingen tvil om at misjonsskolene har spilt en svært riktig rolle i 
utviklingen av afrikanske skolesystemer (Capelle 1990: 56). Misjons- 
skolene nådde bl.a. i Kamerun mange flere enn de offentlige skolene 
gjorde. Misjonen hadde også en tydeligere nestekjærlighetsprofil der 
utdanning ble gjort tilgjengelig for mange for å hjelpe befolkningen, 
ikke bare ut fra et nytteperspektiv for misjonen. Det var et sterkt enga- 
sjement for å utdanne afrikanere til lærere, sykepleiere, leger og andre 

samfunnsnyttige profesjoner. Misjonsskolene var med på å legge et 
grunnlag for at afrikanske kolonier kunne bli selvstendige gjennom å 
utdanne en middelklasse. 

I grunnskolene som ble drevet av norsk misjon i Kamerun, forsøkte 
de å holde på bruken av et afrikansk undervisningsspråk i kristendoms- 
undervisningen, men dette møtte motstand både i koloniadministra- 
sjonen og senere hos skolemyndighetene etter at landet ble selvstendig. 
I dag er langt de fleste av de kristne grunnskolene i Kamerun overtatt av 
det offentlige, men en del private videregående skoler viderefører arven. 


Afrikansk utdanning etter selvstendigheten 

I dagens Afrika er vestlige læringstradisjoner nokså enerådende i stat- 
lige skoler. En grunnleggende forskjell mellom tradisjonelle opplærings- 
tradisjoner og en mer vestlig preget skolegang er endringen i barnas 
plass i samfunnsstrukturen (Corsaro 1997). I motsetning til den vest- 
lige verdens innplassering av barnepopulasjonen som rene mottakere av 
undervisning og omsorg har barn i Afrika tradisjonelt vært anerkjente 
bidragsytere i familieøkonomien og i samfunnet. I dagens Afrika betyr 
skolegang derimot at barna i stedet for bidragsytere blir utgiftsposter, 
med behov for skolebøker, skoleklær og annet utstyr (Kjelsvik 2008a: 
232-233). Dette er et daglig dilemma for mange familier i afrikanske sam- 
funn, selv om mange også ser nytten av utdanning både for egne barn og 
i et større samfunnsperspektiv. 

De unge afrikanske statene overtok skolesystemer som ofte var sterkt 
preget av Europas behov og pedagogiske tradisjoner (Pence & Nsamenang 
2008; Kjelsvik 2008a). Selv etter 60 års selvstendighet er dette fremdeles 
svært synlig, ikke minst i den fortsatte bruken av det tidligere koloni- 
språket som eneste undervisningsspråk (Brock-Utne 2000). I mange til- 
feller er eldre og mer autoritære pedagogiske tilnærminger blitt stående 
i afrikanske skoler (Kjelsvik 2008a), slik at «vestlige» eller «moderne» 
læringstradisjoner i afrikanske kontekster framstår som nokså ulike de 
tradisjonene vi kjenner fra moderne skolegang i Norge (Kjelsvik 2011). 

Vi finner også i Afrika problemstillinger rundt minoritets- og majo- 
ritetselever, når noen barn begynner på skolen uten god kjennskap til 

undervisningsspråket, eller når barn fra ulike befolkningsgrupper sam- 
les i samme klasserom (Brock-Utne 2000). Interkulturell kompetanse er 
like nødvendig i afrikanske klasserom som i norske, når alle elevene skal 
møte anerkjennelse og bli sett som likeverdige deltakere i fellesskapet. 
Kjelsvik møtte i sitt feltarbeid nettopp en nedlatende holdning til lokale 
språk og læringspraksiser fra skolelærere som selv bare hadde møtt en 
vestlig preget tankegang i sin utdanning (Kjelsvik 2005-2007). 


Nye og gamle verdier i afrikanske skoler 

Pence & Nsamenangs artikkel viser hvordan afrikanske kulturelle prak- 
siser for barneoppdragelse fremdeles ofte blir oversett i utviklingsdiskur- 
sen til store aktører som UNESCO og Verdensbanken (2008: 35). En ny 
bevissthet om verdien av den tradisjonelle tilnærmingen til opplæring og 
en ny verdsetting av den immaterielle kulturarven er nå på vei i mange 
afrikanske land. Et godt eksempel på arbeid med en ny pedagogikk i 
afrikansk kontekst er PRAESA-prosjektet (Project for the Study of Alter- 
native Education in South Africa), affiliert til Universitetet i Cape Town 
(http://www.praesa.org.za/). 

PRAESA-prosjektet bruker både tradisjonelle læringsformat som 
sangleker og eventyrfortelling sammen med nyutviklede bøker for barn, 
og har initiert prosjektet Stories across Africa for å utvikle en felles afri- 
kansk barnelitteratur bygd på tradisjonsstoff (Bloch 2007). De har også 
initiert kurs om flerspråklig opplæring for lærere fra hele Afrika der de 
har brukt språkbiografier som metode for å hente ut kunnskap om fler- 
språklighet fra et innlærerperspektiv (Busch, Jardine & Tjoutuku 2006). 

Pedagogikken i PRAESA-prosjektet er basert på aktiv bruk av barnas 
førstespråk for at forståelse og mening skal være knyttet til lesing helt 
fra starten. Slik vil de lede mot høyere selvverdsettelse ved at afrikanske 
barn får være likeverdige deltakere i skolen, med rett til å bruke sitt eget 
språk. Et viktig mål er å utvikle lese- og skriveglede hos barn, og å gi dem 
mestringsfølelse i møte med skolens krav. Samtidig er de høyst oppmerk- 
somme på verdien av å kunne lese og skrive også på de vanlige under- 
visningsspråkene i skolen. Kompetanse i de samfunnsbærende språkene 
er viktig for å kunne finne sin plass i demokratiske samfunn. 

Å være lærer i morgendagens skole 


Kategorisering eller anerkjennelse? 

Det å sette noen i bås, å kategorisere dem som en særgruppe med nega- 
tive eller positive trekk, kan være et hinder for sosial inkludering (Bhopal 
2014; Hilt 2016; Strandos, Vikdal & Bjørhusdal 2017). Samtidig viser en del 
forskning at minoritetsspråklige elever både har dårligere læringsutbytte 
og høyere frafall enn majoritetsspraklige elever (Hilt 2015). Hilt (2016) 
beskriver store akademiske forskjeller mellom elevene i innføringsklasser, 
disse igjen blir tilskrevet hvilket land og skolesystem elevene kommer fra. 
Det er klart at kunnskap om hvilke omstendigheter elevene kom til Norge 
under, og hvilken emosjonell og akademisk støtte eleven kan få utenfor 
skolehverdagen, vil kunne ha betydning for skolegangen. Også den nyan- 
komne minoritetseleven er et anerkjennelsessøkende vesen, og ensomhet 
og sosial isolasjon oppleves som negativt og krenkende (Honneth 2008). 

I denne situasjonen kan kunnskap om læringstradisjoner fra andre 
deler av verden være både en viktig bakgrunn å kjenne til, og ressurser 
som kan brukes. Sjangere som tilrop-og-svar (call-and-response), gåter, 
utenatlæring og sangleker kan fungere for alle i norske klasserom, og 
gi noen elever ekstra verdifull gjenkjennelse og mestringsfølelse. Tonne 
(2018) presenterer hvordan aktiv bruk av minoritetsspråklige elevers 
språklige kompetanse kan gi både gode opplevelser og læringsutbytte for 
alle i klassen. Busch, Jardine og Tjoutuku (2006) minner om hvordan 
språkbiografier kan brukes som ressurser både for den enkelte og grup- 
pen de deler sine erfaringer i. Utfordringen er å se hver enkelt elev som 
et individ, og ikke bare som representant for en gruppe med mangler og 
behov (Bhopal 2014). 

Økt kunnskap bør bidra til et holistisk bilde av elevene og inkludere 
elevenes hjemmemiljø så mye som mulig. Foreldres erfaringer vil være 
med og forme barnas hverdag og spille inn på hvordan barna klarer seg 
på skolen. Å møte anerkjennelse for det foreldrene bringer med seg, kan 
gi minoritetseleven større trygghet, og også gi rom for mer interkulturell 
forståelse og likeverd i klasserommet. Verdifulle læringstradisjoner fra 
andre steder kan gi godt læringsutbytte for alle i klassen, ikke bare for 
de med en annen kulturbakgrunn. Arbeidsmiljøet blir bedre, relasjonene 


262 


LIKEVERDIGHET, FORDOMMER OG INKLUDERING 


til omverdenen håndteres bedre, og læring blir lettere. Ulikhet kan være 
en god kilde til kreativitet og nyskaping: «diversity is a strength to work 
with, rather than an obstacle to overcome» (Pence & Nsamenang 2008:18). 

I vår visjon for morgendagens skole vil læreren med et stort mangfold 
i klassen kunne bruke sin interkulturelle kompetanse slik at alle elevene 
kan være seg selv, og søkelyset rettes mot «å se den andre». Læreren vil 
fokusere på å tilrettelegge for at den enkelte elev får definere seg selv i 
møte med de andre, og ikke blir stående som representant for en kategori, 
om kategorien nå heter innvandrer, jente, gutt, skolesvak eller skoleflink. 
Likeverdighet står i sentrum. Til dette arbeidet vil læreren kunne bruke 
nyutviklede tiltak (Goth 2016; Lunde & Aamodt 2017; Sjo 2012) og for- 
midlingsformer (Myrtveit mfl. 2016) med en interkulturell pedagogisk 
tilnærming, og slik ivareta den enkelte elev og fremme selvrealisering 
(Honneth 2008). Dette er i tråd med Mollenhauers tanke om at det er 
vanskelig å ha en fast definisjon av danning, og at målet for dannings- 
prosesssen heller er en åpen identitet (Mollenhauer 1998). 


Konklusjon 


Det norske samfunnet er preget av et mye større mangfold enn det vi 
så for bare noen tiår siden. Denne økningen i det kulturelle mangfoldet 
preger både yrkesliv og utdanningssystem. Som vi nevnte innledningsvis, 
består Norges befolkning i dag av 17 % innvandrere eller personer som er 
født av to innvandrerforeldre. I Norge ser vi at inkludering og integre- 
ring må skje i en interkulturell setting. Interkulturell pedagogikk vil her 
fremme både aksept og toleranse i elevgruppen, samt styrke den enkeltes 
identitet og selvoppfatning. Bruk av for eksempel PRAESA-prosjektets 
læringsressurser kan gi direkte innspill til norske lærere som arbeider i 
klasser med mange elever fra helt andre læringstradisjoner. 
Lærerutdanningen har på sin side en jobb å gjøre med å gi nyutdannede 
lærere den nødvendige interkulturelle kompetansen for å virkeliggjøre 
en slik inkluderende skole. Vår studie viser at migrasjonspedagogiske 
ferdigheter, holdninger og kunnskap må bli en integrert del av utdannin- 
gen, slik at læreren hensiktsmessig og effektivt mestrer å være i relasjon 
med mennesker med ulik lingvistisk og kulturell bakgrunn. Det betyr 

at en bevisst må bruke inkluderende strategier som en naturlig del av 
undervisningen på lærerutdanningen, for slik å utvikle den interkultu- 
relle kompetansen til vordende lærere. 

Målet må være at lærere ser på det kulturelle og språklige mangfoldet 
som normaltilstanden, og anvender dette mangfoldet som en ressurs både 
i skolen og i profesjonsutdanningene. Ulikheter i kultur, språk og religiøs 
bakgrunn forstås da som en verdifull kilde til kunnskap og forståelse og 
bidrar til aksept for anerkjennelse av ulikheter. Diversitet, annerledeshet, 
immigrasjon og livet i et komplekst og multikulturelt samfunn trenger 
ikke sees som risikofaktorer, men som mulighet for berikelser og vekst. 

Vi konkluderer med at interkulturell kompetanse bidrar til en bevisst 
holdning til ulike tradisjoner, verdier, skikker og trosretninger som måtte 
finnes i en klasse. Dette bidrar til at identitet og kultur ikke lenger forstås 
som rigide strukturer, men som dynamiske prosesser som er i en kon- 
stant endring (Schjetne 2018). 

I en skolesetting der læreren har interkulturell kompetanse, vil den 
enkelte elev eller student få mulighet til å definere seg selv i møte med 
andre. Interkulturell kompetanse vil videre bidra til at læreren reflekterer 
over egne handlingsmønstre og vektlegger å utvikle gode praksisfelles- 
skap, inkludering, mestring, dialog og konfliktløsning. 

NLAs verdigrunnlag: 
Refleksjoner med 
journalistutdanningen som case 


Kåre Melhus 
NLA Høgskolen 


Sammendrag: Artikkelen gjør rede for tenkningen bak verdigrunnlaget som 
NLA bygger på. Forfatteren bruker NLA Mediehøgskolen Gimlekollens journa- 
listutdanning som case, og viser hvordan de kristne verdiene har satt sitt preg på 
det faglige arbeidet innen journalistikken. Artikkelen argumenterer for hvordan 
denne tenkningen bidrar positivt til utviklingen av journalistfaget, ikke minst 
når det gjelder forståelsen av sannhetsbegrepet som svekkes under innflytelse av 
postmoderne relativisme. 

Artikkelen viser også hvordan det kristne menneskesynet har vært grunn- 
leggende for NLA Mediehøgskolen Gimlekollens engasjement i etableringen av 
journalistutdanninger i Etiopia, Kosovo, Uganda og Bolivia. Her står høgskolen 
i en tradisjon fra Hans Nielsen Hauge, via evangelisk misjon fram til våre dager. 
Det kristne menneskesynet leder til demokratibygging og kamp for menneske- 
rettigheter og ytringsfrihet. 


Nøkkelord: NLA Mediehøgskolen Gimlekollen, journalistutdanning, demokrati- 
bygging, verdigrunnlag 


NLA har helt siden starten i 1968 ført en kamp for kristne verdier i lærer- 
utdanningen og oppdragelse. Målet har vært å prege både hjem, skole- 
verk og kirke. I $ 6 i Vedtekter for NLA Høgskolen AS uttrykkes formålet 
med virksomheten slik: «Ut fra en kristen forståelse av natur, menneske, 
kultur og samfunn har NLA Høgskolen som formål å fremme danning, 
dyktiggjøre mennesker til tjeneste i hjem, arbeid og fritid, og bidra kritisk 


Sitering av denne artikkelen: Melhus, K. (2020). NLAs verdigrunnlag: Refleksjoner med journalistutdan- 
ningen som case. I Hagesæther, G., Innerdal, G. & Kvam, B. (Red.), NLA Høgskolen. Fagutvikling og sjølv- 
forståing på kristen grunn (s. 269-293). Oslo: Cappelen Damm Akademisk. https://doi.org/10.23865/ 
noasp.102 

Lisens: CC BY-NC-ND. 

og konstruktivt til å møte lokale, nasjonale og globale utfordringer». 
Disse målsettingene har helt fra starten vakt betydelig motstand i seku- 
lære, faglige kretser, noe som blir beskrevet annet sted i denne boken. 

Ved fusjonen i 2013 ble Mediehøgskolen Gimlekollen en del av NLA 
Høgskolen. Denne høgskolen har i mange år kjempet en tilsvarende 
kamp for det kristne verdigrunnlaget på journalistikkens fagfelt. I dette 
kapitlet tar jeg for meg NLA Gimlekollen som et eksempel på den verdi- 
kampen som har vært utkjempet og som stadig pågår i NLA Høgskolens 
mange og forskjellige faglige avdelinger. 


Introduksjon 


Verdier blir alltid debattert innen journalistisk teori. Den sørafrikanske 
medie-professoren Herman Wasserman sier i en artikkel i Equid Novi, at 
«The danger for journalism does not lie in a conceptual engagement - it 
lies in not acknowledging the conceptual frameworks that already under- 
pin the practical day-to-day journalistic habits and rituals, and thereby 
allowing them to persist unquestioned» (Wasserman 2005: 166). 

Avdøde Kenneth Minogue, professor emeritus ved London School of 
Economics, tar dette et skritt videre i en artikkel i The New Criterion. 
I artikkelen med tittelen Journalism: Power without responsibility argu- 
menterer han for at «A meta-moralistic addiction to tolerance, secula- 
rism, ecumenism, and anti-discrimination becomes evident as what one 
might initially call ‘the journalistic ideology» (Minogue 2005: 13). 

Nora French, leder for School of Media ved Dublin Institute of Techno- 
logy, peker ogsa pa verdienes betydning i journalistikken og i journa- 
listikk-utdanning. Basert pa forskning pa konkurrerende diskurser i 
journalistutdanning konkluderer hun at 


[with] regard to journalism, there was agreement on the skills needed and 
the widespread recognition of its public role. From the latter, one can argue 


that journalism needs to be distinguished from the media in general and from 


1 Vedtekter NLA Høgskolen AS, (vedtatt i generalforsamling 09. 12. 2009 med endringer 21.11.2012, 
21.05.2014 Og 25.05.2016) 

other media practices. It does not need professional status to protect its role. 
Linking journalism to democracy and human rights in public policy and 


legislation is a better option (French 2006: 5). 


I denne artikkelen vil jeg vise at et kristent verdigrunnlag gir et posi- 
tivt bidrag til de problemstillinger som er nevnt i de foregående sitater, 
ikke minst når det gjelder det mange oppfatter som kjernen i journalis- 
tikken: sannhetsbegrepet. Jeg vil også vise at kristne verdier og kristent 
menneskesyn er fundamentale som en begrunnelse for demokratiet. 

I en artikkel i Journalism Research i 2009 presenterer de tre medie- 
forskerne Gunn Bjørnsen, Jan Fredrik Hovden og Rune Ottosen en over- 
sikt over norske institusjoner som tilbyr akkreditert journalistutdanning. 
Den sier dette om Mediehøgskolen Gimlekollen (med det engelskspråk- 
lige navnet Gimlekollen School of Journalism and Communication, og 
siden 2013 NLA Gimlekollen): «Gimlekollen School of Journalism and 
Communication was approved as a credit point giving private university 
college in 1996. This J-school is extraordinary in the way that it is run 
within a Christian framework» (Bjørnsen, Hovden & Ottosen 2009: 125). 

NLA Gimlekollens status er kanskje ekstraordinær, siden høgskolen er 
den eneste norske og nordiske journalistskolen som har et kristent verdi- 
grunnlag. Dette grunnlaget blir noen ganger mistenkeliggjort, andre gan- 
ger tolerert, av sekulære journalister, journalistlærere og akademikere. 

Da Mediehøgskolen Gimlekollen ble etablert som en postgymnasial 
medieutdanning i 1981, ønsket f.eks. daværende distriktssjef Tor Fugle- 
vik ved NRK Sørlandet ikke å ta imot praktikanter fra den nyetablerte 
institusjonen. Fuglevik begrunnet dette med at han mente Gimlekollen 
i realiteten var en misjonsskole som brukte faget journalistikk som et 
grunnleggende, metodisk virkemiddel i sitt misjonsoppdrag. Fram til 
Fuglevik sluttet som distriktssjef i 1984, ble studentene ved Gimlekollen 
nektet praksis i NRK.* Andre har i samtaler med meg gitt uttrykk for 
lignende holdninger, uten at de har uttrykt det så klart som Fuglevik. 

Denne artikkelen presenterer et argument i to punkter: (1) Et kristent 
perspektiv på journalistfaget forutsetter en fundamental forpliktelse på 


2 E-post fra Tor Fuglevik 7. august, 2019. 

demokrati og prinsipiell pluralisme. (2) Et kristent perspektiv, illustrert 
ved NLA Gimlekollen som en casestudie, tilbyr et unikt bidrag til jour- 
nalistfaget på fire nivåer: (a) et retningsgivende prinsipp, (b) en retnings- 
givende terminologi, (c) et datasett, (d) en retningsgivende fortelling. 


En fundamental forpliktelse på demokrati 
og prinsipiell pluralisme 


Tradisjonelt har kristne argumentert for et bibelsk menneskesyn som 
essensielt grunnlag og referansepunkt for sitt sosiale engasjement. Det vik- 
tigste elementet her er troen på at mennesket er skapt i Guds bilde og at det 
er dette som gir oss iboende verdi. Videre hevder kristne at en konsekvens 
av å være skapt i Guds bilde er at vi kan skjelne mellom godt og ondt, og 
at vi tar moralske valg, ikke er styrt av programmerte dyreinstinkter, men 
er ansvarlige mennesker med en fri vilje. Det klassiske kristne menneske- 
synet innebærer også at vi overfor Gud er skapt med lik verdi. 

Av denne grunn må kristne, i en demokratisk setting, anse sine med- 
mennesker som likeverdige, og slik se på seg selv som medlem av et plura- 
listisk samfunn der ulike synspunkter anerkjennes som legitime. Under 
et autoritært regime, som for eksempel Nazi-Tyskland eller nåtidens 
Nord-Korea, kan ikke kristne forventes å respektere alle synspunkter 
som likeverdige. Men i et demokrati må kristne kunne tolerere ytterlig- 
gående synspunkter, der disse motarbeides med argumenter, heller enn 
sensur og forbud. Ytringsfriheten er ikke absolutt, men det er spesielt 
kontroversielle synspunkter som trenger beskyttelse. Kristne må tolerere 
at synspunkter de er uenige i, og som de ikke tillegger samme argumen- 
tative verdi som sine egne, blir fremsatt offentlig. Dermed kan de tilbake- 
vises med logisk argumentasjon. 


Prinsipiell pluralisme som et demokratisk trekk 
Et demokrati kan defineres som en organisasjon eller situasjon der alle 
behandles likt og har like rettigheter? Det kristne perspektivet, som 


3 ‘Democracy’ in Merriam Websters Dictionary. http://www.merriam-webster.com/dictionary/ 
democracy. 

nevnt ovenfor, tilbyr en logisk grunn for denne likheten. Alle men- 
neskers meninger har like stor vekt. Fødsel, formue og sosial status betyr 
ingenting. Menn og kvinner har en gudgitt rett til å delta i et pluralistisk 
samfunn. 

På denne bakgrunnen argumenterer den amerikanske teologen og 
menneskerettighetsadvokaten John Warwick Montgomery for at 


Divine revelation informs us that human rights exist - paradoxically - by 
grace alone. Man’s dignity does not rest on itself but on the grace alone of 
the God of redemption. Man has no claim to it whatever; he receives pardon 
not by virtue of his merits but as the gracious gift of God. Ultimately, it could 
be said one has no ‘right’ to human rights! But this realization is the sine qua 
non for a truly adequate philosophy of human dignity. If people’s rights were 
of their own making, they could as easily unmake them. Since rights come 


as divine gift from above, their inalienability is sure (Montgomery 1986: 214). 


Begrepet «inailianable rights» (umistelige rettigheter) er et nokkelbegrep 
i den amerikanske uavhengighetserklæringen: «We hold these truths to 
be self-evident, that all men are created equal, that they are endowed by 
their Creator with certain unalienable rights, that among these are Life, 
Liberty and the pursuit of Happiness».* 

Igjen, ifølge et kristent perspektiv, ser vi at fundamentale menneske- 
rettigheter er essensielt knyttet til Gud som skaper. 


Prinsipiell pluralisme som en konsekvens 

av menneskerettighetene 

Gjennom menneskenes historie har disse rettighetene ikke alltid vært 
like mye vektlagt. Men den 10. januar, 1948, under FNs generalforsamling 
i Paris, ble den universelle erklæringen om menneskerettighetene vedtatt. 
Artiklene 18, 19 og 20 viser hvordan pluralisme er mulig ved å praktisere 
tankefrihet, samvittighetsfrihet og religionsfrihet (artikkel 18), talefrihet 
(artikkel 19) og organisasjonsfrihet (artikkel 20) 


4 Se http://www.ushistory.org/declaration/document/U.S., Declaration of Independence. 
5  Sehttp://www.un.org/en/universal-declaration-human-rights/ 

I boken The Global Public Square understreker den britiske forfatte- 
ren og sosiologen Os Guinness sammenhengen mellom og progresjonen 
i disse fundamentale artiklene: 


The right to freedom of assembly or association assumes and requires the right 
to freedom of speech. In that sense, freedom of speech logically comes before 
freedom of assembly. Free people want to join together with other people not 
merely to talk about the weather or some inconsequential subject - though 
that too would be covered by the protection of the right - but because they 
want to say things to each other that matter to them supremely. 

In the same way, freedom of speech assumes and requires freedom of 
conscience, and in that sense freedom of conscience logically comes before 
freedom of speech. Free people want to speak freely of things that matter to 
them supremely - matters of truth, justice, freedom, human dignity, beauty, 
social policy and the like - because they are convinced of them and are there- 


fore bound by the dictates of their conscience (Guinness 2003: 214). 


Ytringsfrihet og organisasjonsfrihet er viktige elementer i et demokra- 
tisk, pluralistisk samfunn, men de trenger et fundament. Det er ikke nok 
a si at ytringsfrihet er et gode i seg selv. Fra et kristent livssynsperspektiv 
argumenterer jeg for at ytringsfrihet er en konsekvens av samvittighets- 
frihet, som igjen er basert pa det kristne menneskesynet. 

Montgomery understreker dette i enda sterkere ordelag nar han 
ser bak de formelle uttrykkene for menneskerettighetene i pakter og 
etiske systemer, og fokuserer spesifikt pa sporsmalet om menneskelig 
motivasjon: 


Not a single major philosophy of human rights is able to supply the motivation 
needed to carry out even its own best ideals. Utilitarianism, were it to identify 
and prove what is truly useful for human beings (which it does not), would still 
not be able to motivate them to choose the useful. Neo-Kantian rights theories 
tells us, inter alia, that we ought to act in accord with the generic rights of the 
recipient as well of ourselves; but we are given no inner stimulus to ethical 
universalization. Policy orientation is incapable of motivating the individual 


or the society to carry out what it claims (and incidentally, has not proven) 

to be desirable policies. Marxism is caught in the vicious conceptual circle of 
believing that external economic factors are the ultimate source of all viola- 
tions of human dignity; its refusal to face the dark side of human nature leaves 
it powerless to find any means of changing human beings from within so that 


they will no longer exploit each other (Montgomery 1986: 214). 


Som kjent er det ikke mulig å løfte seg selv opp ved å ta tak i egne støv- 
ler. På samme måte vil jeg argumentere for at motivasjonen for ens etikk 
trenger å komme fra noe eller noen på utsiden av en selv. 

Magne Lindholm og Audgunn Oltedal er ikke enig i et slikt resonne- 
ment. De argumenterer i sin bok Journalistikk, verdier og menneskerettig- 
heter for at ideen om at menneskerettighetene ikke stammer fra en høyere 
makt, men at retten springer ut av det enkelte menneske og at disse opp- 
står ved fødselen. De hevder at menneskerettighetene er en kombinasjon 
av gamle og nye ideer. De gamle består i forestillingen om eksistensen av 
en høyere, guddommelig lov, som sto over makthaverne. Dette bygde på 
en forestilling om at all autoritet kom ovenfra. De nye ideene kom med 
opplysningstiden, som satte mennesket i sentrum (Lindholm & Oltedal 
2019: 47). Forfatterne tar til orde for meningsmangfold innenfor verdi- 
debatten innen journalistikken. Jeg oppfatter det dit hen at det kristne 
synet på grunnlaget for menneskerettigheter og menneskeverd må kunne 
hevdes med stor frimodighet i denne diskusjonen, og at NLA Gimlekol- 
lens deltagelse i denne debatten er viktig. 


Prinsipiell pluralisme, det offentlige rom og akademia 
Det liberale demokrati kan defineres som «et demokrati basert på erkjen- 
nelsen av individuelle rettigheter og friheter, der avgjørelser fattet i 
direkte eller representative prosesser råder grunnen på mange politiske 
områder». 

Disse rettigheter og friheter har blitt krenket opp gjennom historien, 
ikke minst av den kristne kirke, da den så seg selv som den gudommelig 
oppnevnte ivaretaker av sannheten og på den måten monopoliserte den 


6  www.collinsdictionary.com/dictionary/english/liberal-democracy 

offentlige diskurs. I sin bok The Global Public Square kaller Os Guinness 
denne situasjonen for 


det hellige offentlige torg» (the sacred public square). Som en motreaksjon mot 
dette har vi sett politiske krefter, ikke minst i Frankrike, der religiøse argu- 
menter er bannlyst i offentlig diskurs. Dette er kjent som laicité-prinsippet, 
basert på fransk lovgivning om skillet mellom kirke og stat fra 1905. Guinness 
kaller dette «det nakne offentlige torg (the naked public square) (Guinness 


2003: 130). 


Alternativet til disse to systemene er det Guinness kaller «Det sivile offent- 
lige torg» (The Civil Public Square) (Guinness 2003: 180). Det er et system 
for offentlig diskurs som er åpnet for alle, enten de er kristne, jøder, mus- 
limer, hinduer, agnostikere eller ateister. Betegnelsen «civil public square» 
blir brukt i The Global Charter of Conscience. Dette er en erklæring som 
stadfester og støtter artikkel 18 i FNs universelle menneskerettighets- 
erklæring. Den kommuniserer en visjon om «frihet for tanke, samvittig- 
het og religion» for mennesker av alle trosoppfatninger eller mangel på 
dette, og oppfordrer til kultivering av høflighet og tilrettelegging av det 
sivile offentlige torg som maksimerer frihet for alle. 

Denne erklæringen ble lansert av en internasjonal gruppe av akademi- 
kere og aktivister i Brussel i juni 2012. Den definerer forestillingen om det 
sivile offentlige torg i artikkel 16: 


The public place of freedom of conscience in a world of deep diversity is best 
fulfilled through the vision of a cosmopolitan and civil public square — a public 
square in which people of all faiths, religious and naturalistic, are free to enter 
and engage public life on the bases of their faith, but always within a double 
framework: first, under the rule of law that respects all human rights, freedom 
of conscience in particular, and makes no distinction between peoples based 
on their beliefs; and second, according to a freely agreed covenant specifying 
what each person understands to be just and free for everyone else too, and 


therefore of the duties involved in living with the deep difference of others.’ 


7 Erklæringen er publisert på http://charterofconscience.org/ og i Guinness 2013: 215-227. 

En lignende visjon er beskrevet i den mye omtalte utredningen NOU 
2013:1 med tittelen «Det livssynsåpne samfunn». Den sier at 


oppslutning om at de universelle menneskerettighetene skal ligge som funda- 
ment for offentlig politikk, kan begrunnes ut fra ulike livssynsmessige premis- 
ser. Oppslutningen kan blant annet være basert på naturrettsvurderinger ut fra 
et kristent livssyn, et livssynshumanistisk grunnlag eller et islamsk grunnlag. 
Dersom denne mulige enigheten på tvers av ulike livssyn kan vedlikeholdes og 


utvikles, gir den et godt grunnlag for et demokratisk samfunn (11.1) 


Utredningen sier videre at et livssynsåpent samfunn krever at forslag 
basert på en religion eller et livssyn må kunne godtas av mennesker med 
et annet livssyn. Som et eksempel sier utredningen at en sekulær person 
vil kunne mene at religion er uheldig for barn, og at dette derfor ikke 
bør være pensum i den offentlige skolen. På den annen side antas det at 
religiøse mennesker ikke vil godta dette. Men i et pluralistisk samfunn 
kan en ikke forvente oppslutning fra personer med et religiøst livssyn for 
forslag til en politikk basert på slike synspunkter. Også en person med 
et sekulært livssyn må, i respekt for andres rett til å ha andre syn, kunne 
begrunne sine politiske forslag ut fra allmenne hensyn, som også personer 
med et religiøst syn skal kunne akseptere som grunnlag for samfunns- 
regler (NOU 2013.1: 123). Utredningen siterer den amerikanske filosofen 
John Rawls og hans begrep Public Reason som støtte for sitt argument. 
I en artikkel i The University of Chicago Law Review skriver Rawls: 


Citizens are reasonable when, viewing one another as free and equal in a 
system of social cooperation over generations, they are prepared to offer one 
another fair terms of cooperation according to what they consider the most 
reasonable conception of political justice; and when they agree to act on those 
terms, even at the cost of their own interests in particular situations, provi- 
ded that other citizens also accept those terms. The criterion of reciprocity 
requires that when those terms are proposed as the most reasonable terms of 
fair cooperation, those proposing them must also think it at least reasonable 
for others to accept them, as free and equal citizens, and not as dominated or 


manipulated, or under the pressure of an inferior political or social position. 

Citizens will of course differ as to which conceptions of political justice they 
think the most reasonable, but they will agree that all are reasonable, even if 


barely so (Rawls 1997:770). 


Så langt har jeg hevdet at fra et kristent standpunkt har alle mennesker 
samme verdi og derfor lik rett til å bli hørt i den offentlige diskurs, og 
rett til å fremme sine politiske synspunkter i demokratiske valg. Dette er 
basert på den kristne troen på at alle mennesker er skapt i Guds bilde. En 
konsekvens av dette synet er at kristne ofte har vært ledende i arbeidet 
med å bygge demokratiske samfunn. 


Historisk presedens for kristen demokratibygging 
Associate professor ved National University of Singapore, Robert D. 
Woodberry, hevder i en mye omtalt artikkel i The American Political 
Science Review at protestantiske misjonærer, historisk og statistisk, har 
hatt stor innflytelse på veksten og spredningen av stabile demokratier 
rundt i verden. Han sier at misjonærene var avgjørende katalysatorer som 
initierte utviklingen og spredningen av religiøs frigjøring, alminnelig 
utdanning, boktrykking, etablering av aviser, frivillige organisasjoner og 
reform i koloniene, og derigjennom skapte de forhold som muliggjorde 
stabile demokratier. I den vestlige verden er ledende universiteter, som 
Oxford og Cambridge i Storbritannia og Harvard og Yale i USA, eksemp- 
ler på utdanningsinstitusjoner som ble etablert i nært samarbeid med 
kristne kirker. Slik sett kan det kristne bidraget til vestlig kultur neppe 
overvurderes (Woodberry 2012: 244). 

Woodberry konkluderer sin artikkel med å referere til et klassisk sosio- 
logisk arbeid: 


A century ago Max Weber argued that Protestantism helped spur the rise of 
capitalism. Some of his causal mechanisms may be wrong, but his main intui- 
tion seems right: Religious beliefs and institutions matter. What we consider 
modernity was not the inevitable result of economic development, urbanization, 
industrialization, secularization, or the Enlightenment, but a far more contin- 


gent process profoundly shaped by activist religion (Woodberry 2012: 180). 

Det er i denne sammenhengen at NLA Gimlekollens anstrengelser innen 
journalistisk utdanning som et redskap i demokratibygging og sundt 
styresett må sees. 

I Norge finnes det også tydelige historiske eksempler på hva Wood- 
berry her taler om, i det viktige arbeidet som legpredikanten og griinderen 
Hans Nielsen Hauge (1771-1824) utførte. Han viste ikke bare omsorg for 
sine medmenneskers åndelig liv, men arbeidet også energisk for bedre 
deres jordiske liv ved å etablere forretningsforetak, trykkerier og annet. 
Han ga også råd om hvordan hans samtidige burde drive sine gårdsbruk 
mer effektivt. I sin forfattervirksomhet gikk han ikke av veien for å kriti- 
sere de rike og mektige. I en pamflett med tittelen Utøvelse af Patriotiske 
Betænkninger kritiserte han godseiere som «ikke har seet paa andet, en 
hvorledes de kunde opsvinget sig i Pragt og overdaadigt Levnet, udhuget 
Skaavene og udmatet Jorden paa nogle Aar, eller tængt, det er nok i sin 
Tid, agtet ikke paa Efterkomere» (Ravnåsen 2002: 107). 

Hauge etablerte forlag med nasjonalt distribusjonsnett, startet papir- 
fabrikker, etablerte en avis, i tillegg til å kjøpe jordeiendommer, et gruve- 
selskap og en kornmølle. Ved siden av dette lærte Hauge opp folk til å 
produsere salt av sjøvann (Ravnåsen 2002: 73). Han mente at vanlige 
mennesker skulle delta i handel og forretningsliv, ikke bare de rike og 
veletablerte. Derfor oppfordret han sine venner og etterfølgere til å starte 
handel og annen nyttig virksomhet: 


De verdslige, vise og falske og onde har lagt seg etter verdens gods med nyt- 
tige og mest fordelaktige ting, så som kjøpmannskap, fabrikker og andre store 
bruk. Men de enfoldige og de som Vårherre har fått overbevist om verdens 
ære og kjærlighets elendige følger, har foraktet og forlatt de nyttige ting, enten 
av ulyst og dovenskap eller frykt for å inntas av disse og tape det himmelske. 
Dermed har de verdsligsinnede blitt rike og fått makt i verden, som ved sin 
ondskaps visdom har gjort de gode til sine treller og selv levd i overdåd, prakt 


og vellyst (Ravnåsen 2002: 78-79). 
I motsetning til Hauges samtidige medlemmer av det etablerte norske 
samfunnet var han ikke etter «verdslig rikdom». Hauge så sine «verdslige 


anstrengelser» som bidrag til sine medmenneskers velferd. For ham hadde 

dette arbeidet samme verdi som predikantvirksomheten og undervisningen 
om sine etterfølgeres åndelig liv. I et av sine mange brev skrev han: «Jeg efter- 
tænker nu min Omgang med Eder, og inderlig ønsker, at jeg havde givet Eder 
de Exempler og Kundskaber, som Gud behaget» (Ravnåsen 2002: 82-83). 

Norsk Luthersk Misjonssamband (NLM), som ble stiftet i 1891, var 
blant de organisasjonene som bar Hauges visjoner og konsepter videre 
både i Norge og internasjonalt. Eksempler vil være etablering av skoler 
og sykehus i Afrika og Asia. En av institusjonene som NLM etablerte i 
Norge, i 1981, var Mediehøgskolen Gimlekollen, med klare forbindelser 
til arven etter Hauge. 

Det er i denne sammenhengen at NLA Gimlekollen forstår sin rolle, 
både inspirert av Hans Nielsen Hauges anstrengelser når det gjelder sosial 
reform, og den bredere protestantiske forståelsen av viktigheten av demo- 
krati. Begge tradisjoner har dype røtter i det bibelske synet på mennesket 
som verdifullt fordi det er skapt i Guds bilde. 

Som vi har sett, gir Woodberry kristne misjonstiltak kreditt for etab- 
leringen av universiteter, som til denne dag er blant de ledende i verden. 
Disse institusjonene har promotert demokrati og ytringsfrihet så vel som 
akademisk frihet i den vestlige sivilisasjonen. Norske institusjoner innen 
høyere utdanning utgjør en del av denne tradisjonen. 


Prinsipiell pluralisme og det juridiske forsvaret 

av akademisk frihet. 

Offentlige og private institusjoner innen høyere utdanning i Norge 
omfattes av det samme lovverket. Lov om universiteter og høyskoler av 
2005 sier i $ 1-5 annet og tredje ledd at: 


(2) Universiteter og høyskoler har ellers rett til å utforme sitt eget 
faglige og verdimessige grunnlag innenfor de rammer som er fast- 
satt i eller i medhold av lov. 

(3) Universiteter og høyskoler kan ikke gis pålegg eller instrukser om 
a) læreinnholdet i undervisningen og innholdet i forskningen 

eller i det kunstneriske og faglige utviklingsarbeidet 
b) individuelle ansettelser eller utnevnelser 

Jusprofessor Jan Fridthjof Bernt sier i sine kommentarer til universi- 
tets- og høyskoleloven at de ovenfor nevnte avsnitt er spesielt viktige for 
private institusjoner som er etablert som akademisk-pedagogiske alter- 
nativer eller som er etablert av livssynsmessige eller religiøse grunner. 
Bestemmelsen er ment å skulle understreke at retten til å ha alternative 
verdigrunnlag for slike institusjoner er en del av den overordnede akade- 
miske friheten (Bernt 2006: 28-29). 

Fra et juridisk synspunkt opererer NLA Gimlekollen klart innenfor 
norsk lov med hensyn til sitt kristne verdigrunnlag. Høgskolen bidrar 
også til mangfoldet innen akademisk journalistutdanning i Norge og 
internasjonalt, siden den er den eneste journalistutdanningen i sitt slag 
i Norden.’ 

Jeg har nå argumentert for at et kristent perspektiv på journalistfaget 
forutsetter en fundamental forpliktelse på demokrati og prinsipiell plu- 
ralisme. I fortsettelsen vil jeg vise hvordan dette perspektivet også gir et 
unikt bidrag til journalistfaget. 


NLA Gimlekollens bidrag til journalistfaget 


Basert på en interdisiplinær interaksjon med nøkkelbidrag innen forskjel- 
lige akademiske disipliner foreslår den kristne filosofen Paul M. Gould at 
alle akademiske disipliner består av fire komponenter. Han starter med 
veiledende prinsipper, som influerer en veiledende metode. Dette influe- 
rer tilnærmingen til datasettet. Resultatet av denne prosessen er den indi- 
viduelle og den kollektive fortellingen om disiplinen. 

Ved help av Goulds kategorier vil jeg hevde at NLA Gimlekollens 
forskjellige aktiviteter innen journalistutdanning er et betydelig fag- 
lig bidrag til journalistikken. Men før jeg kommer inn på dette, vil jeg 
bruke Gimlekollens forskjellige aktiviteter innen journalistutdanning, 
forskning og kommunikasjon med omverdenen som en case. Med andre 


8 Lars Dahle, tidligere rektor ved Mediehøgskolen Gimlekollen, ser i en artikkel med tittelen 
«Western Europe-Marginalization of Christians through Secularization» på forholdet mellom 
religion og kristent engasjement i samfunnet på fire nært sammenhengende nivåer (juridisk, 
holdningsmessig, plausibilitet og troverdighet) (Se Hans Aage Gravaas et al. (eds.) Freedom of 
Belief and Christian Mission (Oxford: Regnum Books International, 2015), 382-394). 

ord tar vi utgangspunkt i lov om universiteter og høyskolers tredje opp- 
drag: formidling av kunnskap.” 


Bidrag innen utdanning 


NLA Gimlekollens kristne verdigrunnlag reflekteres i vårt pensum. Mye 
av innholdet i og tilnærmingen til de praktiske kursene i journalistikk 
og de generelle mediekursene ligner på det som det undervises i på de 
statlige journalistutdanningene her i landet. Det kristne verdigrunnlaget 
viser seg primært i kursene som dreier seg om etikk, livssyn og inter- 
kulturell kommunikasjon. 

Som en del av vårt kurs i etikk for journalister går vi dypt inn i den 
etiske og moralske tankegangen bak de forskjellige standpunkt som kan 
tas. Vi tilbyr også kurs i journalistikk og livssyn, basert på antagelsen om 
at alle mennesker har et livssyn som påvirker deres motiver og handlinger. 
Studentene oppfordres til å definere sitt eget livssyn, og de blir hjulpet til å 
forstå det moderne pluralistiske samfunnet og de intellektuelle og ånde- 
lige krefter som former det. Kurset ser også med kritisk blikk på hvordan 
norske medier dekker religion og livssynsspørsmål. 

Innvandrerne bidrar betydelig til det moderne, pluralistiske samfun- 
net. Mange av disse kommer fra europeiske land, og er derfor ikke så 
forskjellige fra etniske nordmenn. Andre kommer fra Midtøsten, Asia og 
Afrika, og bringer kulturer og religioner som er svært forskjellige fra de 
som dominerte Norge i fortiden. NLA Gimlekollen mener at journalister 
trenger å forstå innvandrerne, deres kultur og livssyn og hva som motive- 
rer dem til å tale og handle slik de gjør. De sener års flyktningstrøm inn til 
Europa og Norge, og myndighetenes politikk på dette feltet, har vært og 
er fremdeles en meget viktig del av nyhetsbildet. For at den journalistiske 
dekningen av disse spørsmålene skal være god, er det viktig at journalis- 
tene forstår og verdsetter både de livssyn og verdier flyktningene bringer 
med seg, men også de som finnes i samfunnet flyktningene kommer til. 

I tillegg til disse kursene tilbyr NLA Gimlekollen årlige studieturer til 
Øst-Afrika, med interkulturell kommunikasjon som et viktig perspektiv. 


9 Se lov om universiteter og høgskoler, kapittel 1. $1-1c. 

Siden 2000 har Gimlekollens studenter møtt kenyanske og etiopiske jour- 
nalister og journaliststudenter, så vel som politikere og bistandsarbeidere. 
De lærer om politikk i regionen og får ved selvsyn innblikk i problemene 
vanlige folk har i et utviklingsland. NLA Gimlekollen har som en av sine 
målsettinger å gi studentene forståelse for verdien av kunnskap om vår 
globale verden. 

I 2015 lanserte NLA Gimlekollen et masterprogram i Global Journa- 
listikk med studenter fra hele verden. Programmet er delvis basert på 
erfaringene vi har høstet i vår befatning med internasjonale utdannings- 
programmer i journalistikk. 

Når en ser på pensum for de offentlige journalistutdanningene i 
Volda, Bergen, Oslo, Bodø og Stavanger, ser en at studieprogrammene 
ligner mye på de vi har på NLA Gimlekollen. På etikkens område er der 
åpenbare likheter, siden vi alle underviser i Norsk Presseforbunds Vær 
Varsom-plakat. Men på NLA Gimlekollen går vi inn på grunnlaget og 
forutsetningene for etiske verdier og livssyn i mye større detalj. 


Bidrag til forskning og utvikling 
Når det kommer til forskning og utviklingsarbeid innen journalistikken 
har NLA Gimlekollens lærerstab bidratt til bedre forståelse av andres ver- 
dier, livssyn og tro. I det følgende nevner jeg noen eksempler på dette. 
Kenneth Andresens doktorgradsavhandling besto av en studie av 
journalistikken i Kosovo etter krigen i 1999. Den har tittelen Journa- 
lism under pressure: The case of Kosovo (2015). Han deltar også i et inter- 
nasjonalt forskningsprosjekt med titlene «Worlds of journalism», der han 
er ansvarlig for forskningen i Kosovo. Det primære formålet med dette 
prosjektet er å hjelpe forskere, journalister, redaktører og politikere til 
en bedre forståelse av de forandringer som skjer med journalistikkens 
selvforståelse, når den i møte med en verden i forandring må forholde seg 
til skiftende arbeidsvilkår som ofte innebærer nye begrensninger.” Terje 
Skjerdal er også involvert i dette prosjektet, med ansvar for Etiopia. Hans 


10 Se www.worldsofjournalism.org/ 

doktorgradsavhandling har tittelen Competing Loyalties: Journalism Cul- 
ture in the Ethiopia State Media. 

For å skape bedre forståelse for immigrantene som kommer til Norge, 
og deres verdimessige møte med norsk mediehverdag, har lærere ved 
NLA Gimlekollen publisert en interdisiplinær antologi med tittelen Inn- 
vandrerungdom og mediebruk, med Øyvind Økland som redaktør. 

En annen lærer ved NLA Gimlekollen, Hilde Kristin Dahlstrøm, 
publiserte en akademisk lærebok med tittelen Kors på halsen. Innføring i 
livssynsjournalistikk. Dette er den første boken i sitt slag i Norden. Hen- 
nes kollega Margunn Serigstad Dahle bidrar med to konseptuelle kapitler 
om forståelsen av livssyn og en beskrivelse av forandringer i det norske 
samfunnet, fra et homogent til et sekulært og pluralistisk samfunn. 


Bidrag på området kommunikasjon med omverdenen 


Kommunikasjon med omverdenen - eller formidling og samfunns- 
kontakt - er universitetenes tredje oppgave, ved siden av utdanning og 
forskning. Denne tredje oppgaven har vært et viktig område for Gimle- 
kollens engasjement i internasjonale prosjekter. 

Inspirert av vår kristne tro har Gimlekollen vært involvert i flere inter- 
nasjonale utviklingsprosjekter der et hovedformål har vært demokrati- 
bygging, promotering av menneskerettigheter og ytringsfrihet i land der 
disse friheter og rettigheter ikke er særlig utviklet. Det er vår erfaring at 
disse rettigheter og friheter trenger konstant forsvar mot krefter som vil 
frarøve vanlige mennesker disse. Journalistikk er et at de viktigste verk- 
tøy vi har til forsvar og implementering av demokratiske rettigheter. 

I 2004 startet vi et MA-program i journalistikk i samarbeid med 
Addis Ababa University (AAU) i Etiopia, finansiert av Norad. Siden AAU 
ønsket å starte undervisningen straks pengene var tilgjengelige, og siden 
NLA Gimlekollens lærerstab er liten, organiserte vi et nettverk av lære- 
krefter bestående av journalister med lang praktisk erfaring fra store 
nyhetsmedier og ledende universiteter som University of Nebraska (USA) 
og University of Kwazulu Natal (Sør-Afrika), som kunne bistå lærere fra 
NLA Gimlekollen. Journalistene kom fra nyhetsmedier som BBC, CBC, 
Time Magazine, The Daily Nation, Nairobi, NRK, Fædrelandsvennen 

og andre. Disse underviste i kurser i praktisk journalistikk. Selv om den 
kristne tro dannet grunnlaget og inspirasjonen for vår innsats, krevde vi 
ikke at våre samarbeidspartnere skulle dele vår tro og vårt livssyn. Så lenge 
disse institusjonene og individene hadde samme mål som Gimlekollen, 
dvs. bidrag til demokratibygging, menneskerettigheter og ytringsfrihet, 
aksepterte vi at deres verdimessige inspirasjon kom fra kilder forskjellige 
fra våre. Derfor arbeidet vi sammen med grupper og enkeltmennesker 
som var muslimer, kommunister og sekulære humanister. 

I 2009 ble prosjektet i Etiopia overtatt av AAU. I de forløpne fem år 
fullførte 102 studenter programmet. Disse er nå å finne i etiopiske medier, 
NGO-er, forskerinstitusjoner og universiteter over hele Etiopia. En spørre- 
undersøkelse blant de første 41 uteksaminerte kandidatene i mai 2007 
viste at 15 arbeidet som journalister eller redaktører i media, 16 underviste 
ved universiteter, og 9 arbeidet i kommunikasjons- og informasjonssekto- 
ren i NGO-er (Noen av de spurte hadde flere jobber) (Wirak 2008: 45-46). 

En interessant langtidsvirkning av vårt prosjekt er at journalist- 
programmer er blitt etablert ved fem regionale universiteter i Etiopia, 
stort sett med uteksaminerte kandidater fra MA-programmet ved AAU 
som lærere. Det offisielle navnet på journalistprogrammet ved AAU 
er Faculty of Journalism and Communication. Det bør også nevnes at 
AAU og NLA nå samarbeider innen NORPART, et Norad-program som 
fremmer student- og lærerutveksling, og forskningssamarbeid mellom 
institusjonene." 

I 2005 etablerte vi et lignende prosjekt i Pristina, Kosovo. Modellen var 
MA-programmet ved AAU, og dermed var intensjonen å etablere pro- 
grammet ved University of Pristina (UP). Men daværende undervisnings- 
minister Rexhep Osmani rådet oss til å etablere et uavhengig institutt 
som senere skulle inkluderes i det offentlige universitetssystemet. Kosovo 
Institute of Journalism and Communication (KIJAC) startet under- 
visning på masternivå i oktober, 2005, sponset av Vestbalkanseksjonen i 
Utenriksdepartementet. Samarbeidspartnerne her var noen av de samme 
som deltok i Etiopia, men nye kom til, som University of Mississippi og 
Cardiff University. 


11 Se https://www.siu.no/Hoeyere-utdanning/Samarbeid-med-land-utenfor-EU/NORPART 

Planen er nå en videreføring av KIJAC-prosjektet ved det private univer- 
sitetet Kolegji AAB i Pristina. Dette blir et samarbeid mellom University 
of Mississippi, NLA og AAB. I første omgang blir det etablert et master- 
program i Integrated Marketing Communication etter modell fra Missis- 
sippi. NLA vil bidra med folk fra Hauge School of Management. Flere av de 
62 KIJAC-studentene som fullført KIJAC programmet, og som nå innehar 
ledende posisjoner innen media i Kosovo, er interessert i å bidra i under- 
visningen. Det blir også arbeidet med en ordning der de som ikke full- 
førte KIJAC programmet, kan få de fagene de fullførte i KIJAC godkjent 
av AAB, og så fullføre sitt MA-gradsløp ved å ta det de mangler på AAB. 

I 2013 startet NLA Gimlekollen et mastergradsprogram i journalistikk 
og medievitenskap ved Uganda Christian University (UCU). Dette er et 
samarbeid mellom NLA, UCU og University of Kwazulu Natal (UKZN) 
i Sør-Afrika. Finansieringen kommer fra NORHED, et Norad-program. 
NORHED fokuserer på bygging av institusjonelt samarbeid. Et krav her 
er derfor at det meste av lærekreftene skal komme fra de samarbeidende 
institusjonene. Derfor ble det ikke mulig å benytte det store nettverket fra 
AAU og KIJAC i Uganda, med unntak av UKZN. 

NLA Gimlekollen har også vært involvert i et mastergradsprogram i 
journalistikk for utvikling ved Universidad San Fransisco Xavier i Sucre, 
Bolivia. De tidligere nevnte MA-programmene har vært engelskspråklige, 
mens programmet i Bolivia har vært gjennomført på spansk. I tillegg til 
spansktalende lærere fra NLA har vi samarbeidet med spansktalende 
lærere fra University of Mississippi og fra medier som Miami Herald. 
Dette programmet er nå avsluttet, ettersom Strømmestiftelsen som hoved- 
sponsor har gitt beskjed om at de ikke ønsker å finansiere dette videre. 

I autoritære land blir pressen straffet for å kritisere myndighetene, og 
har store problemer med å få tilgang til informasjon som de kan basere sin 
kritikk på. Slike situasjoner forandrer seg svært langsomt, fordi myndig- 
hetene ofte ikke ser noen grunn til forandring, siden de som regel nyter 
godt av systemet slik det er. Det kan derfor fremstå som naivt å etablere 
journalistskoler som underviser i global mediefilosofi og -praksis i slike 
land. Men NLA Gimlekollen tenker langsiktig og forsøker å utdanne den 
neste generasjonen av medieledere, som blir hjulpet til å forandre nyhets- 
og informasjonssystemene i autoritære land fra innsiden. 

Et teoretisk rammeverk for å vurdere 
NLA Gimlekollens bidrag til journalistfaget 


For å kunne måle NLA Gimlekollens bidrag til det akademiske journalist- 
faget trenger jeg et passende teoretisk rammeverk. Som allerede nevnt vil 
jeg her bruke Goulds fire komponenter. 

Et veiledende prinsipp: Gould definerer et veiledende prinsipp som en 
overbevisning en forsker har, og som fungerer som en bremse på aksept 
av teorier og som en vegviser for oppdagelse av teori (Gould 2014: 107). 

NLA Gimlekollens bidrag til et veiledende prinsipp er knyttet til 
1. Mosebok 1:28: «Gud velsignet dem og sa til dem: «Vær fruktbare og bli 
mange, fyll jorden og legg den under dere! Dere skal råde over fiskene i 
havet og over fuglene under himmelen og over alle dyr som det kryr av 
på jorden». 

Kristne tror at dette verset utfordrer menneskene til å forstå og bygge 
verden. Siden Skaperen og skaperverket er separate enheter, tror vi på 
en verden og en bevissthet som er uavhengig av Skaperen. Derfor tror vi 
også på en objektiv sannhet. Gud er kilde for begge, og derfor er det ikke 
noen konflikt mellom vitenskap, tro og logikk. 

Journalisten og medieviteren Audgunn Oltedal definerer det veile- 
dende prinsippet i journalistikken i sin bok Den myndige journalisten ved 
hjelp av fire verdier: sannhet, viktighet, uavhengighet og menneskerettig- 
heter (Oltedal 2001: 30-39). 

Så når en journalist søker sannhet, og siden emnet som undersøkes 
er av største viktighet, foretar han eller hun undersøkelsen som en uav- 
hengig utenforstående, inspirert av omtanke for de berørte på grunn av 
deres verdi som mennesker. Alle disse nøkkelverdiene i journalistikken 
er, etter NLA Gimlekollens oppfatning, grunnfestet i det klassiske kristne 
livssynet som det veiledende prinsippet. 

En veiledende metode: Når det gjelder veiledende metode, diskuterer 
Gould forskjellige muligheter. Et alternativ er naiv faktualisme, som sier 
at en akademisk disiplin er en samling av fakta om et emne. En forsker er 
et uengasjert menneske som bringer nye fakta gjennom oppdagelser. Her 
mangler verdier og oppfatninger som danner en kultur i en akademisk 
disiplin. En annen mulighet vil være sosial konstruktivisme, som sier at 

det ikke finnes fakta, bare tolkninger. Her finnes det derfor ingen sann- 
het, og forskerne er invitert til å finne mening i et eller annet narrativ. 
På denne bakgrunn mener Gould at perspektivfaktualisme (eller kritisk 
realisme) er mest brukbar. En slik metode er åpen for et distinkt kristent 
verdiperspektiv fordi dette er fundamentalt sosialt og perspektivalt og 
dermed ikke er lukket i en oppfatning om at det bare finnes fakta eller 
at det bare finnes tolkninger.” Dette argumentet bringer oss tilbake til 
grunnleggende tanker i The Civil Public Square, som jeg tidligere har pekt 
på som vår veiledende metode i søken etter prinsipiell pluralisme. 

Et datasett: Videre peker Gould på et datasett, som rommer det spe- 
sifikke området av kunnskap som studeres, i vårt tilfelle journalistikk 
(Gould 2014: 109). Ved NLA Gimlekollen undervises det i faget journalis- 
tikk, og det forskes på journalistikken. Både i undervisningen i håndver- 
ket og i den akademiske forskningen har Gimlekollen ambisjoner om å 
bidra til utviklingen av fagfeltet, spesielt når det gjelder forsvaret av sann- 
het som objektivt begrep. Datasettet er altså i vårt tilfelle både under- 
visningen og forskningen innen faget journalistikk. 

Det finnes ingen autoritativ definisjon på journalistikk, men mange er 
enige i at et eksempel på en slik definisjon kan være den som er formulert 
av The American Press Institute: «Journalism is the activity of gathering, 
assessing, creating, and presenting news and information. It is also the 
product of these activities».” 

Journalister er budbringer om store og små hendelser, primært det som 
skjer i dag, eller det som skjedde for kort tid siden. De forsøker å sette 
hendelsene inn i et større perspektiv. De prøver å fortelle publikum hva 
nyhetene betyr, og hvorfor de er viktige for dem i deres hverdag. 

Det er viktig at reporterne kommuniserer de faktiske forhold i saken 
på en korrekt måte, både når det gjelder hva som skjedde, og i forståelsen 
av de sterkere krefter og de dypere forhold som kan ha formet hendel- 
sen. Journalister som hevder at det offentlige rom må være rent sekulært, 


12 Gould 2014: 109. Det bør nevnes at sosialantropologen Asle Jossang ved NLA Gimlekollen har 
vist legitimiteten og relevansen av kritisk realisme som en viktig metodisk tilnærming i sine 
akademiske bidrag. Se Jøssang "Reassessing Christian mission as an anthropological study object” 
Theofilos 2014, vol 6(3), 436-444. 

13 Sewww.americanpressinstitute.org/journalism-essentials. 

kommer i en vanskelig situasjon når det gjelder å forstå begivenhetene 
som preger verden i det 21. århundre. 

Internasjonal terrorisme dominerer ofte nyhetsbildet. Sunni- og 
shia-muslimer slåss stadig mot hverandre i Midtøsten, og terroristgrupper 
med forbindelse til begge de muslimske trosretningene angriper vestlige 
mål. Svært få journalister kan forklare hvorfor sunni- og shia-muslimer 
kjemper mot hverandre, og langt mindre hva som ført til denne splittel- 
sen i islam til å begynne med. 

I kristendommen finnes det også store splittelser. Den romersk-katolske 
kirken er splittet i den romersk-katolske kirken og den ortodokse kirken, 
som igjen er splittet opp i flere kirkesamfunn. Den protestantiske kirken 
er splittet opp i utallige kirkesamfunn, osv. 

I et intervju med William R. Burleigh, president i Scripps Howard 
newspaper group, foretatt av journalist Terry Mattingly for boken Blind 
Spot: When Journalists Don't Get Religion, sier Burleigh at 


the prevailing ethos among most of our editors is that the public square is the 
province of the secular and not a place for religious life and for religious mes- 
sages to be heard. Asa result, lots of editors automatically think religion is out 


of place in a public newspaper (Marshall, Gilbert & Ahmanson 2009: 149-150). 


Blind Spot nevner mange eksempler på at journalister trekker gale kon- 
klusjoner fordi de ikke forstår religion. En av disse konklusjonenen er 
at den indiske statsministeren Indira Gandhi ble likvidert av sine egne 
livvakter som en hevn for den indiske hærs angrep på the Golden Tem- 
pel i Amritsar. Få la merke til den voksende konflikten mellom Indira 
Gandhis anstrengelser for å skape et sekulært India og sikhenes frykt for 
a miste sin identitet (Marshall, Gilbert & Ahmanson 2009: 110). 
Journaliststudentene ved NLA Gimlekollen blir undervist i det journa- 
listiske håndverket i intense praksisperioder. I tillegg gis studentene inn- 
sikt i de livssyn, religioner og ideologier som dominerer vår verden i dag. 
Den faglige undervisningen hos oss er vel nokså lik den studenter ved 
andre journalistutdanninger får, men NLA Gimlekollen er nokså alene 
om å vektlegge en grunnleggende forståelse av sentrale temaer i ideo- 
logier, religion og livssyn i undervisningen. Vi er enige med forfatterne av 

Blind Spot når det gjelder viktigheten av en forståelse av disse områdene i 
det journalistiske arbeidet med å fortolke det som skjer rundt oss. 

Den individuelle og den kollektive fortellingen om journalistikken: 
Goulds fjerde kategori som beskriver den akademiske disiplinen er for- 
tellingen om faget. Han skriver at alle akademiske disipliner har en histo- 
rie, en fortelling full av intriger, underavsnitt, klimaks, paradigmeskifter, 
ærlig slit og uredelig fortjeneste. NLA Gimlekollen forsøker å bidra til 
den norske, nordiske og den globale journalistikken ved å utdanne frem- 
tidens reportere og redaktører. Inspirert av vår kristne tro promoterer vi 
også demokrati og ytringsfrihet, spesielt i postkonflikt-områder i land 
styrt av autoritære regimer, som vi har sett. 

I vår undervisning understreker vi betydningen av sannhet. Journa- 
listikk går ut på å avdekke sannheten om hva som skjedde. Vår over- 
bevisning har vært, og er fremdeles, at objektiv sannhet er en realitet, en 
overbevisning avvist av postmodernismen. The Oxford Dictionary defi- 
nerer postmodernismen som 


a late 20th-century style and concept in the arts, architecture, and criticism, 
which represents a departure from modernism and is characterized by the 
self-conscious use of earlier styles and conventions, a mixing of different artis- 


tic styles and media, and a general distrust of theories." 


Tanken om objektiv sannhet er fremmed for postmodernismen som et 
filosofisk perspektiv. Sannhet er vanligvis sett pa som kontekstuell og 
konstruert fordi den bare er et produkt av sosial og politisk diskurs og 
tolkning. Dette har stor innvirkningen pa journalistfaget. Hvis ingenting 
er sant, er objektivitet ikke mulig. 

Wilson Lowrey og Peter J. Gade diskuterer postmodernismens innfly- 
telse pa journalistikken i sin bok Changing the News: The Forces Shaping 
Journalism in Uncertain Times. De hevder at natidens journalistikk er 
sterkt influert av postmodernismen. Klassisk journalistikk med vekt 
pa objektivitet betydde at man anvendte vitenskapelig logikk i arbei- 
det. I praksis betod det avstand til kilder og kontroll av sine partiske 


14 Se https://en.oxforddictionaries.com/definition/postmodernism 

synspunkter slik at fakta talte for seg selv, å stole på empiriske data, å 
søke flere synspunkter og være rettferdig og balansert i presentasjonen. 
De konkluderer med at 


Postmodernism's rejection of meta narratives calls into question the very 
notion of demonstrable broad based truths. This has undeniably implications 
for journalism and its embrace of objectivity as a normative value. In a post- 
modern society, in which large segments do not believe that objectivity is an 
attainable goal - and even if it is, its hold no greater authority than other forms 
of discourse — the journalistic rationale for objectivity as a core norm appears 
dubious (Lowery & Gade 2011: 75-76). 
De fortsetter med å foreslå at det beste journalistikken kan gjøre, er a 
fortelle mange historier fra forskjellige perspektiver, og derigjennom å 
skape en bedre forståelse blant mediepublikum for de mange perspekti- 
ver saker ofte har. De påpeker også at denne tilnærmingen minsker for- 
skjellen mellom journalistikk og andre sjangre i media. 
Lowrey og Gade konkluderer med at 


postmodernism represent a fundamental shift away from modern times, 
which enthroned human rationality, science, and efficient systems approaches 
to maximize production. It is a subjective, relative, and eclectic philosophy 
that fits with the networked, fast-moving, impulsive culture of developed 
nations. The ascendancy of postmodernism raises many questions about jour- 
nalism as an institution, and its norms and practices. Journalism is moving to 
integrate postmodern ideals into its norms, and using online media as a way to 
do so. Journalism organizations are restructuring to adopt new practices that 
reflect changing social values and business environments, but nearly all these 
innovations create additional uncertainties, which add to the complexity of 
understanding the shifting environment in which journalism resides (Lowery 


& Gade 2011: 78.) 
De universelle menneskerettighetene definerer menneskerettighetene i 
absolutte termer. Postmodernismens avvisning av absolutter og iboende 


rettigheter bidrar ikke bare til «the complexity of understanding the 

shifting environment in which journalism resides», som Lowrey og Gade 
sier det, men kan, fra et kristent standpunkt, muligens svekke ytrings- 
friheten og derfor journalistikken og dens rolle i demokratiet. 


Konkluderende refleksjoner 


I denne artikkelen har jeg argumentert for at journalistikk og journalist- 
utdanning alltid inneholder grunnleggende verdier og perspektiver. 
En kristen overbevisning er derfor ikke kvalitativt forskjellig fra andre 
verdiforankringer. Jeg har hevdet at det kristne verdigrunnlaget leder til 
prinsipiell pluralisme på grunn av det bibelske menneskesynet. 

Idet jeg siterer Os Guinness, har jeg hevdet at heller enn å ha et «hellig 
offentlig torg», hvor kirken (eller andre religiøse autoriteter) dominerer, 
eller et «nakent offentlig torg», hvor organisert religion er fjernet fra det 
offentlige ordskiftet, bør vi argumentere for det «sivile offentlige torg», 
hvor representanter for alle trosretninger og livssyn oppfordres til å delta 
i det offentlig ordskiftet, under forutsetning av at alle respekterer gjen- 
sidige demokratiske rettigheter og plikter. 

Dette kan jo lede til en situasjon der representanter for ulike synspunk- 
ter nekter å godta motstanderens argument, og også motstanderens rett 
til å hevde det. Nøkkelen til å løse en slik situasjon er å bruke John Rawls 
sitt prinsipp om «public reason». For at et argument fra f.eks. en kristen 
skal kunne aksepteres fra et sekulært, liberalt synspunkt, må argumentet 
inneholde overlappende synspunkter, som aksepteres av begge livssyn. 
Som vi har sett, gjelder dette begge veier. 

Journalistutdanning, forskning og kommunikasjon med omverde- 
nen ut fra et kristent verdigrunnlag argumenterer for at det bibelske 
menneskesynet inspirerer til innsats for og forsvar av samvittighetsfrihet, 
ytringsfrihet og organisasjonsfrihet, som er byggesteinene i selve demo- 
kratiet. Som NLA Gimlekollen har vist i sine internasjonale prosjekter, er 
vi villige til å samarbeide med alle som deler våre journalistiske målset- 
tinger, selv om de skulle være inspirert av andre verdigrunnlag og andre 
livssyn enn vårt. Dette er «public reason» i praksis. 

Flyktningkrisen - Norske 
avisledere om asyl og integrering 


Bidrar Vårt Land og Dagen til mangfold? 


Hilde Kristin Dahlstrøm og Solveig Omland 
NLA Høgskolen 


Sammendrag: Artikkelen undersøker hvordan norske redaktører og redak- 
sjoner setter asylpolitikk, integreringsstrategi og -praksis på dagsordenen i 
lederartiklene. Høsten 2015 søkte rekordmange om asyl i Norge, og den såkalte 
«flyktningkrisen» var tema i vel 10 prosent av avisenes ledere dette året. En tekst- 
analyse av 329 ledere i 13 aviser viser at det er det politiske aspektet ved inn- 
vandring og integrering som dominerer, og lederne har primært et norsk fokus. 
Lederne, særlig i de regionale og lokale mediene, setter søkelyset mer på integre- 
ring enn innvandring. De vanligste hovedstandpunktene er at saksbehandling 
av asylsaker må skje raskt, og kritikk av myndighetene for ikke å gjøre nok for å 
løse utfordringene i kjølvannet av flyktningkrisen. 

Artikkelen tar særlig for seg to dagsaviser med et kristent verdigrunnlag, 
Vårt Land og Dagen, for å undersøke om de har et annet perspektiv enn andre 
aviser. De to avisene har et litt annet fokus enn resten av lederne. De inkluderer 
ofte religiøse aspekter i lederne, og bidrar i så måte til et større mangfold. De har 
også et større fokus på integrering og frivillighet. Avisen Dagen skiller seg særlig 
fra de andre avisene ved å vektlegge hvordan «de kristne» og kirken kan være en 
del av løsningen på integreringsutfordringene. 


Nøkkelord: NLA Høgskolen, medier, flyktningkrisen, Vårt Land, Dagen, avis- 
ledere, tekstanalyse 


Innledning 


«Flyktningkrise» skrev flere medier om asylsøkertilstrømningen til Norge 
høsten 2015. Rekordmange søkte asyl i Norge i 2015, hele 31 145 personer. 


Sitering av denne artikkelen: Dahlstrøm, H.K. & Omland, S. (2020). Flyktningkrisen — Norske avisledere 
om asyl og integrering. I Hagesæther, G., Innerdal, G. & Kvam, B. (Red.), NLA Høgskolen. Fagutvikling 
og sjølvforståing på kristen grunn (s. 294-325). Oslo: Cappelen Damm Akademisk. https://doi.org/ 
10.23865/noasp.102 

Lisens: CC BY-NC-ND. 

Samme år vedtok Stortinget at Norge i tillegg skulle ta imot 8000 syriske 
overføringsflyktninger i løpet av en treårsperiode (Karlsen 2015). Situasjo- 
nen ble omtalt som en av de største utfordringene i det norske samfunnet, 
og førte til endringer. Det ble utnevnt en egen innvandrings- og integre- 
ringsminister i desember 2015, det ble fremmet forslag til lovendringer 
i asylpolitikken, og statsministeren oppmuntret til hverdagsintegrering 
i sin nyttårstale. Diskusjoner om asylgrunnlag, returpolitikk, hva som 
kreves i integreringsprosessen og hvordan det flerkulturelle samfunnet 
skal være, ble satt på dagsordenen. 

Journalister og redaksjoner setter dagsorden, og har derfor stor makt. 
Valg av ord er «aldri uskyldig» (Svennevig 2005: 22; Hågvar 2007: 18), og 
med valg av ord kan journalister bruke sin makt til å «definere virkelig- 
heten og prege folks forståelse eller oppfatning av saker» (Lukes 2008; 
Eide 2001: 20). Journalister og redaksjoner velger hva de ønsker å fokusere 
på. De har også mulighet til å ikke sette søkelyset på saker. I tillegg til 
at journalister og redaksjoner velger hvilke saker de tar opp, bearbeides 
sakene av journalisten før de presenteres. Journalistene «skaper hendel- 
ser, fenomener eller prosesser om til budskap, til mening» (Handgaard, 
Simonsen & Steensen 2013: 59). 

I denne artikkelen ønsker vi å se hvordan norske redaktører og redak- 
sjoner setter asylpolitikk, integreringsstrategi og -praksis på dagsorde- 
nen i lederartiklene. Vi mener at ledere påvirker og preger den offentlige 
debatten, og at en slik kartlegging og analyse derfor er av interesse. Vi 
ønsker å se spesielt på hva de to kristne dagsavisene Dagen og Vårt Land 
setter søkelyset på i sine ledere — hvilke tema tar de opp, og hvordan og 
hva er løsningene de skisserer på en samfunnsutfordring som «flykt- 
ningkrisen»? Hvordan preger det faktum at de er forpliktet på et kristent 
verdigrunnlag, deres agendasetting og meninger? Et større, underlig- 
gende spørsmål er hvilken rolle kristne aktører spiller i storsamfunnet. 

Problemstillingen vår er: Hva sier norske avisledere, og de to kristne 
dagsavisenes ledere spesielt, om asyl og integrering under den såkalte 
flyktningkrisen? Vi vil foreta en tekstanalyse av ledere, og vi vil drøfte 
funnene i lys av relevant forskning på avisledere og teori om språk, 
makt og medialisering. I fortsettelsen presenterer vi først relevant teori 
og forskning om ledere og lederens betydning. Vi redegjør så for våre 

metodiske valg i forskningsprosjektet. Videre presenterer vi funnene fra 
undersøkelsen og drøfter disse. 


Teoretiske perspektiver 


Lederen: Avisens mening 

Journalistiske tekster deles ofte inn i tre hovedsjangre: nyhetsjournalis- 
tikk, kommentar- og meningsjournalistikk og reportasje- og feature- 
journalistikk, der kommentarjournalistikken ofte blir omtalt som «den 
meningsbærende, subjektive, analytiske og forklarende journalistikken, 
som legger vekt på «views» i motsetning til «news»» (Mathisen & Mor- 
landstø 2016: 14). Mathisen og Morlandstø trekker frem fire særtrekk ved 
kommentarene: meningsbærer, folkeopplyser, kritiker og patriot (2016: 
48ff). Pressens egen beskrivelse av samfunnsrollen i Vær Varsom-plaka- 
ten presiserer viktigheten av kommentarjournalistikk som fokuserer på 
informasjon, debatt og kritikk. I plakatens første del heter det at «pressen 
skal verne om ytringsfriheten, trykkefriheten og offentlighetsprinsippet, 
og at informasjon, debatt og samfunnskritikk er viktige oppgaver for 
pressen» (VVP 1). 

Lederen, som defineres som kommentar- og meningsjournalistikk, er 
som regel skrevet av en av avisens redaktører. Lederartiklene målbærer 
avisens mening, og står i en særstilling som «selve grunnlaget for avisens 
eksistens, dens raison d'étre, avisens prekestol» (Igland & Stølås 2008: 
35). Lederen skal uttrykke «medieorganets syn, og er gjerne holdt i en 
upersonlig tone - uten bruk av pronomenet «jeg», og er «skrevet som 
en åpen argumentasjon med premisser og konklusjon» (Roksvold 1997: 
10 og 16). Lederens oppbygning deles inn i tre kategorier som stort sett 
følges kronologisk: Først definerer og oppsummerer lederen situasjo- 
nen, deretter gjøres en evaluering, og til slutt presenteres forventninger, 
anbefalinger, råd og advarsler (Izadi & Saghaye-Biria 2007: 148). Lederen 
uttrykker avisens idealistiske utgangspunkt: samfunnsoppdraget. Leder- 
artiklene får dermed en helt spesiell status; et instrument for å påvirke 
samfunnsutviklingen både som opinionsdanner og agendasetter (Igland 
& Stølås 2008: 35). I lederen henvender redaktøren eller redaksjonen seg 

til leseren, og leseren er ikke bare en tilskuer, men det er et ønske om å 
påvirke leseren (Henry & Tator, 2002; Izadi & Saghaye-Biria 2007: 141 
og 148). Lederens funksjon er å overbevise om sin virkelighetsfremstil- 
ling (van Dijk, 1995 i Izadi & Saghaye-Biria 2007: 148), og ulike retoriske 
strategier brukes (Izadi & Saghaye-Biria 2007: 148). Å undersøke ledere 
blir da viktig for å analysere mediehusenes beskrivelser av virkeligheten 
og deres ideologiske ståsted (Izadi & Saghaye-Biria 2007: 140; Henry & 
Tator 2002: 93). 

Historisk sett har lederen vært svært viktig. I partipressens tid (fra 
1870) kunne lederen være førstesidestoff. Det var heller ikke uvanlig at en 
avis hadde flere lederartikler (Roksvold 1997: 52). Selv om lederen frem- 
deles står sterkt i norske aviser (Michalsen 2017), utgjør den i dag en liten 
del av det totale redaksjonelle kommentar- og meningsstoffet. Parallelt 
med avviklingen av partipressen på 1970-tallet endret kommentarjour- 
nalistikken seg. Den tradisjonelle lederen ble svekket til fordel for den 
mer personlige kommentaren (Sneve 2002). Flere studier konkluderer 
med at kommentar- og meningsjournalistikken har økt i omfang (Igland 
& Stølås 2008; Nossen 2010; Djerf-Pierre & Weibull 2008; McNair 2008; 
Esser & Umbricht 2014). Analyse, fortolkning og kommentarer «synes å 
ha blitt en stadig viktigere del av journalistikken» (Mathisen & Morland- 
stø 2016: 14). En av forklaringene på denne utviklingen er digitaliseringen 
av mediene som blant annet gjør at nettmedienes hurtige presentasjon av 
nyheter utfordret papiravisene. En strategi for mediehusene har vært å 
finne sitt særpreg som kan vekke interesse og å satse på «analyse, kom- 
mentar og mer personlige artikler» (Mathisen & Morlandstø 2016: 21). 
Veksten i kommentarstoffet kan handle både om fremtredende kommen- 
tatorer i mediehusene som en del av merkevarebyggingen, og en økende 
mengde innsendte debattinnlegg, særlig i tilknytning til mediehusenes 
debatter på nett. 

Medienes dagsordenfunksjon er vesentlig endret etter digitaliserin- 
gen. Leserne har et større utvalg tekster å velge mellom, og velger selv i 
langt større grad hvilke arenaer og debatter de ønsker å engasjere seg i. 
Putnam (2000) kaller denne fragmenteringen for en balkanisering eller 
oppsplitting av den offentlige samtalen. En annen side av utviklingen er 
fremveksten av ekkokamre der likesinnede kommuniserer med hverandre 

(Sunstein 2007). På den ene siden kan denne utviklingen styrke avis- 
lederne som et alternativ til ekkokamrene og den fragmenterte offentlig- 
heten. På den andre siden kan utviklingen føre til at avislederne lettere 
forsvinner i virvaret av meninger. Ledernes sentrale, faste plassering i 
papiravisene er trolig også svekket når avisene sjeldnere leses på papir 
og i økende grad leses som enkeltsaker på nett. Likevel kan det å avdekke 
hva ledere uttrykker og fokuset de har, være viktig for å gi en pekepinn på 
fokuset og perspektivet redaksjonen har i saker generelt. 

I denne artikkelen tar vi særlig for oss Vårt Land og Dagen, som reg- 
nes for å være meningsbærende aviser. De mottar sin del av den statlige 
pressestøtten fordi de regnes for å bidra til en differensiert dagspresse i 
Norge (Medienorge). I tillegg til de kristne avisene regnes ofte arbeider- 
bevegelsen, bondebevegelsen og det radikale, politiske venstre for å være 
meningsbærende, riksdekkende motstemmer. De kristne avisene ble 
etablert for å fremme kristne verdier i samfunnet og for å være en mot- 
stemme til sekulariseringen i samfunnet. De har sitt utspring i en rik 
tradisjon av medlemsblad og misjonsblader som strekker seg tilbake til 
midt på 1800-tallet (Voksø 1994). Danske Kristeligt Dagblad etablert i 
1896 er Nordens eldste avis med kristent verdigrunnlag. I deres vedtekter 
kan man lese at «formålet med Kristeligt Dagblad er at udgive et dagblad 
ledet og skrevet i en kristen ånd». Avisen ble stiftet av personer knyttet 
til misjonsorganisasjonene som mente at de sekulære mediene, og ikke 
minst hovedstadspressen, hadde utviklet en kristendomsfiendlig linje, og 
ønsket derfor å være en motvekt til den kultur- og åndskamp som preget 
tiden (Kristeligt Dagblad). 

Allerede første gang lederne for de norske, kristne organisasjonene 
samlet seg til det såkalte Geilomøtet i 1913, ble muligheten for å starte 
et pressekontor eller dagblad drøftet, og Kristelig Pressekontor ble etab- 
lert. Deretter tok et stiftsmøte i Bergen opp tanken og etablerte avisen 
Dagen i 1919. Den skulle være et organ for de lavkirkelige organisasjonene 
(Selbekk 2014; Ingebrigtsen 1985). Avisredaksjonen ble flere ganger for- 
søkt flyttet til Oslo, men uten hell. Derfor jobbet ildsjeler for å starte en 
ny, kristen riksavis i hovedstaden. Målet var et dagblad «hvor det kristne 
livssyn skal gjøres gjeldende i dagens aktuelle spørsmål» (Voksø 1994: 15). 
Dette skulle skje blant annet ved å bringe informasjon om det kristelige 

liv og virke i inn- og utland, stå vakt om de kristne verdiene og å bringe 
oppbyggelig stoff. Vårt Land ble etablert først i 1945. Søsteravisen Dagen i 
Sverige ble startet samme år. Den skulle være en motkraft til sekularise- 
ringen, og Lewi Pethrus mente det var nødvendig med en radikal, kristen 
avis som kunne være «salt i förruttnelsen». Internasjonalt er amerikanske 
Christianity Today en av de mest kjente kristne nyhetsmagasinene. Det 
ble etablert av predikanten Billy Graham i 1956. Han startet magasinet 
fordi han følte behov for mer balansert mediedekning, bibelske kommen- 
tarer og «a loving posture on the social, cultural, and theological trends, 
issues and opportunities facing Christians» (Christianity Today). 


Mediemakt: dagsorden og virkelighetsbeskrivelse 


Journalistikk og makt er på ulike måter tett forbundet med hverandre, 
fordi journalister generelt og redaktører spesielt har en mulighet til både 
å sette dagsorden og til å definere virkeligheten. Dagsordensmakt hand- 
ler om at journalister og redaksjoner har makt til å sette dagsorden ved 
å løfte frem saker, temaer og problemområder, og gi dem plass i offent- 
ligheten eller ved å velge bort saker. Ifølge Lukes’ maktforståelse (2008) 
handler dette om et av maktens ansikt. «Agenda-setting theory» beskri- 
ver hvordan mediene, ubevisst eller bevisst, skaper et bestemt bilde av 
virkeligheten (Fourie 2008: 244). Ved å sette saker på dagsordenen, ved 
å «framheve noen aspekt og ikke andre, får medienes prioriteringer også 
innvirkning på hvordan mottakeren forstår og tolker virkeligheten»; 
mediene får definisjonsmakt (Mathisen & Morlandstø 2016: 42). Ved at 
mennesker gir mediene oppmerksomhet, kan mediene påvirke hva som 
er kjent og hva som er ukjent for mediebrukeren (Shaw 1979: 96). 
Redaksjonene og kommentatorer bruker lederen og kommentaren for 
å beskrive virkeligheten og sette saker på dagsordenen. Kommentatorene 
«griper inn i politikken med egne innspill, vurderer politikernes innsats, 
argumenterer for bestemte løsninger og peker på uløste problem» (Waldal 
2007: 189; Todal-Jenssen & Aalberg 2007). Dersom kommentatorens jobb 
er å analysere, forklare og konkludere, er det ikke uten betydning hvilke 
temaer som settes og eventuelt ikke settes på agendaen, granskes, for- 
klares og hvordan dette skjer, enten det skjer bevisst eller ubevisst. Ved å 

sette dagsorden, er mediene med på å definere vår forståelse av virkelig- 
heten, og det hevdes at journalistikk er mediert virkelighet (Mathisen & 
Morlandstø 2016: 42). Mediene blir da en viktig arena for den offentlige 
meningsdannelsen ved at de «formidler argumenter, informasjon og stoff 
til ettertanke som kan hjelpe den enkelte borger til å gjøre seg opp en 
mening, og de utgjør de fora der den offentlige samtalen foregår - de er 
offentligheten arena» (Mathisen & Morlandstø 2016: 43). I sitt arbeid om 
aviskommentarer viser Mathisen og Morlandstø (2016: 47) at informan- 
tene i forskningsarbeidet deres «skiller tydelig mellom det å ha makt til å 
påvirke dagsorden, og til å påvirke utfallet av en debatt. De fleste mener 
kommentariatets makt først og fremst handler om nettopp å sette dags- 
orden og være premissleverandør, i langt større grad enn å påvirke utfal- 
let av saker». Dette kan selvsagt diskuteres, blant annet med perspektivet 
om hva redaksjonen velger å ikke sette på dagsordenen, som vi har nevnt 
tidligere. I tillegg er det en diskusjon om symbolsk makt og om diskurs. 

Symbolsk makt, også forstått som et av maktens ansikt (Lukes 2008), 
er en type makt mediene har siden de har «makten til å definere virkelig- 
heten og prege folks forståelse eller oppfatning av saker» (Eide 2001: 20). 
Dette begrepet kan også forstås som «makten over bevissthet, makten 
til å prege folks virkelighetsoppfatning» (Eide 2001: 20). I en slik forstå- 
else av makt blir ordene som brukes til å beskrive virkeligheten, viktige. 
Journalistikken «former folks oppfatning og forståelse av samfunnet» 
(Mathisen & Morlandstø 2016: 42). Eide vektlegger at makt, i tillegg til 
å forstås som egenskaper ved en aktør, også må forstås som et relasjonelt 
fenomen som er mangfoldig og flytende og kommer til uttrykk gjennom 
diskurser og rådende logikker (Eide 2001: 16). 

En diskurs handler om det tankesett, mønster eller sammenheng 
en fortolker verden innenfor (Hågvar 2007: 20). Det handler både om 
det som blir sagt og «rammene for hva som er rimelig å mene og tro 
innenfor et gitt fellesskap» (Bratberg 2014: 29). Hva vi vet og hva som 
«er verdifullt, riktig og godt, formes kollektivt gjennom språklig prak- 
sis» (Bratberg 2014: 29). Et begrep for hva fellesskapet enes om uten at en 
snakker om det, er doxa, og diskursanalysens oppgave er å skape forstå- 
else for hva samfunnets doxaer er (Hågvar 2007: 20), da de er ubevisste 
siden det er «grunnleggende normer» en «tar for gitt» (Hågvar 2007: 20). 

I diskuranalyse er en opptatt av at valg av ord «er aldri uskyldig» (Svenne- 
vig 2005: 22 i Hågvar 2007: 18), for «jo mer vi tenker over det, desto tydeli- 
gere blir det at språkbruken vår alltid følger slike sosiale koder» (Hågvar 
2007: 19). 

I lesning og analyse av journalistiske tekster er diskursteorien viktig, 
da journalistiske tekster har som formål «å gjengi en virkelig verden» 
(Hågvar 2007: 14). En analyse i diskursanalystisk tradisjon vil da være 
en analyse av «hvordan en tekst er tilpasset en bestemt kontekst, og 
hvilke tenke-, tale-, handlings- og væremåter denne teksten uttrykker i 
den aktuelle konteksten» (Hågvar 2007: 18). Analyse av pressetekster tar 
i bruk akkurat det diskursanalyse gjør: «denne vektleggingen av sjanger- 
funksjon, kontekst og forhold mellom språk og virkelighet» (Hågvar 
2007: 15). Språk er makt, og diskursanalystisk tilnærming forsøker å 
«avdekke hvordan ulike former for maktstrukturer ligger innleiret i våre 
vante måter å snakke og skrive på» (Hågvar 2007: 21). 


Medialisering av asyl- og integreringspolitikken 

Det er viktig å være bevisst på medienes rolle og påvirkning på samfunn 
og kultur. Hjarvard (2008: 113) beskriver dette forholdet i teorien som 
medialisering av samfunnet, som forstås som «the process whereby society 
to an increasing degree is submitted to, or becomes dependent on, the 
media and their logic». Dette beskrives som en dobbelthet, der mediene 
ikke opererer som en separat institusjon fra samfunnet. Mediene er en 
integrert del av sosiale institusjoner, samtidig som de sosiale institusjo- 
nene er selvstendige og «in their own right» (Hjarvard 2008: 113). Konse- 
kvensen er at kommunikasjonen, den sosiale interaksjonen, både internt 
og mellom institusjonene og med samfunnet, skjer gjennom mediene. 
I hvilken grad ulike institusjoner er avhengige av medienes logikk, varie- 
rer selvsagt. 

Migrasjon og asyl får mye oppmerksomhet i mediene. Ifølge Wood og 
King er det tre arenaer som dominerer når det gjelder media og migran- 
ter. I tillegg til at mediene skaper et bilde av migranter, trekker de frem at 
mediene er en informasjonskilde for potensielle migranter om forholdene 
i et mulig destinasjonsland for migrasjon, og at transnasjonale nettverk 

har bidratt med økende mengde medieproduksjoner, f.eks. filmproduk- 
sjon (Wood & King 2001: 1-2). Mediebildet som skapes av migranter, 
har ofte blitt oppfattet som stigmatiserende. Vårt anliggende mener vi 
kan plasseres på denne arenaen; hvordan avisredaktører og redaksjoner 
forholder seg til det som skjer, og hvordan mediene skaper et bilde av 
migrantene og asyl gjennom lederartikler. 

Flere tidligere forskningsprosjekt har sett på og analysert hvordan 
flyktninger og asylsøkere dekkes. I en europeisk kontekst gir Berry, 
Garica-Blanco og Moores prosjekt (2015) en oversikt over hvordan 15 riks- 
og regionaviser i Sverige, Italia, Spania, Storbritannia og Tyskland har 
dekket flyktningsituasjonen. Funnene viser at det var forskjeller i hvil- 
ket fokus mediene i de ulike landene hadde om situasjonen. I Italia var 
det humanitære fokuset større enn i Spania, Tyskland og Storbritannia. 
Gjennomgående fantes det få saker der flyktningene ble beskrevet som 
en ressurs, og i de tilfellene der det skjer, er det hovedsaklig i svenske og 
tyske aviser. 

Flere undersøkelser har studert norske medier, og da spesielt region- 
og riksaviser i perioden før 2015 (Eide 2001, Figenschou & Beyer 2014; 
Integrerings- og mangfoldsdirektoratet 2009; Lindstad & Fjeldstad 1999, 
2005; Strand mfl. 2011, 2015; Thorbjørnsrud & Figenschou 2016; Dahl- 
strøm 2013; Fjeldstad, Omland & Økland 2012). Hognestad og Lamark 
(2017) har sett spesielt på dekningen av flyktningkrisen i lokale medier, 
og finner at det bare delvis er sammenfall mellom antall asylsøkere og 
antall saker i lokalmediene. I september 2015 er det en markant økning 
i antall saker. Det var denne måneden bildet av Aylan liggende død på 
stranden ble publisert, og det kan forklare noe av det økte fokuset. Utover 
våren 2016 dabber mediedekningen av. De forklarer at det kan skyldes det 
Bauman (2016) kaller «refugee tragedy fatigue»; flyktningtragedietrøtthet. 
Hjelpeperspektivet var mest utbredt i den redaksjonelle mediedekningen 
(29 prosent) i lokale medier i nord og sør. Deretter får det Hognestad 
og Lamark (2017) har kategorisert som nøytralt perspektiv (23 prosent) 
og problemperspektiv (18 prosent) høyest fokus. Undersøkelsen avdek- 
ket også at politikerne utgjør 34 prosent av kildene, og ifølge Hognestad 
og Lamark får politikerne «i stor grad definere og tolke debatten rundt 

flyktningkrisen» (2017: 14). Videre viser deres undersøkelse at lokalme- 
diene ikke bidro til noen ensidig migrasjonspanikk, et begrep Baumann 
(2016) brukte i beskrivelsen av hvordan flyktningsituasjonene i Europa 
ble dekket. Hognestad og Lamark viser også til Guedes og Harindranath 
(2005), som argumenter for at søkelyset for samfunn og for medier bør 
settes på de globale forholdene rundt migrasjon, og ikke på nasjonale 
interesser. Begrunnelsen for et slikt fokus er at da vektlegges de univer- 
selle rettighetene i større grad, og «oss» og «dem»-perspektivet nedtones. 

Avisledere kan gi en indikasjon på et mediehus” standpunkt i saker. 
Agendaen kan påvirkes av hvordan et mediehus forholder seg til en sak. 
Redaksjonens oppfatning av virkeligheten preger hvordan saker pre- 
senteres, hva som settes på dagsordenen, og medialiseringen påvirker 
lesernes virkelighetsoppfatning. Dette kan få konsekvenser for lesernes 
holdninger og handlinger, og kan få konsekvenser for politiske vedtak 
og lovendringer. Vi er derfor interessert i å gjøre en analyse av avisledere. 


Presentasjon og refleksjon rundt 
prosjektets metode 


I dette forskningsprosjektet har vi kartlagt ledere i 13 norske aviser. 
Lokal-, region- og riksaviser er representert i utvalget vårt. Vi foretok et 
A-tekstsøk for å finne alle ledere som inneholder ett eller flere av følgende 
søkeord: innvandring, integrering, asyl, asylsøkere og/eller flyktning. Vi 
mener disse ordene er dekkende for å få treff på temaet innvandring, asyl 
og integrering. A-tekst gir ikke mulighet til å søke kun etter ledere, og 
derfor måtte disse sorteres ut manuelt. 

Vi avgrenset søket fra 1. august 2015 til 31. juli 2016, altså ett år. Grun- 
nen til at vi valgte dette tidsrommet for søket, var at i løpet av høsten 2015 
opplevde Norge et rekordhøyt antall migranter som søkte asyl. Frem til 
slutten av juli i 2015 var det kun 6005 migranter som hadde søkt asyl i 
Norge i 2015. Dette var faktisk færre enn antall asylsøkere på samme tids- 
punkt i 2014 (6357 asylsøkere), der totalantallet på asylsøkere for hele året 
var 11 480. Fra august 2015 og ut året søkte 25 145 asyl i Norge, og rekord- 
mange søkte asyl i oktober (8661) og november (8164). Det ga et totalantall 

for 2015 på 31 150 asylsøkere. I 2016 ble asylsøkertallet rekordlavt med 
3460 asylsøkere, og en må tilbake til 1997 for å finne tilsvarende tall. 
Grunnen til at vi avgrenset søket som vi gjorde, var at de rekordhøye 
asylankomstene fikk mye oppmerksomhet i mediene både om asyl- og 
integreringsspørsmål. 

I prosjektet vårt ønsket vi å finne ut av hva ledere generelt sa om inn- 
vandring og integrering. Vi ønsket også å foreta noen sammenlignin- 
ger med lederne fra ulike kategorier aviser. Vi undersøkte derfor lokal-, 
region- og riksaviser. Vi ønsket også å ha en viss geografisk spredning. 
I tillegg valgte vi å inkludere to aviser med et kristent verdigrunnlag i 
vårt materiale for å se om dette også viste seg å gi noe variasjon i funnene 
våre. Vi undersøkte følgende aviser: VG, Aftenposten, Adresseavisen, 
Dagsavisen, Stavanger Aftenblad, Fædrelandsvennen, Avisa Nordland, 
Romsdals Budstikke, Vestnytt, Fredrikstads Blad, Dagens Næringsliv, 
Vårt Land og Dagen. Vi mener dette utvalget gir oss variasjon og mulig- 
heter for sammenligning. 

Vi hadde et todelt fokus i analysen og diskusjonen av datamaterialet. 
Først foretok vi en kategorisering og analyse av hvor mange ledere de 
ulike avisene skrev om denne tematikken, hva som var hovedtemaene 
i lederne, og hva som var hovedutsagnene. Vi sammenlignet også noen 
tendenser i materialet vårt. Denne delen av arbeidet vårt har et kvantita- 
tivt fokus. Dernest tok vi nærmere for oss de to kristne dagsavisene, da vi 
var spesielt interesserte i om disse to avisene hadde et annet fokus enn de 
andre avisene i utvalget vårt. Vi gikk også mer i dybden i Vårt Land og 
Dagens ledere for å foreta en grundigere tekstanalyse. 

Metoden en velger, har alltid sine begrensninger. Vi gjorde en del 
metodiske valg i prosessen som selvsagt kan påvirke validiteten av fun- 
nene våre. Vi avgrenset utvalget vårt, og som tidligere nevnt og forklart 
gjorde vi en tidsavgrensning. I tillegg foretok vi en avgrensning av antall 
aviser. Grunnet prosjektets rammer er slike begrensninger helt nødven- 
dig. Vi mener vi har fått en geografisk spredning og en opplagsspred- 
ning i utvalget vårt. I tillegg har vi også inkludert to kristne aviser som vi 
mener gir oss et større mangfold. Som nevnt valgte vi å bruke A-tekst som 

søkemotor i arbeidet. Til tross for at det hevdes at det er en del svakheter 
med A-tekst (Srebrowska 2005: 40-43), er dette en mye brukt søkemotor i 
avistekstanalyse. I kodearbeidet har vi anvendt et kvantitativt kodeverk- 
tøy (NSD stat - databygger og datautforsker) for å sikre reliabiliteten; da 
spesielt siden vi er to personer som har kodet og analysert datamaterialet. 
Reliabilitet er viktig i å sikre resultatene internt, men også slik at andre 
studier kan etterprøve våre resultater (Kvale & Brinkmann 2009: 102; 
Bernard 2006: 54). 

I arbeidet med tekstene oppdaget vi at noen av dem ikke var relevante 
for konteksten og dermed ikke relevante i videre arbeid. I arbeidet har vi 
vært to som har kodet, og vi kan ha gjort ulike vurderinger. For å mini- 
mere feilkilder i dette prosjektet arbeidet vi sammen og avklarte vurde- 
ringene vi foretok. Vi anvendte induktiv metode og datadrevet prosess 
(Kvale & Brinkmann 2009: 202) i analysen. Det førte til at kategoriene 
vokste frem underveis. Arbeidet med tekstene var en «dialektisk herme- 
neutisk prosess» som førte til at vi måtte lese tekstene flere ganger. En 
fordel ved å til stadighet se på delene i lys av helheten er at man kan få en 
bedre forståelse av tekstene (Bernard 2006: 473-475; Kvale & Brinkmann 
2009: 210-211). Når kategoriene i undersøkelsen vokser frem underveis, 
kan det også være en feilkilde i kodingen av artikler, men vi mener at 
vi har forsøkt å sikre validiteten og reliabiliteten i funnene så godt som 
mulig. 


Lederens agendasetting 
og virkelighetsbeskrivelse 
- presentasjon og diskusjon av funn 


I denne delen av artikkelen presenteres forskningsprosjektets funn, og 
vi foretar så en analyse og diskusjon av disse. Først gir vi en oversikts- 
presentasjon av kvantitativ, statistisk art der vi ser på alle avislederne. 
Deretter fokuserer vi på lederne i Vårt Land og Dagen med et tekstanaly- 
tisk blikk og drøfter noen av funnene. 

Mange ledere - ofte om norsk politikk 


I de 13 avisene vi undersøkte, fant vi 329 ledere om temaet innvandring og 
integrering. Lederne er fordelt på følgende medier: 


Aftenposten (38) 
Dagsavisen (36) 

Vårt Land (35) 
Fædrelandsvennen (33) 
Dagens Næringsliv (30) 
VG (29) 

Stavanger Aftenblad (28) 
Adresseavisen (28) 
Dagen (26) 

Avisa Nordland (25) 
Romsdals Budstikke (15) 
Vestnytt (3) 
Fredriktstad Blad (3) 


O 10 20 30 40 


Figur1 Antall ledere om «flyktningkrisen» 


I Vårt Land utgjorde lederne om denne tematikken hele 11 prosent av 
lederne. Aftenpostens ledere om temaet utgjør 10,5 prosent av avisens 
ledere gjennom et helt år. I VG handlet 8 prosent av lederne om dette 
temaet. Funnene viser at det var flest ledere om asyl og integrering i 
november (50), desember (44), oktober (43) og januar (42). Månedene 
med minst fokus på dette er august (17), mars (17) og april (17). For å forstå 
disse tallene mener vi at asylsøkerstatistikken er en viktig faktor. Redak- 
sjonene har publisert flest ledere om dette temaet i de månedene med 
høy tilstrømning av asylsøkere. Dette viser, mener vi, at ledernes fokus på 
temaet ble betydelig redusert etter hvert som asylsøkertallene gikk ned og 
nyhetsverdien avtok. 

I søket vårt hadde vi, som nevnt, fokus både på innvandring/asyl og 
integrering. Funnene viser at det er et litt større fokus på integrering 
(145 ledere) enn på innvandring (130 ledere). Det er også ledere som set- 
ter søkelys på begge deler (43). Aftenposten og VG hadde mest fokus på 

innvandring og asyl, mens Stavanger Aftenblad, Fædrelandsvennen og 
Dagen hadde mest fokus på integrering. Denne fordelingen kan henge 
sammen med at VG og Aftenposten er riksaviser og har søkelys på asyl- 
lovgivningen og asylinstituttet, mens Stavanger Aftenblad, Fædrelands- 
vennen og Dagen er forholdsvis tett på sine lesere og har sine målgrupper 
ute i distriktene, der integreringen i stor grad skal skje. Stavanger Aften- 
blad og Fædrelandsvennen er regionsaviser, og har kanskje større fokus 
på kommuners integreringsoppgaver, enn på selve asylprosessen. Avisen 
Nordland, som også er en regionavis, har ikke samme tendens og har flest 
saker om asyl (12) og noen færre om integrering (9). Dette kan skyldes at 
Avisen Nordland fokuserte på asylstrømmen i nord. 

I kategoriseringen og analysen fant vi at hovedfokuset i lederne var 
politikk, politikere og politiske aspekt (145 ledere). Det politiske perspek- 
tivet på innvandring og asylpolitikk var hovedfokus i nesten halvparten 
av alle lederne (44,1%). Ut fra funnene våre kan vi også se at lederne som 
fokuserer på det politiske aspektet handler hovedsakelig om norske for- 
hold. Av de som er kategorisert med et utenriksfokus, er det som regel 
europeiske forhold med en klar kobling til norske forhold (48 ledere). 
Bare 28 ledere har et rent utenriksfokus. Det er, slik vi ser det, en norsk 
agenda som dominerer. 

Den politikeren som nevnes oftest, er Sylvi Listhaug (FrP). Hun er 
omtalt i 63 av de 329 lederne. Det er Dagsavisen (10), Vårt Land (9), Aften- 
posten (8), Stavanger Aftenblad (7) og Fædrelandsvennen (6) som skri- 
ver mest om henne. Hun er mest omtalt i desemberlederne, men også i 
januar og februar. Dette henger sannsynligvis sammen med at Listhaug 
16. desember 2015 ble utnevnt til en nyetablert ministerpost som skulle 
ha ansvar for på innvandring og integrering (Reisjå, Kjernli, Sandvik og 
Nybø, 2015). Hun blir ofte gjenstand for kritisk omtale. Dagsavisen har 
flest ledere der hun er et tema, og de er også mest negative. De lederne 
som ikke omtaler henne negativt, er som regel ikke positive, men gir en 
mer nøytral beskrivelse av henne. VG skiller seg noe ut. De har ingen 
negative ledere om Listhaug, og er tvert imot positive til Listhaug i tre 
ledere. Avisa Nordland og Romsdals Budstikke omtaler også Listhaug 
positivt i to lederartikler hver. 

Andre temaer som settes på agendaen, er det økonomiske aspektet (37), 
kriminalitet (20) og rasisme (19). Videre ser vi at 19 ledere handler om 
religion. I all hovedsak er det Dagen (13) og Vårt Land (3) som står for 
disse lederne. Utover dette kommer tema som frivillighet (14), arbeid for 
innvandrere (13), kirkeasyl (6) og familiegjenforening (5) opp. Vi har også 
kodet en stor gruppe ledere i kategorien «annet». 


Religion 5,5 % 
Familie 1,5 % 
Jobb 4,0 % 
Økonomi 11,3 % 

Kultur 0,9 % 
Kirkeasyl 1,8 % 


Annet 14,6 % 


Rasisme 5,8 % 


Frivillighet/medmen 4,3 % 
Kriminalitet/terror 6,1 % pr 


Norsk politikk 44,2 % 


Figur 2 Tema i lederne 


Ledernes standpunkt og virkelighet som skapes 

Ledere definerer en situasjon, evaluerer og gir anbefalinger, råd og 
advarsler (Izadi & Saghaye-Biria 2007: 148) og setter en agenda (Igland & 
Stølås 2008). I analysen av lederne ser vi at hovedstandpunktene utkrys- 
talliserer seg innenfor følgende tema: hjelpe/dugnad/medmenneskelig- 
het, bredt forlik, felles europeiske løsninger, kontroll/retur/ubegrunnet, 
myndighetskritikk, saksbehandling/jobb/språk, hjelp i nærområdene og 
annet. I lederne om innvandring og integrering er det to hovedstand- 
punkt som særlig fremmes. 

Figur 3 Hovedstandpunkt i lederne 


Det forste av de to vanligste standpunktene er at saksbehandling av asyl- 
saker må prioriteres slik at dette skjer raskt, slik at asylsøkere som far opp- 
hold bor raskt starte sprakopplering og kvalifisere seg til jobb. 69 ledere 
tar for seg denne tematikken. Dagens Næringsliv og Fædrelandsvennen 
har begge 11 ledere, og Aftenposten har 10 ledere i denne kategorien. Det 
andre hovedstandpunktet er myndighetskritikk. 68 ledere skriver om 
dette temaet. Halvparten av alle Dagsavisens 36 ledere er kategorisert som 
myndighetskritikk (18 ledere), mens Aftenposten, Dagen og Vårt Land 
har 9 ledere hver i denne kategorien. Dagsavisen er særlig kritiske til FrP 
og regjeringens tøffe linje mot flyktninger og asylsøkere; som eksemplifi- 
sert fra en leder: 

Å tvinge samfunnets svakeste ut i jobb ved å gjøre livet vanskeligere for 
dem, er en politisk logikk vi finner motbydelig. Regjeringens forslag vil 
ramme de mest utsatte, gjøre fattige enda fattigere og legge grunnlag for 
en ny underklasse (Dagsavisen, 05.06.16). 

Den tredje største gruppen standpunkt er kategorien «annet»; som 
består av ulike standpunkt som faller inn under de vanligste standpunk- 
tene. Vi bemerker, tross dette, det finnes noen tendenser i dette mate- 
rialet. Vårt Land har 13 og Dagen 9 ledere i denne kategorien. Det gir 

en pekepinn om at religion er ett av flere tema her. I tillegg kommer alle 
miniledere, totalt 18, i denne kategorien. Minilederne kjennetegnes av 
bruk av humor for å kommentere aktuelle hendelser. Den såkalte mini- 
lederen på noen få linjer, som «markerer ett synspunkt, ofte i en ironisk 
form» (Igland og Stølås 2008: 36), har blitt mer vanlig og har kanskje 
flere lesere enn de lengre lederne. Avisa Nordlands minileder 23.11.15 er 
et typisk eksempel: 

Minstekrav: UDI vurderer å opprette akuttmottak for mindreårige 
asylsøkere i et kjøpesenter i Mo i Rana. Regiondirektør i UDI Bjørn Frid- 
feldt bekrefter at de har besiktiget kjøpesenteret, og sier ifølge Nord24.no: 
«Det har tak og vegger». Som er blitt minimumskravet for innkvartering 
av barn i verdens rikeste land, i 2015. 

Det er trønderne og nordlendingene som har flest miniledere: Adresse- 
avisen: 5, Avisa Nordland: 4, Dagens Næringsliv: 3, Dagsavisen: 3, VG: 2, 
Stavanger Aftenblad: 1. Tekstene bruker ofte ordspill, og både Putin, Carl 
I. Hagen og Sylvi Listhaug serveres humoristiske «spark». 

Det fjerde største gruppen hovedstandpunkt er hjelpeperspektivet; at det 
norske folk må hjelpe og vise medmenneskelighet, og begrepet «dugnad» er 
ofte nevnt. Hele 46 ledere handler om dette. Slik viser lederne at løsningen 
ikke bare ligger hos politikerne og myndighetene, men at sivilsamfunnet 
også må bidra. Det er Dagsavisen og Fædrelandsvennen som har flest ledere 
på dette (7), deretter følger Dagen, Adresseavisen, Romsdalsbudstikke og 
Stavanger Aftenblad (5). Riksavisene, Aftenposten (2) og VG (o), har lite 
fokus på dette som hovedstandpunkt i sine ledere. Vi har faktisk ikke regist- 
rert en eneste leder i VG med det vi har kategorisert som hovedstandpunk- 
tet: hjelpefokus. Det VG derimot har på lederplass, er fokuset på kontroll, 
retur og ubegrunnet asyl, som avisen omtaler i 10 ledere. 

Videre ser vi at standpunkt om å få kontroll på situasjonen og retur 
av ubegrunnede asylsøkere får mye plass (37 ledere). VG fokuserer på 
dette i over 30 prosent av lederne sine (10), mens Aftenposten og DN har 
7 ledere hver om dette temaet. Det kan dermed se ut som at det er de 
store riksavisene som har størst fokus på dette. En mulig forklaring kan 
være, som tidligere nevnt, at riksaviser har en større avstand til det kom- 
munale integreringsapparatet. Et annet hovedstandpunkt er at det må 
finnes felles europeiske løsninger eller løsninger innen EU for å håndtere 

asyltilstrømningen (27 ledere). Mange ledere er også opptatt av at det er 
viktig med et bredt forlik i Stortinget (24 ledere). Ved å sette søkelys på 
behovet for felles løsninger, både internasjonalt og innad i Norge, bidrar 
lederne til å anerkjenne at dette er en stor utfordring som må løses i felles- 
skap. Bare tre av lederne setter på agendaen at en del av løsningen er å 
hjelpe flyktningene/asylsøkerne i nærområdene. Disse lederne er publisert 
i Dagens Næringsliv. 

Det kan dermed se ut som at de ulike avisene har noe ulikt fokus i deres 
meninger og «agenda-setting». Vi ser en tendens til at riksavisene har 
fokus på kontroll, retur og ubegrunnet asylsøkere, myndighetskritikk, 
politiske løsninger (europeiske løsninger og felles bredt forlik) og en hur- 
tig saksbehandling og fortgang i integreringsprosessen. Regionavisene og 
lokalavisene har mer fokus på integreringsprosessen og et hjelpe- og dug- 
nadsfokus. Vi mener dette kan forklares med at region- og lokalavisene 
sannsynligvis har større fokus på kommunenes integreringsansvar og 
lokal-/sivilsamfunnets ansvar i integreringsprosessen. 

Når vi ser på hva som ble satt på agendaen, kan funnene våre settes inn 
i en større kontekst og fortelles som en kronologisk historie måned for 
måned. I august var det lavt antall asylsøkere i Norge. I september begyn- 
ner antallet asylsøkere å stige, og fokuset er på å finne europeiske løsnin- 
ger (9 ledere). I oktober og november er fokuset mer nasjonalt, og det er et 
ønske om et bredt forlik i Stortinget for å finne løsninger på tilstrømnin- 
gen. Vi ser i materialet vårt at 6 ledere omtaler bredt forlik i oktober og 7 
i november. I oktober og desember er det fokus på saksbehandlingen av 
asylsøknader og eventuelt utsettelse av integreringsprosessen for de som 
får opphold som konsekvens av treg saksbehandling. Myndighetskritik- 
ken, som først og fremst rettes mot regjeringen, har hovedfokus i novem- 
ber, noe som sannsynligvis kan forklares med at redaksjonene mener det 
er for lite som gjøres for å løses situasjonen (12 ledere). I november (11) 
og i januar og februar (5) blir fokuset og agendaen på å få kontroll på 
tilstrømningen og om å sende ubegrunnede asylsøkere i retur. Fokuset 
på at vi må hjelpe, og at det må en dugnad til, får hovedfokus i august (6), 
desember (6) og januar (7). 

I lys av kommentarenes fire særtrekk: meningsbærer, folkeopplyser, 
kritiker og patriot (Mathisen & Morlandstø 2016: 48ff) og agenda-setting 

theory (Fourie 2008: 244, Shaw 1979: 96) gjør vi oss noen tanker. For det 
første er det interessant at lederne fokuserer på felles europeiske løsnin- 
ger i august på tross av at asyltilstrømningen i august var forholdsvis lav. 
Det kan henge sammen med fokuset på og bildene av flyktningene som 
druknet i Middelhavet. Vi ser videre at det internasjonale og europeiske 
fokuset blir mindre etter hvert som asylstrømmen øker til Norge. Det 
kan tyde på at de norske forholdene da får hovedfokuset. Her går lederes 
agendasetting imot Guedes og Harindranaths (2005) argumentasjon om 
å sette søkelyset på de universelle rettighetene migrantene har, og unngå 
en «vi-de»-binær struktur. 

Et fokus vi savner og undres over at ikke settes mer på agendaen, er 
enslige mindreårige asylsøkere. I løpet av 2015 søkte 5300 personer som 
ble registrert som barn (personer under 18 år) om asyl i Norge (UDi). Av 
de 329 lederne er det kun 35 som omtaler og setter søkelys på denne grup- 
pen. VG (7), Fædrelandsvennen (6) og Adresseavisen og Aftenposten (5) 
har størst fokus på dette. Hvorfor settes ikke dette høyere på agendaen, og 
hvorfor er det ikke mer kritikk av asyllovgivningen som opprettholder en 
asylstrøm av barn? Enslige mindreårige asylsøkere er en sårbar gruppe; 
det er barn på en farefull ferd. I tillegg, dersom en ikke finner gode løs- 
ninger på denne utfordringen, vil denne type migrasjon trolig fortsette. 
Integreringsprosessen for enslige mindreårige er krevende blant annet 
fordi barnas primæromsorgspersoner bor i et land langt fra Norge. Situa- 
sjonen for denne gruppen inneholder så mange elementer som pressen 
vanligvis er svært opptatt av, at vi undres over hvorfor den ikke har fått 
mer oppmerksomhet i lederne. 


Vårt Land og Dagens fokus - En alternativ agenda? 

På bakgrunn av det brede bildet avislederne tegner, ønsket vi å gjøre et dyp- 
dykk i lederne til de to kristne dagsavisene. Vi har vært opptatt av om de 
har et annet fokus enn de andre avisene vi har undersøkt. Dette mener vi er 
interessant for å kartlegge og bedre forstå hvilken rolle de kristne mediene 
har i det norske samfunnet. Det kan gi oss en indikasjon på om de har en 
alternativ agenda, og om de med sitt religiøse ståsted bidrar til et mang- 
fold i samfunnsdebatten og mediene. I våre funn er det noen temaer som 

utkrystalliserer seg og som vi ser at lederne i Dagen og Vårt Land har et 
større og annerledes fokus på enn de andre avisene vi undersøkte; forholdet 
mellom religion og politikk, kristen livspraksis i møte med innvandring og 
integreringsspørsmål og hva som er utfordringene og løsningene på inn- 
vandrings- og integreringsutfordringene. Vi starter med å sammenligne 
de kristne lederne med hele utvalget vårt. Deretter vil vi se mer spesifikt på 
disse ledernes agenda-setting, virkelighetsoppfatning og fokus. 

I vårt søk fant vi 35 Vårt Land-ledere. Det tilsvarer cirka 11 prosent av 
lederartiklene gjennom ett år. Dagen har 26 ledere, som tilsvarer cirka 
9 prosent. Disse tallene viser at temaet settes på dagsorden like ofte som 
i de andre avisene vi har undersøkt som skriver mest om dette. De van- 
ligste temaene i Dagens ledere, ifølge våre kategorier, er: religion (13, som 
utgjør halvparten av Dagens ledere), norsk politikk (3) og frivillighet (3). 
I Vårt Land er de vanligste temaene norsk politikk (17), kriminalitet/ 
terror (5) og religion (3). Denne sammenligningen viser at Vårt Land er 
mest lik «de sekulære» lederartiklene i sitt store fokus på norsk politikk, 
mens Dagen har et noe annet fokus. Vi ser også en forskjell mellom Vårt 
Land og Dagen når det gjelder om de fokuserer på innvandring eller inte- 
grering. Vårt Land har omtrent like mange ledere om innvandring (15) og 
integrering (16), mens Dagens ledere har større fokus på integrering (14) 
enn på innvandring (9). 

Dagen har, som Dagsavisen, Fædrelandsvennen, Stavanger Aften- 
blad og Romsdals Budstikke, flest ledere som setter hjelpeperspektivet 
på dagsordenen. Dagen nevner flere ganger at «de kristne» og kirken er 
løsningen på integreringsutfordringene samfunnet står overfor, mens 
Vårt Land på lederplass i mye større grad hevder at staten og politikerne 
må finne løsningene på utfordringene. En mulig forklaring på dette kan 
tenkes å være at Dagen har en annen forståelse av hva som er kirkens og 
kristnes rolle, og at de forholder seg annerledes til leserne sine med blant 
annet å oppmuntre dem til engasjement. Det er også interessant at flere 
av regionavisene som skriver mest om hjelpeperspektivet, befinner seg i 
det såkalte «bibelbeltet». Men funnene er basert på små tall, så det trengs 
videre forskning før vi kan trekke valide konklusjoner. 

Lederne i Dagen og Vårt Land skiller seg fra de andre avislederne ved 
å ha et særlig fokus på forholdet mellom tro/kirke og politikk i sine ledere 

om innvandring og integrering. Ved å studere Dagen og Vårt Lands 
utsagn i lederne får vi innblikk i hva disse avisene anser som et tema, 
utfordringer og/eller løsninger i den såkalte flyktningkrisen. Selv om 
lederne er skrevet i «kristne aviser», er argumentene i all hovedsak all- 
mennetiske, med unntak av noen ledere i Dagen. Lederne i Dagen skiller 
seg likevel fra lederne i Vårt Land og lederne i de «sekulære» mediene, 
ved at de ofte henvender seg eksplisitt til kristne lesere, kirken eller sagt 
med andre ord, slik vi tolker det: «menigheten». 


Forholdet religion og politikk 

- agendasetting og virkelighetsbeskrivelse 

Forholdet mellom religion og politikk er et viktig tema i både Dagen og 
Vårt Land. Når dette relateres til innvandring og integrering, utkrystalli- 
serer det seg flere tema: kirkens meninger om politiske beslutninger (ofte 
representert ved en biskop), religiøse symboler i det offentlige rom, øko- 
nomisk støtte til trossamfunn, kirkeasyl og forfølgelse av kristne. Begge 
avisene har to ledere som spesifikt tar for seg forholdet mellom kirke 
og politikk. Lederne tar utgangspunkt i biskop Olav Øygards reaksjo- 
ner på at flyktningene på Storskog returneres. Både Dagen og Vårt Land 
vektlegger at det er en naturlig kobling mellom kristen tro og politisk 
engasjement. Dagen hevder: «Kristen åndelighet har også politiske impli- 
kasjoner. Å be kirken holde seg unna politikken, er derfor det samme 
som å be kirken fornekte viktige sider ved sitt trosgrunnlag» (Dagen, 
23.01.16). Vårt Land (22.01.16) mener at politikerne burde ha lyttet mer til 
kirken og biskopene, fordi de har en viktig rolle i å påpeke konsekvenser 
for de svake og slik kan fungere som en korrigerende faktor i politikken. 
Samtidig er begge avisene opptatt av å skille mellom kirkens og politik- 
kens roller. Vårt Land mener: «Kirkens rolle bør nettopp være å påpeke 
konsekvenser for de svake. Å foreskrive politiske løsninger, er derimot 
politikernes sak» (Vårt Land, 06.02.16). 

Dagen er tydelig på at det er en fare for alle troende å ta Jesus til inn- 
tekt for sitt eget syn, og fremhever derfor at det er viktig at kirken ikke 
gjør alle spørsmål til teologiske spørsmål. Grensen for kirkens råd bør, 
ifølge Dagen, gå ved det Bibelen gir dekning for. Hvor mange asylsøkere 

det norske samfunnet skal ta imot, trekkes frem som et eksempel som 
Bibelen ikke sier noe om. Samtidig oppfordres leserne til å tenke over og 
gjøre som Jesus ville ha gjort. På tross av at Dagen argumenterer varmt 
for koblingen mellom tro og politikk i en leder, er avisen kritisk til det de 
kaller biskopenes «geistlige politiske høyttenkning» i en annen leder. De 
mener denne høyttenkningen befinner seg langt ute på venstresiden, og 
«... er redde for en ytterligere fremmedgjøring fra kirkens side overfor 
brede lag av kirkemedlemmer» (Dagen, 15.02.16). Slik vi leser lederne, set- 
ter begge avisene forholdet mellom kirke og politikk på dagsordenen, og 
de mener at kirken til en viss grad skal påvirke politikken. Argumentene 
for hvorfor kirken skal si noe om politikk, er forskjellige. Dagens fokus 
er hva Jesus ville gjort, og å si noe i saker som Bibelen sier noe om, mens 
Vårt Lands legitimitet forankres i kirkens rolle om å tale de svakes sak. 

En kirkeasylsak er en annen sak som viser forskjeller i hvordan Dagen 
og Vårt Land skriver ulikt om samme virkelighet. I januar 2016 set- 
tes kirkeasyl igjen på dagsordenen da tre personer søkte asyl i en kirke 
i Kirkenes. Både Dagen og Vårt Land omtalte dette på lederplass, men 
har ulik beskrivelse av situasjonen, og helt ulike løsninger på kirkeasylets 
dilemma. Dagens leder (26.01.16) hevder at «kirkeasyl er en beklagelig måte 
å omgå lovlig fattede vedtak på». Likevel protesterer de mot «planene om 
å oppheve instruksen og la bevæpnet politi marsjere inn i kirkerommet 
for å pågripe fortvilte mennesker som har søkt tilflukt der». Begrunnel- 
sen handler om at dette ville være uverdig, og at kirkene skal være et fre- 
dens hus. Dagen mener løsningen ligger hos kirkens lederskap. Vårt Land 
(25.01.16) tar en annen tilnærming til situasjonen og presenterer kirkeasyl 
som en «nødvendig sikkerhetsventil», og peker på at kirkeasylet ikke har 
skapt problemer for samfunnet. Å oppheve kirkeasylordningen «er en ny 
omdreining i å gjøre innvandringspolitikken kaldere og hardere og skape 
større motsetninger». De understreker at kirkeasyl ikke er en ordning 
som kirken har etablert: «Det eneste kirken gjør, er ikke å stenge dørene 
for folk som banker på i en fortvilt situasjon». I motsetning til Dagen 
mener Vårt Land at det er regjeringen som har nøkkelen til å avskaffe 
kirkeasyl, og at ansvaret ikke kan skyves over på kirken. Her ser vi at 
Dagen og Vårt Land beskriver situasjonen forskjellig og har ulike svar på 
hvordan utfordringen skal løses. 

I denne saken ser vi også at Dagen og Vårt Land bruker ulike ord, og 
dermed er med på å påvirke lesernes virkelighetsoppfatning. Allerede i 
gjenfortellingen av biskopens kritikk mot utsendelsen av asylsøkere som 
hadde kommet via Russland til Norge over Storskog, er det store forskjeller 
på hvordan virkeligheten beskrives. Mens Dagen bruker et mer nøytralt 
ord som utsendelse, siterer Vårt Land biskopens oppfordring til å stoppe 
deportasjonene av flyktningene i Finnmark. Samtidig argumenterer Vårt 
Land mot at kirken skal formulere innvandringspolitikken, og oppfordrer 
kirken om å si noe om det legitime i å ivareta nasjonale hensyn også i inn- 
vandringspolitikken (Vårt Land, 06.02.16). Slik bidrar Vårt Land til å gi 
legitimitet til politikerne som må ta upopulære avgjørelser i asylspørsmål. 

En annen forskjell mellom de to avisene er hvordan de omtaler FrP. 
Mens Dagen trekker frem i en leder at Listhaug har vært på menighets- 
besøk (Dagen 19.04.16) og gir ros til FrP for deres tydelighet i spørsmålet 
om kors på asylmottak (Dagen, 30.11.15), er Vårt Land langt mer kritiske i 
sin omtale av FrP. De mener FrP er på velgerjakt med billige knep og kri- 
tiserer ofte både partiet og Listhaug (Vårt Land 17.08.15, 09.11.15, 28.11.15, 
22.01,16, 16.02.16, 26.02.16). Samtidig gir de skryt til norske kommune- 
politikere, inkludert Fremskrittspartiets lokalpolitikere, som «heldigvis 
ikke har hørt på Siv Jensen» (Vårt Land, 28.11.15). Vi tolker Dagens ledere 
dit hen at de gir legitimitet til regjeringens strenge politikk og indirekte 
også FrPs mer restriktive linje, selv om de ikke støtter at politiet går inn 
i kirkene i kirkeasylsaker. Mens Vårt Land tar klarere avstand fra FrP og 
kritiserer partiet for å gjøre samfunnet hardere. 

Tilskudd til tros- og livssynssamfunn er også et tema som både Vårt 
Land og Dagen tar opp på lederplass i forbindelse med temaet innvand- 
ring og integrering. Utgangspunktet for Vårt Lands leder er at SV mener 
denne støtten kan hemme integrering. Vårt Lands innspill i debatten 
er at «offentlig støtte ikke må brukes til å styre trossamfunnene» (Vårt 
Land, 15.06.16). De mener videre at det er viktig å unngå å: 


tillegge staten makt på vegne av et sekulært samfunn. Målet her er å gå i rette 
med antidemokratiske krefter, men det ligger en klar fare i å bli totalitære på 
å kontrollere trossamfunn og smalne rommet for tro og annerledeshet (Vårt 


Land, 28.06.16). 

Dagen berører samme tematikk i en leder om strømlinjeforming av 
meninger og straff for å tenke annerledes i forbindelse med en lærer 
som mistet jobben på grunn av islam- og innvandringskritiske uttalelser 
(17.08.15). 

Vårt Land og Dagen er de eneste avisene i undersøkelsen som setter 
forfølgelse av kristne på agendaen. Slik bidrar de til en større variasjon 
i agendasettingen. Dagen er særlig opptatt av denne tematikken (fire 
ledere, 02.11.15, 19.11.15, 22.01.16 Og 25.01.16) og setter søkelyset blant annet 
på økte antisemittiske holdninger fra innvandrere med bakgrunn fra 
Midtøsten. I tillegg kritiserer avisen politiet og myndighetene for å gjøre 
for lite for, og å mangle kunnskap om, situasjonen for kristne konvertitter 
fra muslimske land på asylmottak i Norge. Dagen kaller denne gruppen 
en «minoritet i minoriteten» (25.01.16). Vårt Land er i sin leder om temaet 
også opptatt av at norske myndigheter ikke kan nok om trosfrihet, og 
at vi må lære av svenskene, som har satt søkelys på hatkriminalitet mot 
kristne og derfor opplevd en tredobling i antall anmeldelser (18.02.16). 

En annen sak som tar for seg forholdet mellom en offentlig instans 
og religion, gjelder et kors på et asylmottak. Saken handler om at UDI 
ba misjonsorganisasjonen NMS (Norsk Misjonsselskap) om å fjerne et 
kors som hang på et bygg som UDI leide av NMS. Dagen har tre ledere 
om dette, mens Vårt Land ikke nevner saken på lederplass. Dagens kri- 
tikk er først og fremst rettet mot UDI og det de mener er en feilslått 
korsnekt. Dagen mener dette skyldes frykt for kristne symboler, og at 
UDI slik bidrar til en sniksekularisering av samfunnet: «Der i gården 
er en tydeligvis krampaktig opptatt av å vise hvor religionsnøytralt det 
nye landet som asylsøkerne kommer til er» (Dagen, 30.11.15). Dagen er 
også kritisk til misjonsorganisasjonen NMS, som har «lagt seg for altfor 
flate for å tilfredsstille UDIs krav og dermed muligheten til å innkassere 
leieinntektene derfra». Neste dag fortsetter Dagen å kommentere samme 
sak. Selv om Dagen gir UDI skryt for å ha gjort retrett, og likevel ikke 
krever korset fjernet, fortsetter avisen sin kritikk mot «angsten for reli- 
gion som tilsynelatende rir både UDI og andre offentlige etater» (Dagen 
01.12.18). Samtidig oppfordrer avisens leder kristne til å bruke symboler 
aktivt og bevisst. Dagen kommenterer denne saken tre dager på rad på 
lederplass, og den tredje dag gjentar Dagen at en ikke må godta å fornekte 


317 


ARTIKKEL 11 


kristne symboler, og at disse er viktige i vår kulturarv: «Sunt at mange 
blir skeptiske hvis en forutsetning for gjestfrihet er at vi fornekter vår 
egen kultur» (Dagen 02.12.15). I denne saken ser vi at Dagen er meget kri- 
tiske til UDI og oppmuntrer til bruk av kristne symboler i det offentlige 
rom. Vårt Land har som nevnt ingen ledere om denne saken, selv om de 
også viser interesse for temaet kristen tro, politikk offentlig institusjoner. 


Kristen livspraksis og kristen tradisjon 

I vårt arbeid var vi nysgjerrige på om lederne i Vårt Land og Dagen sier 
noe spesifikt om kristen livspraksis, kristen tro og kristen kulturtradi- 
sjon i møte med innvandring- og integeringssituasjonen. Begge avis- 
redaksjonene sier noe om dette på lederplass, men her er det en interessant 
forskjell. Vårt Land har et bredere fokus og etterlyser et generelt folkelig 
engasjement (08.12.15), at vi må gripe hverdagsintegeringsmulighetene 
(13.05.16), og lanserer idéen om å starte med «asylravner» (08.12.15). Dagen 
utfordrer kirkene og de kristne ved å henvise til Bibelen og viser til andre 
kirkers praksis. Dagen mener at «vi er kalt til å se Kristus i våre med- 
mennesker» (12.09.15). De mener også at kirken og kristne har et ansvar 
for hvordan innvandringen skal påvirke samfunnet, og at kirken er viktig 
i hverdagsintegreringen (03.10.15, 11.05.16). Dagen viser til hvordan kir- 
kene i Ukraina arbeider med denne tematikken og mener vi bør se til 
dem som forbilder (16.01.16). Oppsummert kan en si at Dagen utfordrer 
kirken og kristne spesifikt om å ta ansvar og vise medmenneskelighet og 
begrunner dette bibelsk, mens Vårt Land ikke har dette spesifikke foku- 
set, men oppfordrer generelt til engasjement. 

Vi ser også at Dagens ledere, i motsetning til Vårt Land, har et fokus 
på at troen skal være synlig og at kristne må å være frimodige. I saken om 
UDI og kors på asylmottaket oppfordres det til synlig tro (01.12.15), det 
oppfordres til å ta del i det «moderne misjonskallet», som er å være del 
i misjonsarbeid for flyktningene som er kommet til Norge (14.05.16), og 
det sies at det er utenkelig «å ikke engasjere seg politisk» (23.01.15). Det vi 
også ser, er at Dagen ofte henvender seg til leseren med «vi». Dette bryter 
med den klassiske forståelsen om at ledere gjerne holdes i en upersonlig 
tone uten bruk av pronomenet «jeg» (Roksvold 1997: 10 og 16). Vi forstår 

Dagens «vi» som et vi med leserne, ikke en redaksjonell signatur. Forkla- 
ringer på hvorfor Dagen henvender seg til leserne på denne måten, blir 
antakelser fra vår side. En mulig hypotese kan være at Dagen henvender 
seg til en kristen målgruppe og ser på seg selv og de kristne som et «vi». 
Som nevnt ser vi ikke samme fokus eller oppmuntring i Vårt Land, men 
én leder er relevant i denne sammenheng. Vårt Land viser til Merkel og 
hennes oppmuntring til personer som bekymrer seg for islam og muslimer 
i Europa (17.09.15), der hun hevder at «[F]rykten for at kristendommen må 
vike for islam, vitner om en manglende tro på åndskraften i den kristne 
tro» og hun oppfordrer kristne til «å stå opp for sin egen tro». Her mener 
Vårt Land at hun har rett og løfter henne frem som et kristent forbilde: 
Merkel er «ikke en vanlig konservativ politiker, hun er kristendemokrat». 
Utover dette eksemplet ser vi ikke at lederne i Vårt Land henvender seg 
like eksplisitt til kristne lesere og oppmuntrer til kristen trospraksis. 


De kristne avisenes løsninger på asyl- 
og integreringsutfordringene 


Begge avisene fokuserer på hva de mener er løsningene på asyl- og integre- 
ringsutfordringene. De er opptatt av at den økte asylsøkertilstrømningen 
ikke må skape frykt; Dagen (08.12.15) «ikke la frykten råde» og Vårt Land 
(24.10.15) «frykt må ikke få overtaket». Selv om begge avisene maner til 
nestekjærlighet og engasjement, nevner begge at det må det være rom for 
kritiske spørsmål og kald hjerne i asylpolitikken, og i integreringsstrate- 
gien, og at en ikke må være naiv og dumsnill. Dagen trekker frem Krekar 
som «et vandrende bevis på norsk naivitet og dumsnillhet» (13.11.2015). 
Når det gjelder asylsituasjonen spesifikt, finner vi to ledere i Dagen 
(10.11.15 Og 31.12.15) som tar for seg hvordan asylutfordringen skal løses. 
Dagen nevner i begge lederne at det ikke bare må «varme hjerter» til for 
å løse problemet, men også «kalde hoder». Spørsmålet lederen stiller, 
er: «Makter vi å holde hjertet varmt og hodet kaldt samtidig?» (31.12.15). 
Dagens ledere oppmuntrer til at folk skal være hjertelige, men påpeker 
også aspektet med å være rasjonell i situasjonen. Bildet som brukes, er at 
Europa for mange er en livbåt, men at verken «vi eller de er tjent med at 
den går under». Med kalde hoder menes det at det må føres en politikk 

som er «ansvarlig og bærekraftig», utfordringene må «løses med tanke- 
kraft». Rikspolitikerne har ansvaret for løsningen, mener Dagen. 

Vårt Land har adskillig flere ledere (7) som foreslår løsninger på 
asylutfordringer enn Dagen. Vårt Lands ledere fokuserer på den euro- 
peiske situasjonen, asylinstituttet og menneskerettigheter. Vårt Land 
påpeker ved flere anledninger at rikspolitikerne må ha kontroll, og at løs- 
ningen er internasjonalt samarbeid med en felleseuropeisk løsning (for 
eksempel 21.11.2015, 09.03.2016, 12.03.2016), blant annet gjennom en ny 
Dublin-avtale (01.09.2015). Vårt Land hevder at når myndighetene stram- 
mer inn asylmulighetene, er det en «sterk og nødvendig innstramming» 
(26.11.2015), og at med stor asyltilstrømning kan det bli «nødvendig å bli 
mer restriktive med familiegjenforening» (21.11.2015). Vårt Land nevner 
Merkel i flere (3) av lederne sine. Tysklands rikskansler får gode skussmål 
av Vårt Land, og avisen oppfordrer Norge til å samarbeide med Tyskland, 
og ta ansvar som Tyskland, og de gir, som tidligere nevnt, også lederplass 
til å fortelle om Merkels oppfordring om å stå opp for egen tro. En for- 
skjell mellom de to avislederne når det gjelder løsninger på asylutfordrin- 
gen, blir dermed at Dagen ikke har konkrete forslag, men appellerer til 
«varme hjerter og kalde hoder», mens Vårt Land har fokus på politiske og 
internasjonale avtaler, på hva som må endres og det komplekse landska- 
pet Europa skal manøvrere i. Sett i sammenheng med de andre avisene 
vi undersøkte, ser vi ikke at Dagen eller Vårt Land har et vesentlig annet 
fokus enn de andre avisene i møte med asylutfordringene. 

Når det gjelder løsninger på integreringsutfordringene, ser vi at Dagen 
har flere forslag til løsninger enn Vårt Land. Dagen fokuserer på menig- 
heter og kirkers ansvar for å hjelpe flyktninger, og mener at dersom kirken 
griper denne sjansen, kan det forebygge store integreringsutfordringer på 
sikt. Kirken bør faktisk stå i fremste rekke i integreringsarbeidet. Frivil- 
lighet nevnes flere ganger. Dagen mener også at kristne i Norge kan lære 
fra kirkeledere i Midtøsten. Anbefalingen er: «Vær klar, lær opp folkene 
deres, sørg for at de er kulturelt forberedt, lær dem arabisk, og vis dem 
hvordan de forholder seg til muslimer» (03.10.15). Dagen oppmuntrer til å 
fokusere på den kristne kulturarven og at en vektlegging av disse verdiene 
vil «gjøre oss bedre rustet til å møte både mennesker på (fra, vår anm.) 
andre kulturer og skiftende økonomiske konjunkturer på en bedre måte» 

(31.12.15). Dagen poengterer at det offentlige alene ikke kan integrere inn- 
vandrerne, men at hverdagsintegeringsansvaret ligger på oss alle. Dagen 
har også fokus på debattklimaet. De poengterer at en ikke må legge lokk 
på debatten, unngå en polarisert debatt og ikke tegne skremselsbilder 
av asylsøkere. Samtidig må vi snakke åpent om utfordringene innvand- 
ringen fører med seg, og fakta må frem, selv om de er ubehagelige. 

Frivillighet er også en del av Vårt Lands løsninger på integrerings- 
utfordringene, selv om de understreker at det er grenser for rausheten, og 
at det offentlige må stille med pengene som må til. Vårt Land oppmunt- 
rer til nytenkning og kreativitet om hvordan utfordringene skal løses, og 
foreslår økonomisk kompensasjon for asylravner, for eksempel idrettslag 
som skal passe på asylmottak. Vårt Land påpeker at det er rikspoliti- 
kerne som skal ha kontroll, mens det er kommunepolitikerne som gjør 
integreringsjobben. Av den grunn er det lokalpolitikerne «som er nøkkel- 
personer». Vårt Land-lederne beskriver ved flere anledninger forholdene 
i Sverige, blant annet om brann på asylmottak og trakassering av kvinner 
på musikkfestival. Fokuset i lederne er at en må «møte volden med klok- 
skap», at det er viktig at slike holdninger ikke får etablere seg i Europa og 
at det må reageres kontant og kraftfullt på slike situasjoner. 

Til slutt vil vi trekke frem en hendelse som begge avisene omtaler på 
lederplass. Denne saken mener vi sier noe om forholdet mellom integre- 
ring og religion, og om hvordan Vårt Land og Dagen tenker integrering 
skal skje og hvordan det skal se ut i praksis. Da Bjørgvin-biskop Halvor 
Nordhaug åpnet kirkemøtet (15. februar 2016), argumenterte han for at kor- 
anlesning under visse forutsetninger bør være akseptert i Den norske kirke, 
for eksempel i gravferd til en person med flerreligiøs familie. Her er Dagen 
(16.02.2015) og Vårt Land (15.02.15) helt uenige med hverandre. Dagen er 
«helt uenig med biskopen», og mener Koranen ikke har noe i en guds- 
tjeneste å gjøre, da den er på «direkte kollisjonskurs med den kristne tro». 
De advarer mot «enhver form for blanding av disse to religionene». I tillegg 
kommenterer Dagen at de er «urolig for den defensiviteten som vi mener 
denne type tilpasningsforsøk avslører». Vårt Land forstår at for mange kan 
koranlesning i gudstjeneste forstås som «å slippe fienden inn i våre innerste 
rom», mens Vårt Land mener at det er «dette fiendebildet biskopene må 
våge å utfordre». De mener at siden vår tro er grunnfestet, tåler den «å bli 

utfordret av tekster fra andre trosretninger», og at det ikke er ensbetydende 
med å være defensiv i forhold til egen tro. Vårt Land oppfordrer til klokskap 
og til å vurdere konteksten, og ikke starte med «absolutt nei». Her ser vi at 
Vårt Land og Dagen har ulike standpunkt. Dagen mener at religioner ikke 
skal blandes, mens Vårt Land har en mer åpen holdning til dette. 


Avslutning 


I denne artikkelen har vi analysert 329 ledere i 13 aviser som handler 
om innvandring og integrering. Lederne utgjør vel 10 prosent av avise- 
nes ledere det året vi undersøkte. Det er det politiske aspektet ved inn- 
vandring og integrering som dominerer, og lederne har hovedsakelig et 
norsk fokus. Sylvi Listhaug er den mest omtalte, og kritiserte, politikeren. 
Lederne har litt større fokus på integrering enn på innvandring. Det gjel- 
der særlig i regionale og lokale medier. Hovedstandpunktene i lederne er 
at saksbehandling av asylsaker må skje raskt, og kritikk av myndighetene 
for ikke å gjøre nok for å løse utfordringene «flyktningkrisen» medfører. 

I vår undersøkelse fant vi at avisene Vårt Land og Dagen har omtrent 
samme antall ledere på tematikken vi søkte etter sammenlignet med de 
andre avisene vi undersøkte. Disse lederne har et litt annet fokus enn 
resten av lederne, ved at de ofte inkluderer religiøse aspekter, og bidrar i 
så måte til et større mangfold. Dette kommer til uttrykk både i tema som 
forholdet mellom religion og politikk og mellom kristen tro og livsprak- 
sis. Vårt Land og Dagen skiller seg først og fremst ut fra de andre lederne 
når det handler om integrering, blant annet ved et større fokus på frivil- 
lighet. Dagen er mest forskjellig fra de andre lederne. Avisen vektlegger 
sterkt at «de kristne» og kirken er løsningene på integreringsutfordrin- 
gene samfunnet står overfor. De oppfordrer til synlig og frimodig tro, og 
henvender seg ofte i en mer personlig tone til leserne. 

For å løse kompliserte samfunnsutfordringer trengs bredde i menin- 
ger og forslag til løsninger. Denne undersøkelsen viser at lederne i ulike 
medier på ulike måter bidrar som meningsbærere, folkeopplysere, patrio- 
ter og kritikere. De «kristne» avisene bringer inn nye perspektiver og 
meninger som kan forsvare deres eksistensgrunnlag og bidra til en bre- 
dere samfunnsdebatt. 


322 


FLYKTNINGKRISEN - NORSKE AVISLEDERE OM ASYL OG INTEGRERING 


Litteratur 


Bernard, H. Russel. (2006). Research methods in anthropology - Qualitative and 
quantitative approaches. Lanham: Altamira Press. 

Berry, Mike, Inaki Garcia-Blanco og Kerry Moore (red.). (2015). Press coverage of 
the eefugee and migrant crisis in the EU: A content analysis of five european 
countries. Cardiff: Cardiff School of Journalism, Media and Cultural Studies. 

Bratberg, Øivind. (2014). Tekstanalyse for samfunnsvitere. Oslo: Cappelen Damm 
Akademisk. 

Bauman, Zygmunt. (2016). Strangers at our door. Cambridge: Polity Press. 

Christianity Today. (u.å.) «Our history». Hentet 23. september 2018 fra 
http://www.christianitytoday.com/help/features/ctimission.html. 

Dahlstrøm, Hilde Kristin. (2013). «Gud i Sørlandsmediene». Norsk medietidsskrift 
20/2: 124-140. 

Djerf-Pierre, Monika og Lennart Weibull. (2008). «From public educator to 
interpreting ombudsman. Regimes of political journalism in Swedish public 
service broadcasting, 1925-2005». Jesper Stromback, Mark Ørsten & Toril 
Aalberg (red.). Communicating Politics. Political Communication in the Nordic 
Countries: 195-215. Göteborg: Nordicom. 

Eide, Elisabeth. (2001). De der nede. Reportasje utenfor allfarveg. 2. utgave. 
Kristiansand: IJ-forlaget. 

Eide, Martin (red.). (2001). Til dagsorden — Journalistikk, makt og demokrati. 

Oslo: Gyldendal Akademisk. 

Esser, Frank og Andrea Umbricht. (2014). «The Evolution of Objective and 
Interpretative Journalism in the Western Press: Comparing Six News Systems 
since the 1960s». Journalism & Mass Communication Quarterly 91/2: 229-249. 

Figenschou, Tine Ustad og Audun Beyer. (2014). «Elitene, minoritetene og mediene: 
Definisjonsmakt i norsk innvandringsdebatt». Tidsskrift for samfunnsforskning 1: 
24-51. 

Fjeldstad, Kristian Badendyck, Solveig Omland, and Øyvind Økland. (2013). 
«Norske medier fra et norsk-somalisk perspektiv». Øyvind Økland (red.). 
Innvandrerungdom og Mediebruk: 72-87. Kristiansand: Portal. 

Fourie, Pieter J. (red.). (2008). Media Studies — Policy, Management and Media 
Representation. 2™ Edition. Cape Town: Juta & Co. 

Guedes, Bailey og Ramaswami Harindranath. (2005). «Racialized ‘othering’: the 
representation of asylum seekers in news media». Stuart Allern (red.). Journalism: 
critical issues: 274-286. Berkshire: Open University Press. 

Handgaard Brynjulf, Anne Hege Simonsen og Steen Steensen. (2013). Journalistikk: 
en innføring. Oslo: Gyldendal akademisk. 

Hjarvard, Stig. (2008). «The Mediatization of Society». Nordicom Review 29/2: 
105-134. 


323 


ARTIKKEL 11 


Henry, Frances, og Tator, Carol. (2002). Discourse of domination: Racial bias in 
the Canadian English-language press. Toronto: University of Toronto Press. 

Hognestad, Liv Iren og Hege Lamark. (2017). «Flyktningene kommer! Lokale 
mediers dekning av flyktningkrisen». Norsk medietidsskrift 24/2: 1-19. 

Hågvar, Yngve Benestad. (2007). Å forstå avisa— Innføring i praktisk presseanalyse. 
Bergen: Fagbokforlaget. 

Igland, Alf Kjetil og Audun Stølås. (2008). Kommentaren. Fredrikstad: IJ-forlaget. 

Integrerings- og mangfoldsdirektoratet (2009). Innvandrere i norske medier: Medieskapt 
islamfrykt og usynlig hverdagsliv. Årsrapport 2009. Hentet fra https://www.imdi.no/ 
globalassets/dokumenter/rapporter/2010/imdi aarsrapport 2009.pdf. 

Izadi, Foad og Hakimeh Saghaye-Biria. (2007). «A Discourse Analysis of Elite 
American Newspaper Editorials - The Case of Irans Nuclear Program». Journal 
of Communication Inquiry 31/2: 140—165. 

Karlsen, Kirsten. (2015, 10. juni). Enighet om 8000 Syria-flyktninger. Dagbladet. 
Hentet fra http://www.dagbladet.no/2015/06/10/nyheter/innenriks/syria- 
flyktninger/regjeringen/39593072/. 

Kristeligt Dagblad. (u.å.) Om Kristeligt Dagblad. Hentet 23. september 2018 fra 
https://www.kristeligt-dagblad.dk/om. 

Kvale, Steinar og Svend Brinkmann. (2009). Interviews: Learning the Craft of 
Qualitative Research Interviewing. Los Angeles: Sage. 

Lindstad, Merete og Øivind Fjeldstad. (1999). Pressen og de fremmede. Kristiansand: 
IJ-forlaget. 

Lindstad, Merete og Øivind Fjeldstad. (2005). Av utenlandsk opprinnelse: 

Nye nordmenn i avisspaltene. Kristiansand: IJ-forlaget. 

Lukes, Stephen. (2008). Power: A Radical View. New York: Palgrave. 

Mathisen, Birgit Røe og Lisbet Morlandstø. (2016). Kommentaren — en sjanger i 
endring. Oslo. Cappelen Damm Akademisk. 

McNair, Brian. (2008). «I, columnist». Bob Franklin (red.). Pulling Newspapers 
Apart. Analyzing Print Journalism: 106-114. London: Routledge. 

Medienorge. (u.å.) Pressestøtte. Hentet 23. september 2019 fra 
http://www.medienorge.uib.no/statistikk/medium/avis/193. 

Michalsen, Bård. (2017). Den klassiske lederartikkelen lever godt i norske lokalaviser. 
Og det er ingen åpenbare tegn til at den er på vei ut, viser ny masteroppgave. 
Hentet 17. desember 2018 fra https://www.medier24.no/artikler/den-klassiske- 
lederartikkelen-lever-godt-i-norske-lokalaviser-og-det-er-ingen-apenbare-tegn- 
til-at-den-er-pa-vei-ut-viser-ny-masteroppgave/ 414621. 

Norsk Presseforbund. (2015). Ver Varsom-plakaten. Hentet fra: https://presse.no/ 
pfu/etiske-regler/vaer-varsom-plakaten/ (lest, 05.11.2018) 

Nossen, Hedda Andrea. (2010). Utviklingen av Aftenpostens nyhets- og 
kommentarjournalistikk: en kvantitativ innholdsanalyse av endringer i Aftenpostens 
form, stil og innhold fra 1950 til 2008. Masteroppgave, Universitetet i Oslo. 


324 


FLYKTNINGKRISEN - NORSKE AVISLEDERE OM ASYL OG INTEGRERING 


Putnam, Robert. (2000). Bowling Alone: The Collapse and Revival of American 
Community. New York: Simon & Schuster. 

Reisjå, Mari, Erlend Kjernli, Siv Sandvik og Katrine Nybø. (2015, 15. desember). 
«Listhaug blir statsråd for innvandring». Nrk. Hentet fra https://www.nrk.no/ 
norge/listhaug-blir-statsrad-for-innvandring-1.12704635. 

Roksvold, T. (red.). (1997). Avissjangrer over tid. Fredrikstad: Institutt for 
journalistikk. 

Selbekk, Vebjørn. (2014, 28. november). «Den stolte Dagen-arven». Dagen. Hentet fra 
https://www.dagen.no/Inspirasjon/dagen-95-år/Den-stolte-Dagen-arven-141728. 

Shaw, Eugene F. (1979). Agenda-Setting and Mass Communication Theory. Volume: 25 
issue: 2: 96-105. 

Sneve, Stein. (2002). Kommentarsjangeren: den journalistiske kommentarens historie 
og posisjon i dag - både sett i forhold til samfunnsutviklingen og utviklingen i andre 
sjangre. Bodø: Høgskolen i Bodø. 

Srebrowska, Urszula. (2005). «ATEKST kan lede på villspor». Norsk medietidsskrift 
12/01: 40-43. 

Strand, Ane Kathrine, Therese Wærholm, Kristina Nilsen og Kamilla Lundsæther 
Kjær. (2015). Medieanalyse: Innvandring og integrering i norske medier 2014. 
Hentet fra http://www.imdi.no/om-imdi/rapporter/2015/innvandring-og- 
integrering-norske-medier/. 

Strand, Ane Kathrine, Fredrik Milde og Kristina Nilsen (2011). Medieanalyse: 
Innvandring og integrering i norske medier 2010/2011. Hentet fra 
https://www.imdi.no/contentassets/e187852a18ca46afb6fabc7e4915d6ad/ 
medieanalyse-innvandring-og-integrering-i-norske-medier. 

Sunstein, Cass. (2007). Republic.com 2.0. Princeton: Princeton University Press. 

Svennevig, Jan. (2005). «Valg av et ord er aldri uskyldig». BI-magasinet 1: 22—23. 

Thorbjørnsrud, Kjersti og Tine Ustad Figenschou. (2016). Do Marginalized Sources 
Matter? A comparative analysis of irregular migrant voice in Western media. 
Journalism Studies 17 (3): 337-355. 

Todal-Jenssen, Anders. og Toril Aalberg. (2007). Den medialiserte politikken. 

Oslo: Universitetsforlaget. 

UDI. (u.å.) «Hvem kom som enslige mindreårige asylsøkere?». Hentet 22. august 
2018 fra https://www.udi.no/statistikk-og-analyse/arsrapporter/tall-og- 
fakta-2015/faktaskriv-2015/hvem-kom-som-enslige-mindrearige-asylsokere/. 

Voksø, Per. (1994). I strid siden freden. Historien om Vårt Land 1945-1995. Oslo: Vårt 
Land forlag. 

Waldahl, Ragnar. (2007). Opinion og demokrati. Oslo: Universitetsforlaget. 

Wood, Russell and Nancy King. (2001). Media and Migration - Constructions of 
Mobility and Difference. London: Routledge. 


325 


ARTIKKEL 12 


Den gode husholder som modell 
for bedrifters samfunnsansvar: 
Haugiansk samfunnsengasjement 

for vår tid 


Truls Liland 
NLA Høgskolen. 


Sammendrag: Artikkelen tar utgangspunkt i næringsvirksomhetene som ble 
startet av Hans Nielsen Hauge (1771-1824), samt andre haugianske griindere, 
og ser nærmere på om dagens bedrifter har noe å lære noe av deres tilnær- 
ming til samfunnsansvar. Den todelte hensikten de opererte etter, med like- 
stilte sosiale og finansielle mål, er derfor sentral. Det vil imidlertid også være 
relevant å se om vi kan finne spor av deres innflytelse i lokalsamfunnene de 
var en del av. Artikkelen vil videre gå inn på områder som kjennetegner disse 
virksomhetene, samt motivasjonen og forretningsfilosofien til de som startet 
dem. Hauges liv og hans samtid danner et viktig bakteppe for artikkelen, før vi 
ser nærmere på de haugianske virksomhetene og deres samfunnsengasjement. 
Dette vil bli vurdert i lys av moderne teorier om ledelse og bedrifters rolle i 
samfunnet. Dessuten vil artikkelen belyse noen viktige historiske eksempler 


på fremveksten av bedrifters samfunnsansvar i Norge og kjennetegn ved denne 
tradisjonen, før det gjøres en vurdering av hvordan de haugianske virksom- 
hetene passer inn i dette bildet. 


Nøkkelord: NLA Høgskolen, Hans Nielsen Hauge, bedrifters samfunnsansvar, 


CSR, tjenende lederskap 


Innledning 


Noen av vår tids største samfunnsmessige utfordringer, knyttet til miljø, 


bærekraft og økonomisk ulikhet, har aktualisert spørsmålet om bedrifters 


Sitering av denne artikkelen: Liland, T. (2020). Den gode husholder som modell for bedrifters sam- 
funnsansvar: Haugiansk samfunnsengasjement for vår tid. I Hagesæther, G., Innerdal, G. & Kvam, B. 
(Red.), NLA Høgskolen. Fagutvikling og sjølvforståing på kristen grunn (s. 326-351). Oslo: Cappelen 

rolle i samfunnet og hvordan de skal utøve sitt samfunnsansvar. Derfor 
er dette et høyaktuelt tema både innen akademia og i næringslivet. Sist- 
nevnte kan illustreres gjennom den nylige uttalelsen fra Business Round- 
table, som består av lederne for de største amerikanske selskapene, hvor 
de forplikter seg til å lede sine respektive selskaper på en måte som tje- 
ner interessene til alle relevante aktører, ikke bare aksjonærene. I denne 
artikkelen ser jeg nærmere på de haugianske næringsvirksomhetene og 
hvorvidt de kan fungere som en modell for bedrifter på dette området i 
dag, mer enn 200 år senere. Her vil jeg fokusere på de haugianske virk- 
somhetenes todelte hensikt, deres likestilte sosiale og finansielle mål, 
samt se på hvordan dette påvirket de lokalsamfunnene de var en del av. 
Mer konkret vil jeg se på hva som kjennetegnet virksomhetene, hvordan 
de ble drevet, og ikke minst hva som motiverte Hans Nielsen Hauge og 
de haugianske griinderne til å etablere nye selskaper. Etter en kort beskri- 
velse av Hauges liv og hans samtid vil de haugianske virksomhetene og 
deres samfunnsengasjement vurderes. Så undersøker jeg om deres filosofi 
og praksis på dette området kan forstås i lys av moderne teorier om ledelse 
og bedrifters rolle i samfunnet. Her vil jeg ta utgangspunkt i fagområ- 
det Corporate Social Responsibility (CSR), eller det vi på norsk omtaler 
som bedrifters samfunnsansvar. I gjennomgangen av dette vil vi også 
inkludere noen viktige historiske eksempler på fremveksten av bedrifters 
samfunnsansvar i Norge, hva som kjennetegner denne tradisjonen, og 
vurdere hvordan de haugianske virksomhetene passer inn i dette bildet. 


Hans Nielsen Hauge og hans samtid 


Hans Nielsen Hauge ble født 3. april i 1771 på gården Hauge i Rolvsøy 
i Østfold som nummer fem av ti søsken. Han vokste opp i en gudfryk- 
tig bondefamilie og var tidlig opptatt av åndelige spørsmål. Han leste 
mye og hadde etter datidens målestokk rikelig tilgang til litteratur, blant 
annet mange skrifter basert på en pietistisk kristendomsforståelse, både 
hjemme og gjennom presten i bygda. Dessuten oppdaget han tidlig at han 
hadde anlegg for handelsvirksomhet. Allerede i sin ungdom tjente han 
penger, blant annet ved å kjøpe og selge hester, drive som birøkter og sne- 
kre møbler, for eksempel et skap han solgte til den lokale presten. Før han 

fikk sitt åndelige gjennombrudd, opplevde han til tider kvaler og en indre 
uro ved å bedrive det han oppfattet som «verdslige» aktiviteter som for- 
retningsvirksomhet og handel. Senere konkluderte han imidlertid med 
at dette var gudgitte evner og talenter han var betrodd, og at de derfor 
skulle forvaltes til Guds ære. 

Den 5. april 1796, få dager etter han hadde fylt 25 år, hadde Hauge en 
overveldende åndelig opplevelse som definerte kursen for resten av hans 
liv. Han var ute og jobbet på familiegården i våronna, da han erfarte 
et sterkt gudsnærvær mens han sang salmen «Jesus din søte forening å 
smake». Gjennom det fikk han en fornyet glede over Guds nåde. Samtidig 
opplevde Hauge en klar fornemmelse av Guds kall: 


Det gjenlød i mitt Indre: Du skal bekjende mitt Navn for Menneskene, for- 
mane dem at omvende sig og søke mig, meden jeg findes, kalde på mig, naar 
jeg er nær og røre deres Hierter, så kunde de omvende seg fra Mørket til Lyse 


(Hauge 1910: 142—143). 


Samme dag delte Hauge det han hadde opplevd, med sine søsken. To av 
hans søstre responderte nærmest umiddelbart og «ble forandret i deres 
sinn», som Hauge selv beskrev det (Ording VI: 127). I løpet av de neste 
dagene begynte han å skrive på sin første bok, Betraktninger om verdens 
dårlighet. Boka fullførte han i løpet av noen hektiske uker på forsomme- 
ren i 1796, og den ble utgitt samme år. De neste årene vandret Hauge 
rundt i store deler av Norge, mens han forkynte, samtalte med mennes- 
ker, skrev bøker, dannet vennesamfunn og etablerte bedrifter i et tempo 
og omfang som det er vanskelig å finne paralleller til i norsk historie. 
For å forstå Hauge og den haugianske bevegelsen må vi også forstå 
deres samtid. På begynnelsen av 1800-tallet var Norge fortsatt et bonde- 
samfunn. Det boddei underkant av 900 000 mennesker i landet, og omlag 
80 prosent av disse jobbet med jordbruk (Dalgaard & Supphellen 2011) og 
delvis med tilleggsnæringer som fiske, skogbruk eller sjøfart. Hele 90 pro- 
sent av befolkningen bodde på landsbygda. På begynnelsen av 1800-tallet 
var trelast, fiskeri og bergverk, samt skipsfart, viktigste næringer (Hodne 
& Grytten 2000: 22-26). Fra slutten av 1700-tallet ble det gjennomført 
flere reformer som gjorde handelen friere og som sørget for at mange 

av de gamle monopolordningene ble avviklet (Alnæs 2013: 79-81). Det 
var til tider stor nød blant annet grunnet den britiske handelsblokaden 
under napoleonskrigene, og mangel på jordbruksarealer førte til arbeids- 
ledighet og lediggang på landsbygda (Grytten 2013). Opplysningstidens 
idealer om frihet og det å ta selvstendig initiativ nådde imidlertid ikke 
frem til de brede lag av folket før Hans Nielsen Hauges religiøse frigjøring 
(Ravnåsen 2015). 


Haugiansk næringsvirksomhet: Omfang 


Næringsvirksomheten har fått overraskende lite oppmerksomhet i litte- 
raturen om Hauge. For Hauge selv var nettopp bedriftsetableringene en 
meget viktig del av hans respons på kallsopplevelsen. Han startet eller 
restartet selv mer enn 30 bedrifter, og dersom vi også inkluderer de etab- 
leringene han var delaktig i på andre måter, er det snakk om mer enn en 
fordobling. Hvis vi videre også inkluderer skip, gårder og kjøpmannsvirk- 
somhet, handler det totalt om ca. 150 forretningsenheter (Breistein 1955; 
Grytten 2010). Det er gjort anslag som indikerer at virksomheter Hauge 
direkte eller indirekte har bidratt til å etablere, kan ha skapt mellom 
7000 og 8000 arbeidsplasser i perioden frem til 1828 (Rødal & Kiplesund 
2009; Breistein 1955; Grytten 2013). Han var også en av Norges fremste 
investorer og stod for mellom 1,0 og 1,5 prosent av landets bruttoinveste- 
ringer i toppåret 1804 (Grytten 2013: 39). Hauges næringsvirksomhet var 
med andre ord av et slikt omfang at han er å betrakte som en av norges- 
historiens største seriegriindere. Hauge og haugianerne var betydelige 
aktører og representerte et ledende miljø av bedriftsetablerere i Norge på 
1800-tallet (Grytten 2010). 

Hauge skrev totalt 40 tekster, og det er estimert at disse hadde et 
totalt opplag på mellom 150 000 og 200 000. Haukland (2014: 539) leg- 
ger det sistnevnte til grunn og påpeker at dette på Hauges tid innebærer 
én bok for hver fjerde nordmann. Dessuten skrev han også hundrevis 
av brev, og gjennom sin litterære produksjon var han en meget viktig 
folkeopplyser med et betydelig bidrag til lese- og skriveopplæringen i 
Norge på 1800-tallet (Haukland 2014: 548). Flere av bedriftene Hauge 
startet, var relatert til dette, blant annet gjennom papirproduksjon og 

trykking av bøker. I sine skrifter trakk han ofte frem husholdertanken 
og Bibelens forvalterperspektiv, samt den protestantiske kallsforståelsen, 
om at arbeid og næringsvirksomhet er arenaer for å tjene Gud og våre 
medmennesker. 

I sin tenkning og praksis var Hauge på flere områder langt forut for 
sin tid og representerte en næringsvirksomhet som var fundert på dags- 
aktuelle og relevante forretningsprinsipper som bærekraft og samfunns- 
engasjement (Supphellen & Liland 2017). Som vi skal se, er også den 
sosiale profilen til virksomhetene med på å understeke den viktige sam- 
funnsmessige betydningen Hauge og de haugianske virksomhetene har 
hatt i Norge. 


Haugiansk næringsvirksomhet: 
En høyere hensikt 


For å forstå Hauges samfunnsengasjement må dette sees i lys av troen 
hans og det kallet som drev ham: «Mitt kallsbrev er å elske Gud og min 
neste». Dette var noe han mente skulle prege alle områder av livet og 
dermed også det arbeidet han gjorde. I en tid da det var behov for å skape 
flere arbeidsplasser i Norge, samtidig som de gamle handelsprivilegiene 
og monopolordningene holdt på å falle, så Hauge ikke bare forretnings- 
muligheter, men også hvordan han kunne utøve positiv samfunnsinnfly- 
telse. Dermed ble det å tilby mennesker nye muligheter og å hjelpe dem 
ut av fattigdom, som igjen stimulerte til en nødvendig større sosial mobi- 
litet, en måte å praktisere og leve ut troen sin på (Ravnåsen 2015: 26). Som 
Hauge selv påpekte, var «Arbeyde og Tienestevillighed noget der skulle 
lyse» (Kvammen 1974: 126). 

Gjennom sin næringsvirksomhet ønsket Hauge blant annet å finan- 
siere trykkingen av skriftene sine, som i stor grad kan betraktes som 
åndelig oppbyggelseslitteratur, samt bidra til å skape nye arbeidsplasser, 
«saa de Ledige kunde faa Arbeyde» (Ording V 1953: 39). Det å løfte men- 
nesker ut av fattigdom gjennom næringsvirksomhet så Hauge derfor 
som et uttrykk for nestekjærlighet og kristen tro i praksis. Han brukte 


1 Fra et leserinnlegg Hauge skrev i Bergenske Adresse-Contoirs Efterretninger 10. juli 1802. 

i tillegg virksomhetene som et verktøy og et middel for å utvikle med- 
arbeideres evner og talenter, og dermed hjelpe dem til å «aagre med sit 
Pund», som Hauge refererte til flere ganger (Ravnåsen 2015: 103). Gjen- 
nom virksomhetene forhindret de det Hauge betraktet som en forferdelig 
og ødeleggende synd, nemlig latskap. Videre var det slik at næringsvirk- 
somhetene ble viktige arenaer for samarbeid og fellesskap, der man både 
ble kjent med hverandre og skapte felles resultater (Supphellen & Liland 
2017). Hauge var imidlertid også opptatt av lønnsomhet. Beregninger 
som er gjort, tyder på at resultatene i de haugianske virksomhetene var 
jevnt over bedre enn gjennomsnittet på den tiden (Hodne 1981). Imid- 
lertid var lønnsomheten alltid et middel for en høyere hensikt, ikke et 
mål i seg selv. 


Haugiansk næringsvirksomhet: Kjennetegn 


Som vi har sett, hadde virksomhetene Hauge og senere haugianerne 
startet, en tydelig sosial profil og ble startet basert på ønsket om å bygge 
et bedre samfunn og det å gjøre noe for andre. Overskuddet ble derfor 
reinvestert i virksomhetene, brukt for å skape bedre vilkår for arbeiderne 
og for å hjelpe fattige og vanskeligstilte. For Hauge var dette fundert i den 
kristne likeverdstanken, som blant annet innebar at alle skulle inkluderes 
og gis mulighet til å bidra, også de som hadde nedsatt arbeidsevne eller 
funksjonshemninger av ulike slag (Breistein 1955: 130). I dag har vi inten- 
sjonsavtalen om et inkluderende arbeidsliv, den såkalte IA-avtalen, som 
bygger på den samme tenkningen. De haugianske virksomhetene gjorde 
dette for 200 år siden, og for dem var det en måte å leve ut sine verdier 
knyttet til likeverd og respekt. Ved en av virksomhetene, Eiker Papir- 
fabrikk, jobbet Hauge og broren Mikkel med å utvikle en tidlig versjon 
av en form for sykelønns- og pensjonsordning for de ansatte (Ravnåsen 
2015: 164). Så vidt vi vet, ble ikke denne ordningen en realitet, men 
igjen understrekes betydningen av arbeidernes velferd i de haugianske 
virksomhetene. 

Videre var det slik at kvinner og menn på mange måter var likestilte i 
de haugianske virksomhetene. I det praktiske arbeidet var Hauge, i mot- 
setning til mange andre i hans samtid, opptatt av å unngå å sette et skille 

mellom kvinne- og mannsarbeid. Han mente at mennene burde hjelpe 
kvinnene med huslige oppgaver, og kvinnene burde lære seg det som ble 
sett på som mannsarbeid. Dermed kunne de hjelpe hverandre, slik at 
arbeidet ble raskere og mer effektivt unnagjort. I tillegg kunne de stille 
opp for hverandre dersom det av ulike årsaker ikke var tilgang til menn 
eller kvinner for å gjøre arbeid som vanligvis ble tillagt dem (Hauge 1804: 
290). For Hauge var det også helt naturlig å bruke kvinnelige ledere, der- 
som de hadde talent for å lede eller demonstrert nødvendige lederegen- 
skaper. Dette var definitivt ikke vanlig i hans samtid (Haukland 2014). 
Lederne i disse bedriftene tenkte rekruttering og organisering basert på 
talent, ikke sosial status eller rang eller kjønn, og satte de ansatte, ikke 
seg selv, først. Dette er en form for ledelse vi kjenner igjen i flere moderne 
lederteorier, blant annet den etisk funderte teorien «servant leadership«, 
eller «tjenende ledelse» på norsk (Greenleaf 2002). 

De haugianske virksomhetene var også villige til å tenke nytt og om 
nødvendig bryte med det konvensjonelle. Mange av dem var også tidlig 
ute med å prøve ut ny teknologi og nye metoder og ble dermed nyskapende 
i sine bransjer. Flere av virksomhetene hadde for eksempel morgenmøter 
der alt fra åndelige og sosiale til praktiske jobbrelaterte saker ble disku- 
tert. Dette indikerer en forholdsvis flat struktur der arbeiderne ble hørt 
og respektert. På mange måter kan vi si at dette er et tidlig eksempel på 
bedriftsdemokrati og virksomheter som tok sine verdier og ansatte på 
alvor. Siden Hauge og hans bedriftsledere var opptatt av å rekruttere og 
ansette basert på talent, eller det potensialet de så at mennesker hadde, 
og ikke ut fra sosial status, rang eller funksjonsevne, var de haugianske 
virksomhetene typisk bemannet av en sammensatt gruppe mennesker 
med forskjellig sosial bakgrunn og ulike talenter. Et slikt mangfold er ofte 
et kjennetegn ved innovative organisasjoner (Bassett-Jones 2005) og kan 
derfor også være en årsak til de haugianske virksomhetenes innovasjon 
og nyskaping. 

Disse kjennetegnene, knyttet til samfunnsansvar generelt, samt områ- 
der som likeverd, tjenende ledelse og nyskaping, blir beskrevet i mer detalj 
senere og sett i sammenheng med det aktive samfunnsengasjementet til 
de haugianske virksomhetene. 

Haugiansk næringsvirksomhet: Motivasjon 


For å forstå samfunnsengasjementet til Hauge og haugianerne er det rele- 
vant å spørre hva som var motivasjonen for dette engasjementet, altså hva 
det var basert på? Var det slik at de følte en forpliktelse til å forvalte de 
evner og gaver Gud hadde gitt dem, for å gjøre samfunnet bedre? Var de 
påvirket av opplysningstidens virketrang og sine egne evner til handels- 
virksomhet? Eller var det andre kilder til motivasjon som var grunnlaget 
for deres engasjement? 

Flere forfattere har sett nærmere på hvor Hauge fikk tankene om 
næringsvirksomhet fra, og hva som var bakgrunnen for motivasjonen 
hans på dette området. I sin gjennomgang av Hans Nielsen Hauges kris- 
tendomsforståelse peker Aarflot (1969: 364-377) på husholdertanken eller 
forvalterperspektivet som sentralt for Hauge. Flatø (1963) søker å finne 
svar på Hauges motivasjon og grunnsyn når det gjaldt næringsvirksom- 
het i opplysningstidens «virketrang og gavnelyst» (Flatø 1963; Aarflot 
1969). Norborg (1966) mener å finne en apokryfisk, ikke bibelsk, oppfat- 
telse av rikdom hos Hauge, spesielt basert på skriftet «Jesu Siraks Vis- 
dom» (Norborg 1966; Aarflot 1969). Han hevder at dette reflekteres i et 
«underkristelig syn på rikdom og fattigdom» hos Hauge, og forankrer 
dette i hans vektlegging av de troendes gjensidige økonomiske forplik- 
telse og advarsel mot å bli utnyttet av mennesker med bedragerske moti- 
ver (Norborg 1966). Imidlertid er det få holdepunkter for en slik påstand, 
da det verken finnes historiske kilder eller noe i Hauges egne skrifter som 
tyder på en slik påvirkning (Aarflot 1969: 367-368). Det er verdt å nevne 
at både Flatø og Norborg i sine analyser peker på andre mulige kilder til 
motivasjon for næringsvirksomheten, som Hauges fokus på lydighet mot 
Gud og kjærlighet mot sin neste, at troen skal vise seg i gjerninger og 
hans syn på jordisk arbeid som et kristent kall. 

Spesielt Norborg (1969) er opptatt av å understreke viktigheten av Hau- 
ges personlighet og egenskaper knyttet til handelsvirksomhet og hvor- 
dan dette ble vendt til noe positivt etter Hauges åndelige gjennombrudd 
i 1796. Molland (1979) trekker frem både klassepolitiske og noysomhets- 
orienterte motiv, mens Furre (1997) peker på at likhetstanken var sentral 
for Hauge, som han beskriver som en politisk opprører og demokratisk 

frihetskjemper. Kullerud (1996) fremhever flere mulige kilder til motiva- 
sjon, men ser blant annet nærmere på det haugianske nettverket og deres 
sterke tillitsbaserte fellesskap, hvor det var naturlig å hjelpe hverandre. 
Han bygger også på Gilje (1994), som understreker Hauges karisma og 
lederevner som viktige personlige egenskaper for å bygge opp nettverket. 

Imidlertid er det klart at Hauge i sine egne skrifter ser seg selv som 
en forvalter eller husholder over alt han har fått her i livet. Ett av mange 
eksempler på dette ser vi i et brev han skrev til sine venner. Her formidler 
han at: «Jeg er kun en husholder over Guds gaver» (Kvammen 1974 III: 
414) når han snakket om forholdet til sine eiendeler og hva han eventuelt 
hadde til gode eller skyldte andre. Videre ser vi at Hauge flere ganger 
brukte husholder- eller forvalterperspektivet spesifikt for å begrunne sitt 
næringsengasjement, noe som er godt begrunnet og dokumentert blant 
annet av Breisten (1995), Aarflot (1969) og Grytten (2010). At også andre 
grunner og motiv for Hauges næringsengasjement, blant annet noen av 
de ovennevnte, har vært til stede og muligens også vært fremtredende, 
kan selvsagt ikke utelukkes. Forvalterperspektivet representerer imidler- 
tid en forståelse som synes å ligge nært opp til det Hauge selv gjentatte 
ganger understreket, og synes dessuten å samsvare godt med hans forstå- 
else av kristen tro og praksis. Hans sentrale rolle i etableringen av de hau- 
gianske virksomhetene og bevegelsen tilsier at dette var en motivasjon 
som også preget disse. 

Det kan også være interessant å se denne motivasjon i lys av forskning 
som er gjort på sammenhenger mellom religiøse holdninger og økono- 
misk aktivitet. En slik analyse er tidligere gjort om Hauge (Supphellen & 
Liland 2017), men ikke av haugianerne. Det er en økende interesse for denne 
typen forskning (McCullough & Willoughby 2009: 69-93; Supphellen 
2013: 48-62; Weaver & Agle 2002: 77-97). Supphellen (2013) peker på tre 
orienteringer når det gjelder religiøse holdninger til neringsvirksomhet, 
nemlig kallsorientering, belønningsorientering og økonomisk fatalisme 
(Supphellen, Haugland & Oklevik 2010; Wrezniewski, McCauley, Rozin 
& Schwartz 1997: 21-33). Vi vil her kun se på den første, kallsorientering, 
da denne er mest relevant for å forstå motivasjonen til Hauge og haugia- 
nerne i utøvelsen av deres næringsvirksomhet (Supphellen & Liland 2017). 
Denne orienteringen innebærer at man ser arbeidet sitt som et hellig kall, 

noe som amerikanske religionspsykologer har beskrevet som «sanctifi- 
cation of work» (Wrezniewski m.fl. 1997: 21-33). Med en slik tilnærming 
ser man på talenter og ferdigheter, inklusiv dem man bruker i arbeids- og 
næringslivet, som noe en har fått av Gud og derfor skal forvaltes på en 
best mulig måte, til Guds ære og velsignelse for medmennesket. Dette er 
en tenkning som samsvarer med den lutherske, og etter hvert protestan- 
tiske, kallstanken. Luther var en pioner på dette området og utfordret det 
rådende synet i sin samtid, nemlig at kall var forbeholdt åndelige funk- 
sjoner i kirken og klosterlivet (Thorbjørnsen 2008). Luther fant et bredere 
perspektiv i Bibelen og hevdet med tyngde at kallet til å tjene Gud og 
medmennesket gjaldt alle mennesker i alle yrker. Lignelsen om talentene 
(Matteus 25:14-30) er en sentral referanse i denne tenkningen, slik den 
også var grunnleggende hos Hauge (Dalgaard & Supphellen 2011; Grytten 
2013). Hauge refererte flere ganger til lignelsen om talentene i sine brev 
og begrunnet sin næringsvirksomhet i kallet: «Mitt Kaldsbrev er at elske 
Gud og min Næste». 

Kallet Hauge opplevde å få, og det bibelske forvalterperspektivet 
er som vi har sett sentrale for å forstå motivasjonen til de haugianske 
virksomhetene. De ønsket å bidra til et bedre samfunn gjennom å skape 
arbeidsplasser og å starte bedrifter som var bygd på likeverd og gjorde 
noe nyttig for samfunnet. Dette så de som en oppgave Gud hadde gitt 
dem som Hans forvaltere på jorden. 


Nyskapende samfunnsansvar 


Hauge var opptatt av innovasjon, og mange av de haugianske virksom- 
hetene var tidlig ute med å prøve ut ny teknologi og nye metoder, de var 
derfor nyskapende i sine bransjer. En viktig faktor i dette var den omfat- 
tende opplæringen ilese- og skriveferdigheter som foregikk i de haugianske 
vennesamfunnene. Dette igjen hadde bakgrunn i reformasjonen og den 
protestantiske vektleggingen av lese- og skriveopplæring (Haukland 2014: 
542). Motivasjonen for denne opplæringen var dels at folk skulle kunne 
lese litteraturen Hauge produserte, men også at vennene skulle kunne til- 
egne seg ny kunnskap om hvordan næringsvirksomhetene kunne utvikles 
og forbedres. Kunnskap var nødvendig både for den åndelige utvikling og 

den praktiske gjerning i virksomhetene: «Naar Oplysning paa den rette 
Maade kan fattes og læres, da kan det gaa let med Gierningene, og man 
kan udrette 2 Gange saa meget, ja mer.» (Ording 1947 V: 16). 

Hauge og hans venner var derfor opptatt av å tilegne seg kunnskap 
om nye metoder og ny teknologi for å øke produksjonen og effektivite- 
ten. Hauges reiser til Danmark var også viktige inspirasjonskilder til nye 
forbedringsideer. Etter tradisjonen skal Hauge ha tatt initiativ til å få en 
ny type plog i produksjon, den såkalte bakkevendeplogen, som kunne 
pløye jorda oppover når man pløyde frem og tilbake i bakken (Ravnåsen 
2015: 137). En annen indikator på Hauges posisjon som innovatør fin- 
ner vi i brev fra Det Kongelige Selskab for Norges Vel til Hauge i 1813 
(Ravnåsen 2015: 138). I dette brevet ber Selskabet om Hauges hjelp til å 
anskaffe en ny type strømpe-vevemaskin som «koster lidet og er af stor 
Nytte». Grytten (2010) understreker også at haugianske selskaper som 
O. A. Devold, som etter hvert ble et ledende selskap innen foredling av 
ulltekstiler, var innovative både når det gjaldt egne produkter og bruk 
av teknologi. Selskapet var svært tidlig ute med ny teknologi som hydro- 
elektrisitet og telefoni. Vi ser med andre ord flere eksempler på at Hauge 
og hans venner stadig jobbet med å finne nye og bedre løsninger. I vår 
tid vet vi at kunnskapsbasert innovasjon er en nøkkelfaktor, både for den 
enkelte næringsvirksomhet og for et lands næringspolitikk. 

De haugianske virksomhetene var også nyskapende gjennom å bygge 
en sterk kultur for nytenking og innovasjon og ved at dette var så tett 
integrert med deres forståelse av bedriftenes hensikt: det gode formål. 
Rekrutteringen av både ledere og ansatte skjedde i stor grad fra de alle- 
rede etablerte vennesamfunnene som oppstod i kjølvannet av Hauge 
og de andre haugianske predikantens forkynnelse etter hvert som folk 
responderte på forkynnelsen. Dermed kjente de hverandre og hadde tillit 
til hverandre, noe som dannet grunnlag for å utvikle tette og robuste 
fellesskap og gjennom dette sterke kulturer. Et eksempel på dette er papir- 
møllen i Eiker, hvor det var opp mot ca. 50 ansatte, og Hauges bror Mikkel 
og hans kone Inger var ledere. De ansatte bodde og levde «sammen i et 
patriarkalsk familiesamfunn» (Aarflot 1969: 96). 

Videre var det, som vi har sett tidligere, slik at flere av de haugianske 
virksomhetene startet arbeidsdagen med morgensamlinger (Ravnåsen 

2015). Dette var ikke samlinger hvor de ansatte kun var passive mottakere 
av ledelsens instrukser. De haugianske virksomhetene sørget for at både 
åndelige, sosiale og praktiske saker ble diskutert, og alle som ønsket å 
bidra til samtalen, fikk komme til orde. Her ser vi klare spor av en meget 
tidlig versjon av bedriftsdemokrati i praksis. Etter arbeidstid, på kvelden, 
møttes man i vennesamfunnet, der både de ansatte og ledelsen deltok, til 
åndelige samlinger og «oppbyggelse». I disse samlingene ble mange av 
de samme verdiene formidlet og understreket. Vi må legge til grunn at 
samlingene var viktige for å bygge sterke bedriftskulturer i de haugianske 
virksomhetene, som var preget av flid, nøysomhet og jakten på stadige 
forbedringer, eller innovasjon, kombinert med fellesskap og omsorg 
for den enkelte, samt fokus på «det gode Formaal». Hauge selv, og hans 
ledere, la stor vekt på å være gode eksempler for de andre (Dalgaard & 
Supphellen 2011: 48-66), både i virksomhetene og i vennesamfunnene. 

Det at virksomhetene jobbet for det gode formål og hadde en hensikt 
høyere enn profitt, var sannsynligvis med på å befeste kulturen og å sette 
en tydelig retning for nyskaping og innovasjon. Senere forskning viser 
at bedrifter som utvikler sterke internkulturer, med et fåtall prestasjons- 
fremmende kjerneverdier i fokus, styrker konkurransekraften (Nohria, 
et al. 2003). Dessuten understreker studier at ansatte i virksomheter som 
tar et aktivt samfunnsansvar, blant annet opplever økt stolthet ved å 
jobbe i organisasjonen (Ng et al. 2018). 


Ledelse og samfunnsansvar 


Forskning på sammenhengen mellom ledelse og bedrifters samfunns- 
ansvar viser at lydhørhet og det å ta hensyn til samfunnet, samt det å være 
en rollemodell og å utøve troverdig atferd, er sentrale parametere (Ditlev- 
Simonsen 2009). Ser vi på hvordan Hauges utøvde ledelse, fremstår han 
som en sterk og tydelig leder. Han hadde en klar formening om hvordan de 
forskjellige næringsvirksomhetene skulle drives og utvikles, men det virker 
ikke å være egen vinning og makt som drev ham. Det var det gode formål 
som stod i sentrum. Troen hans hadde konsekvenser for virksomhetenes 
formål, og det var viktig at de ble ledet på en måte som både reflekterte de 
verdiene han stod for og den samfunnsnyttige profilen til selskapene. 

Hauge var opptatt av at medarbeiderne skulle trives, var motiverte og 
hadde de ressursene som skulle til for å lykkes. Vi har tidligere sett at 
de haugianske virksomhetene bygde sterke kulturer og var opptatt av å 
fungere sammen som en familie. Samtidig er det flere eksempler på at 
Hauge investerte i ansattes utvikling og utdannelse, noe som gav posi- 
tive effekter både for medarbeiderne selv og virksomhetene de jobbet 
for. Eksempler på dette er Christopher Grøndahl, som ble boktrykker og 
startet Grøndahl & Søn Forlag AS, og Peter Møller, kjemiker og apote- 
ker, og opphavsmannen bak produktet Møllers tran. Møllers virksomhet 
utviklet seg til det vi i dag kjenner som det Orkla-eide selskapet Lilleborg 
AS (Supphellen og Liland 2017). 

Det å investere i medarbeidernes utvikling og sette deres behov først 
var sentrale og viktige prinsipper for Hauge og haugianerne når det gjaldt 
ledelse. For ham og vennene var «Arbeyde og Tienestevillighed noget der 
skulle lyse» (Kvammen 1974: 126), og i boka Grund-Regler understreker 
Hauge, i samsvar med Jesu ord i Matt. 20:26, at «Den største er alles tje- 
ner» (Ording 1953). 

Robert K. Greenleaf (1904-1990) introduserte begrepet tjenende leder- 
skap i 1970, da han publiserte essayet The Servant as Leader (Greenleaf 
2002). Her beskriver han en modell eller filosofi hvor lederen først og 
fremst er en tjener. Tjenende lederskap er i dag en moderne ledelsesteori 
som tar utgangspunkt i medarbeidernes behov og utvikling og at lederen 
må sette dette over sine egne behov (Greenleaf 2002). Dette handler blant 
annet om å ta hensyn til, og se sin organisasjon som en tjener for samfun- 
net, samt det å være en rollemodell for andre. Greenleaf (2002) påpeker 
at en tjenende leder faktisk er motivert av det å tjene og å gjøre noe for 
andre, ikke av egen status og posisjon. En slik leder jobber for at andre 
mennesker skal utvikle seg og vokse, og gjennom dette bidra til å bygge 
sunne og sterke organisasjoner som er til nytte for og tjener sine interes- 
senter og samfunnet som helhet (Supphellen & Liland 2017). 

Jesus og hans undervisning til disiplene om ledelse blir ofte trukket 
frem som et viktig eksempel på tjenende lederskap. I den sammenheng 
poengteres det gjerne at Jesus var tydelig på at ledelse i Hans rike hand- 
ler om å tjene andre, basert på Menneskesønnen selv som rollemodell 
(Matteus 20:20-28). 

En rekke forskningsbaserte studier viser at tjenende lederskap har en 
positiv effekt på organisasjoners resultater og kan bidra til økt samhand- 
ling, samarbeid og kreativitet (Liden et al. 2014: 1434-1452). Det er også 
påvist at tjenende lederskap kan styrke selskapets etiske og moralske 
fundament, samt etterlevelse av dette, fordi man her utfordres til egen- 
refleksjon basert på fundamentale moralske prinsipper (Ciulla 1995: 
5-25). Denne ledelsesteorien samsvarer i stor grad med det man ser er 
nødvendig for å lede en bedrift med en høyere hensikt og som dermed 
tar et aktivt samfunnsansvar. Dette skjer gjennom parametere som lyd- 
hørhet og det å ta hensyn til samfunnet, samt å være en rollemodell og 
utøve troverdig atferd (Ditlev-Simonsen 2009), som også ble demonstrert 
i de haugianske virksomhetene. 


Haugiansk kapitalisme og samfunnsansvar 


Basert på det vi har undersøkt om Hauge og haugianernes motivasjon, 
forståelse og praksis knyttet til næringsvirksomhet, er det belegg for å 
hevde at det utviklet seg en slags haugiansk kapitalisme? Hvordan vil i så 
fall denne se ut? Flere forskere, som Sejersted (1993), Grytten (2013; 2014), 
Dalgaard og Supphellen (2011) og Dørum (2014), refererer til Max Webers 
hypotese om at det er en positiv sammenheng mellom protestantisk etikk 
og kapitalisme som et bakteppe for å forstå den haugianske bevegelsens 
næringsvirksomhet. Weber (1958) påpekte blant annet at kapitalismens 
grunntanke, eller det han betegnet som den kapitalistiske ånd, springer 
ut fra protestantisk pliktetikk og en sterk kallsorientering (Weber 1958; 
Grytten 2014). Denne teorien har blitt kritisert, blant annet for å være for 
endimensjonal og ikke ta inn over seg kompleksiteten av faktorer som 
har påvirket fremveksten av vårt kapitalistiske system, noe som har blitt 
beskrevet hos for eksempel Engerman (2000). Her vil vi imidlertid kun 
påpeke, som tidligere drøftet i denne artikkelen, at en slik pliktetikk og 
kallsorientering var grunnleggende og viktig for Hauges og haugianernes 
underliggende motivasjon for å drive neeringsvirksomhet. 

Dørum (2016) har gjennom sin forskning identifisert det han kaller 
fremveksten av en «haugiansk kapitalisme» i Norge på 1800-tallet. Han 
beskriver dette som en «kristen-etisk kapitalisme» som kom i kjølvannet 

av den haugianske bevegelsen og som var spesielt viktig i flere lokal- 
samfunn for å forene tradisjonelle verdier og tenkesett med den nye 
formen for kapitalisme som var på fremmarsj (Dørum 2016: 141). Hau- 
gianerne ble dermed viktige brobyggere mellom den historiske model- 
len, eksemplifisert gjennom tradisjonsbæreren, og den nye tiden som 
var på vei inn, som kan personifiseres gjennom the self-made man. 
Dørum (2016) viser flere eksempler på at haugianerne satte sitt preg på 
ulike lokalsamfunn, som i kommunene Råde og Onsøy, ved å stå for og 
praktisere en næringsvirksomhet som var forankret i deres kristne tro, 
eller sagt på en annen måte, at «... en kristen sosialmoral la føringer på 
kapitalistiske tenkemåter» (Dørum 2016: 157). Han bruker begrepet kalls- 
arbeideren, i motsetning til både tradisjonsbæreren og the self-made 
man, om haugianerne som klarte å kombinere kapitalisme med verdier 
som solidaritet, sosialt ansvar og fellesskap. Tradisjonsbæreren står her 
for den tradisjonelle og fellesskapsorienterte aktøren i moraløkonomien 
som fremmet at man har et sosialt ansvar for hverandre. The self-made 
man er imidlertid mer individualistisk og profittsøkende orientert. Noe 
av det haugianerne, som etter hvert ble en del av den fremvoksende og 
bredere lekmannsbevegelsen, brakte inn i sin næringsvirksomhet, var 
forvalterperspektivet og gjennom det forståelsen av at jordisk gods egent- 
lig er til låns fordi alt tilhører Gud. Det å dele med andre, hjelpe fattige og 
sette fellesskapet foran egne interesser var også verdier som ble verdsatt 
og etterlevd av de haugianske entreprenørene. Dørum (2016) finner at en 
slik type næringsvirksomhet og handel ble toneangivende i kommuner 
som Råde og Onsøy, hvor det var en sterk haugiansk påvirkning. Her 
spilte kallsarbeideren en viktig rolle, med sin klare forankring i kristen 
etikk, i det å bygge bro mellom det tradisjonelle perspektivet og den nye 
økonomiske tenkningen. 


Bedrifters samfunnsansvar og 
deres rolle i samfunnet 


Vi vil nå se nærmere på fagområdet bedrifters samfunnsansvar både 
i Norge og internasjonalt. Rent historisk kan vi finne forståelsen av at 
bedrifter har et etisk ansvar for egen drift og for samfunnet de er en del 

av, helt tilbake hos de eldste kjente sivilisasjonene i vår historie. Den 
gammel-babylonske Hammurabis lovbok (Codex Hammurabi), som kan 
dateres til ca. 1700 f.Kr., var blant annet med på å regulere hvordan handel 
skulle foregå på en rettferdig måte, og hvordan ødelagte varer og eiendeler 
skulle kompenseres. Lovene i Det gamle testamente, ca. 1500 f.Kr., inne- 
holder også tydelige retningslinjer for at handel skal skje etter bestemte 
etiske prinsipper som likhet og rettferdighet. 

Historisk sett finnes det også mange eksempler på bedrifter som på 
ulike måter bidro til å utvikle lokalsamfunn og støtte gode tiltak i sitt 
nærmiljø. I Norge er sparebankene (Thue 2014), virksomhetene som stod 
for gruvedriften i byer som Kongsberg og Røros (Ihlen og von Weltzien 
Hoivik 2015), og klesprodusenter som Dale og Devold gode eksempler på 
dette. De to sistnevnte bygde blant annet arbeiderboliger, skoler, kirker 
og forsamlingshus i sine lokalsamfunn (Hagemann 1998; Grytten 2010). 
Gruveselskaper i byer som Røros og Kongsberg tok ansvar for å bygge 
infrastruktur som veier og broer i de byene de opererte i, samt betalte løn- 
nen til for eksempel prester, organister, leger, jordmødre og politi (Ihlen 
& von Weltzien Hoivik 2015: 110). Den første banken i Norge, Christia- 
nia Sparebank, ble etablert i 1822, og i tiden som fulgte ble flere sosialt 
engasjerte mennesker inspirert til å starte liknende banker andre steder i 
Norge (Thue 2014). Formålet var ikke primært profittmaksimering, men 
fattigdomsbekjempelse. Dette gjorde de blant annet ved å bidra til større 
grad av økonomisk sikkerhet, ved at kundene i lokalsamfunnet kunne 
legge til side noe av sin lønn, gjennom sparing, slik at de hadde noe å falle 
tilbake på i dårlige tider, samt å sikre en økonomisk tryggere alderdom 
(Thue 2014). Flere samfunnsengasjerte mennesker, herunder flere prester 
og biskoper, var involvert i etableringen av slike fattigdomsbekjempende 
finansielle institusjoner og så dette som en kristen samfunnsmessig plikt 
og en måte å leve ut troen sin på. Blant annet var biskopen i Bergen, Jacob 
Neumann, en av grunnleggerne av Bergens Sparebank i 1823. Han skrev 
blant annet i et brev til menighetene i byen datert 2. mars 1823: «Vandre 
med Eders Overskud, hen til dette Sparsommelige Gjemmested, langt hel- 
lere, end at I skulle forøde det paa vannhellige Steder, hvor Dyd og Sædelig- 
het haanes under Lysternes vilde Tummel». Disse eksemplene viser private 
virksomheter i Norge som av ulike årsaker tok et aktivt samfunnsansvar. 

Det kan være verdt å merke seg at det her ikke nødvendigvis var en kon- 
flikt mellom tiltak som var samfunnsnyttige, som å bygge veier og broer, 
og som også hadde en verdi for virksomhetene. 

Bedrifter som tar samfunnsansvar, er selvsagt ikke et særnorsk 
fenomen. Vi ser en sterk internasjonal trend knyttet til dette hvor det 
engelske begrepet Corporate Social Responsibility (CSR), gjerne oversatt 
som bedrifters samfunnsansvar på norsk, er det som vanligvis brukes. 
Akademisk har begrepet i hvert fall blitt behandlet og diskutert siden 
begynnelsen av 1930-tallet, da det i en artikkel i Harvard Law Review ble 
argumentert for at ledere i bedrifter ikke kun hadde et økonomisk ansvar 
for egen virksomhet. De var også ansvarlige for å bidra til samfunnets 
beste (Dodd 1932). Et annet viktig tidlig bidrag kom fra den amerikanske 
økonomen Howard R. Bowen gjennom hans banebrytende bok Social 
Responsibilities of the Businessman (1953). Han påpekte blant annet at 
bedriftsledere er ansvarlige for konsekvensene av sine handlinger utover 
økonomiske resultater i egen virksomhet. Senere har flere forskere og 
akademikere fremholdt et perspektiv som innebærer at bedrifter ikke 
kun skal operere etter et profittmaksimerende paradigme, men ta et utvi- 
det samfunnsansvar. 

Carroll (1999) konstaterer at konseptet har historiske røtter langt til- 
bake i tid, men konsentrerer sin gjennomgang av CSR som begrep fra 
1950-tallet og understreker at utviklingen av dette feltet har vært preget 
av mangfold. Ifølge Malik (2014) har mye av forskningen på CSR innen 
ledelseslitteraturen primært vært deskriptiv og kvalitativt orientert. En 
retning innen denne forskningen har definert bedrifters samfunnsansvar 
som en funksjon av deres arbeid rettet mot ulike interessenter som kun- 
der, ansatte, leverandører og aksjonærer (Freeman 1994). Andre har vært 
mer opptatt av å se begrepet i lys av bedrifters aktiviteter og ansvar innen 
ulike områder som økonomi, samfunn og miljø (Carroll 1991; Devinney 
2009). Det brukes flere argumenter for å støtte et slikt syn. Freeman 
(1994) fremholder at selskapet er ansvarlig for og må tenke på alle sine 
interessenter og ikke kun favorisere en gruppe, selv om denne åpenbart 
er viktig, fremfor andre interessenter. Dette peker i retning av at man må 
veie ulike syn opp mot hverandre, og det kan bli vanskelig å kun manøv- 
rere etter profittmaksimering. 

Wood (1991) understreker at bedriften som en del av samfunnet bør 
opptre som en god borger («citizen») og gjennom dette bidra i samfun- 
net på ulike måter. Dette kan også beskrives som en samfunnskontrakt 
(Davis 2005), der bedriften har et ansvar for å gi noe tilbake til samfun- 
net fordi den blant annet nyter godt av en del felles goder og fordeler 
som fysisk og digital infrastruktur. Elkington (1998) bruker begrepet 
den triple bunnlinje for å få frem at bedrifter i tillegg til å styre etter 
den økonomiske bunnlinjen også har et ansvar for å sikre den miljø- 
messige og menneskerelaterte bunnlinjen. Carroll (1991) poengterer noe 
av det samme, men poengterer gjennom sin CSR-pyramide at bedrifter 
åpenbart har et økonomisk ansvar for å skape overskudd til sine eiere. 
Dette representerer det nederste nivået i pyramiden. De neste nivåene 
er det juridiske ansvaret man har for å overholde lover og regler, det 
etiske ansvaret som er det samfunnet forventer at virksomheten over- 
holder utover lovverket man forholder seg til, og til slutt det filantropiske 
ansvaret som bedriften frivillig tar på seg (Carroll 1991). På ulike måter 
beskrives det her et utvidet perspektiv på bedrifters samfunnsansvar som 
dermed avviker fra det klassiske synet hvor profittmaksimering fremhol- 
des som bedrifters primære hensikt og hovedmål. Dette blir blant annet 
fremholdt i artikkelen «The social responsibility of business is to increase 
its profits» av den anerkjente og prisvinnende økonomen Milton Fried- 
man, der hovedargumentet er at en bedrifts eneste samfunnsansvar er 
profittmaksimering (Friedman 1970). Dette synet er basert på at når en 
bedrift går med overskudd, bidrar den både med skatteinntekter til staten 
og den skaper arbeidsplasser, som begge deler er positivt for samfunnet 
som helhet. 

Friedmans premiss er at virksomheten selvsagt må følge de spilleregler 
og lover som gjelder i samfunnet i sin produksjon av varer og tjenester. 
På mange måter representerer dette det klassiske synet innen økonomi- 
faget på bedrifters rolle i samfunnet. I en slik tenkning er det de andre 
sektorene i samfunnet, ideell og offentlig sektor, som på ulike måter må 
bidra til å løse de samfunnsproblemene verden står overfor, mens bedrif- 
ter fokuserer på profittmaksimering. Flere har imidlertid kritisert dette 
ensidige perspektivet og argumentert for at bedrifter har et utvidet sam- 
funnsansvar (Carroll 1991). Samtidig har flere forskere og akademikere, 

som for eksempel Porter og Kramer (2011) og Hong og Andersen (2011), 
påvist at det ikke alltid er en konflikt, men faktisk kan være positive 
sammenhenger mellom bedrifters samfunnsansvar og lønnsomhet. Der- 
med utfordres det tradisjonelle synet om at det å ta samfunnsansvar kun 
innebærer en kostnad for bedriften og ikke er en kilde til verdiskaping 
og vekst. Oppsummert så langt kan vi si at en bedrifts samfunnsansvar, 
basert på både den norske tradisjonen og internasjonal forskning, ikke 
kan begrenses til det økonomiske området, selv om dette skaper arbeids- 
plasser og gir skatteinntekter som kommer fellesskapet til gode. Bedrif- 
ten har et utvidet ansvar for det samfunnet den er en del av. 

En anklage som ofte rettes mot næringslivet på dette området, er at 
flere bedrifter ikke tar samfunnsansvar på alvor, selv om de gjennom 
sin kommunikasjon gir inntrykk av å gjøre det (Frankental 2001). Dette 
har også blitt forsket på i nordisk sammenheng (Ditlev-Simonsen 2011). 
Spørsmålet er om man har et genuint samfunnsengasjement som ikke 
bare blir forbeholdt festtalene, altså noe man snakker varmt om, men 
som også etterleves i praksis (Ditlev-Simonsen 2011). Dette er selvsagt et 
spørsmål som må tas på alvor. Det er et stort behov for bedrifter som 
er rollemodeller og som viser i praksis hvordan man kan ta et slikt 
samfunnsansvar. 

Det er i denne sammenheng interessant å merke seg at noe av kritikken 
mot den tradisjonelle forståelsen av CSR-begrepet har ført til utvikling 
av flere nye modeller og konsepter. Et eksempel på dette er en av ver- 
dens ledende autoriteter innen strategi og forretningsutvikling, profes- 
sor Michael Porter ved Harvard Business School og hans kollega Mark 
Kramer. De argumenterer for at bedrifter på mange måter har tenkt for 
smalt da man har ment at verdiskapning kun gjelder økonomiske resul- 
tater for selskapet og dets aksjonærer (Porter & Kramer 2011). Videre kri- 
tiserer de tenkningen som ligger til grunn for bedrifters samfunnsansvar 
blant annet fordi denne, ifølge Porter og Kramer (2011), primært ser et 
slikt ansvar som en kostnad. De tar derfor til orde for en utvidet forståelse 
av verdiskapning som begrep ved å inkludere at det skapes merverdi for 
samfunnet, og ved at reelle behov i markedet blir møtt. Når de beskriver 
dette i sin artikkel, lanserer de begrepet Creating Shared Value (CSV), 
som ifølge forfatterne innebærer en mer helhetlig og fellesskapsbasert 

verdiskaping. Videre påpeker de at dette er en videreføring av den tradi- 
sjonelle forståelsen av bedrifters samfunnsansvar eller Corporate Social 
Responsibility (CSR). Altså handler det om å både tenke kommersielt 
og samfunnsnyttig og så forene disse to perspektivene på en økonomisk 
bærekraftig måte. 


Inspirert av den haugianske arven: 
Implikasjoner for dagens situasjon 


De haugianske virksomhetene hadde en høyere hensikt enn kun profitt. 
I vår tid ser vi også behovet for virksomheter som driver bærekraftig og 
aktivt engasjerer seg for å være med å løse de store utfordringene vi står 
overfor i dag, som å finne mer klimavennlige løsninger, løfte menneske- 
verdet og bekjempe fattigdom. Kan vi lære noe av deres tenkning og de 
prinsippene de jobbet etter, samt måten de levde dette ut på i praksis? 
Basert på perspektivet i denne artikkelen vil svaret bli et klart ja. Dette 
kan skje ved å identifisere hensiktsmessige måter ledere kan drive virk- 
somheter på, samt å se på betydningen utdannelsen av fremtidige ledere 
og økonomer har i denne sammenheng. Vår egen økonomiutdannelse, 
Hauge School of Management ved NLA Høgskolen, er inspirert av arven 
etter Hauge og de haugianske virksomhetene, og har basert på det defi- 
nert et særpreg med et spesielt fokus på etikk og entreprenørskap. 

Samtidig må det påpekes at det også er områder hvor vi ikke bør følge 
Hauges eksempel. Som påpekt av Supphellen og Liland (2017) vet vi blant 
annet at han presset seg selv hardt, og i de mest intense periodene sov han 
kun 3-4 timer hver natt. Han kunne dessuten være så risikovillig, selv- 
sikker og egenrådig at han trosset gode råd han fikk fra sine venner og 
samarbeidspartnere. I noen tilfeller bar dette galt avsted, som når han ble 
lurt til å kjøpe skonnerten «Christiane Margaretha» og tapte betydelige 
beløp på denne investeringen (Grytten 2013). 

Som nevnt ovenfor er det viktig å forstå de haugianske virksomhetene 
i lys av deres historiske samtid. En korrekt forståelse av dette må etable- 
res før vi forsøker å undersøke om det er en overføringsverdi til vår tid 
i noe av det de gjorde og stod for. Det å ta samfunnsansvar i dag kon- 
tra på 1800-tallet vil naturlig nok ha ulike praktiske implikasjoner, blant 

annet fordi dagens samfunnsproblemer er annerledes enn utfordringene 
man stod overfor da. Imidlertid er søkelyset i denne artikkelen på de mer 
grunnleggende og fundamentale prinsippene de haugianske virksom- 
hetene bygde sin forretningsfilosofi på. Spørsmålet vi må stilles oss nå, er 
hvordan dette er aktuelt og relevant for oss i dag. 

For Hauge og haugianerne var tanken om arbeid og næringsvirksom- 
het som et kall fra Gud helt sentral. Dette kallet hadde på mange måter 
sitt utspring i det bibelske forvalter-perspektivet, omsatt i en næringslivs- 
kontekst. De så virksomhetene som en arena for å leve ut troen, og derfor 
var det naturlig å ha en høyere hensikt enn kun profitt. I denne hensikten 
lå blant annet et aktivt samfunnsansvar på ulike områder. Dette er et 
perspektiv som er aktuelt i dagens arbeids- og næringsliv, og det er flere 
som lar seg inspirere på ulike måter. 

I en tid med store utfordringer på områder som klima, fattigdom og 
usikkerhet knyttet til fremtidens arbeids- og samfunnsliv er det behov 
for bedrifter som tar sin del av ansvaret for å skape et bærekraftig sam- 
funn. For å lykkes med dette kan de la seg inspirere av de haugianske 
virksomhetene for: 


(1) å ha en høyere hensikt enn profitt for sine virksomheter 

(2) å løse ulike sosiale og samfunnsmessige problemer på en lønnsom 
måte og 

(3) å inkludere de som ofte faller utenfor arbeidslivet, samt å forene 
alle ansatte i å jobbe mot hensikten nevnt i punkt (1) over. 


Det er interessant å se at de haugianske virksomhetene faktisk fant løsnin- 
ger på de utfordringene de møtte, og klarte å kombinere profitt og sam- 
funnsansvar. Deres evne til å løse sosiale problemer på en lønnsom måte 
er definitivt en inspirasjonskilde for virksomheter i dag. Denne evnen 
vil sannsynligvis være avgjørende for om næringslivet, i samarbeid med 
ideell og offentlig sektor, skal klare å løse de store samfunnsproblemene 
vi står overfor i dag, uttrykt blant annet gjennom FNs bærekraftmål. 

Et siste moment som er verdt å understreke, er at utdanning av frem- 
tidens medarbeidere og ledere må ta dette perspektivet på alvor om vi 
skal lykkes med å løse vår tids samfunnsproblemer. Et område som er 

spesielt relevant er fremtidens økonomi- og lederutdanning. Her bør stu- 
denter trenes til å tenke bærekraftig og samfunnsansvarlig i utøvelsen av 
sine yrker og få nødvendige verktøy for å starte, drive og utvikle denne 
typen virksomheter. Det er essensielt ved utdanningen jeg selv represen- 
terer, Hauge School of Management, hvor vi er inspirert av arven etter 
Hans Nielsen Hauge. Dette reflekteres blant annet gjennom vektleggin- 
gen av fagområdene etikk og entreprenørskap. Et eget etikkfag går gjen- 
nom hele studiet og trener studentene til å reflektere etisk på relevante 
faglige utfordringer basert på egne verdier og holdninger. Entreprenør- 
skap løftes frem gjennom flere fag. De praktiske aspektene ved etablering 
av nye virksomheter og innovasjonsarbeid erfares blant annet gjennom 
ulike praksisfag og kombineres med forskningsbaserte tilnærminger til 
for eksempel sosialt entreprenørskap og utvikling av bærekraftige forret- 
ningsmodeller. Forhåpentligvis vil denne tenkningen bli toneangivende 
for stadig flere utdanninger innen fagfeltet i årene som kommer. 

